
МОЛИТВЫ УТРЕННИЕ 


Востав от сна, прежде всякого другого 
дела, стань благоговейно, представляя се- 
бя пред Всевидящим Богом, и, совершая 
крестное знамение, произнеси: 


Во имя Отца, и Сына, и Святаго Духа, 
Аминь. 


Затем немного подожди, пока все чув- 
ства твои не придут в тишину и мысли 
твои не оставят все земное, и тогда про- 
износи следующие молитвы, без поспешно- 
сти и со вниманием сердечным: 


Молитва мытаря 
(Евангелие от Луки, глава 18, стих 13) 


Боже, милостив буди мне грёшному. (По- 
клон) 


Примечание. Напечатанное полужирным и 
курсивом (названия молитв и пояснения) не читает- 
ся во время молитвы. 

Молитва предначинательная 


Господи Иисусе Христе, Сыне Божий, мо- 
литв ради Пречистыя Твоея Матере и всех 
святых, помилуй нас. Аминь. 


Слава Тебе, Боже наш, слава Тебе. 


Молитва Святому Духу 


Царю Небесный, Утешителю, Душе йсти- 
ны, Иже везде сый и вся исполняяй, Сокро- 
вище благих и жизни Подателю, прииди и 
вселися в ны, и очисти ны от всякия сквер- 
ны, и спаси, Блаже, души наша.* 


Трисвятое 


Святый Боже, Святый Крепкий, Святый 
Безсмёртный, помйлуй нас. (Читается 


* От Пасхи до Вознесения вместо этой молитвы чи- 
тается тропарь: «Христос воскрёсе из мертвых, смёр- 
тию смерть поправ, и сущим во гробех живот даро- 
вав» ` (Трижды) 

От Вознесения до Троицы начинасм молитвы со 
«Святый Бӧже...», опуская все предшествующие. 

Всю Светлую седмицу вместо этого правила чита- 
ются часы Святой Пасхи (см. стр. 173). 

Эти замечания относятся и к молитвам на сон гря- 
дущим. 

трижды, с крестным знамением и пояс- 
ным поклоном.) 


Слава Отцу и Сыну и Святому Духу, и ны- 
не и присно и во вёки веков. Аминь. 


Молитва 
ко Пресвятой Троице 


Пресвятая Троице, помилуй нас; Господи, 
очисти грехи наша; Владыко, прости безза- 
кония наша; Святый, посети и исцели неёемо- 
щи наша, иймене Твоего ради. 


Господи, помилуй. (Трижды). Слава, и 
ныне. * 


Молитва Господня 


Отче наш, Иже еси на небесех! Да святит- 
ся ймя Твоё, да приидет Царствие Твое, да 
будет воля Твоя, яко на небеси и на земли. 
Хлеб наш насущный даждь нам днесь; и ос- 
тави нам долги наша, якоже и мы оставля- 
ем должником нашим; и не введи нас во ис- 
кушение, но избави нас от лукаваго. 


* Когда написано «Слава:», «И ныне:», надо читать 
полностью: «Слава Отцу и Сыну и Святому Духу», 
«И ныне и присно и во вёки веков. Аминь». 

Тропари Троичные 


Воставше от сна, припадаем Ти, Блаже, и 
ангельскую песнь вопиём Ти, Сильне: Свят, 
Свят, Свят еси, Боже, Богородицею помилуй 
нас. 


Слава: От одра и сна воздвӣгл мя еси, Го- 
споди, ум мой просвети и сердце, и устнё мой 
отвёрзи, во еже пети Тя, Святая Троице: 
Свят, Свят, Свят еси, Боже, Богорбдицею по- 
милуй нас. 

И ныне: Внезапно Судия прийдет, и ко- 
егождо деяния обнажатся, но страхом зовёем* 
в полунощи: Свят, Свят, Свят еси, Боже, Бо- 
городицею помилуй нас.. 


Господи, помилуй. (12 раз) 


Молитва 
ко Пресвятой Троице 


От сна востав, благодарю-Тя, Святая Трби- 
це, яко многия ради Твоея благости и долго- 
терпения не прогнёвался еси на мя, ленива- 
го и грешнаго, ниже погубил мя еси со без- 
законьми мойми; но человеколюбствовал есӣ 


* В церковнославянском языке нет звука ё, и по- 
этому надо читать «зовем», а не «зовём», «твое», а не 
«твоё», «моё», а не «моё» ит. д. 

обычно и в нечаянии лежащаго воздвигл мя 
еси, во еже утреневати и славословити дер- 
жаву Твою. И ныне просветй мой очи мыс- 
ленныя, отверзи моя уста поучатися слове- 
сем Твойм, и разумёти заповеди Твоя, и тво- 
рити волю Твою, и пети Тя во исповедании 
сердечнем, и воспевати всесвятое имя Твоё, 
Отца и Сына и Святаго Духа, ныне и прис- 
но и во веки веков. Аминь. 


Приидите, поклонимся Цареви нашему Бо- 
гу. (Локлон) 


Приидите, поклонӣмся и припадём Хри- 
сту, Царёви нашему Богу. (Поклон) 


Приидите, поклонимся и припадём Само- 
му Христу, Царёви и Богу нашему. (По- 
клон) 


Псалом 50 


Помилуй мя, Боже, по велицей милости 
Твоей, и по множеству щедрот Твойх очис- 
ти беззаконие мое. Наипаче омый мя от без- 
закония моего, и от греха моего очисти мя; 
яко беззаконие мое аз знаю, и грех мой предо 
мною есть выну. Тебе единому согреших и 
лукавое пред Тобою сотворих; яко да оправ- 
дишися во словесёх Твойх, и победиши внег- 

да судити Ти. Се бо, в беззакониих зачат 
есмь, и во гресёх роди мя мати моя. Се бо, 
истину возлюбил еси; безвёстная и тайная 
премудрости Твоея явйл ми еси. Окропӣши 
мя иссопом, и очищуся; омыеши мя, и паче 
снега убелюся. Слуху моему даси радость и 
веселие; возрадуются кости смиренныя. 
Отвратй лице Твоё от грех мойх и вся без- 
закония моя очисти. Сердце чисто созижди 
во мне, Боже, и дух прав обнови во утробе 
моей. Не отвержи мене от лица Твоего и Ду- 
ха Твоего Святаго не отымй от мене. Воз- 
даждь ми радость спасения Твоего и Духом 
Владычним утвердӣ мя. Научу беззаконныя 
путем Твоим, и нечестӣвии к Тебе обратят- 
ся. Избави мя от кровей, Боже, Боже спасё- 
ния моего; возрадуется язык мой правде Тво- 
ей. Господи, устне мой отвёрзеши, и уста моя 
возвестят хвалу Твою. Яко аще бы восхотёл 
еси жертвы, дал бых убо: всесожжения не 
благоволиши. Жертва Богу дух сокрушен; 
сердце сокрушенно и смиренно Бог не уни- 
чижит. Ублажи, Господи, благоволёнием Тво- 
им Сиона, и да созиждутся стёны Иерусалӣм- 
ския. Тогда благоволиши жертву правды, воз- 
ношение и всесожегаемая; тогда возложат на 
олтарь Твой тельцы. 

Символ веры 


' Верую во единаго Бога Отца, Вседержи- 
теля, Творца небу и земли, видимым же 
всем и невидимым. ? И во единаго Господа 
Иисуса Христа, Сына Божия, Единородна- 
го, Иже от Отца рождённаго прежде всех 
век; Света от Света, Бога истинна от Бога 
истинна, рождённа, несотворённа, едино- 
сущна Отцу, Имже вся быша. ? Нас ради 
человёк и нашего ради спасения сшедшаго 
с небёс и воплотившагося от Духа Свята и 
Марии Девы и вочеловёчшася. * Распятаго 
же за ны при Понтийстем Пилате, и стра- 
давша, и погребённа. ° И воскресшаго в трё- 
тий день по Писанием. ° И возшедшаго на 
небеса, и седяща одесную Отца. ' И паки 
грядущаго со славою судити живым и мерт- 
вым, Егоже Царствию не будет конца. * Ив 
Духа Святаго, Господа, Животворящаго, 
Иже от Отца исходящаго, Иже со Отцем и 
Сыном спокланяема и сславима, глаголав- 
шаго пророки. °Во едину Святую, Соббр- 
ную и Апӧстольскую Церковь. !° Исповёдую 
едино крещёние во оставление грехов. 
'! Чаю воскресения мёртвых, “и жизни бу- 
дущаго вёка. Аминь. 

Молитва 1-я, 
святого Макария Великого 


Боже, очӣсти мя грешнаго, яко николиже 
сотворих благое пред Тобою; но избави мя 
от лукаваго, и да будет во мне воля Твоя, да 
неосужденно отвёрзу уста моя недостойная 
и восхвалю имя Твое святое, Отца и Сына и 
Святаго Духа, ныне и присно и во вёки ве- 
ков. Аминь. 


Молитва 2-я, того же святого 


От сна востав, полунощную песнь прино- 
шу Ти, Спасе, и припадая вопию Ти: не 
даждь ми уснути во греховней смерти, но 
ущёдри мя, распныйся волею, и лежащаго мя 
в лености ускорив возстави, и спаси мя в 
предстоянии и молитве, и по сне нощнем воз- 
сияй ми день безгрешен, Христе Боже, и спа- 
СИ МЯ. 


Молитва 3-я, того же святого 


К Тебе, Владыко Человеколюбче, от сна 
востав прибегаю, и на дела Твоя подвизаю- 
ся милосердием Твойм, и молюся Тебе: по- 
мози ми на всякое время, во всякой вещи, и 
чзбави мя от всякия мирския злыя вещи и 
диавольскаго поспешения, и спаси мя, и вве- 

ди в Царство Твое вёчное. Ты бо еси мой Со- 
творитель и всякому благу Промысленник и 
Податель, о Тебе же все упование моё, и Те- 
бе славу возсылаю, ныне и присно и во вё- 
ки веков. Аминь. 


Молитва 4-я, того же святого 


Господи, Иже многою Твоёю благостию и 
великими щедротами Твойми дал есӣ мне, ра- 
бу Твоему, мимошёдшее врёмя нощи сея без 
напасти прейти от всякаго зла протӣвна; Ты 
Сам, Владыко, всяческих Твӧорче, сподоби мя 
истинным Твойм свётом и просвещённым 
сердцем творити волю Твою, ныне и присно 
и во веки веков. Аминь. 


Молитва 5-я, свт. Василия Великого 


Господи Вседержителю, Боже сил и вся- 
кия плоти, в вышних живый и на смирённыя 
призираяй, сердца же и утробы испытуяй и 
сокровенная человеков яве предведый, Без- 
начальный и Присносущный Свёте, у Него 
же несть пременение, или преложёния осе- 
нение; Сам, Безсмертный Царю, приимӣ мо- 
ления наша, яже в настоящее время, на мно- 
жество Твойх щедрот дерзающе, от сквёрных 
к Гебе устен творим, и остави нам прегре- 

шения наша, яже делом, и словом, и мыслию, 
ведением, или неведением согрешенная на- 
ми; и очисти ны от всякия скверны плоти и 
духа. И даруй нам бодренным сердцем и трёз- 
венною мыслию всю настоящаго жития нощь 
прейти, ожидающим пришествия светлаго и 
явлённаго дне Единороднаго Твоего Сына, 
Господа и Бога и Спаса нашего Иисуса Хри- 
ста, в оньже со славою Судия всех прийдет, 
комуждо отдати по делом его; да не падше 
и обленившеся, но бодрствующе и воздвиже- 
ни в делание обрящемся готови, в радость и 
Божественный чертог славы Его совнидем, 
идёже празднующих глас непрестанный, и 
неизреченная сладость зрящих Твоего лица 
доброту неизреченную. Ты бо еси истинный 
Свет, просвещаяй и освящаяй всяческая, и 
Тя поёт вся тварь во вёки веков. Аминь. ' 


Молитва 6-я, того же святого 


Тя благословим, вышний Боже и Господи 
милости, творящаго присно с нами великая 
же и неизследованная, славная же и ужас- 
ная, ихже несть числа, подавшаго нам сон 
во упокоёние немощи нашея и ослабление 
трудов многотпудныя плоти. Благодарим ТЯ, 
яко не погубил еси нас со Овззаконьми наӣ- 
шими, но человеколюбствовал еси обычно, и 

в нечаянии лежащия ны воздвигл еси, во еже 
славословити державу Твою. Тёмже молим 
безмерную Твою благость, просвети наша 
мысли, очеса, и ум наш от тяжкаго сна ле- 
ности возстави: отверзи наша уста, и испол- 
ни я Твоего хваления, яко да возможем не- 
поколеблемо пети же и исповёдатися Тебе, 
во всех, и от всех славимому Богу, Безна- 
чальному Отцу, со Единорбдным Твойм Сы- 
ном и Всесвятым и Благим и Животворящим 
Твойм Духом, ныне и присно и во веки ве- 
ков. АМИНЬ. 


Молитва 7-я, 
ко Пресвятой Богородице 


Воспеваю благодать Твою, Владычице, мо- 
лю Гя, ум мой облагодати. Ступати право мя 
настави, путём Христовых заповедей. Бдети 
к песни укрепи, уныния сон отгоняющи. Свя- 
зана пленӣцами грехопадений, мольбами Тво- 
ими разреши, Богоневесто. В нощи мя и во 
дни сохраняй, борющих враг избавляющи мя. 
Жизнодателя Бога рождшая, умерщвлёна мя 
страстьми оживи. Яже Свет невечерний 
рождшая, душу мою ослепшую просвети. 
О дивная Владычня палато, дом Духа Божё- 
ственна менё сотвори. Врача рождшая, увра- 
чуй души моея многолетныя страсти. Вол- 

нующася житейскою бурею, ко стези мя по- 
каяния направи. Избави мя огня вечнующа- 
го, и чёрвия же злаго, и тартара. Да мя не 
явиши бесом радование, йже многим грехом 
повинника. Нова сотвори мя, обетшавшаго 
нечувственными, Пренепорочная, согреше- 
нии. Странна муки всякия покажи мя, и всех 
Владыку умолӣ. Небесная ми улучӣти весе- 
лия, со всёми святыми, сподоби. Пресвятая 
Дёво, услыши глас непотребнаго раба Твое- 
го. Струю давай мне слезам, Пречистая, ду- 
ши моея сквёрну очищающи. Стенания от 
сердца приношу Ти непрестанно, усердствуй, 
Владычице. Молебную службу мою приими, 
и Богу благоутробному принеси. Превышшая 
Ангел, мирскаго мя превышша слӣтия сотво- 
ри. Светоносная Сене небёсная, духовную 
благодать во мне направи. Руце воздею и уст- 
нё к похвалению, осквернёны скверною, Все- 
непорочная. Душетленных мя пакостей изба- 
ви, Христа прилежно умоляющи; Емуже 
честь и поклонение подобает, ныне и присно 
и во вёки веков. Аминь. 


Молитва 8-я, 
ко Господу нашему Иисусу Христу 


Многомӣлостиве и Всемилостиве Боже 
мой, Господи Иисусе Христе, многия ради 

любвё сшел и воплотился еси, яко да спасе- 
ши всех. И паки, Спасе, спасӣ мя по благо- 
дати, молю Тя; аще бо от дел спасёши мя, 
несть се благодать, и дар, но долг паче. Ей, 
многий в щедротах и неизреченный в мило- 
сти! Веруяй бо в Мя, рекл еси, о Христе 
мой, жив будет и не узрит смерти во веки. 
Аще убо вёра, яже в Тя, спасает отчаян- 
ныя, се верую, спаси мя, яко Бог мой есӣ 
Ты и Создатель. Вера же вместо дел да 
вменӣтся мне, Боже мой, не обрящеши бо 
дел отнюд оправдающих мя. Но та вёра моя 
да довлеет вместо всех, та да отвещает, та 
да оправдӣт мя, та да покажет мя причаст- 
ника славы Твоея вёчныя. Да не убо похи- 
тит мя сатана, и похвалится, Слове, еже 
отторгнути мя от Твоея руки и ограды; но 
или хощу, спасй мя, или не хощу, Христе 
Спасе мой, предварӣ скоро, скоро погибох: 
Ты бо еси Бог мой от чрёва матере моея. 
Сподоби мя, Господи, ныне возлюбити Ля, 
якоже возлюбих иногда той самый грех; и 
паки поработати Тебе без лености тощно, 
якоже поработах прежде сатане льстивому. 
Наипаче же поработаю Тебе, Господу и Бо- 
гу моему Иисусу Христу, во вся дни живо- 
та моего, ныне и присно и во вёки веков, 
аминь. 


16 МОЛИТВЫ УТРЕННИЕ 


Молитва 9-я, к Ангелу хранителю 


Святый Ангеле, предстояй окаянной моей 
души и страстной моей жизни, не остави ме- 
не грешнаго, ниже отступи от мене за невоз- 
держание моё. Не даждь места лукавому деё- 
мону обладати мною, насильством смертна- 
го сего телесе; укрепи бедствующую и худую 
мою руку и настави мя на путь спасения. Ей, 
святый Ангеле Божий, хранителю и покро- 
вителю окаянныя моея души и тёла, вся мне 
прости, еликими тя оскорбих во вся дни жи- 
вота моего, и аще что согреших в прешёд- 
шую нощь сию, покрый мя в настоящий день, 
и сохрани мя от всякаго искушения против- 
наго, да ни в коем гресе прогневаю Бога, и 
молися за мя ко Господу, да утвердит мя в 
страсе Своём, и достойна покажет мя раба 
Своея благости. Аминь. 


Молитва 10-я, 
ко Пресвятой Богородице 


Пресвятая Владычице моя Богородице, 
святыми Твойми и всесильными мольбами от- 
жени от мене, смиреннаго и окаяннаго раба 
Твоего уныние, забвение, неразумие, нерадё- 
ние, и вся скверная, лукавая и хульная по- 
мышления от окаяннаго моего сердца и от по- 

мраченнаго ума моего; и погаси пламень 
страстей мойх, яко нищ есмь и окаянен. И 
избави мя от многих и лютых воспоминаний 
и предприятий, и от всех действ злых свобо- 
ди мя. Яко благословена еси от всех родов, 
и славится пречестное имя Твое во веки ве- 
ков. АМИНЬ. 


Молитвенное призывание святого, 
имя которого носишь 


Моли Бога о мне, святый угодниче Божий 
(имя), яко аз усёрдно к тебё прибегаю, скб- 
рому помощнику и молитвеннику о душе 
моёй. 


Песнь Пресвятой Богородице 


Богородице Дёво, радуйся, Благодатная 
Марие, Господь с Тобою; благословёна Ты в 
женах и благословён плод чрева Твоего, яко 
Спаса родила еси душ наших. 


Тропарь Кресту и молитва за отечество 


Спаси, Господи, люди Твоя, и благослови 
достояние Твое, победы на сопротивныя да- 
руя, и Твоё сохраняя Крестом Твойм житель- 
ство. 

Молитва о живых 


Спаси, Господи, и помилуй отца моего ду- 
хӧвнаго (имя), родителей мойх (имена), 
сродников (имена), начальников, наставни- 
ков, благодётелей (имена их) и всех право- 
славных христиан. 


Молитва о усопших 


Упокой, Господи, души усопших раб Тво- 
их: родителей мойх, сродников, благодетелей 
(имена их), и всех православных христиан, 
и простй им вся согрешения вольная и не- 
вольная, и даруй им Царствие Небесное. 


Если можешь, читай вместо кратких молитв о 
живых и усопших этот помянник: 


О живых 


Помянй, Господи Иисусе Христе, Боже 
наш, милости и щедроты Твоя от века сущия, 
ихже ради и вочеловечился еси, и распятие 
и смерть, спасёния ради право в Тя верую- 
щих, претерпёти изволил есӣ; и воскрес из 
мёртвых, вознеслся еси на небеса и седиши 
одесную Бога Отца, и призираеши на смирен- 
ныя мольбы всем сёрдцем призывающих Тя: 
приклонӣ ухо Твое, и услыши смиренное мо- 
ление менё, непотрёбнаго раба Твоего, в во- 

ню благоухания духовнаго, Тебе за вся люди 
Твоя приносящаго. И в первых помянӣ Цер- 
ковь Твою Святую, Соборную и Апостоль- 
скую, юже снабдёл еси честною Твоёю Крб- 
вию, и утверди, и укрепи, и разшири, умно- 
жи, умирӣ, и непреобориму адовыми враты 
во веки сохрани; раздирания Церквей утиши, 
шатания языческая угаси, и ересей востания 
скоро разори и искорени, и в ничтоже силою 
Святаго Твоегб Духа обрати. (Поклон) 


Спаси, Господи, и помилуй Богом храни- 
мую страну нашу, власти и воинство ея, огра- 
ди миром державу их, и покори под нозе Пра- 
вославных всякаго врага и супостата, и гла- 
голи мирная и благая в сердцах их о Церк- 
ви Твоей Святей, и о всех людех Твойх: да 
тихое и безмолвное житие поживем во пра- 
вовёрии и во всяком благочёстии и чистоте. 


(Поклон) 


Спаси, Господи, и помилуй Великаго Гос- 
подина и Отца нашего Святейшего Патриар- 
ха Алексия, преосвящённыя митрополӣты, 
архиепископы и епископы православныя, 
иереи же и диаконы, и весь причет церков- 
ный, яже поставил еси пасти словесное Твое 
стадо, и молитвами их помилуй и спаси мя 
грёшнаго. (Поклон) 

Спаси, Господи, и помилуй отца моего ду- 
ховнаго (имя его), и святыми егӧ молйтва- 
ми простй моя согрешёния. (Поклон) 


Спаси, Господи, и помилуй родители моя 
(имена их), братию и сестры, и србдники 
моя по плоти, и вся ближния рода моего, и 
други, и даруй им мирная Твоя и премирная 
благая. (Поклон) 


Спаси, Господи, и помилуй по множеству 
щедрот Твойх вся священнойноки, йноки же 
и инокини, и вся в девстве же и благогове- 
нии и постничестве живущия в монастырех, 
в пустынях, в пещёрах, горах, столпех, за- 
творех, разселинах каменных, островех же 
морских, и на всяком месте владычествия 
Твоего правоверно живущия и благочестно 
служащия Ти, и молящияся Тебе: облегчи им 
тяготу, и утёши их скорбь, и к подвигу о Те- 
бе силу и крепость им подаждь, и молитва- 
ми их даруй ми оставлёние грехбв. (Локлон) 


Спаси, Господи, и помилуй старцы и юныя, 
нищия и сироты и вдовицы, и сущия в бо- 
лезни и в печалех, бедах же и скорбех, об- 
стояниих и пленениих, темницах же и зато- 
чениих, изряднее же в гонёниих, Тебё ради 
и вёры православныя, от язык безбожных, от 
отступник и от еретиков, сущия рабы Твоя, 

и помяни я, посетӣ, укрепи, утеши, и вско- 
ре силою Твоёю ослабу, свободу и избаву им 
подаждь. (Поклон) 


Спасӣ, Господи, и помилуй благотворящия 
нам, милующия и питающия нас, давшия нам 
милостыни, и заповёдавшия нам недостой- 
ным молӣтися о них, и упокоевающия нас, 
и сотвори милость Твою с ними, даруя им 
вся, яже ко спасению прошения, и вечных 
благ восприятие. (Локлон) 


Спаси, Господи, и помилуй посланныя в 
службу, путешествующия, отцы и братию на- 
шу, и вся православныя христианы. (Локлон) 


Спаси, Господи, и помилуй ихже аз безу- 
мием мойм соблазних, и от пути спаситель- 
наго отвратих, к делом злым и неподобным 
приведох; Божественным Твойм Промыслом 
к пути спасения паки возврати. (Поклон) 


Спаси, Господи, и помилуй ненавидящия 
и обидящия мя, и творящия ми напасти, и 
не остави их погибнути мене ради, грешна- 
го. (Поклон) 


Отступившия от православныя вёры и по- 
гибельными ересьми ослеплённыя, светом Тво- 
его познания просветӣ и Святей Твоей Апб- 
стольстей Соббрней Цёркви причти. (Поклон) 

О усопших 


Помянӣ, Господи, от жития сего отшедшия 
правоверныя цари и царицы, благоверныя 
князи и княгини, святейшия патриархи, пре- 
освящённыя митрополӣты, архиепископы и 
епископы православныя, во иерейстем же и 
в причте церковнем, и монашестем чине Те- 
бе послужившия, и в вёчных Твойх селёни- 
их со святыми упокой. (Поклон) 


Помянй, Господи, души усопших рабов 
Твойх, родителей мойх (имена их), и всех 
сродников по плоти; и прости их вся согре- 
шёния вольная и невольная, даруя им Цар- 
ствие и причастие вечных Твойх благих и 
Твоея безконёчныя и блаженныя жизни на- 
слаждёние. (Поклон) 


Помянй, Господи, и вся в надежди воскре- 
сёния и жизни вёчныя усбпшия, отцы и бра- 
тию нашу, и сестры, и зде лежащия и повсю- 
ду, православныя христианы, и со святыми 
Твойми, идёже присещает свет лица Твоего, 
вселӣ, и нас помилуй, яко Благ и Человеко- 
любец. Аминь. (Поклон) 


Подаждь, Господи, ‘оставление грехов всем 
прежде отшедшим в вере и надежди воскре- 


МОЛИТВЫ УТРЕННИЕ 23 


сения, отцем, братиям и сестрам нашим и со- 
творй им вёчную память. (Трижды) 


Окончание молитв 


Достойно есть яко войстину блажити Тя 
Богородицу, Присноблаженную и Пренепо- 
рочную и Матерь Бога нашего. Честнейшую 
Херувим и славнейшую без сравнения Сера: 
фим, без истления Бога Слова рождшую, су- 
щую Богородицу Тя величаем.* 


Слава, и ныне: Господи, помилуй. (Трижды. 


Господи, Иисусе Христе, Сыне Божий, мо- 
литв ради Пречистыя Твоея Матере, препо- 
добных и богоносных отец наших и всех свя- 
тых помилуй нас. Аминь. 


* От Пасхи до Вознесения вместо этой молитвы 
читается припев и ирмос 9-й песни пасхального ка- 
нона: 

«Ангел вопияше Благодатней: Чистая Дёво, радуй- 
ся! И паки реку: радуйся! Твой Сын воскрёсе триднё- 
вен от гроба и мёртвыя воздвигнувый; людие, весе- 
литеся! 

Светйся, светися, новый Иерусалиме, слава бо Гос- 
подня на тебе возсия. Ликуй ныне и веселӣся, Сиб- 
не. Ты же, Чистая, красуйся, Богородице, о востании 
Рождества Твоего», 

Это замечание относится и к молитвам на сон гря- 
дущим. 

Во имя Отца, и Сына, и Святаго Духа. 
Аминь. 


Господи-Иисусе Христе, Сыне Божий, мо- 
литв ради Пречистыя Твоея Матере, препо- 
добных и богоносных отец наших и всех свя- 
тых, помилуй нас. Аминь. 


Слава Тебе, Боже наш, слава Тебе. 


Царю Небесный, Утешителю, Душе исти- 
ны, Иже везде сый и вся исполняяй, Сокро- 
вище благих и жизни Подателю, прииди и 
вселися в ны, и очисти ны от всякия сквер- 
ны, и спаси, Блаже, души наша. 


Святый Боже, Святый Крепкий, Святый 
Безсмёртный, помилуй нас. (Трижды) 


Слава Отцу и Сыну и Святому Духу, и ны- 
не и присно и во вёки веков. Аминь. 

Пресвятая Троице, помилуй нас; Господи, 
очисти грехи наша; Владыко, прости безза- 

кония наша; Святый, посети и исцели немо- 
щи наша, имене Твоего ради. 


Господи, помилуй. (Трижды) Слава, и 
ныне: 


Отче наш, Иже есй на небесех! Да святит- 
ся имя Твоё, да прийдет Царствие Твоё, да 
будет воля Твоя, яко на небеси и на земли. 
Хлеб наш насущный даждь нам днесь; и ос- 
тави нам долги наша, якоже и мы оставля- 
ем должником нашим; и не введи нас во ис- 
кушение, но избави нас от лукаваго. 


Тропари 


Помилуй нас, Господи, помилуй нас; вся- 
каго бо ответа недоумеюще, сию Ти молит- 
ву яко Владыце грешнии приносим: помилуй 
нас. 


Слава: Господи, помилуй нас, на Тя бо упо- 
вахом; не прогневайся на ны зело, ниже по- 
мяни беззаконий наших, но призри и ныне 
яко благоутробен, и избави ны от враг на- 
ших; Ты бо еси Бог наш, и мы людие Твой, 
вси дела руку Твоёю, и ймя Твоё призываем. 


И ныне: Милосердия двери отверзи нам, 
благословенная Богородице, надеющиися на 
Тя да не погибнем, но да избавимся Тобою 

от бед: Ты бо еси спасение рода христиан- 
скаго. 


Господи, помилуй. (12 раз) 


Молитва 1-я, святого Макария Великого, 
к Богу Отцу 


Боже вечный и Царю всякаго создания, 
сподобивый мя даже в час сей доспети, про- 
сти ми грехи, яже сотворих в сей день делом, 
словом и помышлёнием, и очисти, Господи, 
смиренную мою душу от всякия скверны пло- 
ти и духа. И даждь ми, Господи, в нощи сей 
сон прейти в мире, да востав от смиреннаго 
ми ложа, благоугожду пресвятому имени 
Твоему, во вся дни живота моего, и поперу 
борющия мя враги плотския и безплотныя. 
И избави мя, Господи, от помышлёний сует- 
ных, оскверняющих мя, и похотей лукавых. 
Яко Твоё есть царство и сила и слава, Отца 
и Сына и Святаго Духа, ныне и присно и во 
вёки веков. Аминь. 


Молитва 2-я, святого Антиоха, 
ко Господу нашему Иисусу Христу 


Вседержителю, Слово Отчее, Сам совер- 
шён сый, Иисусе Христе, многаго ради ми- 
лосердия Твоего никогдаже отлучайся мене, 
раба Твоего, но всегда во мне почивай. Иису- 

се, добрый Пастырю Твойх овёц, не предаждь 
мене крамоле змийне, и желанию сатанину 
не остави мене, яко семя тли во мне есть. 
Ты убо, Господи Боже покланяемый, Царю 
Святый, Иисусе Христё, спяща мя сохранӣ 
немерцающим свётом, Духом Твойм Святым, 
Имже освятил еси Твоя ученики. Даждь, Го- 
споди, и мне, недостойному рабу Твоему, спа- 
сение Твое на ложи моем: просвети ум мой 
светом разума святаго Евангелия Твоего, ду- 
шу любовию Креста Твоего, сердце чистотою 
словесё Твоего, тело моё Твоею страстию 
безстрастною, мысль мою Твоим смирением 
сохрани, и воздвӣгни мя во врёмя подобно 
на Твое славословие. Яко препрославлен еси 
со Безначальным Твоим Отцём и с Пресвя- 
тым Духом во вёки. Аминь. 


Молитва 3-я, 
ко Пресвятому Духу 


Господи, Царю Небесный, Утешителю, 
Душе истины, умилосердися и помилуй мя 
грешнаго раба Твоего, и отпусти ми недо- 
стӧойному, и прости вся, елика Ти согреших 
днесь яко человёк, паче же и не яко чело- 
век, но и горее скота, вольныя моя грехи и 
невольныя, ведомыя и неведомыя: яже от 
юности и от науки злы, и яже суть от 

нагльства и уныния. Аще именем Твойм 
кляхся, или похулих ё в помышлении моём; 
или кого укорих; или оклеветах кого гне- 
вом моим, или опечалих, или о чем прогне- 
вахся; или солгах, или безгодно спах, или 
нищ прийде ко мне, и презрех его; или бра- 
та моего опечалих, или свадих, или кого 
осудих; или развеличахся, илӣ разгордехся, 
или разгневахся; или стоящу ми на молит- 
ве, ум мой о лукавствии мира сего подви- 
жеся, или развращёние помыслих; или 
объядохся, или опихся, или без ума смеях- 
ся; или лукавое помыслих, или доброту 
чуждую видев, и тою уязвлен бых сердцем; 
или неподобная глаголах, или греху брата 
моего посмеяхся, моя же суть безчисленная 
согрешения; или о молитве не радих, или 
ино что содёях лукавое, не помню, та бо 
вся и больша сих содеях. Помӣлуй мя, 
Творче мой Владыко, унылаго и недостой- 
наго раба Твоего, и остави ми, и отпусти, и 
прости мя, яко Благ и Человеколюбец, да с 
миром лягу, усну и почию, блудный, греш- 
ный и окаянный аз, и поклонюся, и воспою, 
и прославлю пречестнбе ймя Твоё, со От- 
цём, и Единородным Его Сыном, ныне и 
присно, и во вёки. Аминь. 

Молитва 4-я, 
святого Макария Великого 


Что Ти принесу, или что Ти воздам, вели- 
кодаровитый Безсмертный Царю, щёдре и че- 
ловеколюбче Господи, яко ленящася мене на 
Твоё угождёние, и ничтоже благо сотворша, 
привёл еси на конёц мимошёдшаго дне сего, 
обращение и спасение души моей строя? Ми- 
лостив ми буди грешному и обнаженному 
всякаго дёла блага, возстави падшую мою ду- 
шу, осквернившуюся в безмерных согреше- 
ниих, и отыми от мене весь помысл лукавый 
видимаго сего жития. Прости моя согреше- 
ния, едине Безгрешне, яже Ти согреших в 
сей день, ведением и невёдением, словом, и 
делом, и помышлением, и всеми моими чув- 
ствы. Ты Сам, покрывая, сохрани мя от вся- 
каго сопротивнаго обстояния Божёственною 
Твоёю властию, и неизречённым человеколю- 
бием, и силою. Очӣсти, Боже, очисти мно- 
жество грехов мойх. Благоволи, Господи, из- 
бавити мя от сёти лукаваго, и спасӣ страст- 
ную мою душу, и осени мя светом лица Тво- 
его, егда прийдеши во славе, и неосуждённа 
ныне сном уснути сотвори, и без мечтания, 
и несмущен помысл раба Твоего соблюди, и 
всю сатанину детель отжени от мене, и про- 

свети ми разумныя очи сердечныя, да не ус- 
ну в смерть. И послӣ ми Ангела мӣрна, хра- 
нителя и наставника души и телу моему, да 
избавит мя от враг мойх; да востав со одра 
моего, принесу Ти благодарственныя мольбы. 
Ей, Господи, услыши мя грешнаго и убогаго 
раба Твоего, изволением и совестию; даруй 
ми воставшу словесёем Твойм поучӣтися, и 
уныние бесовское далече от мене отгнано бы- 
ти сотвори Твойми Ангелы; да благословлю 
имя Твое святое, и прославлю, и славлю Пре- 
чистую Богородицу Марию, Юже дал еси 
нам грешным заступление, и приими Сию мо- 
лящуюся за ны; вем бо, яко подражает Твое 
человеколюбие, и молящися не престает. Тоя 
заступлением, и Честнаго Креста знамением, 
и всех святых Твойх ради, убогую душу мою 
соблюди, Иисусе Христе Боже наш, яко Свят 
еси, и препрославлен во вёки. Аминь. 


Молитва 5-я 


Господи Боже наш, еже согреших во дни 
сем словом, делом и помышлением, яко Благ 
и Человеколюбец прости ми. Мирен сон и 
безмятёжен даруй ми. Ангела Твоего храни- 
теля посли, покрывающа и соблюдающа мя 
от всякаго зла, яко Ты есй хранитель душам 
и телесем нашим, и Тебё славу возсылаем, 

Отцу и Сыну и Святому Духу, ныне и при- 
сно и во веки веков. Аминь. 


Молитва 6-я 


Господи Боже наш, в Негоже вёровахом, 
и Егоже имя паче всякаго имене призываем, 
даждь нам, ко сну отходящим, ослабу души 
и телу, и соблюди нас от всякаго мечтания, 
и тёмныя сласти кроме; устави стремление 
страстей, угаси разжжения востания теле- 
снаго. Даждь нам целомудренне пожити де- 
лы и словесы; да добродётельное жительст- 
во восприёмлюще, обетованных не отпадём 
благих Твойх, яко благословен еси во веки. 
Аминь. 


Молитва 7-я, святого Иоанна Златоуста 
(24 молитвы, по числу часов дня и ночи) 


‘Господи, не лишӣ мене небесных Твойх 
благ. ? Господи, избави мя вечных мук. ° Гӧ- 
споди, умом ли или помышлением, словом 
илӣ делом согреших, прости мя. * Господи, 
избави мя всякаго неведения и забвения, и 
малодушия, и окаменённаго нечувствия. ° Го- 
споди, избави мя от всякаго искушения. ° Гб- 
споди, просвети мое сердце, еже помрачи лу- 
кавое похотёние. ' Господи, аз яко человек 
согреших, Ты же, яко Бог щедр, помилуй мя, 

видя немощь души моея. ° Господи, послӣ 
благодать Твою в помощь мне, да прослав- 
лю ймя Твоё святбе. ° Господи Иисусе Хри- 
стё, напиши мя раба Твоего в кнӣзе живот- 
ней и даруй ми конёц благий. '° Господи, Бб- 
же мой, аще и ничтоже благо сотворих пред 
Тобою, но даждь ми по благодати Твоей по- 
ложӣти начало благое. ' Господи, окропи в 
сердце моём рӧсу благодати Твоея. " Гӧспо- 
ди небесе и земли, помяни мя грешнаго ра- 
ба Твоего, студнаго и нечистаго, во Царст- 
вии Твоём. Аминь. 

' Господи, в покаянии приими мя. ? Госпо- 
ди, не остави мене. ? Господи, не введи ме- 
не в напасть. “ Господи, даждь ми мысль бла- 
гу. ° Господи, даждь ми слёзы и память смёрт- 
ную, и умиление. ° Господи, даждь ми помысл 
исповедания грехов мойх. ' Господи, даждь 
ми смирение, целомудрие и послушание. ° Го- 
споди, даждь ми терпение, великодушие и 
кротость. ° Господи, всели в мя корень бла- 
гих, страх Твой в сердце мое. '° Господи, спо- 
доби мя любити Тя от всея души моея и по- 
мышления и творити во всем волю Твою. 
" Господи, покрый мя от человёк некоторых, 
и бесов, и страстей, и от всякия иныя непо- 
добныя веши. " Господи, веси, яко творӣши, 
якоже Ты волиши, да будет воля Твоя и во 

мне грёешнем, яко благословён еси во вёки. 
Аминь. 


Молитва 8-я, ко Господу нашему Иисусу Христу 


Господи Иисусе Христе, Сыне Божий, ра- 
ди честнейшия Матере Твоея, и безплотных 
Твойх Ангел, Пророка же и Предтечи и Кре- 
стителя Твоего, богоглаголивых же апостол, 
свётлых и добропобёдных мученик, преподоб- 
ных и богоносных отёц, и всех святых молит- 
вами, избави мя настоящаго обстояния бесов- 
скаго. Ей, Господи мой и Творче, не хотяй 
смерти грешнаго, но якоже обратӣтися и жи- 
ву быти ему, даждь и мне обращение окаян- 
ному и недостойному; изми мя от уст пагуб- 
наго змия, зияющаго пожрети мя и свести во 
ад жива. Ей, Господи мой, утешение мое, Иже 
мене ради окаяннаго в тленную плоть обол- 
кийся, исторгни мя от окаянства, и утешение 
подаждь души моей окаянней. Всади в серд- 
це моё творӣти Твоя повеления, и оставити 
лукавая деяния, и получити блаженства Твоя: 
на Тя бо, Господи, уповах, спаси мя. 


Молитва 9-я, ко Пресвятой Богородице, 
Петра Студийского 


К Тебе Пречистей Божией Матери аз ока- 
янный припадая молюся: веси, Царице, яко 


34 МОЛИТВЫ НА СОН ГРЯДУЩИМ 


безпрестани согрешаю и прогневляю Сына 
Твоего и Бога моего, и многажды аще каю- 
ся, лож пред Богом обретаюся, и каюся тре- 
пеща: не ужели Господь поразит мя, и по ча- 
се паки таяжде творю; ведущи сия, Влады- 
чице моя Госпоже Богородице, молю, да по- 
милуеши, да укрепиши, и благая творити да 
подаси ми. Веси бо, Владычице моя Богоро- 
дице, яко отнюд имам в ненависти злая моя 
дела, и всею мыслию люблю закон Бога мо- 
его; но не вем, Госпожё Пречистая, откуду 
яже ненавижду, та и люблю, а благая пре- 
ступаю. Не попущай, Пречистая, воли моей 
совершатися, не угодна бо есть, но да будет 
воля Сына Твоего и Бога моего: да мя спа- 
сёт, и вразумит, и подаст благодать Святаго 
Духа, да бых аз отселе престал сквернодей- 
ства, и прочее пожил бых в повелёнии Сы- 
на Твоего, Емуже подобает всякая слава, 
честь и держава, со Безначальным Его От- 
цем, и Пресвятым и Благим и Животворя- 
щим Его Духом, ныне и присно, и во вёки 
веков, аминь. 


Молитва 10-я, 
ко Пресвятой Богородице 


Благаго Царя благая Мати, Пречистая и 
Благословённая Богородице Марие, милость 

Сына Твоего и Бога нашего излёй на страст- 
ную мою душу и Твойми молитвами наста- 
ви мя на деяния благая, да прочее время жи- 
вота моего без порока прейду и Тобою рай 
да обрящу, Богородице Дёво, едина Чистая 
и Благословенная. 


Молитва 11-я, 
ко святому Ангелу хранителю 


Ангеле Христов, хранителю мой святый и 
покровителю души и тела моего, вся ми про- 
сти, елика согреших во днешний день, и от 
всякаго лукавствия противнаго ми врага из- 
бави мя, да ни в коемже гресе прогневаю 
Бога моего; но моли за мя грешнаго и недо- 
стойнаго раба, яко да достойна мя покаже- 
ши благости и милости Всесвятыя Троицы и 
Матере Господа моего Иисуса Христа и всех 
святых. Аминь. 


Кондак Богородице 


Взбранной Воеводе победительная, яко из- 
бавльшеся от злых, благодарственная воспи- 
суем Ти раби Твой, Богородице, но яко иму- 
щая державу непобедимую, от всяких нас бед 
свободи, да зовем Ти: радуйся, Невёсто Не- 
невестная. 

Преславная Приснодево, Мати Христа 
Бога, принеси нашу молитву Сыну Твоему и 
Богу нашему, да спасет Гобою души наша. 


Все упование мое на Тя возлагаю, Мати 
Божия, сохрани мя под кровом Твоим. 


Богородице Дево, не презри мене грешна- 
го, требующа Твоея помощи и Твоего заступ- 
ления, на Тя бо упова душа моя, и поми- 
луй мя. 


Молитва святого Иоанникия 


Упование моё Отец, прибежище моё Сын, 
покров мой Дух Святый: Троице Святая, сла- 
ва Гебе. 


Достойно есть яко воистинну блажити Тя, 
Богородицу, Присноблажённую и Пренепо- 
рочную и Матерь Бога нашего. Честнейшую 
Херувим и славнейшую без сравнения Сера- 
фим, без истления Бога Слова рождшую, су- 
щую Богородицу Тя величаем. 


Слава, и ныне: Господи, помилуй. ( Трижды, 


Господи Иисусе Христе, Сыне Божий, мо- 
литв ради Пречистыя Твоея Матере, препо- 
добных и богоносных отец наших и всех свя- 
тых, помилуй нас. Аминь. 

Молитва святого Иоанна Дамаскина 


Владыко Человеколюбче, не ужели мне 
одр сеи гроб будет, или еще окаянную мою 
душу просветиши днем? Се ми гроб предле- 
жит, се ми смерть предстойт. Суда Твоего, 
Господи, боюся и муки безконечныя, злое же 
творя не престаю: Тебё Господа Бога моего 
всегда прогневляю, и Пречистую Твою МА- 
терь, и вся Небёсныя силы, и святаго Анге- 
ла хранителя моего. Вем убо, Господи, яко 
недостбин есмь человеколюбия Твоего, но до- 
стӧин есмь всякаго осуждёния и муки. Но, 
Господи, или хощу, или не хощу, спаси мя. 
Аще бо праведника спасёши, ничтоже вёлие; 
и аще чистаго помилуеши, ничтоже дивно: 
достойни бо суть милости Твоея. Но на мне 
грешнем удиви милость Твою: о сем яви че- 
ловеколюбие Твое, да не одолеет моя злоба 
Твоей неизглаголанней благости и милосер- 
дию: и якоже хощеши, устрой о мне вещь. 


Просвети очи мой, Христе Боже, да не ког- 
да усну в смерть, да не когда речет враг мои: 
укрепихся на него. 


Слава: Заступник души моея буди, Боже, 
яко посредё хожду сетей многих; избави мя 
от них и спаси мя, Блаже, яко Человеко- 
любец. 

И ныне: Преславную Божию Матерь, и 
святых Ангел Святёйшую, немолчно воспо- 
им сердцем и усты, Богородицу сию испове- 
дающе, яко войстинну рождшую нам Бога во- 
площенна, и молящуюся непрестанно о ду- 
шах наших. 


Знаменуй себя крестом и говори молитву 
Честному Кресту: 

Да воскреснет Бог, и расточатся врази Его, 
и да бежат от лица Его ненавидящии Его. 
Яко исчезает дым, да исчезнут; яко тает воск 
от лица огня, тако да погибнут беси от лица 
любящих Бога и знаменующихся крестным 
знамением, и в весёлии глаголющих: радуй- 
ся, Пречестный и Животворящий Крёсте Гос- 
подень, прогоняяй бесы силою на тебе про- 
пятаго Господа нашего Иисуса Христа, во ад 
сшедшаго и: поправшего силу диаволю, и да- 
ровавшаго нам тебе Крест Свой Честный на 
прогнание всякаго супостата. О, Пречестный 
и Животворящий Кресте Господень! Помогай 
ми со Святою Госпожею Дёвою Богородицею 
и со всеми святыми во вёки. Аминь. 


Или кратко: 


Огради мя, Господи, силою Честнаго и Жи- 
вотворящаго Твоего Креста, и сохрани мя от 
всякаго зла. 

Молитва 


Ослаби, остави, прости, Боже, прегреше- 
ния наша, вольная и невольная, яже в сло- 
ве и в деле, яже в ведении и не в ведении, 
яже во дни и в нощи, яже во уме и в помы- 
шлении: вся нам прости, яко Благ и Челове- 
колюбец. 


Молитва 


Ненавидящих и обидящих нас прости, Го- 
споди Человеколюбче. Благотворящим бла- 
госотвори. Братиям и сродником нашим да- 
руй яже ко спасёнию прошёния и жизнь вёч- 
ную. В немощех сущия посети и исцеление 
даруй. Иже на мори управи. Путешествую- 
щим спутешествуй. Служащим и милующим 
нас грехов оставление даруй. Заповедавших 
нам недостойным молитися о них помилуй 
по велицей Твоей милости. Помяни, Госпо- 
ди, прежде усопших отёц и братий наших и 
упокой их, идеже присещает свет лица Тво- 
его. Помяни, Господи, братий наших пленен- 
ных и избави я от всякаго обстояния. Помя- 
ни, Господи, плодоносящих и добродёлающих 
во святых Твойх церквах, и даждь им яже ко 
спасению прошёния и жизнь вечную. Помя- 
ни, Господи, и нас, смирённых и грешных и 

недостойных раб Твоих, и просвети наш ум 
светом разума Твоего, и настави нас на сте- 
зю заповедей Твойх, молитвами Пречистыя 
Владычицы нашея Богородицы и Приснодё- 
вы Марии и всех Твойх святых: яко благо- 
словён еси во вёки веков. Аминь. 


Исповедание г рехов повседневное 


Исповедаю Тебе Господу Богу моему и 
Творцу, во Святей Троице Единому, слави- 
мому и покланяемому, Отцу, и Сыну, и Свя- 
тому Духу, вся моя грехи, яже содёях во вся 
дни живота моего, и на всякий час, и в на- 
стоящее время, и в прешёдшия дни и нощи, 
делом, словом, помышлением, объядением, 
пиянством, тайноядением, празднословием, 
унынием, лёностию, прекословием, непослу- 
шанием, оклеветанием, осуждением, небре- 
жёнием, самолюбием, многостяжанием, хи- 
щением, неправдоглаголанием, сквернопри= 
бытчеством, мшелоймством, ревнованием, за- 
вистию, гневом, памятозлобием, ненавистию, 
лихоймством и всеми моими чувствы: зрени- 
ем, слухом, обонянием, вкусом, осязанием и 
прочими мойми грехи, душевными вкупе и 
телёсными, имиже Тебе Бога моего и Твор- 
ца прогневах, и ближняго моего онеправдо- 
вах: о сих жалея, винна себе Тебе Богу мо- 


МОЛИТВЫ НА СОН ГРЯДУЩИМ 41 


ему представляю, и имею волю каятися: то- 
чию, Господи Боже мой, помозӣ ми, со сле- 
зами смиренно молю Тя: прешедшая же со- 
грешения моя милосердием Твоим прости ми, 
и разреши от всех сих, яже изглаголах пред 
Тобою, яко Благ и Человеколюбец. 


Когда отходишь ко сну, произноси: 


В руце Твой, Господи Иисусе Христе, Бо- 
же мой, предаю дух мой: Ты же мя благосло- 
ви, Гы мя помилуй и живот вечный даруй ми. 
Аминь. 


|} 


2 


КАНОН ПОКАЯННЫЙ 
КО ГОСПОДУ НАШЕМУ 
ИИСУСУ ХРИСТУ 


Глас 6-я. Песнь 1 


Яко по суху пешешествовав Израиль, по бездне сто- 
пами, гонителя фарабна видя потопляема, Богу побед- 
ную песнь поим, вопияше. 

Припев:* Помилуй мя, Боже, помилуй мя. 

Ныне приступих аз грешный и обременен- 
ный к Тебе, Владыце и Богу моему; не смею 
же взирати на небо, токмо молюся, глаголя: 
даждь ми, Господи, ум, да плачуся дел мойх 
горько. 


О, горе мне грешному! Паче всех человек 
окаянен есмь, покаяния несть во мне; даждь 


* В канонах припев как молитвенное воззвание про- 
износится перед первым и вторым (и третьим, когда 
он есть) тропарём каждой песни, но не читается пе- 
ред тропарями, начинающимися со «Слава Отцу и Сы- 
ну и Святому Духу» и «И ныне и присно и во веки 
веков. АМИНЬ». 

ми, Господи, слезы, да плачуся дел мойх 
горько. 


Слава: Безумне, окаянне человёче, в лёно- 
сти время губиши; помысли житие твое, и об- 
ратися ко Господу Богу, и плачися о делех 
твойх горько. 


И ныне: Мати Божия Пречистая, воззри на 
мя грешнаго, и от сети диаволи избави мя, 
и на путь покаяния настави мя, да плачуся 
дел мойх горько. 


Песнь З 


Несть свят, якоже Ты, Господи Боже мой, возне- 
сый рог вёрных Твойх, Блаже, и утвердивый нас на 
камени исповедания Твоего. 


Внегда поставлени будут престоли на су- 
дищи страшнем, тогда всех человёк дела об- 
личатся; горе тамо будет грешным, в муку 
отсылаемым; и то ведущи, душе моя, покай- 
ся от злых дел твойх. 


Праведницы возрадуются, а грешнии вос- 
плачутся, тогда никтоже возможет помощи 
нам, но дела наша осудят, нас; темже преж- 
де конца покайся от злых дел твойх. 


Слава: Увы мне великогрёшному, иже дё- 
лы и мысльми осквернився, ни капли слез 

имею от жестосердия; ныне возникни от зем- 
ли, душе моя, и покайся от злых дел твоих. 


И ныне: Се, взывает, Госпожё, Сын Твой, 
и поучает нас на доброе, аз же грешный до- 
бра всегда бегаю; но Ты, Милостивая, поми- 
луй мя, да покаюся от злых мойх дел. 


Седален, глас 6-й 


Помышляю день страшный и плачуся де- 
яний мойх лукавых: како отвещаю Безсмерт- 
ному Царю, или коим дерзновением воззрю 
на Судию, блудный аз? Благоутробный От- 
че, Сыне Единородный и Душе Святый, по- 
милуй мя. 

Слава, и ныне: Богородичен 

Связан многими ныне пленицами грехов и 
содержимь лютыми страстьми и бедами, к Те- 


бе прибегаю, моему спасению, и вопию: по- 
мози ми, Дево, Мати Божия. 


Песвь 4 


Христос моя сила, Бог и Господь, честная Церковь 
боголёпно поёт, взывающи от смысла чиста, о Госпо- 
де празднующи. 


Широк путь зде и угодный сласти твори- 
ти, но горько будет в последний день, егда 


КАНОН ПОКАЯННЫЙ 45 


душа от тёла разлучатися будет: блюдися от 
сих, человече, Царствия ради Божия. 


Почто убогаго обидиши, мзду наёмничу 
удёржуеши, брата твоего не любиши, блуд 
и гордость гониши? Остави убо сия, душе 
моя, и покайся Царствия ради Божия. 


Слава: О, безумный человече, доколе угле- 
баеши, яко пчела, собирающи богатство 
твоё? Вскоре бо погибнет, яко прах и пёпел: 
но более взыщи Царствия Божия. 


И ныне: Госпоже Богородице, помилуй мя 
грешнаго, и в добродетели укрепи, и соблю- 
ди мя, да наглая смерть не похитит мя него- 
товаго, и доведи мя, Дево, Царствия Божия. 


Песнь 5 


Божиим свётом Твойм, Блаже, утренюющих Ти ду- 
ши любовию озарӣ, молюся, Тя вёдети, Слове Божий, 
истиннаго Бога, от мрака греховнаго взывающа. 

Воспомянй, окаянный человёче, како 
лжам, клеветам, разбою, немощем, лютым 
зверём, грехов ради порабощеён еси; душё 
моя грешная, того ли восхотёла еси? 

Трепещут ми уди, всёми бо сотворих ви- 
ну: очима взираяй, ушӣма слышай, языком 
злая глаголяй, всего себе геённе предаяй; ду- 
ше моя грешная, сего ли восхотёла еси? 

Слава: Блудника и разбойника кающася 
приял еси, Спасе, аз же един леностию гре- 
ховною отягчихся и злым делом поработих- 
ся; душе моя грешная, сего ли восхотёла еси? 


И ныне: Дивная и скорая помощнице всем 
человеком, Мати Божия, помози мне недо- 
стойному, душа бо моя грёшная того восхоте. 


Песнь 6 


Житейское море, воздвизаемое зря напастей бурею, 
к тихому пристанищу Твоему притёк, вопию Ти: воз- 
веди от тли живот мой, Многомилостиве. 


Житие на земли блудно пожих и душу во 
тьму предах, ныне убо молю Тя, Милости- 
вый Владыко: свободи мя от работы сея вра- 
жия, и даждь ми разум творити волю Твою. 


Кто творит таковая, якоже аз? Якоже бо 
свиния лежит в калу, тако и аз греху слу- 
жу. Но ты, Господи, исторгни мя от гнуса се- 
го и даждь ми сердце творити заповеди Твоя. 


Слава: Воспрянӣ, окаянный человече, к Бо- 
гу, воспомянув своя согрешения, припадая ко 
Творцу, слезя и стеня; Той же, яко милосерд, 
даст ти ум знати волю Свою. 


И ныне: Богородице Дево, от видимаго и 
невидимаго зла сохрани мя, Пречӣстая, и 

приими молитвы моя, и донесӣ я Сыну Тво- 
ему,-да даст ми ум творити волю Его. 


Кондак 


Душе моя, почто грехами богатееши, поч- 
то волю диаволю твориши, в чесом надежду 
полагаеши? Престани от сих и обратися к Бо- 
гу с плачем, зовущи: милосёрде Господи, по- 
милуй мя грешнаго. 


Икос 


Помысли, душе моя, горький час смерти и 
страшный суд Творца твоего и Бога: Ангели 
бо грознии поймут тя, душе, и в вечный огнь 
введут: убо прежде смерти покайся, вопию- 
щи: Господи, помилуй мя грешнаго. 


Песнь 7 


Росодательну убо пещь содёла Ангел преподобным 
отроком, халдеи же опаляющее велёние Божие, му- 
чителя увеща вопӣти: благословен еси, Боже отёц на- 
ШИХ. 

Не надейся, душе моя, на тленное богат- 
ство и на неправедное собрание, вся бо сия 
нс веси кому оставиши, но возопий: помилуй 
мя, Христе Боже, недостойнаго. 


Не уповай, душе моя, на телесное здравие 
и на скоромимоходящую красоту, видиши бо, 

яко сильнии и младии умирают; но возопий: 
помилуи мя, Христе Боже, недостойнаго. 


Слава: Воспомяни, душе моя, вечное жи- 
тие, Царство Небесное, уготованное святым, 
и тьму кромешную и гнев Божий злым, и во- 
зопий: помилуй мя, Христе Боже, недостой- 
наго. 


И ныне: Припади, душе моя, к Божией Ма- 
тери и помолӣся Той, есть бо скорая помӧощ- 
ница кающимся, умолит Сына Христа Бога, 
и помилует мя недостойнаго. 


Песнь 8 


Из пламене преподобным росу источил еси и пра- 
веднаго жертву водою попалил еси: вся бо твориши, 
Христе, токмо еже хотёти. Тя превозносим во вся веки. 


Како не имам плакатися, егда помышляю 
смерть, видех бо во гробе лежаща брата мое- 
го, безславна и безобразна? Что убо чаю, и 
на что надеюся? Токмо даждь ми, Господи, 
прежде конца покаяние. (Дважды) 


Слава: Верую, яко прийдеши судити жи- 
вых и мертвых, и вси во своём чину станут, 
старии и младии, владыки и князи, девы и 
священницы; где обрящуся аз? Сего ради во- 
пию: даждь ми, Господи, прежде конца по- 
каяние. | 

И ныне: Пречистая Богородице, приимӣ не- 
достойную молитву мою и сохрани мя от на- 
глыя смерти, и даруй ми прежде конца по- 
каяние. 


Песнь 9 


Бога человеком невозможно видети, на Негоже не 
смеют чӣни Ангельстии взирати; Тобою же, Всечӣс- 
тая, явӣся человёком Слово Воплощённо, Егоже ве- 
личающе, с небесными вби Тя ублажаем. 


Ныне к вам прибегаю, Ангели, Архангели 
и вся небесныя силы, у Престола Божия сто- 
ящии, молӣтеся ко Творцу своему, да изба- 
вит душу мою от муки вечныя. 


Ныне плачуся к вам, святии патриарси, ца- 
рие и пророцы, апостоли и святӣтелие и вси 
избраннии Христовы: помозите ми на судё, 
да спасет душу мою от силы вражия. 


Слава: Ныне к вам воздежу руце, святйи 
мученицы, пустынницы, девственницы, пра- 
ведницы и вси святии, молящиися ко Госпо- 
ду за весь мир, да помилует мя в час смер- 
ти моея. 

И ныне: Мати Божия, помози ми, на Тя 
сильне надёющемуся, умоли Сына Своего, да 
поставит мя недостойнаго одесную Себе, ег- 
да сядет судяй живых и мертвых, аминь. 

Молитва 


Владыко Христе Боже, Иже страстьми 
Свойми страсти моя исцеливый и язвами 
Своими язвы моя уврачевавый, даруй мне, 
много Тебе прегрешившему, слезы умиле- 
ния; сраствори моему телу от обоняния 
Животворящаго Тела Твоего, и наслади ду- 
шу мою Твоёю Честною Кровию от горести, 
еюже мя сопротивник напой; возвыси мой 
ум к Тебе, долу поникший, и возведи от 
пропасти погибели: яко не имам покаяния, 
не имам умиления, не имам слезы утеши- 
тельныя, возводящия чада ко своему наслё- 
дию. Омрачихся умом в житейских страс- 
тех, не могу воззрети к Тебе в болезни, не 
могу согрётися слезами, яже к Тебе любве. 
Но, Владыко Господи Иисусе Христе, со- 
кровище благих, даруй мне покаяние всецё- 
лое и сердце люботрудное во взыскание 
Твое, даруй мне благодать Твою и обнови 
во мне зраки Твоего образа. Оставих Тя, не 
остави мене; изыди на взыскание мое, воз- 
веди к пажити Твоей и сопричтӣ мя овцам 
избраннаго Твоего стада, воспитай мя с ни- 
ми от злака Божёственных Твойх Таинств, 
молитвами Пречистыя Твоея Матере и всех 
святых Твойх. Аминь. 


КАНОН МОЛЕБНЫЙ 
КО ПРЕСВЯТОЙ БОГОРОДИЦЕ, 
поемый во всякой скорби душевной 
и обстоянии 


Творение Феостирикта монаха 


Тропарь Богородице, глас 4-й 


К Богородице прилежно ныне притецем, 
грешнии и смиреннии, и припадем, в покая- 
нии зовуще из глубины души: Владычице, по- 
мози, на ны милосёрдовавши, потщися, по- 
гибаем от множества прегрешений, не отвра- 
тй Твоя рабы тщи, Тя бо и едину надежду 
имамы. (Дважды) 


Слава, и ныне: Не умолчим никогда, Бого- 
рӧдице, силы Твоя глаголати, недостойнии: 
аще бо Ты не бы предстояла молящи, кто бы 
нас избавил от толиких бед, кто же бы со- 
хранил до ныне свободны? Не отступим, Вла- 
дычице, от Тебе: Твоя бо рабы спасаеши 
присно от всяких лютых. 

И псалом 50: Помилуй мя, Боже... (см. 
стр. 7). 


Канон ко Пресвятой Богородице, глас 8-й 


Песнь 1 


Воду прошеёд, яко сушу, и египетскаго зла избежав, 
израильтянин вопияше: Избавителю и Богу нашему 
ПОЙМ. 


Припев: Пресвятая Богородице, спаси 
нас. 


Многими содержимь напастьми, к Тебе 
прибегаю, спасения иский: о Мати Слова и 
Дево, от тяжких и лютых мя спаси. 


Страстей мя смущают прилози, многаго 
уныния исполнити мою душу; умири, Отро- 
ковице, тишиною Сына и Бога Твоего, Все- 
непорочная. 


Слава: Спаса рождшую Тя и Бога, молю, 
Дево, избавитися ми лютых: к Тебе бо ныне 
прибегая, простираю и душу и помышлёние. 


И ныне: Недугующа телом и душею, посе- 
щения Божественнаго и промышления от Те- 
бё сподоби, едина Богомати, яко благая, Бла- 
гаго же Родительница. 

Песнь 3 


Небеснаго круга Верхотворче Господи, и Цёркве 
Зиждителю, Ты мене утверди в любви Твоёй, жела- 
ний краю, верных утверждёние, едӣне Человеко- 
любче. 


Предстательство и покров жизни моея по- 
лагаю Тя, Богородӣтельнице Дёво: Ты мя 
окорми ко пристанищу Твоему, благих винов- 
на; верных утверждение, едина Всепетая. 


Молю, Дёво, душевное смущение и печа- 
ли моея бурю разорӣти: Ты бо, Богоне- 
вестная, начальника тишины Христа родила 
еси, едина Пречӣстая. 


Слава: Благодётеля рождши добрых виндбв- 
наго, благодеяния богатство всем источӣ, вся 
бо можеши, яко сильнаго в крепости Христа 
рождши, Богоблаженная. 


И ныне: Лютыми недуги и болезненными 
страстьми истязаему, Дево, Ты ми помози: 
исцелений бо неоскудное Тя знаю сокрови- 
ще, Пренепорочная, неиждиваемое. 


Спасӣ от бед рабы Твоя, Богородице, яко 
вси по Бозе к Тебе прибегаем, яко неруши- 
мей стене и предстательству. 

Призри благосердием, всепётая Богороди- 
це, на мое лютое телесе озлобление, и исце- 
ли души моея болезнь. 


Тропарь, глас 2-й 


Моление теплое и стена необоримая, мӣ- 
лости источниче, мирови прибежище, при- 
лежно вопиём Ти: Богородице Владычице, 
предвари, и от бед избави нас, едина вскоре 
предстательствующая. 


Песнь 4 


Услышах, Господи, смотрения Твоего таинство, ра- 
зумёх дела Твоя и прославих Твое Божество. 


Страстей мойх смущение, кормчию рожд- 
шая Господа, и бурю утиши мойх прегреше- 
ний, Богоневёстная. 


Милосердия Твоего бёздну призывающу 
подаждь ми, Яже Благосердаго рождшая и 
Спаса всех поющих ТЯ. 


Наслаждающеся, Пречистая, Твойх даро- 
ваний, благодарственное воспеваем пение, 
ведуще Тя Богоматерь. 


Слава: На одре болезни моея и немощи 
низлежащу ми, яко Боголюбива, помози, Бо- 
городице, едина Приснодёво. 

И ныне: Надёжду и утверждение и спасе- 
ния стену недвижиму имуще Тя, Всепетая, 
неудобства всякаго избавляемся. 


Песвь 5 


Просвети нас повелёнии Твойми, Господи, и мыш- 
цею Твоёю высокою Твой мир подаждь нам, Челове- 
колюбче. 


Исполни, Чистая, веселия сердце мов, 
Твою нетленную дающи радость, весёлия 
рождшая виновнаго. 


Избави нас от бед; Богородице чистая, вёч- 
ное рождши избавление, и мир, всяк ум пре- 
имущий. 


Слава: Разреши мглу прегрешений мойх, 
Богоневесто, просвещением Твоея светлости, 
Свет рождшая Божественный и превёчный. 


И ныне: Исцели, Чистая, души моея немо- 
жение, посещения Твоего сподобльшая, и 
здравие молитвами Твойми подаждь ми. 


Песнь 6 


Молитву пролию ко Господу, и Тому возвещу пе- 
чали моя, яко зол душа моя исполнися, и живот мой 
аду приближися, и молюся яко Ибна: от тли, Боже, 
ВОЗВСДИ мя. 

Смерти и тли яко спасл есть, Сам Ся из- 
дав смерти, тлением и смертию моё естест- 
во, ято бывшее, Дево, моли Господа и Сына 
Твоего, врагов злодействия мя избавити. 


Предстательницу Тя живота вем и храни- 
тельницу твёрду, Дёво, и напастей решащу 
молвы, и налоги бесов отгоняющу; и молю- 
ся всегда, от тли страстей моих избавити мя. 


Слава: Яко стену прибежища стяжахом, и 
душ всесовершенное спасение, и простран- 
ство в скорбех, Отроковице, и просвещени- 
ем Твоим присно радуемся: о, Владычице, и 
ныне нас от страстей и бед спаси. 


И ныне: На одре ныне немощствуяй лежу, 
и несть исцеления плоти моей: но, Бога и 
Спаса миру и Избавителя недугов рождшая, 
Тебе молюся, Благой: от тли недуг возста- 
ВИ МЯ. 


Кондак, глас 6-й 


Предстательство христиан непостыдное, 
ходатайство ко Творцу непреложное, не пре- 
зри грешных молений гласы, но предвари, 
яко Благая, на помощь нас, верно зовущих 
Ти; ускори на молитву, и потщися на умолё- 
ние, предстательствующи присно, Богороди- 
це, чтущих Тя. 

Другой кондак, глас тот же 


Не имамы иныя помощи, не имамы иныя 
надежды, разве Тебе, Пречистая Дево. Ты 
нам помози, на Тебе надёемся, и Тобою хва- 
лимся. Твой бо есмы рабы, да не постыдимся. 


Стихира, глас тот же 


Не ввёри мя человеческому предстатель- 
ству, Пресвятая Владычице, но приимӣ мо- 
ление раба Твоего: скорбь бо обдержит мя, 
терпети не могу дёмонскаго стреляния, по- 
крова не имам, ниже где прибёгну окаянный, 
всегда побеждаемь, и утешения не имам, раз- 
ве Тебе, Владычице мира, упование и пред- 
стательство верных, не презри моление мое, 
полезно сотвори. 


Песнь 7 


От Иудёи дошёдше отроцы, в Вавилоне иногда, ве- 
рою Троическою пламень пещный попраша, поюще: 
отцев Боже, благословен еси. 


Наше спасёние якоже восхотёл еси, Спа- 
се, устроити, во утробу Девыя вселился еси, 
Юже миру предстательницу показал еси: 
отец наших Боже, благословен еси. 


Волителя милости, Егоже родила еси, Ма- 
ти чистая, умолӣ избавитися от прегрешений 


58 КАНОН МОЛЕБНЫЙ К БОГОРОДИЦЕ 
и душевных скверн верою зовущим: отец на- 
ших Боже, благословен еси. 


Слава: Сокровище спасения и Источник 
нетлёния, Тя рождшую, и столп утвержде- 
ния, и дверь покаяния, зовущим показал еси: 
отец наших Боже, благословен еси. 


И ныне: Телесныя слабости и душёвныя 
недуги, Богородительнице, любовию присту- 
пающих к крову Твоему, Дево, исцелити спо- 
доби, Спаса Христа нам рождшая. 


Песвь 8 


Царя Небёснаго, Егоже поют вби ангельстии, хва- 
лите и превозносите во вся веки. 


Помощи яже от Тебе требующия не прё- 
зри, Дево, поющия и превозносящия Тя во 
веки. 


Неможение души моея исцеляеши и телес- 
ныя болезни, Дево, да Тя прославлю, Чистая, 
во веки. 


Слава: Исцелений богатство изливаеши 
верно поющим Тя, Дёво, и превозносящим 
неизреченное Твое рождество. 


И ныне: Напастей Ты прилоги отгоняеши 
и страстей находы, Дево: темже Тя поём во 
вся веки. 

Песнь 9 


Войстинну Богородицу Тя исповёдуем, спасённии 
Тобою, Дёво Чистая, с безплотными лики Тя вели- 
чающе. 

Тока слез мойх не отвратися, Яже от вся- 
каго лица всяку слезу, отъёмшаго, Дёво, Хри- 
ста рождшая. 

Радости мое сердце исполни, Дево, Яже ра- 
дости приемшая исполнение, греховную пе- 
чаль потребляющи. 


Пристанище и предстательство к Тебе при- 
бегающих буди, Дево, и стена нерушимая, 
прибежище же и покров и веселие. 


Слава: Света Твоего зарями просвети, Де- 
во, мрак неведения отгоняющи, благоверно 
Богородицу Тя исповедающих. 


И ныне: На месте озлобления немощи сми- 
рившагося, Дёво, исцели, из нездравия во 
здравие претворяющи. 


Стихиры, глас 2-й 


Высшую небёс и чистшую светлостей сол- 
нечных, избавльшую нас от клятвы, Влады- 
чицу мира песньми почтим. 


От многих мойх грехов немощствует тело, 
немощствует и душа моя; к Тебе прибегаю, 

Благодатней, надеждо ненадежных, Ты ми 
ПОМОЗИ. 


Владычице и Мати Избавителя, приими 
моление недостойных раб Твоих, да ходатай- 
ствуеши к Рождшемуся от Тебе; о, Влады- 
чице мира, буди Ходатаица! 


Поём прилежно Тебе песнь ныне, всепетой 
Богородице, радостно: со Предтёчею и все- 
ми святыми моли, Богородице, еже ущедри- 
ти НЫ. 


Вся Ангелов воинства, Предтёче Госпо- 
день, апостолов двоенадесятице, святйи вси 
с Богородицею, сотворите молитву, во еже 
спастися нам. 


Молитвы ко Пресвятой Богородице 


Царице моя преблагая, надеждо моя Бэго- 
родице, приятелище сирых и странных пред- 
стательнице, скорбящих радосте, обидимых 
покровительнице! Зриши мою беду, зриши 
мою скорбь, помози ми яко немощну, окор- 
ми мя яко странна. Обиду мою веси, разре- 
ши ту, яко волиши: яко не имам иныя помо- 
щи разве Тебе, ни иныя предстательницы, ни 
благия утешительницы, токмо Тебе, о Бого- 
мати, яко да сохраниши мя и покрыеши во 
веки веков. Аминь. 

К кому возопию, Владычице? К кому при- 
бегну в горести моей, аще не к Тебе, Цари- 
це Небесная? Кто плач мой и воздыхание мое 
приймет, аще не Ты, Пренепорочная, надёж- 
до христиан и прибежище нам грешным? Кто 
паче Тебе в напастех защитит? Услыши убо 
стенание мое, и приклони ухо Твоё ко мне, 
Владычице Мати Бога моего, и не презри ме- 
не, требующаго Твоея помощи, и не отрини 
мене грешнаго. Вразумӣ и научи мя, Цари- 
це Небесная; не отступӣ от мене раба Тво- 
его, Владычице, за роптание мое, но буди мне 
Мати и заступница. Вручаю себе милостиво- 
му покрову Твоему: приведи мя грёшнаго к 
тихой и безмятежней жизни, да плачуся о 
гресех моих. К кому бо прибегну повинный 
аз, аще не к Тебе, упованию и прибёжищу 
грешных, надеждою на неизреченную ми- 
лость Твою и щедроты Твоя окриляемь? 
О, Владычице Царице Небесная! Ты мне упо- 
вание и прибёжище, покров и заступление 
и помощь. Царице моя преблагая и скорая 
заступнице! Покрый Твойм ходатайством моя 
прегрешения, защити мене от враг видимых 
и невидимых; умягчи сердца злых человек, 
возстающих на мя. О, Мати Господа моего 
Творца! Ты еси корень дёвства и неувядае- 
мый цвет чистоты. О, Богородительнице! Ты 

подаждь ми помощь немощствующему плот- 
скими страстьми и болезнующему сердцем, 
едино бо Твое и с Тобою Твоего Сына и Бо- 
га нашего имам заступление; и Твоим пре- 
чудным заступлением да избавлюся от вся- 
кия беды и напасти, о пренепорочная и пре- 
славная Божия Мати Марие. Тёмже со упо- 
ванием глаголю и вопию: радуйся, благодат- 
ная, радуйся, обрадованная; радуйся, пребла- 
гословенная, Господь с Тобою. 

Тропарь, глас 6-й 


Ангеле Божий, хранителю мой святый, жи- 
вот мой соблюди во страсе Христа Бога, ум 
мой утверди во йстиннем пути, и к любви 
горней уязви душу мою, да тобою направля- 
емь, получу от Христа Бога велию милость. 


Слава, и ныне: Богородичен 


Святая Владычице, Христа Бога нашего 
Мати, яко всех Творца недоуменно рождшая, 
моли благость Его всегда, со хранителем мо- 
им Ангелом, спасти душу мою, страстьмӣ 
одержимую, и оставление грехов дарова- 
ТИ МИ. 


Канон, глас 8-й 


Песнь 1 


Пойм Господеви, проведшему люди Своя сквозё 
Чермное море, яко един славно прославися. 

Иисусу: Господи Иисусе Христе Боже мой, 
помилуй мя.“ 


Песнь воспети и восхвалити, Спасе, Твое- 
го раба достойно сподоби, безплотному Ан- 
гелу, наставнику и хранителю моему. 


Припев: Святый Ангеле Божий, хранӣте- 
лю мой, моли Бога о мне. 


Един аз в неразумии и в лености ныне ле- 
жу, наставниче мой и хранителю, не остави 
мене погибающа. 


Слава: Ум мой твоёю молитвою направи, 
творити ми Божия повеления, да получу от 
Бога отдание грехов, и ненавидети ми злых 
настави мя, молюся ти. 


И ныне: Молӣся, Девице, о мне, рабе Тво- 
ём, ко Благодателю, со хранителем мойм Ан- 
гелом, и настави мя творити заповеди Сына 
Твоего и Творца моего. 


Песнь З 


Ты еси утверждение притекающих к Тебе, Госпо- 
ди, Ты еси свет омраченных, и поёт Тя дух мой. 


* Тропарь Иисусу Христу только в первой и девя- 
той песнях канона. 


КАНОН АНГЕЛУ ХРАНИТЕЛЮ 65 

Все помышление моё и душу мою к тебе 

возложих, хранителю мой; ты от всякия мя 
напасти вражия избави. 


Враг попирает мя, и озлобляет, и поучает 
всегда творити своя хотения; но ты, настав- 
ниче мой, не остави мене погибающа. 


Слава: Пёти песнь со благодарёнием и 
усердием Творцу и Богу даждь ми, и тебе, 
благому Ангелу хранителю моему: избавите- 
лю мой, изми мя от враг озлобляющих мя. 


И ныне: Исцели, Пречистая, моя многоне- 
дужныя струпы, яже в души, прожени вра- 
ги, иже присно борются со мною. 


Седален, глас 2-й 


От любве душевныя вопию ти, хранителю 
моея души, всесвятый мой Ангеле: покрый 
мя и соблюди от лукаваго ловления всегда, 
и к жизни настави небесней, вразумляя и 
просвещая и укрепляя мя. 


Слава, и ныне: Богородичен 


Богородице безневестная Пречистая, Яже 
без семене рождши всех Владыку, Того со 
Ангелом хранителем мойм моли, избавити ми 
ся всякаго недоумения, и дати умиление и 

свет души моей и согрешёнием очищение, 
Яже едина вскоре заступающи. 


Песнь 4 


Услышах, Господи, смотрения Твоего таинство, ра- 
зумёх дела Твоя, и прославих Твоё Божество. 


Моли Человеколюбца Бога ты, хранителю 
мой, и не остави мене, но присно в мире жи- 
тие мое соблюди и подаждь ми спасение не- 
оборимое. 


Яко заступника и хранителя животу моему 
приём тя от Бога, Ангеле, молю тя, святый, 
от всяких мя бед свободи. 


Слава: Мою скверность твоею святынею 
очӣсти, хранителю мой, и от части шуия да 
отлучен буду молитвами твойми и причаст- 
ник славы явлюся. 


И ныне: Недоумение предлежит ми от обы- 
шедших мя зол, Пречистая, но избави мя от 
них скоро: к Тебё бо единей прибегох. 


Песнь 5 


Утренююще вопиём Ти: Господи, спасй ны; Ты бо 
еси Бог наш, разве Тебе иного не вемы. 


Яко имея дерзновение к Богу, хранителю 
мой святый, Сего умоли от оскорбляющих мя 
зол избавити. 

Свете светлый, свётло просветй душу мою, 
наставниче мой и хранителю, от Бога данный 
ми Ангеле. 


Слава: Спяща мя зле тяготою греховною, 
яко бдяща сохрани, Ангеле Божий, и возста- 
ви мя на славословие молением твоим. 


И ныне: Марие, Госпоже Богородице без- 
невёстная, надёждо верных, вражия возно- 
шения низложи, поющия же Тя возвесели. 


Песнь 6 


Ризу мне подаждь светлу, одеяйся свётом яко ри- 
зою, многомилостиве Христе Боже наш. 


Всяких мя напастей свободи, и от печалей 
спаси, молюся ти, святый Ангеле, данный ми 
от Бога, хранителю мой добрый. 


Освети ум мой, блаже, и просвети мя, мо- 
люся ти, святый Ангеле, и мыслити ми по- 
лёзная всегда настави мя. 


Слава: Устави сёрдце моё от настоящаго 
мятежа, и бдети укрепи мя во благих, хра- 
нителю мой, и настави мя чудно к тишине 
животней. 


И ныне: Слово Божие в Тя вселӣся, Бого- 
родице, и человеком Тя показа небесную ле- 
ствицу; Гобою бо к нам Вышний сошел есть. 

Кондак, глас 4-й 


Явися мне милосёрд, святый Ангеле Гос- 
подень, хранителю мой, и не отлучайся от ме- 
не сквернаго, но просвети мя светом непри- 
косновённым и сотвори мя достойна Царст- 
вия Небеснаго. 


Икос 


Уничижённую душу мою многими соблаз- 
ны, ты, святый предстателю, неизреченныя 
славы небесныя сподоби, и певец с лики без- 
плотных сил Божиих, помилуй мя и сохра- 
ни, и помыслы добрыми душу мою просвети, 
да твоею славою, Ангеле мой, обогащуся, и 
низложи зломыслящия мне враги, и сотвори 
мя достойна Царствия Небеснаго. 


Песнь 7 


От Иудеи дошедше отроцы, в Вавилоне иногда, ве- 
рою Троическою пламень пещный попраша, поюще: 
отцев Боже, благословен еси. 


Милостив буди ми и умоли Бога, Госпо- 
день Ангеле, имею бо тя заступника во всем 
животе моем, наставника же и хранителя, от 
Бога дарованнаго ми во веки. 


Не остави в путь шествующия души моея 
окаянныя убӣти разбойником, святый Анге- 

ле, яже ти от Бога предана бысть непороч- 
не; но настави ю на путь покаяния. 


Слава: Всю посрамлену душу мою привож- 
ду от лукавых ми помысл и дел: но предва- 
ри, наставниче мой, и исцеление ми подаждь 
благих помысл, уклоняти ми ся всегда на 
правыя стези. 


И ныне: Премудрости исполни всех и кре- 
пости Божественныя, Ипостасная Премудро- 
сте Вышняго, Богородицы ради, верою вопи- 
ющих: отец наших Боже, благословен еси. 


Песнь 8 


Царя Небёснаго, Егоже поют вби ангельстии, хва- 
лите и превозносите во вся веки. 

От Бога посланный, утверди живот мой, 
раба твоего, преблагий Ангеле, и не остави 
менё во веки. 


Ангела тя суща блага, души моея настав- 
ника и хранителя, преблаженне, воспеваю во 
веки. 


Слава: Буди ми покров и забрало в день 
испытания всех человек, воньже огнем ис- 
кушаются дела благая же и злая. 


И ныне: Буди ми помощница и тишина, Бо- 
городице Приснодево, рабу Твоему, и не ос- 
тави мене лишена быти Твоего владычества. 

Песнь 9 


Войстинну Богородицу Тя исповедуем, спасеннии 
Тобою. Дево Чистая, с безплотными лики Тя вели- 
чающе. 

Иисусу: Помилуй мя, едине Спасе мой, яко 
милостив еси и милосерд, и праведных ли- 
ков сотвори мя причастника. 


Мыслити ми присно и творити, Господень 
Ангеле, благая и полёзная даруй, яко силь- 
на яви в немощи и непорочна. 


Слава: Яко имёя дерзновение к Царю Не- 
бёсному, Того моли, с прочими безплотны- 
ми, помиловати мя окаяннаго. 


И ныне: Много дерзновение имущи, Дево, 
к Воплощшемуся из Тебе, преложи мя от уз 
и разрешение ми подаждь и спасение, молӣт- 
вами Твойми. 


Молитва Ангелу хранителю 


Ангеле Христов святый, к тебё припадая 
молюся, хранителю мой святый, приданный 
мне на соблюдение души и телу моему греш- 
ному от святаго крещения, аз же своею ле- 
ностию и своим злым обычаем прогнёвах 
твою пречистую светлость и отгнах тя от се- 
бё всеми студными дёлы: лжами, клеветами, 
завистию, осуждением, презорством, непо- 

корством, братоненавидёнием, и злопомнёни- 
ем, сребролюбием, прелюбодеянием, ярос- 
тию, скупостию, объядением без сытости и 
опивством, многоглаголанием, злыми помыс- 
лы и лукавыми, гордым обычаем и блудным 
возбешёнием, имый самохотёние на всякое 
плотское вожделение. О, злое мое произво- 
ление, егоже и скоти безсловеснии не тво- 
рят! Да како возможеши воззрети на мя, или 
приступити ко мне, аки псу смердящему? Ко- 
торыма очима, Ангеле Христов, воззриши на 
мя, оплётшася зле во гнусных дёлех? Да ка- 
ко ужё возмогу отпущёния просӣти горьким 
и злым моим и лукавым деянием, в няже впа- 
даю по вся дни и нощи и на всяк час? Но 
молюся ти припадая, хранителю мой святый, 
умилосердися на мя грешнаго и недостойна- 
го раба твоего (имя), буди ми помощник и 
заступник на злаго моего сопротивника, свя- 
тыми твойми молитвами, и Царствия Божия 
причастника мя сотвори со всёми святыми, 
всегда, и ныне, и присно, и во вёки веков. 
Аминь. 


КАНОН СВЯТОМУ ИОАННУ 
ПРЕДТЕЧЕ 


Глас 2-й. Песнь 1 


Во глубине постла иногда фараонйтское всевбин- 
ство преоруженная сила, воплощшееся же Слово все- 
злобный грех потребило есть: препрославленный Гос- 
подь, славно бо прославися. 


Припев: Святый великий Иоанне Пред- 
тёче Господень, моли Бога о нас. 


Крестителю и Предтече Христов, погружа- 
емый всегда сластьми телёсными ум мой 
управи и волны страстей укроти, яко да в ти- 
шине Божёственней быв, песнословлю тя. 


Недоуменным просветився просвещением, 
яко многосвётлая звезда, мысленному Восто- 
ку предтекл еси, Имже озаритися сердцу мо- 
ему, Крестителю, молӣ, омрачённому всеми 
бесовскими приложении. 


Слава: В реце бездну иногда, Всемудре, по- 
грузил еси, потоп содевающую благодатию 

всего преступления. Но молюся, потоки, бла- 
жённе, мойх прегрешений изсуши, Божёст- 
венным ходатайством твойм. 


И ныне: Чистыя Девы, Бога воплотившия, 
сродник был еси, блаженне Предтече, с Нею 
же тя чтим и молим, иже в Божественнем 
храме твоём ныне живуще, храмы и нас со- 
твори Духа Святаго. 


Песнь 3 


На камени мя вёры утвердив, разширил еси уста 
моя на враги моя, возвесели бо ся дух мой, внегда 
пети: несть свят, якоже Бог наш, и несть праведен 
паче Тебё, Господи. 


Исцели струпы души моея и ум мой, омра- 
чённый небрежёнием, озари Божественным 
твойм ходатайством, Господень Предтеёче, и 
всякаго избави мя сопротивнаго обстояния, 
молюся. 


Неплодствие разрешил еси рождшия, ро- 
дився Божиим промышлёнием, премудре про- 
роче; неплодное убо сердце мое плодоносно 
ныне содёлай, Господень Предтече, ходатай- 
ством твойм, добродетелей приносити прозя- 
бения. 


Слава: Любовию твоею созидающаго Бо- 
жественный дом, вышняго жития улучити 

моли: и иже верою храму твоему служащия, 
храмы Духа Божественнаго сотвори, Крести- 
телю и Предтеёче, ходатайствы твойми. 


И ныне: Веселяшеся Предтеча, в ложеснах 
носим матерних, и покланяшеся Господу, но- 
симу в ложеснах Твойх, Благодатная, Егоже 
моли от всякия скорби избавити мя. 


Седален, глас 2-й 


Благоутробия ради милости, Блаже, спас- 
ти Твое создание, Христе, пришёл еси, пре- 
клонь небеса схождёнием Твойм. Темже 
страшное смотрение Твое, поюще, вопиём 
Ти: мольбами Предтечи Твоего очищение гре- 
хов подаждь нам, яко Един благоутробен. 


Слава, и ныне: Богородичен 


Предстательнице теплая христианом, Сы- 
ну Твоему молися присно, Богородице, вся- 
каго злодейства и огорчения избавити нас 
борца и дати нам прощение, в нихже согре- 
шихом, за милосердие щедрот, Твойми мо- 
литвами, Мати Дево. 


Песнь 4 


Пришел еси от Девы, не ходатай, ни ангел, но Сам, 
Господи, воплощся и спасл есй всего мя человёка. Тем 
зову Ти: слава силе Твоей, Господи. 

Преклоншему небеса и человеком беседо- 
вавшу, главу преклонил еси десницею тво- 
ею, пребогате; еюже мя соблюди, во смире- 
нии сохраняя сердце мое. 


Пустыня тебе гражданина непрохӧдная 
имяше, блаженне Предтече, тёмже вопию ти: 
пусту всякаго Божественнаго деяния бывшу 
душу мою, плодоносну сотвори. 


Закон Божественный управляя, беззакон- 
но заклан был еси. Темже молюся тебе: без- 
законнующа мя всегда и прельщаема бесов- 
скими прельщенми исправи. 


Слава: Создав себе храм Владыце Царю, к 
Божёственным селением ныне пришёл еси, 
Предтёче: яже получӣти моли, тебе пресвя- 
тый дом Воздвигшаго. 


И ныне: Призри на мя недугующаго, Все- 
непорочная, и разреши страсти моя лютыя 
и неудобоисцельныя, яко да величаю ТЯ, воз- 
величившую все человечество. 


Песнь 5 


Просвещение во тьме лежащих, спасёние отчаян- 
ных, Христё Спасе мой, к Тебе утренюю, Царю мй- 
ра, просветй мя сиянием Твойм: иного бо разве Тебе 
Бога не знаю. 

В течениих Иорданских струю нетления, 
Предтёче, крестив Христа, молӣ, истекания 
страстей мойх изсушити, и потоки сладост- 
ныя наслёдовати, и праведных красная радо- 
вания. 


Уже рыдаю, и содрогаюся страхом, и не- 
доумёнием всегда содержӣмь есмь, помыш- 
ляя моя содёланная и будущий суд ужасный: 
Благоутробне Господи, пощадӣ мя Твоего 
Крестителя мольбами. 


Законополагаяй людем спасение, Предте- 
че, в раскаянии прегрешений бывшее, посре- 
де закона и благодати стал еси. Сего ради мо- 
лим тя, образми покаяния нас просвети. 


Слава: Даждь ми время покаяния, унынно 
прешедшее все иждившему, Благодетелю, 
имея на сиё молящаго Тя, Слове, Иоанна ве- 
ликаго, Предтёчу и покаяния всемирнаго 
проповедника. 


И ныне: Наветы и ловлении льстиваго 
умертвихся, Владычице Всенепорочная, ожи- 
ви мя, яже рождшая Живот всех, Богороди- 
це, ипостасный, да Тя пою благочёстно Все- 
непорочную. 

Песнь 6 


В бездне греховней валяяся, неизследную милосёр- 
дия Твоего призываю бёздну: от тли, Боже, мя воз- 
веди. 


Глас Слова проповёдавый, всех гласы вос- 
прием, проси грехов прощение даровати ве- 
рою поющим тя. 


Сокрушение души моея исцели, и грехов 
бремя разреши, и паче надежды спаси мя мо- 
литвами твоими, блаженне Предтече. 


Слава: Иисуса, Егоже рукою твоёю крес- 
тил еси, Предтече, моли, руки греха избави- 
ти мя, взимающа к Нему руце присно, все- 
славне. 


И ныне: Дреманием леностным одержӣмь 
есмь, сон греховный тяготит сердце мое: Тво- 
им, Пречистая, бдённым ходатайством, воз- 
двӣигни и спаси мя. 


Кондак, глас 3-й 


Прежде неплоды днесь Христова Предте- 
чу раждает, и той есть исполнение всякаго 
пророчества: Егоже бо пророцы проповеда- 
ша, на Сего во Иордане руку положив, яви- 
ся Божия Слова пророк, проповедник, вку- 
пе и Предтеча. 

Икос 


Восхвалим ныне Господня Предтёчу, его- 
же священнику Елисавет роди из ложесн не- 
плодных, но не без семене: Христос бо един 
вместилище пройде непроходимо без семене. 
Иоанна неплоды роди, без мужа же сего не 
роди: Иисуса же, осенением Отца и Духа Бо- 
жия, Дева роди Чистая. Но безсёменному 
явися от неплодове пророк, проповедник, 
вкупе и Предтеча. 


Песвь 7 


Богопротӣвное веление беззаконнующаго мучӣте- 
ля высок пламень вознесло есть; Христос же прост- 
ре богочестивым отроком росу духовную, сый благо- 
словен и препрославлен. 


Из корене секирою твоегб покаяния исторг 
язвы страстнаго сердца моего, всадӣ, Пред- 
тече, Божественное безстрастие и страх чи- 
стейший Божий, всякия злобы отчуждаю- 
ЩИЙ МЯ. 


Во струях Иорданских яко крестил еси по- 
крывающаго водами превыспренняя Господа, 
Того моли воду даровати Божественнаго уми- 
ления присно очима мойма, славный Пред- 
тёче. 

Слава: Иже мӣру взёмлющаго грех, Агнца 
Божия, Предтёче, проповёдав, Того моли от 
козлищ части явӣти мя чужда, и десным Его 
овцам и мене сочетати, славне. 


И ныне: Неплодная утроба носяше Тя, Дё- 
во, во чреве носившую Слово воплощенно: 
Егоже Божественными взыгрании великий 
Предтеча, неплодныя всесвятый плод, позна 
радуяся и поклонися. 


Песнь 8 


Пещь иногда огненная в Вавилоне действа разде- 
ляше, Божиим велёнием халдёи опаляющая, верныя 
же орошающая, поющия: благословите, вся дела Гос- 
подня, Господа. 


Даждь деснӣцу мне, на землӣ лежащему, 
Предтече, иже десницу простёр, омыл еси во- 
дами Несквернаго: и избави мя скверны те- 
лесныя, всего мя очищая покаянием, и спа- 
СИ МЯ. 


Имущи, душе, время покаятися, лености 
тяжчайший сон оттряси и спешно побди, во- 
пиющи Владыце твоему: Милосерде, ущедри 
мя, Крестителя Твоего мольбами. 


Потоцы страстей и воды злобы до души 
моея внидоша: блаженне Предтёче, потщи- 

ся скоро изъяти мя, иже речными струями 
измыл еси безстрастия тишайшую пучину. 


Слава: Увы, мне многа зла сотворшему! 
увы мне, единому прогневавшему Бога Пре- 
благаго! Крестителю Христов, помозӣ ми, и 
подаждь прегрешёний мойх разрешение, и 
долгов мойх отсечение ходатайствы твойми. 


И ныне: Вышняго Бога плотию рождшая, 
от гноя мя возстави страстей, оскорбляющих 
мя: и люте всего обнищавша, Божественны- 
ми обогати, Пречистая, добродётельми, яко 
да воспою Тя спасаемь. 


Песнь 9 


Безначальна Родӣтеля Сын, Бог и Господь, воплош- 
ся от Девы, нам явйся, омраченная просветӣти, со- 
брати расточённая, тем Всепётую Богородицу ве- 
личаем. 


Кала мя избави греховнаго, Господи, Без- 
грешне Едине и Многомилостиве, Крестӣте- 
ля мольбами, иже Тебе проповеда всему ми- 
ру Агнца Божия, взёмлющаго человёков 
грехи. 


Яко шипок благовонен, яко благоуханный 
кипарис, яко неувядаемый крин, яко миро 
честно имеяй тя, Господень Предтёче, мойх 

дел злосмрадия избавляюся молитвами тво- 
ими, притекая к покрову твоему. 


Неплодствовати мя неплодными дёлы, все- 
блаженне, сотвори, добродетелей благопло- 
дие присно приносяща, чадо мя Господне тво- 
ря, и причастника Божественному Царствию, 
и святых собору купножителя. 


Слава: Нам любящим тя, любовию почи- 
тающим, и в Божественнем храме твоём ли- 
кующим, даждь с небесё разрешение лютых, 
Предтёче Господень, и жития. исправление, 
и прегрешений избавление. 


И ныне: Носиму во утробе Богоматерни, 
вся носящему манием, поклонился еси, про- 
роче: с Нёюже молӣ смиренней спастися ду- 
ши моей, во многая впадающей по вся дни 
согрешения. 


Молитва ко святому Иоанну Предтече 


Крестителю Христов, проповёдниче пока- 
яния, кающагося не презри мене, но совокуп- 
ляяся с вои небесными, молися ко Владыце 
за мене недостойнаго, унылаго, немощнаго и 
печальнаго, во многия беды впадшаго, утруж- 
деннаго бурными помыслы ума моего: аз бо 
есмь вертеп злых дел, отнюдь не имеяй кон- 
ца греховному обычаю: пригвожден бо есть 

ум мой земным вещём: что сотворю, не вём. 
И к кому прибегну, да спасена будет душа 
моя? токмо к тебе, святый Иоанне, благода- 
ти тезоимените, яко тя пред Господем по Бо- 
городице вем больша быти рождённых всех, 
ибо ты сподобился еси коснутися верху Ца- 
ря Христа, взёмлющаго грехи мира, Агнца 
Божия: Егоже моли за грешную мою дущу, 
да понё от ныне, в первыйнадесять час, по- 
несу тяготу благую и прииму мзду с послед- 
ними. Ей, Крестителю Христов, честный 
Предтёче, крайний прорбче, пёрвый (во бла- 
годати) мучениче, постников и пустынников 
наставниче, чистоты учителю и ближний 
друже Христов, тя молю, к тебе прибегаю: 
не отрӣни мене от твоего заступлёния, но 
возстави мя падшагося многими грехи; обно- 
ви душу мою покаянием, яко вторым креще- 
нием, понёже обоего начальник еси: крещё- 
нием омываяй прародительный грех, покая- 
нием же очищаяй коегождо дело скверно; 
очисти мя грехами оскверненнаго и понуди 
внити, аможе ничтоже скверно входит, во 
Царствие Небесное. Аминь. 


АКАФИСТ 
СЛАДЧАЙШЕМУ ГОСПОДУ НАШЕМУ 
ИИСУСУ ХРИСТУ 


Кондак 1 


Возбранный Воеводо и Господи, ада побе- 
дителю, яко избавлься от вёчныя смерти, по- 
хвальная восписую Ти, создание и раб Твой; 
но яко имеяй милосердие неизреченное, от 
всяких мя бед свободи, зовуща: Иисусе, Сы- 
не Божий, помилуй мя. 


Икос 1 


Ангелов Творче и Господи сил, отвёрзи ми 
недоуменный ум и язык на похвалу пречйс- 
таго Твоего имене, якоже глухому и гугни- 
вому древле слух и язык отверзл еси, и гла- 
голаше зовый таковая: Иисусе пречудный, 
Ангелов удивлёние; Иисусе пресильный, пра- 
родителей избавление. Иисусе пресладкий, 
патриархов величание; Иисусе преславный, 
верных укрепление. Иисусе прелюбӣмый, 

пророков исполнёние; Иисусе предивный, му- 
чеников крёпосте. Иисусе претихий, монахов 
радосте; Иисусе премилостивый, пресвитеров 
сладосте. Иисусе премилосердый, постников 
воздержание; Иисусе пресладостный, препо- 
добных радование. Иисусе пречестный, дёв- 
ственных целомудрие; Иисусе предвечный, 
грешников спасение. Иисусе, Сыне Божий, 
ПОМИЛУЙ МЯ. 


Кондак 2 


Видя вдовицу зельне плачущую, Господи, 
якоже тогда умилосердився, сына ея на по- 
гребёние несома воскресил еси: сице и о мне 
умилосёрдися, Человеколюбче, и грехами 
умерщвленную мою душу воскреси, зову- 
щую: Аллилуиа. 


Икос 2 


Разум неуразумённый разумети Филипп 
ищя, Господи, покажи нам Отца, глаголаше; 
Ты же к нему: толикое время сый со Мною, 
не познал ли есй, яко Отёц во Мне, и Аз во 
Отце есмь? Тёмже, Неизследованне, со стра- 
хом зову Ти: Иисусе, Боже предвёчный; 
Иисусе, Царю пресильный. Иисусе, Влады- 
ко долготерпеливый; Иисусе, Спасе преми- 

лостивый. Иисусе, хранителю мой преблагий; 
Иисусе, очисти грехи моя. Иисусе, отыми 
беззакония моя; Иисусе, отпустӣ неправды 
моя. Иисусе, надёждо моя, не остави мене; 
Иисусе, помощниче мой, не отрини менё. 
Иисусе, Создателю мой, не забуди менє; 
Иисусе, Пастырю мой, не погуби менё. Иису- 
се, Сыне Божий, помилуй мя. 


Кондак 3 


Силою свыше апостолы облекий, Иисусе, 
во Иерусалиме седящия, облецы и мене, об- 
наженнаго от всякаго благотворёния, тепло- 
тою Духа Святаго Твоего, и даждь ми с лю- 
бовию пёти Тебе: Аллилуиа. 


Икос 3 


Имёяй богатство милосердия, мытарӣ и 
грешники, и неверныя призвал еси, Иисусе; 
не прёзри и мене ныне, подобнаго им, но яко 
многоцённое миро, приими песнь сию: Иису- 
се, сило непобедимая; Иисусе, милосте без- 
конечная. Иисусе, красото пресветлая; Иису- 
се, любы неизреченная. Иисусе, Сыне Бога 
Живаго; Иисусе, помилуй мя грешнаго. 
Иисусе, услыши мя, в беззакониих зачатаго; 
Иисусе, очисти мя, во гресёх рождённаго. 

Иисусе, научи мя непотребнаго; Иисусе, ос- 
вети мя тёмнаго. Иисусе, очӣсти мя сквер- 
наго; Иисусе, возведи мя блуднаго. Иисусе, 
Сыне Божий, помилуй мя. 


Кондак 4 


Бурю внутрь имёяй помышлений сумни- 
тельных, Петр утопаше, узрев же во плоти 
Тя суща, Иисусе, и по водам ходяща, позна 
Тя Бога истиннаго, и руку спасёния получив, 
речё: Аллилуиа. 


Икос 4 


Слыша слепый мимоходяща Тя, Господи, 
путём, вопияше: Иисусе, Сыне Давидов, по- 
милуй мя! И, призвав, отверзл еси очи его. 
Просветӣ убо милостию Твоёю очи мыслен- 
ныя сердца и мене, вопиюща Ти и глаголю- 
ща: Иисусе, вышних Создателю; Иисусе, 
нижних Искупителю. Иисусе, преисподних 
потребителю; Иисусе, всея твари украсите- 
лю. Иисусе, души моея утешителю; Иисусе, 
ума моего просветителю. Иисусе, сердца мо- 
его веселие; Иисусе, тела моего здравие. 
Иисусе, Спасе мой, спаси мя; Иисусе, свете 
мой, просвети мя. Иисусе, муки всякия из- 

бави мя; Иисусе, спаси мя недостойнаго. 
Иисусе, Сыне Божий, помилуй мя. 


Кондак 5 


Боготочною Кровию якоже искупӣл еси 
нас дрёвле от законныя клятвы, Иисусе, си- 
це изми нас от сёти, ёюже змий запят ны 
страстьми плотскими, и блудным наваждёни- 
ем, и злым унынием, вопиющия Ти: Алли- 
луиа. | 


Икос 5 


Видевше отроцы еврейстии во образе че- 
ловёчестем Создавшаго рукою человека, и 
Владыку разумевше Его, потщашася ветвь- 
ми угодити Ему, осанна вопиюще. Мы же 
песнь приносим Ти, глаголюще: Иисусе, Бо- 
же истинный; Иисусе, Сыне Давидов. Иису- 
се, Царю преславный; Иисусе, Агнче непо- 
рочный. Иисусе, Пастырю предӣвный; Иису- 
се, хранителю во младости моей. Иисусе, 
кормителю во юности моей; Иисусе, похва- 
ло в старости моей. Иисусе, надеждо в смер- 
ти моей; Иисусе, животё по смерти моей. 
Иисусе, утешение моё на суде Твоём; Иису- 
се, желание моё, не посрами менё тогда. 
Иисусе, Сыне Божий, помилуй мя. 

Кондак 6 


Проповедник богоносных вещание и глаго- 
лы исполняя, Иисусе, на земли явлься и с 
человёки Невместимый пожил еси, и болёз- 
ни наша подъял еси, отнюдуже ранами Тво- 
ими мы исцелёвше, пёти навыкохом: Алли- 
луиа. 


Икос 6 


Возсия вселённей просвещение истины 
Твоея, и отгнася лесть бесовская: идоли бо, 
Спасе наш, не терпяще Твоея крепости, па- 
доша. Мы же, спасение получивше, вопиём 
Ти: Иисусе, йстино, лесть отгонящая; Иису- 
се, свете, превышший всех светлостей. Иису- 
се, Царю, премогаяй всех крепости; Иисусе, 
Боже, пребываяй в милости. Иисусе, Хлебе 
животный, насыти мя алчущаго; Иисусе, ис- 
точниче разума, напой мя жаждущаго. Иису- 
се, одёждо веселия, одей мя тленнаго; Иису- 
се, покрове радости, покрый мя недостойна- 
го. Иисусе, подателю просящим, даждь ми 
плач за грехи моя; Иисусе, обретение ищу- 
щим, обрящи душу мою. Иисусе, отверзите- 
лю толкущим, отверзи сердце моё окаянное; 
Иисусе, Искупителю грешных, очисти безза- 
кония моя. Иисусе, Сыне Божий, помилуй мя. 

Кондак 7 


Хотя сокровённую тайну от вёка открыти, 
яко овча на заколение веден был еси, Иису- 
се, и яко агнец прямо стригущаго его безгла- 
сен, и яко Бог из мертвых воскресл еси, и 
со славою на небеса вознёслся еси, и нас со- 
воздвигл есй, зовущих: Аллилуиа. 


Икос 7 


Дивную показа тварь, явлейся Творец нам: 
без семене от Девы воплотися из гроба, пе- 
чати не рушив, воскрёсе, и ко апостолом, 
двёрем затворенным, с плотию внӣде. Тём- 
же чудящеся, воспоим: Иисусе, Слове необы- 
менный; Иисусе, Слове несоглядаемый. 
Иисусе, сило непостижимая; Иисусе, мудро- 
сте недомыслимая. Иисусе, Божество неопи- 
санное; Иисусе, господство неисчетное. 
Иисусе, царство непобедимое; Иисусе, вла- 
дычество безконечное. Иисусе, крепосте вы- 
сочайшая; Иисусе, власте вечная. Иисусе, 
Творче мой, ущедри мя; Иисусе, Спасе мой, 
спаси мя. Иисусе, Сыне Божий, помилуй мя. 


Кондак 8 


Странно Бога вочеловечшася видяще, 
устранӣмся суетнаго мира и ум на Божест- 

венная возложим. Сего бо ради Бог на зём- 
лю сниде, да нас на небеса возведет, вопию- 
щих Ему: Аллилуиа. 


Икос 8 


Весь бе в нижних, и вышних никакоже от- 
ступи Неисчётный, егда волею нас ради по- 
страда, и смертию Своёю нашу смерть умерт- 
ви, и воскресёнием живот дарова поющим: 
Иисусе, сладосте сердечная; Иисусе, крёпо- 
сте телёсная. Иисусе, свётлосте душевная; 
Иисусе, быстрото умная. Иисусе, радосте со- 
вестная; Иисусе, надеждо известная. Иису- 
се, памяте предвёчная; Иисусе, похвало вы- 
сокая. Иисусе, славо моя превознесённая; 
Иисусе, желание моё, не отрини менё. Иису- 
се, Пастырю мой, взыщи мене; Иисусе, Спа- 
се мой, спаси мене. Иисусе, Сыне Божий, по- 
милуй мя. 


Кондак 9 


Все естество ангельское безпрестани сла- 
вит пресвятое имя Твое, Иисусе, на небеси, 
Свят, Свят, Свят, вопиюще; мы же грешнии 
на земли брёнными устнами вопиём: Алли- 
луиа. 

Икос 9 


Ветия многовешанныя якоже рыбы без- 
гласныя видим о Тебе, Иисусе, Спасе наш: 
недоумеют бо глаголати, како Бог непрелож- 
ный и человек совершенный пребываеши? 
Мы же таинству дивящеся, вопиём верно: 
Иисусе, Боже предвёчный; Иисусе, Царю 
царствующих. Иисусе, Владыко владеющих; 
Иисусе, Судие живых и мёртвых. Иисусе, на- 
деждо ненадежных; Иисусе, утешение пла- 
чущих. Иисусе, славо нищих; Иисусе, не осу- 
ди мя по делом моим. Иисусе, очисти мя по 
милости Твоей; Иисусе, отжени от мене уны- 
ние. Иисусе, просвети моя мысли сердечныя: 
Иисусе, даждь ми память смертную. Иису- 
се, Сынз Божий, помилуй мя. 


Кондак 10 


Спасти хотя мир, Восточе востоком, к тём- 
ному западу — естеству нашему пришед, сми- 
рился еси до смерти; темже превознесёся имя 
Твоё паче всякаго имене, и от всех колён не- 
бёсных и земных слышиши: Аллилуиа. 


Икос 10 


Царю Превёчный, Утёшителю, Христе ис- 
тинный, очисти ны от всякия скверны, яко- 

же очистил еси десять прокаженных, и ис- 
цели ны, якоже исцелил еси сребролюбивую 
душу Закхёа мытаря, да вопиём Ти, во уми- 
лении зовуще: Иисусе, сокровище нетленное; 
Иисусе, богатство неистощимое, Иисусе, пи- 
ще крепкая; Иисусе, питие неисчерпаемое. 
Иисусе, нищих одеяние; Иисусе, вдов заступ- 
ление. Иисусе, сирых защитниче; Иисусе, 
труждающихся помоще. Иисусе, странных 
наставниче; Иисусе, плавающих кормчий. 
Иисусе, бурных отишие; Иисусе Боже, воз- 
двигни мя падшаго. Иисусе, Сыне Божий, по- 
милуй мя. 


Кондак 11 


Пение всеумиленное приношу Ти недо- 
стойный, вопию Ти яко хананёа: Иисусе, по- 
милуй мя; не дщерь бо, но плоть имам, 
страстьми люте бесящуюся и яростию пали- 
мую, и исцеление даждь вопиющу Ти: Алли- 
луиа. 


Икос 11 


Светоподательна светильника сущим во 
тьме неразумия, прежде гоняй Тя Павел, бо- 
горазумнаго гласа силу внуши и душевную 
быстроту уяснй; сице и менё темныя зёни- 

цы душевныя просвети, зовуща: Иисусе, Ца- 
рю мой прекрепкий; Иисусе, Боже мой пре- 
сильный. Иисусе, Господи мой пребезсмерт- 
ный; Иисусе, Создателю мой преславный. 
Иисусе, Наставниче мой предобрый; Иисусе, 
Пастырю мой прещедрый. Иисусе, Владыко 
мой премилостивый; Иисусе, Спасе мой пре- 
милосёрдый. Иисусе, просвети моя чувствия, 
потемненная страстьми; Иисусе исцели мое 
тело, острупленное грехми. Иисусе, очисти 
мой ум от помыслов суетных; Иисусе, сохра- 
ни сердце моё от похотей лукавых. Иисусе, 
Сыне Божий, помилуй мя. 


Кондак 12 


Благодать подаждь ми, всех долгов реши- 
телю, Иисусе, и приими мя кающася, якоже 
приял еси Петра, отвергшагося Тебе, и при- 
зови мя унывающаго, якоже дрёвле Павла, 
гоняща Тя, и услыши мя, вопиюща Ти: Ал- 
лилуиа. 


Икос 12 


Поюще Твоё вочеловёчение, восхваляем Тя 
вси, и вёруем со Фомою, яко Господь и Бог 
еси, седяй со Отцем и хотяй судити живым 
и мертвым. Тогда убо сподоби мя деснаго сто- 

яния, вопиющаго: Иисусе, Царю предвечный, 
помилуй мя; Иисусе, цвете благовонный, 
облагоухай мя. Иисусе, теплото любимая, 
огрей мя; Иисусе, храме предвечный, покрый 
мя. Иисусе, одёждо светлая, украсӣ мя; 
Иисусе, бисере честный, осияй мя. Иисусе, 
каменю драгӣй, просветӣ мя; Иисусе, сӧлн- 
це правды, освети мя. Иисусе, свете святый, 
облистай мя; Иисусе, болёзни душёвныя и 
телёсныя избави мя. Иисусе, из рукӣ сопро- 
тивныя изми мя; Иисусе, огня негасимаго и 
прочих вечных мук свободи мя. Иисусе, Сы- 
не Божий, помилуй мя. 


Кондак 13 


О, пресладкий и всещедрый Иисусе! При- 
ими ныне малое моление сиё наше, якоже 
приял еси вдовицы две лепте, и сохрани до- 
стояние Твое от враг видимых и невидимых, 
от нашествия иноплеменник, от недуга и гла- 
да, от всякия скорби и смертоносныя раны, 
и грядущия изми муки всех, вопиющих Ти: 
Аллилуиа. 


Этот кондак читается трижды, затем 1-й 
икос: Ангелов Творче... и /-й кондак: Возбранный Во- 
еводо... 

Молитва 


Владыко Господи Иисусе Христе Боже 
мой, Иже неизреченнаго ради Твоего чело- 
веколюбия на конёц веков во плоть оболкий- 
ся от Приснодевы Марии, славлю о мне Твоё 
спасительное промышление, раб Твой, Вла- 
дыко; песнословлю Тя, яко Тебе ради Отца 
познах; благословлю Тя, Егоже ради и Дух 
Святый в мир прийде; покланяюся Твоей по 
плоти Пречистей Матери, таковёй страшней 
тайне послужӣвшей; восхваляю Твоя Ангель- 
ская ликостояния, яко воспеватели и служи- 
тели Твоего величествия; ублажаю Предте- 
чу Иоанна, Тебе крестившаго, Господи; по- 
читаю и провозвестившая Тя пророки, про- 
славляю апостолы Твоя святыя; торжествую 
же и мученики, священники же Твоя слав- 
лю; покланяюся преподобным Твоим, и вся 
Твоя праведники пёстунствую. Таковаго и то- 
ликаго многаго и неизреченнаго лика Боже- 
ственнаго в молитву привожду Тебе, всещёд- 
рому Богу, раб Твой, и сего ради прошу мо- 
им согрешёнием прощения, еже даруй ми 
всех Твойх ради святых, изряднее же святых 
Твойх щедрот, яко благословен еси во веки, 
аминь. 


АКАФИСТ 
ПРЕСВЯТОЙ БОГОРОДИЦЕ 


Кондак 1 


Взбранной Воеводе победительная, яко из- 
бавльшеся от злых, благодарственная воспи- 
суем Ти раби Твой, Богорбдице, но яко иму- 
щая державу непобедимую, от всяких нас бед 
свободи, да зовем Ти: радуйся, Невёсто Не- 
невёстная. 


Икос 1 


Ангел предстатель с небесё послан бысть 
рещи Богородице: радуйся, и со безплотным 
гласом воплощаема Тя зря, Господи, ужаса- 
шеся и стояше, зовый к Ней таковая: Радуй- 
ся, Еюже радость возсияет: радуйся, Еюже 
клятва исчёзнет. Радуйся, падшаго Адама 
воззвание; радуйся, слез Евиных избавление. 
Радуйся, высото неудобовосходимая челове- 
ческими псмыслы; радуйся, глубино неудо- 
бозримая и ангельскима очима. Радуйся, яко 

еси Царево седалище; радуйся, яко носиши 
Носящаго вся. Радуйся, Звездо, являющая 
Солнце; радуйся, утробо Божественнаго во- 
площёния. Радуйся, Еюже обновляется 
тварь; радуйся, Еюже покланяемся Творцу. 
Радуйся, Невесто Неневестная. 


Кондак 2 


Видящи Святая Себё в чистоте, глаголет 
Гаврийлу дёрзостно: преславное твоего гла- 
са неудобоприятельно души Моей является: 
безсёменнаго бо зачатия рождество како гла- 
голеши, зовый: Аллилуиа. 


Икос 2 


Разум недоразумеваемый разумети Дёва 
ищущи, возопи к служащему: из боку чис- 
ту, Сыну како есть родитися мощно, рцы 
Ми? К Нейже он речё со страхом, обаче з0- 
вый сице: Радуйся, совета неизреченнаго Та- 
иннице; радуйся, молчания просящих вёро. 
Радуйся, чудёс Христовых начало; радуйся, 
велений Его главизно. Радуйся, лествице не- 
бесная, Еюже сниде Бог; радуйся, мосте, пре- 
водяй сущих от земли на нёбо. Радуйся, Ан- 
гелов многословущее чудо; радуйся, бесов 
многоплачёвное поражёние. Радуйся, Свет 

неизреченно родившая; радуйся, еже како, 
ни единаго же научившая. Радуйся, прему- 
дрых превосходящая разум; радуйся, верных 
озаряющая смыслы. Радуйся, Невесто Нене- 
вестная. 


Кондак 3 


Сила Вышняго осени тогда к зачатию Бра- 
конеискусную, и благоплодная Тоя ложесна, 
яко село показа сладкое, всем хотящим жа- 
ти спасёние, всегда пёти сице: Аллилуиа. 


Икос 3 


Имущи Богоприятную Дева утробу, восте- 
чё ко Елисавёти: младенец же оноя абие по- 
знав Сея целование, радовашеся, и игрань- 
ми яко пёсньми вопияше к Богородице: Ра- 
дуйся, отрасли неувядаемыя розго; радуйся, 
Плода безсмертнаго стяжание. Радуйся, Дё- 
лателя делающая Человеколюбца; радуйся, 
Садителя жизни нашея рождшая. Радуйся, 
ниво, растящая гобзование щедрот; радуйся, 
трапезо, носящая обилие очищения. Радуй- 
ся, яко рай пищный процветаеши; радуйся, 
яко пристанище душам готовиши. Радуйся, 
приятное молитвы кадило; радуйся, всего ми- 
ра очищение. Радуйся, Божие к смертным 

благоволение; радуйся, смертных к Богу 
дерзновение. Радуйся, Невёсто Неневестная. 


Кондак 4 


Бурю внутрь имея помышлений сумнитель- 
ных, целомудренный Ибсиф смятёся, к Тебе 
зря небрачней, и бракоокрадованную помы- 
шляя, Непорочная; увёдев же Твое зачатие 
от Духа Свята, рече: Аллилуиа. 


Икос 4 


Слышаша пастырие Ангелов поющих плот- 
ское Христово пришествие, и тёкше яко к 
Пастырю видят Сего яко агнца непорочна, во 
чреве Мариине упасшася, Юже поюще рёша: 
Радуйся, Агнца и Пастыря Мати; радуйся, 
дворе словесных овёц. Радуйся, невидимых 
врагов мучение; радуйся, райских дверей 
отверзёние. Радуйся, яко небесная срадуют- 
ся земным; радуйся, яко земная сликовству- 
ют небёсным. Радуйся, апостолов немолчная 
уста; радуйся, страстотёрпцев непобедимая 
дёрзосте. Радуйся, твёрдое веры утверждё- 
ние; радуйся, свётлое благодати познание. 
Радуйся, Еюже обнажися ад; радуйся, Еюже 
облекохомся славою. Радуйся, Невесто Не- 
невестная. 

Кондак 5 


Боготёчную звезду узрёвше волсви, тоя по- 
следоваша зари, и яко светильник держаще 
ю, тою испытаху крепкаго Царя, и достигше 
Непостижимаго, возрадовашася, Ему вопию- 
ще: Аллилуиа. 


Икос 5 


Видеша отроцы халдейстии на руку Деви- 
чу Создавшаго руками человеки, и Владыку 
разумевающе Его, аще и рабий прият зрак, 
потщашася дармӣ послужити Ему, и во- 
зопити Благословённей: Радуйся, Звезды 
незаходимыя Мати; радуйся, заре таинст- 
веннаго дне. Радуйся, прелести пещь 
угасившая; радуйся, Троицы тайнники про- 
свещающая. Радуйся, мучителя безчеловёч- 
наго изметающая от начальства; радуйся, 
Господа Человеколюбца показавшая Хри- 
ста. Радуйся, варварскаго избавляющая 
служения; радуйся, тимения изымающая 
дел. Радуйся, огня поклонение угасившая; 
радуйся, пламене страстей изменяющая. 
Радуйся, верных наставнице целомудрия; 
радуйся, всех родов веселие. Радуйся, Не- 
весто Неневестная. 

Кондак 6 


Проповедницы богоноснии, бывше волсви, 
возвратишася в Вавилон, скончавше Твое 
пророчество, и проповедавше Тя Христа 
всем, оставиша Ирода яко буесловна, не ве- 
дуща пёти: Аллилуиа. 


Икос 6 


Возсиявый во Египте просвещение исти- 
ны, отгнал еси лжи тьму: идоли бо его, 
Спасе, не терпяще Твоея крепости, падоша, 
сих же избавльшиися вопияху к Богороди- 
це: Радуйся, исправление человеков; радуй- 
ся, низпадение бесов. Радуйся, прелести 
державу поправшая; радуйся, идольскую 
лесть обличившая. Радуйся, море, потопӣв- 
шее фарабна мысленнаго; радуйся, каменю, 
напойвший жаждущия жизни. Радуйся, 
огненный столпе, наставляяй сущия во 
тьме; радуйся, покрове миру, ширший обла- 
ка. Радуйся, пище, манны приёмнице; ра- 
дуйся, сладости святыя служительнице. Ра- 
дуйся, землё обетования; радуйся, из неяже 
течёт мед и млеко. Радуйся, Невёсто Нене- 
вёстная. 

Кондак 7 


Хотящу Симебну от нынешняго века пре- 
ставитися прелестнаго, вдался еси яко мла- 
денец тому, но познался еси ему и Бог со- 
вершенный. Темже удивися Твоёй неизречён- 
ней премудрости, зовый: Аллилуиа. 


Икос 7 


Новую показа тварь, явлься Зиждитель 
нам от Него бывшим, из безсёменныя про- 
зяб утробы, и сохранив Ю, якоже бе, нетлён- 
ну, да чудо видяще, воспоём Ю, вопиюще: 
Радуйся, цвете нетления; радуйся, венче воз- 
держания. Радуйся, воскресения образ обли- 
стающая; радуйся, ангельское житие являю- 
щая. Радуйся, древо светлоплодовитое, от не- 
гоже питаются вёрнии; радуйся, древо бла- 
госеннолиственное, имже покрываются мно- 
зи. Радуйся, во чреве носящая Избавителя 
пленённым; радуйся, рождшая Наставника 
заблудшим. Радуйся, Судий праведнаго умо- 
ление; радуйся, многих согрешений прощеё- 
ние. Радуйся, одеждо нагӣх дерзновёния; ра- 
дуйся, любы, всякое желание побеждающая. 
Радуйся, Невесто Неневёстная. 

і 


Кондак 8 


Странное рождество видевше, устранимся 
мира, ум на небеса преложше: сего бо ради 
высокий Бог на земли явися смиренный че- 
ловек, хотяй привлещи к высотё Тому вопи- 
ющия: Аллилуиа. 


Икос 8 


Весь бе в нижних и вышних никакоже 
отступи неописанное Слово: снизхождёние 
бо Божественное, не прехождёние же мест- 
ное бысть, и рождество от Девы Богоприят- 
ныя, слышащия сия: Радуйся, Бога невмес- 
тимаго вместилище; радуйся, честнаго та- 
инства двери. Радуйся, неверных сумни- 
тельное слышание; радуйся, верных извест- 
ная похвало. Радуйся, колеснице пресвятая 
Сущаго на Херувимех; радуйся, селение 
преславное Сущаго на Серафимех. Радуйся, 
противная в тожде собравшая; радуйся, 
дёвство и рождество сочетавшая. Радуйся, 
Еюже разрешися преступление; радуйся, 
Еюже отвёрзеся рай. Радуйся, ключу Цар- 
ствия Христова; радуйся, надёждо благ веч- 
ных. Радуйся, Невесто Неневестная. 

Кондак 9 


Всякое естество ангельское удивися вели- 
кому Твоего вочеловечения делу; неприступ- 
наго бо яко Бога, зряще всем приступнаго 
Человёка, нам убо спребывающа, слышаща 
же от всех: Аллилуиа. 


Икос 9 


Ветия многовещаннья, яко рыбы безглас- 
ныя видим о Тебе, Богородице, недоумевают 
бо глаголати, еже како и Дева пребываеши, 
и родити возмогла еси. Мы же, таинству ди- 
вящеся, верно вопиём: Радуйся, премудрости 
Божия приятелище, радуйся, промышлёния 
Его сокровище. Радуйся, любомудрыя нему- 
дрыя являющая; радуйся, хитрословесныя 
безсловесныя обличающая. Радуйся, яко обу- 
яша лютии взыскателе; радуйся, яко увядо- 
ша баснотворцы. Радуйся, афинейская пле- 
тения растерзающая; радуйся, рыбарския 
мрежи исполняющая. Радуйся, из глубины 
неведения извлачающая; радуйся, многи в ра- 
зуме просвещающая. Радуйся, кораблю хотя- 
щих спастися; радуйся, пристанище житей- 
ских плаваний. Радуйся, Невесто Неневе- 
стная. 

Кондак 10 


Спасти хотя мир, Иже всех Украситель, к 
сему самообетован прийде, и Пастырь сый, 
яко Бог, нас ради явйся по нам человек: по- 
добным бо подобное призвав, яко Бог слы- 
шит: Аллилуиа. 


Икос 10 


Стена еси дёвам, Богородице Дёво, и 
всем к Тебе прибегающим: ибо небесе и 
земли Творец устрои Тя, Пречистая, всель- 
ся во утробе Твоей, и вся приглашати Тебе 
научи: Радуйся, столпе девства; радуйся, 
дверь спасения. Радуйся, начальнице мыс- 
леннаго наздания; радуйся, подательнице 
Божественныя благости. Радуйся, Ты бо об- 
новӣла еси зачатыя студно; радуйся, Ты бо 
наказала еси окраденныя умом. Радуйся, 
тлителя смыслов упраждняющая; радуйся, 
Сёятеля чистоты рождшая. Радуйся, черто- 
же безсеменнаго уневещения; радуйся, вер- 
ных Господеви сочетавшая. Радуйся, добрая 
младопитательнице дёвам; радуйся, невес- 
токрасительнице душ святых. Радуйся, Не- 
весто Неневестная. 

Кондак 11 


Пение всякое побеждается, спрострётися 
тщащееся ко множеству многих щедрот Тво- 
их: равночисленныя бо песка песни аще при- 
носим Ти, Царю Святый, ничтоже совершаем 
достойно, яже дал еси нам, Тебе вопиющим: 
Аллилуиа. 


Икос 11 


Светоприёмную свещу, сущим во тьме 
явльшуюся, зрим Святую Дёву, невеществен- 
ный бо вжигающи огнь, наставляет к разу- 
му Божественному вся, зарею ум просвещаю- 
щая, званием же почитаемая, сими: Радуй- 
ся, луче умнаго Солнца; радуйся, светило не- 
заходимаго Света. Радуйся, молние, души 
просвещающая; радуйся, яко гром враги 
устрашающая. Радуйся, яко многосвётлое 
возсияваеши просвещёние; радуйся, яко мно- 
готекущую источаеши реку. Радуйся, купе- 
ли живописующая образ; радуйся, греховную 
отъёмлющая сквёрну. Радуйся, бане, омы- 
вающая совесть; радуйся, чаше, черплющая 
радость. Радуйся, обоняние Христова благо- 
ухания; радуйся, животё тайнаго весёлия. Ра- 
дуйся, Невесто Неневестная. 

Кондак 12 


Благодать дати восхотёв, долгов древних, 
всех долгов Решитель человеком, прийде Со- 
бою ко отшедшим Того благодати, и раздрав 
рукописание, слышит от всех сице: Аллилуиа. 


Икос 12 


Поюще Твое Рождество, хвалим Тя вси, 
яко одушевленный храм, Богородице: во Тво- 
ей бо вселився утробе содержай вся рукою 
Господь, освяти, прослави и научи вопӣти Те- 
бе всех: Радуйся, селение Бога и Слова; ра- 
дуйся, святая святых большая. Радуйся, ков- 
чеже, позлащенный Духом; радуйся, сокро- 
вище живота неистощимое. Радуйся, чест- 
ный венче людёй благочестивых; радуйся, 
честная похвало иереев благоговёйных. Ра- 
дуйся, Церкве непоколебимый столпе; радуй- 
ся, Царствия нерушимая стено. Радуйся, 
Еюже воздвижутся победы; радуйся, Еюже 
низпадают врази. Радуйся, тела моего враче- 
вание; радуйся, души моея спасение. Радуй- 
ся, Невесто Неневестная. 


Кондак 13 


О, Всепётая Мати, рождшая всех святых 
Святейшее Слово! Нынешнее приёмши при- 


108 АКАФИСТ ПРЕСВЯТОЙ БОГОРОДИЦЕ 


ношение, от всякия избави напасти всех, и 
будущия изми муки, о Тебё вопиющих: Ал- 
лилуиа. 


Этот кондак читается трижды, затем 1-й 
икос: Ангел предстатель... и 1-й кондак: Взбранной 
Воеводе... 


Молитвы 


О, Пресвятая Госпоже Владычице Богоро- 
дице, вышши еси всех Ангел и Архангел, и 
всея твари честнейши, помощнице еси оби- 
димых, ненадеющихся надеяние, убогих за- 
ступнице, печальных утешение, алчущих кор- 
мительнице, нагих одеяние, больных исцеле- 
ние, грешных спасение, христиан всех помо- 
жение и заступлёние. О, Всемилостивая Гос- 
поже, Дево Богородице Владычице, милос- 
тию Твоёю спаси и помилуй святейшия па- 
триархи православныя, преосвященныя ми- 
трополиты, архиепископы и епископы и весь 
священнический и иноческий чин, и вся пра- 
вославныя христианы ризою Твоёю честною 
защити; и умоли, Госпоже, из Тебе без се- 
мене воплотившагося Христа Бога нашего, да 
препояшет нас силою Своею свыше, на не- 
видимыя и видимыя враги наша. О, Всеми- 
лостивая Госпожеё Владычице Богородице! 

Воздвигни нас из глубины греховныя и из- 
бави нас от глада, губительства, от труса и 
потопа, от огня и меча, от нахождения ино- 
племенных и междоусобныя брани, и от на- 
прасныя смерти, и от нападения вражия, и 
от тлетворных ветр, и от смертоносныя яз- 
вы, и от всякаго зла. Подаждь, Госпоже, мир 
и здравие рабом Твойм, всем православным 
христианом, и просвети им ум, и бчи сердёч- 
нии, ёже ко спасению; и сподоби ны, греш- 
ныя рабы Твоя, Царствия Сына Твоего, Хри- 
ста Бога нашего; яко держава Его благосло- 
вена и препрославлена, со Безначальным Его 
Отцем, и с Пресвятым, и Благӣм, и Живо- 
творящим Его Духом, ныне и присно, и во 
веки веков. Амӣнь. 


О, Пресвятая Дево Мати Господа, Царице 
Небесе и земли! Вонми многоболезненному 
воздыханию души нашея, призри с высоты 
святыя Твоея на нас, с верою и любовию по- 
кланяющихся пречистому образ`' Твоему. Се 
бо грехми погружаемии и скорбьми обуревае- 
мии, взирая на Твой образ, яко живей Ти су- 
щей с нами, приносим смиренныя моления 
наша. Не имамы бо ни иныя помощи, ни ина- 
го предстательства, ни утешения, токмо Те- 
бе, о, Мати всех скорбящих и обремененных. 

Помози нам немощным, утоли скорбь нашу, 
настави на путь правый нас, заблуждающих, 
уврачуй и спаси безнадежных, даруй нам 
прочее время живота нашего в мире и тиши- 
нё проводити, подаждь христианскую кончи- 
ну, и на страшнем суде Сына Твоего явӣся 
нам милосердая Заступница, да всегда поем, 
величаем и славим Тя, яко благую Заступ- 
ницу рода христианскаго, со всеми угодив- 
шими Богу. Аминь. 


и > 
ть с нои 
№ а й 


АКАФИСТ 
СВЯТИТЕЛЮ НИКОЛАЮ 


Кондак 1 


Возбранный Чудотворче и изрядный угод- 
ниче Христов, миру всему источаяй много- 
ценное милости миро, и неисчерпаемое чу- 
дес море, восхваляю тя любовию, Святите- 
лю Николае: ты же яко имеяй дерзновение 
ко Господу, от всяких мя бед свободи, да 30- 
ву ти: Радуйся, Николае, великий Чудо- 
творче. 


Икос 1 


Ангела образом, земнаго суща естеством 
яви тебе всея твари Создатель; бчагоплодную 
бо доброту души твоея провӣдев, преблажен- 
не Николае, научи всех вопити тебе сице: Ра- 
дуйся, от утробы матерния очищенный; ра- 
дуйся, даже до конца освященный. Радуйся, 
рождением свойм родителей удививый; ра- 
дуйся, силу душевную абие по рождестве 

явивый. Радуйся, саде земли обетования; ра- 
дуйся, цвете Божественнаго саждёния. Ра- 
дуйся, лозо добродетельная винограда Хри- 
стова; радуйся, древо чудоточное рая Иису- 
сова. Радуйся, крине райскаго прозябения; 
радуйся, миро Христова благоухания. Радуй- 
ся, яко тобою отгонится рыдание; радуйся, 
яко тобою приносится радование. Радуйся, 
Николае, великий Чудотворче. 


Кондак 2 


Видяще твойх мир излияние, Богомудре, 
просвещаемся душами и телесы, дивнаго тя 
мироточца живоносна, Николае, разумёюще: 
чудесы бо яко водами, благодатию Божиею 
изливающимися, напаяеши верно вопиющих 
к Богу: Аллилуиа. 


Икос 2 


Разум неуразуменный вразумляя о Святёй 
Троице, был еси в Никёи со святыми отцы 
поборник исповёдания православныя веры: 
равна бо Отцу Сына исповедал еси, соприс- 
носущна и сопрестольна, Ариа же безумна- 
го обличил еси. Сего ради вернии научиша- 
ся воспевати тебе: Радуйся, великий благо- 
честия столпе; радуйся, верных прибежища 

граде. Радуйся, твердое православия укреп- 
лёние; радуйся, честное Пресвятыя Трбицы 
носило и похваление. Радуйся, Отцу, равно- 
чёстна Сына проповёдавый; радуйся, Ариа 
возбесившагося от Собора святых отгнавый. 
Радуйся, отче, отцев славная красото; радуй- 
ся, всех богомудрых премудрая доброто. Ра- 
дуйся, огненная словеса испущаяй; радуйся, 
добре стадо свое наставляяй. Радуйся, яко 
тобою вера утверждается; радуйся, яко то- 
бою ересь низлагается. Радуйся, Николае, ве- 
ликий Чудотворче. 


Кондак 3 


Силою, данною ти свыше, слезу всяку отъ- 
ял еси от лица люте страждущих, богоносе 
отче Николае: алчущим бо явился еси кор- 
митель, в пучине морстей сущим изрядный 
правитель, недугующим исцеление, и всем 
всяк помощник показался еси, вопиющим Бо- 
гу: Аллилуиа. 


Икос З 


Имеяше войстинну, отче Николае, с небе- 
се песнь тебе воспеваема быти, а не от зем- 
ли: како бо кто от человёк возможет твоея 
святыни величия проповёдати; но мы, любо- 

вию твоею побеждаеми, вопиём ти сице: Раӣ- 
дуйся, образе агнцев и пастырей; радуйся, 
святое очистилище нравов. Радуйся, добро- 
детелей великих вместилище; радуйся, свя- 
тыни чистое и честное жилище. Радуйся, све- 
тйльниче всесвётлый и вселюбимый; радуй- 
ся, свете златозарный и непорочный. Радуй- 
ся, достойный Ангелов собесёдниче; радуй- 
ся, добрый человеков наставниче. Радуйся, 
правило веры благочестивыя; радуйся, обра- 
зе кротости духовныя. Радуйся, яко тобою от 
страстей телесных избавляемся; радуйся, яко 
тобою сладостей духовных исполняемся. Ра- 
дуйся, Николае, великий Чудотворче. 


Кондак 4 


Буря недоумения смущает ми ум, како до- 
стойно есть пети чудеса твоя, блаженне Ни- 
колае; никтоже бо может я исчести, аще бы 
и многи языки имел, и глаголати восхотёл: 
но мы дивно Богу в тебё прославляющему- 
ся дерзаем воспевати: Аллилуиа. 


Икос 4 


Слышаша, богомудре Николае, ближнии и 
дальнии величие чудес твойх, яко по возду- 
ху легкими благодатными крилами навыкл 

еси сущих в бедах предваряти, скоро от тех 
избавляя всех, вопиющих к тебе таковая: Ра- 
дуйся, избавление от печали; радуйся, подая- 
ние благодати. Радуйся, нечаемых зол про- 
гонителю; радуйся, желаемых благих насади- 
телю. Радуйся, скорый утёшителю в беде су- 
щих; радуйся, страшный наказателю обидя- 
щих. Радуйся, чудес пучино, Богом излиян- 
ная; радуйся, закона Христова скрижали Бо- 
гом писанныя. Радуйся, крепкое падающих 
возведение; радуйся, право стоящих утверж- 
дение. Радуйся, яко тобою всякая лесть обна- 
жается; радуйся, яко тобою всякая истина 
сбывается. Радуйся, Николае, великий Чудо- 
творче. 


Кондак 5 


Боготёчная звезда явился еси, наставляя 
по морю плавающих люте, имже смерть пред- 
стояше вскоре иногда, аще не бы ты пред- 
стал еси призывающим тя в помощь, Чудо- 
творче святый Николае; уже бо нестыдно бе- 
сом летающим, и погрузити корабли хотя- 
щим запретӣв, отгнал еси их, верныя же 
научил есй спасающему тобою Богу взыва- 
ти: Аллилуиа. 

Икос 5 


Видеша отроковицы, на брак сквёрный ни- 
щеты ради уготованныя, великое твое к нӣ- 
щим милосердие, преблаженне отче Нико- 
лае, егда старцу родителю их нощию узель- 
цы три злата таяся подал есӣ, самаго со 
дщерьми избавляя от падения греховнаго. То- 
го ради слышиши от всех сице: Радуйся, ми- 
лости превеликия сокровище; радуйся, про- 
мышления о людех приятелище. Радуйся, 
пище и отрадо к тебе прибегающих; радуй- 
ся, хлебе неснедаемый алчущих. Радуйся, бо- 
гатство бедне живущим на земли Богом дан- 
ное; радуйся, воздвижение скорое убогих. Ра- 
дуйся, быстрое нищих услышание; радуйся, 
скорбящих приятное попечение. Радуйся, 
триёх дев непорочный невестителю; радуй- 
ся, чистоты усердный хранителю. Радуйся, 
ненадежных надеяние; радуйся, всего мира 
наслаждение. Радуйся, Николае, великий Чу- 
дотворче. 


Кондак 6 


Проповедует мир весь тебё, преблаженне 
Николае, скораго в бедах заступника: яко 
многажды во едином часе, по земли путе- 
шёствующим и по морю плавающим, предва- 

ряя, пособствуеши, купно всех от злых со- 
храняя, вопиющих к Богу: Аллилуиа. 


Икос 6 


Возсиял есй свет животный, избавление 
нося воеводам, неправедную смерть прияти 
имущим, тебе, добрый пастырю Николае, 
призывающим, егда вскоре явлься во сне ца- 
реви, устрашил еси егб, сих же неврежден- 
ных отпустити повелел еси. Сего ради с ни- 
ми купно и мы благодарственно вопием ти: 
Радуйся, усердно призывающим тя помогаяй; 
радуйся, от неправеднаго убиения избавля- 
яй. Радуйся, от лёстныя сохраняяй клеветы; 
радуйся, неправедныя эазрушаяй советы. Ра- 
дуйся, растерзаяй лжу яко паучину; радуй- 
ся, возношаяй славно истину. Радуйся, не- 
повинных от уз разрешение; радуйся, и мерт- 
вецев оживление. Радуйся, проявителю прав- 
ды; радуйся, помрачителю неправды. Радуй- 
ся, яко тобою неповиннии избавлени от ме- 
ча; радуйся, яко тобою насладишася света. 
Радуйся, Николае, великий Чудотворче. 


Кондак 7 


Хотя богохульное еретйческое отгнати зло- 
смрадие, миро войстинну благовонное, таин- 

ственное явился еси, Николае; люди мирей- 
ския упасл еси, и весь мир своим благодат- 
ным миром исполнил еси. И от нас убо бо- 
гомёрзкое греховное злосмрадие отжени, да 
благоприятно Богу вопиём: Аллилуиа. 


Икос 7 


Новаго тя Ноя, наставника ковчега спасӣ- 
тельнаго разумеем, отче святый Николае, бу- 
рю всех лютых разгоняющаго направлением 
свойм, тишину же божественную приносяща- 
го вопиющим таковая: Радуйся, обуреваемых 
тихое пристанище; радуйся, утопающих из- 
вёстное хранилище. Радуйся, плавающих по- 
средё пучин добрый кормчий; радуйся, тре- 
волнения морская уставляющий. Радуйся, 
превождение сущих в вихрех; радуйся, со- 
греяние сущих во мразех. Радуйся, сияние, 
скорбный мрак разгоняющее; радуйся, све- 
тило, вся концы земли просвещающее. Ра- 
дуйся, от бездны греховныя человеки избав- 
ляяй; радуйся, в бездну адскую сатану 
ввергаяй. Радуйся, яко тобою дерзновенно 
бездну милосёрдия Божия призываем; радуй- 
ся, яко тобою от потопа гнёва избавльшеся, 
мир с Богом обретаем. Радуйся, Николае, ве- 
ликий Чудотворче. 

Кондак 8 


Странное чудо является притекающим к 
тебе, блаженне Николае, священная твоя 
церковь: в ней бо и малое моление принося- 
ще, велиих недугов приемлем исцеление, аще 
токмо по Бозе упование на тя возложим, вёр- 
но вопиюще: Аллилуиа. 


Икос 8 


Весь еси всем воистинну помощник, бого- 
носе Николае, и собрал еси вкупе вся при- 
бегающия к тебе, яко свободитель, питатель 
и врач скорый всем земным, на похвалу всех 
подвизая, вопити к тебе сице: Радуйся, вся- 
ких исцелений источниче; радуйся, люте 
страждущим помӧщниче. Радуйся, заре, 
сияющая в нощи греховной блуждающим; ра- 
дуйся, росо неботочная в знби трудов сущим. 
Радуйся, подаваяй требующим благостроё- 
ние; радуйся, уготовляяй просящим изоби- 
лие. Радуйся, многажды прошёние предваря- 
яй; радуйся, старым сединам силу обновля- 
яй. Радуйся, многих заблуждений от пути ис- 
тиннаго обличителю; радуйся, таин Божиих 
верный служителю. Радуйся, яко тобою за- 
висть попираем; радуйся, яко тобою благо- 

нравное житиё исправляем. Радуйся, Нико- 
лае, великий Чудотворче. 


Кондак 9 


Всякия утоли болёзни, великий наш за- 
ступниче Николае: растворяя благодатная 
врачевания, услаждающая души наша, серд- 
ца же веселящая всех усердно к помощи.тво- 
ей притекающих, Богу же вопиющих: Алли- 
луиа. 


Икос 9 


Ветия суемудренныя нечестивых видим то- 
бою посрамленныя, богомудре отче Николае: 
Ариа бо хульника, разделяюща Божество, и 
Савёллиа, смешающа Святую Трбицу, пре- 
прел, нас же во православии укрепил еси. 
Сего ради вопиём ти сице: Радуйся, щите, за- 
щищаяй благочестие; радуйся, мечу, посеца- 
яй злочестие. Радуйся, учителю Божествен- 
ных велений; радуйся, губителю богопротив- 
ных учений. Радуйся, лествице, Богом 
утвержденная, еюже восходим к небеси; ра- 
дуйся, покрове, Богом зданный, имже покры- 
ваются мнози. Радуйся, немудрых умудривый 
твойми словесы; радуйся, ленивых подвигну- 
вый твойми нравы. Радуйся, светлосте запо- 

ведей Божиих неугасимая; радуйся, луче оп- 
равданий Господних пресвётлая. Радуйся, 
яко учёнием твойм сокрушаются еретичес- 
кия главы; радуйся, яко тобою вернии спо- 
добляются славы. Радуйся, Николае, великий 
Чудотворче. 


Кондак 10 


Спасти хотя душу, плоть твою духови по- 
корил еси войстинну, отче наш Николае: 
молчаньми бо прёжде и борёньми с пбмыс- 
лы, деянию богомыслие приложил еси, бого- 
мыслием же разум совершён стяжал еси, им- 
же дерзновённо с Богом и Ангелы бесёдовал 
есй, всегда вопиющи: Аллилуиа. 


Икос 10 


Стена еси похваляющим, преблаженне, чу- 
деса твоя, и всем к заступлению твоему при- 
бегающим; темже и нас, в добродетели убо- 
гих, от нищеты, напасти, недугов и нужд раз- 
личных свобождай, вопиющих ти с любовию 
таковая: Радуйся, от убожества вечнаго 
изымаяй; радуйся, богатство нетленное по- 
даваяй. Радуйся, брашно негиблющее алчу- 
щим правды; радуйся, питиё неисчерпаемое 
жаждущим жизни. Радуйся, от мятежа и бра- 

ни соблюдаяй; радуйся, от уз и пленения сво- 
бождаяй. Радуйся, преславный в бедах за- 
ступниче; радуйся, превеликий в напастех за- 
щитниче. Радуйся, многих от погибели исхи- 
тивый; радуйся, безчисленных невреждённо 
сохранивый. Радуйся, яко тобою лютыя смёр- 
ти грешнии избегают; радуйся, яко тобою 
жизнь вечную кающиися получают. Радуй- 
ся, Николае, великий Чудотворче. 


Кондак 11 


Пение Пресвятей Троице паче иных при- 
нёсл еси, преблаженне Николае, умом, сло- 
вом и делом: многим бо испытанием право- 
верная повеления уяснил еси, верою, надеж- 
дою и любовию наставляя нас в Троице Еди- 
ному Богу воспевати: Аллилуиа. 


Икос П 


Светозарную лучу во мраце жития сущим 
неугасимую, видим тя, Богом избранне отче 
Николае: с невещественными бо ангельски- 
ми светы бесёдуеши о несозданном Троиче- 
ском Свёте, верных же души просвещаеши, 
вопиющих ти таковая: Радуйся, озарение 
Трисолнечнаго света; радуйся, деннице неза- 
ходимаго солнца. Радуйся, свеще, божёствен- 

ным пламенем возжжённая; радуйся, яко уга- 
сил еси бесовский пламень нечестия. Радуй- 
ся, светлое правоверия проповедание; радуй- 
ся, доброзрачное свёта Евангельскаго сия- 
ние. Радуйся, молние, ереси пожигающая; ра- 
дуйся, громе, устрашающий соблазняющия. 
Радуйся, истиннаго научителю разума; ра- 
дуйся, таинственнаго изъявителю ума. Ра- 
дуйся, яко тобою попрася поклонение твари; 
радуйся, яко тобою научихомся покланяти- 
ся Творцу в Троице. Радуйся, Николае, ве- 
ликий Чудотворче. 


Кондак 12 


Благодать данную ти от Бога сведущии, ра- 
дующеся твою память празднуем по долгу, 
преславный отче Николае, и к чудному за- 
ступлёнию твоему вседушно притекаем; пре- 
славных же твоих деяний, яко песка морска- 
го и множества звезднаго исчести не могу- 
ще, недоумением объяти бывше, вопиём к 
Богу: Аллилуиа. 


Икос 12 


Поюще твоя чудеса, восхваляем тя, все- 
хвальне Николае: в тебе бо Бог в Гроице про- 
славляемый дивно прославися. Но аще и по- 

премногу составленныя от души псалмы и 
песни приносим ти, Чудотворче святый, ни- 
чтоже творим равно дарованию чудес твойх, 
имже удивляющеся, вопием к тебе таковая: 
Радуйся, Царя царствующих и Господа гос- 
подствующих служителю; радуйся, служите- 
лей Его небесных сожителю. Радуйся, людем 
верным поможение; радуйся, рода христиан- 
скаго возвышение. Радуйся, победы тезоиме- 
нитый; радуйся, венценосче нарочитый. Ра- 
дуйся, всех добродетелей зерцало; радуйся, 
всех притекающих к тебё крепкое забрало. 
Радуйся, по Бозе и Богородице, все наше упо- 
вание; радуйся, телес наших здравие и душ 
спасение. Радуйся, яко тобою от вечныя 
смерти свобождаемся; радуйся, яко тобою 
безконечныя жизни сподобляемся. Радуйся, 
Николае, великий Чудотворче. 


Кондак 13 


О, пресвятый и пречудный отче Николае, 
утешение всех скорбящих, нынешнее наше 
приимӣ приношение, и от геенны избавити- 
ся нам Господа умоли, богоприятным Твойм 
ходатайством, да с тобою воспеваем: Алли- 
луиа. 

Этот кондак читается трижды, затем 1-й 
икос: Ангела образом... и [-й кондак: Возбранный Чу- 
дотворче... 


Молитва 


О, всесвятый Николае, угодниче преизряд- 
ный Господень, теплый наш заступниче, и 
везде в скорбех скорый помощниче! Помозӣ 
мне грешному и унылому в настоящем сем 
житий, умоли Господа Бога даровати ми ос- 
тавлёние всех мойх грехов, елико согрешӣх 
от юности моея, во всем житий моём, делом, 
словом, помышлёнием и всеми мойми чувст- 
вы; и во исходе души моея помози ми ока- 
янному, умоли Господа Бога, всея твари Со- 
дётеля, избавити мя воздушных мытарств и 
вечнаго мучения: да всегда прославляю От- 
ца и Сына и Святаго Духа, и твоё милостив- 
ное предстательство, ныне и присно и во ве- 
ки веков. Аминь. 


Тропарь, глас 4-й 


Правило вёры и образ кротости, воздержа- 
ния учителя яви тя стаду твоему яже вещей 
истина; сего ради стяжал еси смирением, вы- 
сокая, нищетою богатая, отче священнона- 

чальниче Николае, моли Христа Бога спас- 
тйся душам нашим. 


Кондак, глас 3-й 


В Мирех, святе, священнодействитель по- 
казался еси: Христово бо, преподобне, Еван- 
гелие исполнив, положил душу твою о лю- 
дех твоих, и спасл еси неповинныя от смёр- 
ти; сего ради освятился еси, яко великий та- 
инник Божия благодати. 


ПОСЛЕДОВАНИЕ 
КО СВЯТОМУ ПРИЧАЩЕНИЮ 


Молитвами святых отёц наших, Господи 
Иисусе Христе Боже наш, помилуй нас. 
Аминь. 


Царю Небесный... Трисвятое. Пресвятая 
Троице... Отче наш... Господи, помилуй (12). 
Приидите, поклонимся... (трижды). 


Псалом Давиду, 22 


Господь пасет мя, и ничтоже мя лишит. На 
мёсте злачне, тамо всели мя, на воде покой- 
не воспита мя. Душу мою обрати, настави мя 
на стезй правды, имене ради Своего. Аще бо 
и пойду посредё сёни смёртныя, не убоюся 
зла, яко Ты со мною еси, жезл Твой и пали- 
ца Твоя, та мя утёшиста. Уготовал есӣ пре- 
до мною трапезу сопротӣв стужающым мне, 
умастил еси елёом главу мою, и чаша Твоя 
упоявающи мя, яко державна. И милость 
Твоя поженёт мя вся дни живота моего, и 

еже вселити ми ся в дом Господень, в дол- 
готу ДНИЙ. 


Псалом Давиду, единыя от суббот, 23 


Господня земля, и исполнение ея, вселён- 
ная и вси живущии на ней. Той на морях ос- 
новал ю есть, и на реках уготовал ю есть. Кто 
взыдет на гору Господню? Или кто станет на 
месте святем Его? Неповинен рукама и чист 
сердцем, иже не прият всуе душу свою, и не 
клятся лестию йскреннему своему. Сей при- 
имет благословение от Господа, и милосты- 
ню от Бога, Спаса своего. Сей род ищущих 
Господа, ищущих лице Бога Иаковля. Возми- 
те врата князи ваша, и возмитеся врата вёч- 
ная, и внидет Царь славы. Кто есть сей Царь 
славы? Господь крепок и силен, Господь си- 
лен в брани. Возмите врата князи ваша, и 
возмитеся врата вечная, и внидет Царь сла- 
вы. Кто есть сей Царь славы? Господь сил, 
Той есть Царь славы. 


Аллилуиа, 115 


Веровах, темже возглаголах, аз же смирих- 
ся зело. Аз же рех во изступлёнии моём: всяк 
человек ложь. Что воздам Господеви о всех, 
яже воздаде ми? Чашу спасения прииму и 

имя Господне призову, молитвы моя Госпо- 
деви воздам пред всеми людьми Его. Честна 
пред Гӧсподем смерть преподобных Егб. 
О, Господи, аз раб Твой, аз раб Твой и сын 
рабыни Твоея; растерзал еси узы моя. Тебе 
пожру жертву хвалы, и во имя Господне при- 
зову. Молитвы моя Господеви воздам пред 
всёми людьми Его, во дворех дому Господ- 
ня, посреде тебе, Иерусалиме. 


Слава, и ныне: Аллилуиа (трижды). И 
три поклона. 


Тропари, глас 8-й 


Беззакония моя прёзри, Господи, от Девы 
рождейся, и сердце мое очисти, храм то тво- 
ря пречистому Твоему Тёлу и Крови, ниже 
отрини мене от Твоего лица, без числа имеяй 
велию милость. 


Слава: Во причастие святынь Твойх како 
дерзну [внӣду], недостойный? Аще бо дерзну 
к Тебе приступӣти с достойными, хитон мя 
обличает, яко несть вечерний, и осуждение 
исходатайствую многогрешной души моей. 
Очӣсти, Господи, сквёрну души моея, и спа- 
си мя, яко Человеколюбец. 


И ныне: Многая множества моих, Богоро- 
лице, прегрешений, к Тебе прибегох, Чистая, 

спасения требуя: посети немощствующую 
мою душу, и моли Сына Твоего и Бога на- 
шего, дати ми оставление, яже содеях лютых, 
Едина благословенная. 


[Во святую же Четыредесятницу: 


Егда славнии ученицы на умовении вече- 
ри просвещахуся, тогда Иуда злочестивый 
сребролюбием недуговав омрачашеся, и без- 
законным судиям Тебё праведнаго Судию 
предает. Виждь, имений рачителю, сих ради 
удавление употребивша: бежи несытыя ду- 
ши, Учителю таковая дерзнувшия. Иже о 
всех благий Господи, слава Тебе. | 


Псалом 50: Помилуй мя, Боже... (стр. 7). 


Канон, глас 2-й 
Песнь 1 


Грядите, людие, пойм песнь Христу Богу, раздёль- 
шему море, и наставльшему люди, яже изведе из ра- 
боты египетския, яко прославися. 

Припев: Сердце чисто созижди во мне, Бо- 
же, и дух прав обнови во утробе моей. 

Хлеб живота вечнующаго да будет ми Те- 
ло Твое Святое, благоутробне Господи, и 
Честная Кровь, и недуг многообразных исце- 
ление. 

Припев: Не отвержи мене от лица Твоего, 
и Духа Твоего Святаго не отыми от мене. 


Осквернён делы безмёстными окаянный, 
Твоего Пречистаго Тела и Божественныя 
Крове недостбин есмь, Христе, причащёния, 
егоже мя сподоби. 


Припев: Пресвятая Богородице, спаси нас. 


Богородичен: Земле благая, благословен- 
ная Богоневесто, клас прозябшая неоранный 
и спасительный миру, сподоби мя сей яду- 
ща спастися. 


Песнь З 


На камени мя вёры утвердив, разширӣл есй уста 
моя на враги моя. Возвесели бо ся дух мой, внегда 
пети: несть свят, якоже Бог наш, и несть праведен 
паче Тебе, Господи. 


Слезныя ми подаждь, Христе, капли, 
скверну сердца моего очищающия: яко да 
благою совестию очищен, верою прихожду и 
страхом, Владыко, ко причащению Божёст- 
венных даров Твоих. 


Во оставление да будет ми прегрешёний 
Пречистое Тёло Твое, и Божественная Кровь, 
Духа же Святаго общение, и в жизнь вёч- 
ную, Человеколюбче, и страстей и скорбей 
отчуждение. 

Богородичен: Хлеба животнаго Трапёза 
Пресвятая, свыше милости ради сшедшаго, 
и мирови новый живот дающаго, и мене ны- 
не сподоби недостойнаго, со страхом вкуси- 
ти сего, и живу быти. 


Песнь 4 


Пришел еси от Дёвы, не ходатай, ни Ангел, но Сам, 
Господи, воплощся, и спасл есӣ всего мя человеёка. 
Тем зову Ти: слава силе Твоей, Господи. 


Восхотеёл еси, нас ради воплощся, Много- 
милостиве, заклан быти яко овча, грех ради 
человеческих: темже молю Тя, и моя очисти 
согрешения. 


Исцели души моея язвы, Господи, и всего 
освяти: и сподоби, Владыко, яко да причащу- 
ся тайныя Твоея Божёственныя вёчери, 
окаянный. 


Богородичен: Умилостиви и мне Сущаго 
от утробы Твоея, Владычице, и соблюдӣ мя 
несквёрна раба Твоего и непорбчна, яко да 
прием умнаго бисера, освящуся. 


Песнь 5 


Свёта подателю и веков Творче, Господи, во свёте 
Твойх повелений настави нас; разве бо Тебё иного 6б0- 
га не знаем. 

Якоже предрёкл еси, Христе, да будет убо 
худому рабу Твоему, и во мне пребуди, яко- 
же обещался еси: се бо Тело Твое ям Боже- 
ственное, и пию Кровь Твою. 


Слове Божий и Боже, угль Тёла Твоего да 
будет мне помраченному в просвещение, и 
очищение осквернённой души моей Кровь 
Твоя. 


Богородичен: Марӣе, Мати Божия, благо- 
ухания честное селение, Твойми молитвами 
сосуд мя избранный соделай, яко да освяще- 
ний причащуся Сына Твоего. 


Песнь 6 


В бездне греховней валяяся, неизслёдную милосер- 
дия Твоего призываю бездну: от тли, Боже, мя воз- 
веди. 


Ум, душу и сердце освяти, Спасе, и тело 
моё, и сподоби неосужденно, Владыко, к 
страшным Тайнам приступйти. 


Да бых устранӣлся от страстей, и Твоея 
благодати имел бы приложение, живота же 
утверждение, причащением Святых, Христе, 
Таин Твоих. 


Богородичен: Божие, Боже, Слово Святое, 
всего мя освятӣ, ныне приходящаго к Бо- 

жественным Твоим Тайнам, Святыя Матере 
Твоея мольбами. 


Кондак, глас 2-й 


Хлеб, Христе, взяти не прёзри мя, Тело 
Твоё, и Божёственную Твою ныне Кровь, 
пречистых, Владыко, и страшных Твоих Таин 
причаститися окаяннаго, да не будет ми в 
суд, да будет же ми в живот вечный и без- 
смертный. 


Песнь 7 


Телу златому премудрыя дети не послужйша, и в 
пламень сами поидоша, и боги их обругаша, среди пла- 
мене возопиша, и оросй я Ангел: услышася уже уст 
ваших молитва 

Источник благих, причащение, Христе, 
безсмертных Твоих ныне Таинств да будет 
ми свет, и живот, и безстрастие, и к преспе- 
янию же и умножению добродетели Божест- 
веннейшия ходатайственно, едине Блаже, 
яко да славлю ТЯ. 


Да избавлюся от страстей, и врагов, и нуж- 
ды, и всякия скорби, трепетом и любовию со 
благоговением, Человеколюбче, приступаяй 
ныне к Твойм безсмертным и Божественным 
Тайнам, и пёти Тебе сподоби: благословен 
еси, Господи, Боже отец наших. 

че ума, Богоблагодатная, молю Тя ныне, раб 
Твой, Чистую нечистый: хотящаго мя ныне 
к пречистым Тайнам приступити, очисти все- 
го от скверны плоти и духа. 


Песнь 8 


В пещь огненную ко отроком еврейским снизшёд- 
шаго, и пламень в росу преложшаго Бога, пойте де- 
ла яко Господа, и превозносӣте во вся веки. 


Небесных, и страшных, и святых Твойх, 
Христе, ныне Таин, и Божественныя Твоея 
и тайныя вёчери общника быти и мене спо- 
доби отчаяннаго, Боже Спасе мой. 


Под Твоё прибег благоутробие, Блаже, со 
страхом зову Ти: во мне пребуди, Спасе, и 
аз, якоже рекл еси, в Тебе; се бо дерзая на 
милость Твою, ям Тёло Твое, и пию Кровь 
Твою. 


Припев: Пресвятая Троице, Боже наш, 
слава Тебе. 


Гроичен: Трепещу, приёмля огнь, да не 
опалюся яко воск и яко трава; оле страшна- 
го таинства! оле благоутробия Божия! Како 
Божёственнаго Тёла и Крове брёние прича- 
щаюся, и нетленен сотворяюся? 

Песнь 9 


Безначальна Родителя Сын, Бог и Господь, во- 
площься от Дёвы нам явйся, омрачённая просветити, 
собрати расточенная: тем всепетую Богородицу вели- 
чаем. 

Христос есть, вкусите и видите: Господь 
нас ради, по нам бо древле бывый, единою 
Себё принес, яко приношение Отцу Своему, 
присно закалается, освящаяй причащаю- 
ЩИЯСЯ. 


Душею и телом да освящуся, Владыко, да 
просвещуся, да спасуся, да буду дом Твой 
причашёнием священных Таин, живущаго Тя 
имёя в себе со Отцем и Духом, Благодёте- 
лю Многомилостиве. 


Якоже огнь да будет ми, и яко свет, Тело 
Твое и Кровь, Спасе мой, пречестная, опаляя 
греховное вещество, сжигая же страстей тер- 
ние, и всего мя просвещая, покланятися Бо- 
жеству Твоему. 


Богородичен: Бог воплотйся от чистых 
кровей Твойх; тёемже всякий род поёт Тя, 
Владычице, умная же множества славят, яко 
Тобою яве узрёша всеми Владычествующа- 
го, осуществовавшагося человечеством. 


Достойно есть... Трисвятое. Пресвятая 
Троице... Отче наш... Тропарь дня, или пра- 

здника. Если неделя, тропарь воскресный 
по гласу. Если же нет, настоящие тропа- 
ри, глас 6-й: 

Помӣлуй нас, Господи, помилуй нас: вся- 
каго бо ответа недоумёюще, сию Ти молит- 
ву, яко Владыце, грешнии приносим: поми- 
луй нас. 

Слава: Господи, помилуй нас, на Тя бо упо- 
вахом; не прогнёвайся на ны зело, ниже по- 
мяни беззаконий наших, но призри и ныне 
яко благоутробен, и избави ны от враг на- 
ших. Ты бо еси Бог наш, и мы людие Твой, 
вси дела руку Твоёю, и имя Твоё призываем. 


И ныне: Милосердия двери отверзи нам, 
благословенная Богородице, надеющиися на 
Тя да не погибнем, но да избавимся Тобою 
от бед: Ты бо еси спасёние рода христиан- 
скаго. 


Господи, помилуй (40). И поклоны, сколь- 
ко хочешь. 


И стихи: 


Хотя ясти, человече, Тело Владычне, 
Страхом приступӣ, да не опалишися: 
огнь бо есть. 
Божёственную же пия Кровь ко 
общению, 

Первее примирися тя опечалившим. 
Таже дерзая, таинственное брашно яждь. 


Прежде причастия страшныя жертвы, 
Животворящаго Тела Владычня, 
Сим помолися образом со трепетом: 


Молитва Василия Великого, 1-я 


Владыко Господи Иисусе Христе, Боже 
наш, источниче жизни и безсмёртия, всея 
твари видимыя и невидимыя Содётелю, без- 
начальнаго Отца соприсносущный Сыне и 
собезначальный, премногия ради благости в 
последния дни в плоть оболкийся, и распный- 
ся, и погребыйся за ны неблагодарныя и зло- 
нравныя, и Твоёю кровию обновивый рас- 
тлевшее грехом естество наше, Сам, Без- 
смертный Царю, приими и моё грешнаго по- 
каяние, и приклонӣ ухо Твоё мне, и услыши 
глаголы моя. Согреших бо, Господи, согре- 
ших на небо и пред Тобою, и несмь достоин 
воззрети на высоту славы Твоея: прогневах 
бо Твою благость, Твоя заповеди преступив, 
и не послушав Твойх повелений. Но Ты, Г0- 
споди, незлобив сый, долготерпелив же и 
многомилостив, не предал еси мя погибнути 
со беззаконьми мойми, моего всячески ожи- 
дая обращения. Ты бо рекл еси, Человеко- 

любче, пророком Твоим: яко хотёнием не хо- 
щу смерти грешника, но еже обратитися и 
живу быти ему. Не хощеши бо, Владыко, со- 
здания Гвоёю руку погубити, ниже благово- 
лиши о погибели человёчестей, но хощеши 
всем спастися, и в разум истины приити. 
Темже и аз, аще и недостоин есмь небесё и 
земли, и сея привременныя жизни, всего се- 
бё повинув греху, и сластем поработив, и 
Твой осквернив образ; но творение и созда- 
ние Твое быв, не отчаязаю своего спасения 
окаянный, на Твоё же безмерное благоутро- 
бие дерзая, прихожду. Приими убо и мене, 
Человеколюбче Господи, якоже блудницу, 
яко разбойника, яко мытаря и яко блуднаго, 
и возми мое тяжкое бремя грехов, грех взем- 
ляй мира, и немощи человеческия исцеляяй, 
труждающияся и обременённыя к Себе при- 
зываяй и упокоеваяй, не пришедый призва- 
ти праведныя, но грешныя на покаяние. 
И очӣсти мя от всякия скверны плоти и ду- 
ха, и научи мя совершати святыню во стра- 
се Твоём: яко да чистым свёдением совести 
моея, святынь Твойх часть приёмля, соеди- 
нюся святому Телу Твоему и Крови, и имею 
Тебе во мне живуща и пребывающа, со От- 
цём, и Святым Твойм Духом. Ей, Господи 
Иисусе Христе, Боже мой, и да не в суд ми 

будет причастие пречистых и животворящих 
Таин Твойх, ниже да немощен буду душею 
же и телом, от еже недостойне тем прича- 
щатися, но даждь ми, даже до конечнаго мое- 
го издыхания, неосуждённо восприимати 
часть святынь Твойх, в Духа Святаго обще- 
ние, в напутие живота вёчнаго, и во благо- 
приятен ответ на страшнем судищи Твоём: 
яко да и аз со всеми избранными Твойми 
общник буду нетленных Твойх благ, яже 
уготӧвал еси любящим Тя, Господи, в нӣх- 
же препрославлен еси во вёки. Аминь. 


Молитва святого Иоанна Златоустого, 2-я 


Господи Боже мой, вем, яко несмь достоин, 
ниже доволен, да под кров внидеши храма ду- 
ши моея, занеже весь пуст и пался есть, и не 
имаши во мне места достойна еже главу под- 
клонити; но якоже с высоты нас ради смирӣл 
еси Себе, смирися и ныне смирёнию моему; 
и якоже восприял еси в вертепе и в яслех без- 
словесных возлещи, сице восприими и в яс- 
лех безсловесныя моея души, и во осквернён- 
ное мое тело внити. И якоже не неудостоил 
еси внити, и свечеряти со грешники в дому 
Симона прокажённаго, тако изволи внӣти и 
в дом смиренныя моея души, прокаженныя и 
грешныя; и якоже не отринул еси подобную 

мне блудницу и грешную, пришедшую и при- 
коснувшуюся Тебе, сице умилосердися и о 
мне грешнем, приходящем и прикасающем Ти 
ся; и якоже не возгнушался еси скверных ея 
уст и нечистых, целующих Тя, ниже мойх воз- 
гнушайся сквернших оныя уст и нечистших, 
ниже мерзких мойх и нечистых устен, и 
сквернаго и нечистейшаго моего языка. Но да 
будет ми угль пресвятаго Твоего Тела, и чест- 
ныя Твоея Крове, во освящение и просвеще- 
ние и здравие смирённей моей души и телу, 
во облегчение тяжестей многих мойх согре- 
шений, в соблюдение от всякаго диавольска- 
го действа, во отгнание и возбранёние злаго 
моего и лукаваго обычая, во умерщвление 
страстей, в снабдение заповедей Твоих, в при- 
ложёние Божественныя Твоея благодати, и 
Твоего Царствия присвоение. Не бо яко пре- 
зираяй прихожду к Тебе, Христе Боже, но яко 
дерзая на неизречённую Твою благость, и да 
не на мнозе удаляяйся общения Твоего, от 
мысленнаго волка звероуловлен эуду. Тёмже 
молюся Тебе: яко един сый Свят, Владыко, ос- 
вятй мою душу и тёло, ум и сёрдце, чревеса 
и утробы и всего мя обнови, и вкорени страх 
Твой во удесех. мойх, и освящение Твое не- 
отъёмлемо от мене сотвори; и буди ми помощ- 
ник и заступник, окормляя в мире живот мой, 

сподобляя мя и одесную Тебе предстояния со 
святыми Твойми, молитвами и молёньми Пре- 
чистыя Твоея Матере, невещественных Тво- 
их служителей и пречистых сил, и всёх свя- 
тых, от вёка Тебё благоугодивших. Аминь. 


Молитва Симеона Метафраста, 3-я 


Едине чистый и нетленный Господи, за не- 
изреченную милость человеколюбия наше 
все восприемый смешение, от чистых и дев- 
ственных кровей паче естества Рождшия ТЯя, 
Духа Божественнаго нашествием, и благово- 
лением Отца присносущнаго, Христе Иису- 
се, премудросте Божия, и мире, и сило; Тво- 
им восприятием животворящая и спаситель- 
ная страдания восприемый, крест, гвоздия, 
копиё, смерть, умертви моя душетленныя 
страсти телесныя. Погребением Твойм адо- 
ва пленивый царствия, погреби моя благими 
помыслы лукавая советования, и лукавствия 
духи разори. Триднёвным Твойм и живонос- 
ным воскресением падшаго праотца возста- 
вивый, возстави мя грехом поползшагося, 
образы мне покаяния предлагая. Преславным 
Твойм вознесением плотское обоживый вос: 
приятие, и сие десным Отца седёнием поч- 
тый, сподоби мя причастием святых Твойх 
Таин десную часть спасаемых получӣти. Сни- 

тием Утешителя Твоего Духа сосуды честны 
священныя Твоя ученики соделавый, прияте- 
лище и мене покажи Того пришествия. Хо- 
тяй паки приити судити вселенней правдою, 
благоволи и мне усрести Тя на облацех, Су- 
дию и Создателя моего, со всеми святыми 
Твоими: да безконечно славословлю и вос- 
певаю Тя, со безначальным Твойм Отцем, и 
Пресвятым и Благим и Животворящим Тво- 
им Духом, ныне и присно, и во вёки веков. 
Аминь. 


Молитва святого Иоанна Дамаскина, 4-я 


Владыко Господи Иисусе Христе, Боже 
наш, едине имеяй власть человеком оставля- 
ти грехи, яко благ и Человеколюбец презри 
моя вся в ведении и не в ведении прегреше- 
ния, и сподоби мя неосужденно причастити- 
ся Божёственных, и преславных, и пречис- 
тых, и животворящих Твоих Таин, не в тя- 
жесть, ни в муку, ни в приложение грехов, но 
во очищение, и освящение, и обручение бу- 
дущаго живота и царствия, в стену и помощь, 
и в возражёние сопротивных, во истребление 
многих мойх согрешений. Ты бо еси Бог ми- 
лости, и щедрот, и человеколюбия, и Тебе 
славу возсылаем, со Отцем, и Святым Духом, 
ныне и присно, и во вёки веков. Аминь. 

Молитва святого Василия Великого, 5-я 


Вем, Господи, яко недостойне причащаю- 
ся пречистаго Твоего Тела и честныя Твоея 
Крове, и повинен есмь, и суд себе ям и пию, 
не разсуждая Тёла и Крове Тебе Христа и 
Бога моего, но на щедроты Твоя дерзая при- 
хожду к Тебе рекшему: ядый Мою плоть, и 
пияй Мою кровь, во Мне пребывает, и Аз в 
нем. Умилосердися убо, Господи, и не обли- 
чи мя грешнаго, но сотворӣ со мною по ми- 
лости Твоей; и да будут ми святая сия во 
исцеление, и очищение, и просвещение, и 
сохранение, и спасение, и во освящение ду- 
ши и тела; во отгнание всякаго мечтания, и 
лукаваго деяния, и действа диавольскаго, 
мысленне во удесех моих действуемаго, в 
дерзновение и любовь, яже к Тебе; во исправ- 
ление жития и утверждение, в возращёние 
добродетели и совершенства; во исполнение 
заповедей, в Духа Святаго общение, в напу- 
тие живота вёчнаго, во отвёт благоприятен 
на страшнем судищи Твоём: не в суд или во 
осуждение. 


Молитва святого Симеона Нового Богослова, 6-я 


От скверных устен, от мёрзкаго сердца, от 
нечистаго языка, от души осквернены, при- 

имй моление, Христе мой, и не презри мойх 
ни словес, ниже образов, ниже безстудия. 
Даждь ми дерзновённо глаголати, яже хощу, 
Христе мой, паче же и научи мя, что ми по- 
добает творити и глаголати. Согреших паче 
блудницы, яже уведе, где обитаеши, миро ку- 
пивши, прийде дерзостне помазати Твой но- 
зе, Бога моего, Владыки и Христа моего. Яко- 
же ону не отринул еси пришедшую от сёрд- 
ца, ниже мене возгнушайся, Слове: Твой же 
ми подаждь нозе, и держати и целовати, и 
струями слезными, яко многоцённым миром, 
сия дёрзостно помазати. Омый мя слезами 
мойми, очисти мя ими, Слове. Остави и пре- 
грешения моя, и прощение ми подаждь. Ве- 
си зол множество, веси и струпы моя, и язвы 
зриши моя, но и веру веси, и произволёние 
зриши, и воздыхание слышиши. Не тайтся 
Тебе, Боже мой, Творче мой, Избавителю 
мой, ниже капля слёзная, ниже капли часть 
некая. Несодёланное мое видесте очи Твой, 
в книзе же Твоей и еще несодёянная напӣ- 
сана Тебе суть. Виждь смирение мое, виждь 
труд мой елик, и грехи вся остави ми, Боже 
всяческих: да чистым сердцем, притрепетною 
мыслию, и душею сокрушенною, нескверных 
Твойх причащуся и пресвятых Таин, ймиже 
оживляется и обожается всяк ядый же и пи- 

яй чистым сердцем; Ты бо рекл еси, Влады- 
ко мой: всяк ядый Мою Плоть, и пияй Мою 
Кровь, во Мне убо сей пребывает, в немже 
и Аз есмь. Истинно слово всяко Владыки и 
Бога моего: божественных бо причащаяйся 
и боготворящих благодатей, не убо есмь 
един, но с Тобою, Христе мой, Светом три- 
солнечным, просвещающим мир. Да убо не 
един пребуду кромё Тебе Живодавца, дыха- 
ния моего, живота моего, радования моего, 
спасения миру. Сего ради к Тебе приступих, 
якоже зриши, со слезами, и душею сокру- 
шенною, избавления мойх прегрешений про- 
шу прияти ми, и Твойх живодательных и не- 
порочных Таинств причаститися неосужден- 
но, да пребудеши, якоже рекл еси, со мною 
треокаянным: да не кроме обрет мя Твоея 
благодати, прелестник восхитит мя льстив- 
не, и прельстив отведёт боготворящих Твойх 
словес. Сего ради к Гебе припадаю, и тепле 
вопию Ти: якоже блуднаго приял еси, и блуд- 
ницу пришедшую, тако приими мя блуднаго 
и сквернаго, Шедре. Душею сокрушенною, 
ныне бо к Тебе приходя, вем, Спасе, яко 
иный, якоже аз, не прегреши Тебе, ниже со- 
дея деяния, яже аз содеях. Но сие паки вем, 
яко не величество прегрешений, ни грехов 
множество превосходит Бога моего многое 

долготерпение и человеколюбие крайнее; но 
милостию сострастия тепле кающияся, и чис- 
тиши, и светлиши, и света твориши при- 
частники, общники Божества Твоего содело- 
ваяй независтно, и странное и Ангелом, и 
человеческим мыслем, беседуеши им мно- 
гажды, якоже другом Твоим истинным. Сия 
дерзостна творят мя, сия вперяют мя, Хри- 
сте мой. И дерзая Твоим богатым к нам бла- 
годеянием, радуяся вкупе и трепеща, огнёви 
причащаюся трава сый, и странно чудо, 
орошаемь неопально, якоже убо купина древ- 
ле неопальне горящи. Ныне благодарною 
мыслию, благодарным же сердцем, благодар- 
ными удесы мойми, души и тела моего, 
покланяюся и величаю, и славословлю ТЯ, 
Боже мой, яко благословенна суща, ныне же 
и во веки. 


Молитва святого Иоанна Златоустого, 7-я 


Боже, ослаби, остави, прости ми согреше- 
ния моя, елика Ти согреших, аще словом, 
аше делом, аще помышлением, волею или не- 
волею, разумом или неразумием, вся ми про- 
стй яко благ и Человеколюбец, и молитвами 
Пречистыя Твоея Матере, умных Твоих слу- 
жителей и святых сил, и всех святых, от ве- 
ка Тебе благоугодивших, неосуждённо бла- 

говолӣ прияти ми святое и пречистое Твое 
Тело и честную Кровь, во исцеление души же 
и тела, и во очищение лукавых моих помы- 
шлений. Яко Твое есть царство и сила и сла- 
ва, со Отцем и Святым Духом, ныне и при- 
сно, и во вёки веков. АМИНЬ. 


Его же, 8-я 


Несмь доволен, Владыко Господи, да внӣ- 
деши под кров души моея: но понёже хоще- 
ши Ты, яко Человеколюбец, жӣти во мне, 
дерзая приступаю; повелеваеши, да отверзу 
двери, яже Ты един создал еси, и внидеши 
со человеколюбием якоже еси, внидеши и 
просвещаеши помраченный мой помысл. Вё- 
рую, яко сиё сотвориши: не бо блудницу, со 
слезами пришедшую к Тебе, отгнал еси; ни- 
же мытаря отвергл еси покаявшася; ниже 
разбойника, познавша Царство Твое, отгнал 
еси; ниже гонителя покаявшася оставил еси, 
еже бе; но от покаяния Тебе пришёдшия вся, 
в лице Твойх другов вчинил еси, Един сый 
благословённый всегда, ныне и в безконёч- 
ныя вёки. Аминь. 


Его же, 9-я 


Господи Иисусе Христё, Боже мой, осла- 
би, остави, очӣсти и прости ми грешному, и 

непотребному, и недостойному рабу Твоему 
прегрешения, и согрешения, и грехопадения 
моя, елика Ги от юности моея, даже до на- 
стоящаго дне и часа согреших: аще в разу- 
ме и в неразумии, аще в словесех или дёлех, 
или помышлениих и мыслех, и начинаниих, 
и всех мойх чувствах. И молитвами безсе- 
менно рождшия Тя, Пречистыя и Приснодё- 
вы Марии, Матере Твоея, единыя непостыд- 
ныя надежды и предстательства и спасения 
моего, сподоби мя неосужденно причастити- 
ся пречистых, безсмертных, животворящих 
и страшных Твойх Таинств, во оставлёние 
грехов и в жизнь вечную: во освящение, и 
просвещение, крепость, исцеление, и здравие 
души же и тела, и в потребление и всесовер- 
шённое погубление лукавых мойх помыслов, 
и помышлений, и предприятий, и нощных ме- 
чтаний, темных и лукавых духов; яко Твое 
есть царство, и сила, и слава, и честь, и по- 
клонёние, со Отцем и Святым Твоим Духом, 
ныне и присно, и во вёки веков. Аминь. 


Молитва св. Иоанна Дамаскина, 10-я 


Пред дверьми храма Твоего предстою, и 
лютых помышлений не отступаю; но Ты, Хри- 
сте Боже, мытаря оправдивый, и хананею по- 

миловавый, и разбойнику рая двери отвёр- 
зый, отверзи ми утробы человеколюбия Тво- 
его, и приими мя приходяща и прикасающа- 
ся Тебе, яко блудницу, и кровоточивую: ова 
убо края ризы Твоея коснувшися, удобь ис- 
целёние прият, ова же пречистеи Твой нозе 
удержавши, разрешёние грехов понесе. Аз 
же, окаянный, все Твое Тело дерзая воспри- 
яти, да не опален буду; но приими мя, яко- 
же ӧныя, и просвети моя душевныя чувства, 
попаляя моя греховныя вины, молитвами без- 
семенно Рождшия Тя, и небесных сил; яко 
благословен еси во вёки веков. Аминь. 


Молитва святого Иоанна Златоустого 


Верую, Господи, и исповедую, яко Ты есӣ 
войстинну Христос, Сын Бога живаго, при- 
шедый в мир грешныя спасти, от нихже пёр- 
вый есмь аз. Еще верую, яко сие есть самое 
пречистое Тело Твоё, и сия есть самая чест- 
ная Кровь Твоя. Молюся убо Тебё: помилуй 
мя, и прости ми прегрешения моя, вольная 
и невольная, яже словом, яже делом, яже веё- 
дением и неведением, и сподоби мя неосуж- 
денно причаститися пречӣстых Твойх Та- 
инств, во оставление грехов, и в жизнь веч- 
ную. Аминь. 

Приходя же причаститься, произноси мысленно 
эти стихи Метафраста: 


Се приступаю к Божёственному 
Причащению. 

Содётелю, да не опалиши мя 
приобщением: 

Огнь бо еси, недостойныя попаляяй. 

Но убо очисти мя от всякия скверны. 


Затем: 


Вечери Твоея тайныя днесь, Сыне Божий, 
причастника мя приими; не бо врагом Тво- 
им тайну повем, ни лобзания Ти дам, яко 
Иуда, но яко разбойник исповедаю Тя: помя- 
ни мя, Господи, во Царствии Твоём. 


И стихи: 


Боготворящую Кровь ужаснися, 
человече, зря: 
Огнь бо есть, недостойныя попаляяй. 
Божественное Тело и обожает мя 
и питает: 
Обожает дух, ум же питает странно. 


Потом тропари: 


Усладил мя есй любовию, Христе, и изме- 
нил мя еси Божественным Твоим рачением; 

но попали огнём невещественным грехи моя, 
и насытитися еже в Тебе наслаждения спо- 
доби: да ликуя возвеличаю, Блаже, два при- 
шествия Твоя. 


Во свётлостех Святых Твойх како вниду, 
недостойный? Аще бо дерзну совнӣти в чер- 
тог, одежда мя обличает, яко несть брачна, 
и связан извёржен буду от Ангелов. Очӣс- 
ти, Господи, сквёрну души моея, и спаси мя, 
яко Человеколюбец. 


Также молитву: 


Владыко Человеколюбче, Господи Иисусе 
Христе Боже мой, да не в суд ми будут Свя- 
тая сия, за еже недостойну ми быти: но во 
очищение и освящение души же и тела, и во 
обручение будущия жизни и царствия. Мне 
же, еже прилеплятися Богу, благо есть, по- 
лагати во Господе упование спасёния моего. 


И еще: Вёчери Твоея тайныя... 


Примечание. Желающий причаститься дол- 
жен достойно приготовиться к этому Святому Таин- 
ству. Приготовление это (в церковной практике оно 
называется говёнием) продолжается несколько дней 
и касается как телесной, так и духовной жизни че- 
ловека. Телу предписывается воздержание, т.е. телес- 
ная чистота и ограничение в пище (пост). В дни по- 
ста исключается пища животного происхождения — 

мясо, молоко, яйца и, при строгом посте, рыба. Хлеб, 
овощи, фрукты употребляются в умеренном количе- 
стве. Ум не должен рассеиваться по мелочам житей- 
ским и развлекаться. 

В дни говения надлежит посещать богослужение в 
храме, если позволяют обстоятельства, и более при- 
лежно выполнять домашнее молитвенное правило: кто 
читает обычно не все утренние и вечерние молитвы, 
пусть читает все полностью, кто не читает каноны, 
пусть в эти дни читает хотя бы по одному канону. На- 
кануне причащения надо быть на вечернем богослу- 
жении и прочитать дома, кроме обычных молитв на 
сон грядущим, канон покаянный, канон Богородице 
и Ангелу хранителю. Каноны читают или один за дру- 
гим полностью, или соединяя таким образом: читает- 
ся ирмос первой песни покаянного канона («Яко по 
суху...») и тропари, затем тропари первой песни ка- 
нона Богородице («Многими содержимь...»), опуская 
ирмос «Воду прошед...», и тропари канона Ангелу хра- 
нителю, тоже без ирмоса «Поим Господеви...» Также 
читают и следующие песни. Тропари перед каноном 
Богородице и Ангелу хранителю, а также стихиры по- 
сле канона Богородице в таком случае опускаются. 

Читается также канон ко причащению и, кто по- 
желает, — акафист Иисусу Сладчайшему. После по- 
луночи уже не едят и не пьют, ибо принято присту- 
пать к Таинству Причащения натощак. Утром прочи- 
тываются утренние молитвы и все последование ко 
Святому Причащению, кроме канона, прочитанного 
накануне. 

Перед причащением необходима исповедь — вече- 
ром ли, или утром, перед Литургией. 


БЛАГОДАРСТВЕННЫЕ МОЛИТВЫ 
ПО СВЯТОМ ПРИЧАЩЕНИИ 


Слава Тебе, Боже. Слава Тебе, Боже. Сла- 
ва Тебе, Боже. 


Благодарственная молитва, 1-я 


Благодарю Тя, Господи Боже мой, яко не 
отринул мя еси грешнаго, но общника мя бы- 
ти святынь Твойх сподобил еси. Благодарю 
Тя, яко мене недостойнаго причаститися пре- 
чистых Твойх и небесных Даров сподобил 
еси. Но Владыко Человеколюбче, нас ради 
умерый же и воскресый, и даровавый нам 
страшная сия и животворящая Таинства, во 
благодеяние и освящёние душ и телёс наших, 
даждь быти сим и мне во исцеление души же 
и тела, во отгнание всякаго сопротивнаго, в 
просвещение очию сердца моего, в мир ду- 
шевных мойх сил, в веру непостыдну, в лю- 
бовь нелицемерну, во исполнёние премудро- 
сти, в соблюдение заповедей Твойх, в при- 

ложение Божественныя Твоея благодати, и 
Твоего Царствия присвоение: да во святыни 
Твоей теми сохраняемь, Гвою благодать по- 
минаю всегда, и не ктому себе живу, но Те- 
бе нашему Владыце и благодетелю; и тако се- 
го жития изшед о надежди живота вечнаго, 
в присносущный достйгну покой, идеже пра- 
зднующих глас непрестанный, и безконёчная 
сладость, зрящих Твоего лица доброту неиз- 
реченную. Ты бо еси истинное желание, и не- 
изречённсе весёлие любящих Тя, Христе Бо- 
же наш, и Тя поёт вся тварь во вёки. Аминь. 


Молитва 2-я, святого Василия Великого 


Владыко Христе Боже, Царю веков и Со- 
дётелю всех, благодарю Тя о всех, яже ми 
еси подал благих, и о причащёнии пречис- 
тых и животворящих Твойх Таинств. Молю 
убо Тя, Блаже и Человеколюбче: сохрани мя 
под кровом Твоим, и в сени крилу Твоею; и 
даруй ми чистою совестию, даже до послед- 
няго моего издыхания, достойно причащати- 
ся святынь Твойх, во оставление грехов и в 
жизнь вёчную. Ты бо еси хлеб животный, ис- 
точник святыни, Податель благих, и Тебе 
славу возсылаем, со Отцём и Святым Духом, 
ныне и присно, и во вёки веков. Аминь. 

Молитва 3-я, Симеона Метафраста 


Давый пищу мне плоть Твою волею, огнь 
сый и опаляяй недостойныя, да не опалиши 
мене, Содётелю мой; паче же пройди во уды 
моя, во вся составы, во утробу, в сердце. По- 
пали терние всех мойх прегрешений. Душу 
очӣсти, освятй помышлёния. Составы утвер- 
ди с костьми вкупе. Чувств просвети простую 
пятерицу. Всего мя спригвозди страху Твое- 
му. Присно покрый, соблюди же, и сохрани 
мя от всякаго дела и слова душетленнаго. 
Очисти, и омый, и украси мя, удобри, вра- 
зуми, и просвети мя. Покажи мя Твое селё- 
ние единаго Духа, и не ктому селение гре- 
ха. Да яко Твоего дому, входом причащения, 
яко огня мене бежит всяк злодей, всяка 
страсть. Молӣтвенники Тебе приношу вся 
святыя, чиноначалия же безплотных, Пред- 
тёчу Твоего, премудрыя апостолы, к сим же 
Твою нескверную чистую Матерь, ихже 
мольбы, Благоутробне, приими, Христе мой, 
и сыном света соделай Твоего служителя. Ты 
бо еси освящение и единый наших, Блаже, 
душ и светлость; и Тебе лепоподобно, яко Бо- 
гу и Владыце, славу вси возсылаем на всяк 
день. 

Молитва 4-я 


Тело Твое святое, Господи Иисусе Христе 
Боже наш, да будет ми в живот вечный, и 
Кровь Твоя честная во оставление грехов: бу- 
ди же ми благодарение сие в радость, здра- 
вие и веселие; в страшное же и второе при- 
шествие Твоё сподоби мя грёшнаго стати 
одесную славы Твоея, молитвами Пречистыя 
Твоея Матере, и всех святых. 


Молитва 5-я, ко Пресвятой Богородице 


Пресвятая Владычице Богородице, свете 
помрачённыя моея души, надеждо, покрове, 
прибежище, утешение, радование мое, бла- 
годарю Тя яко сподобила мя еси, недостой- 
наго, причастника быти пречистаго Тела и 
честныя Крове Сына Твоего. Но рождшая 
истинный Свет, просветй моя умныя очи 
сердца; Яже источник безсмёртия рождшая, 
оживотворӣ мя умерщвленнаго грехом; Яже 
милостиваго Бога любоблагоутробная Мати, 
помилуй мя, и даждь ми умиление, и сокру- 
шение в сердце моем, и смирение в мыслех 
моих, и воззвание в пленёниих помышлёний 
мойх; и сподоби мя, до последняго издыха- 
ния, неосуждённо приимати пречистых Таин 
освящёние, во исцеление души же и теёла. 

И подаждь ми слёзы покаяния и исповеда- 
ния, во еже пети и славити Тя во вся дни 
живота моего, яко благословенна и препро- 
славленна еси во вёки. Аминь. 


Ныне отпущаеши раба Твоего, Владыко, по 
глаголу Твоему с миром: яко видеста очи мой 
спасение Твое, еже еси уготовал пред лицем 
всех людей, свет во откровение языков и сла- 
ву людей Твойх Израиля. 

Трисвятое. Пресвятая Троице... Отче 
наш... 


Тропарь святому Иоанну Златоустому, глас 8-й 


Уст твойх, якоже светлость огня, возсияв- 
ши благодать, вселённую просвети; не среб- 
ролюбия мирови сокровища сниска, высоту 
нам смиренномудрия показа, но твойми сло- 
весы наказуя, отче Иоанне Златоусте, моли 
Слова Христа Бога спастӣся душам нашим. 


Кондак, глас 6-й 


Слава: От небес приял еси Божественную 
благодать, и твоими устнами вся учиши по- 
кланятися в Троице Единому Богу, Иоанне 
Златоусте всеблаженне, преподобне, достой- 
но хвалим тя: еси бо наставник, яко боже- 
ственная являя. 

И ныне: Предстательство христиан непо- 
стыдное, ходатайство ко Творцу непрелож- 
ное, не презри грешных молений гласы, но 
предвари, яко Благая, на помощь нас, верно 
зовущих Ти: ускори на молитву, и потщися 
на умоление, предстательствующи присно, 
Богородице, чтущих ТЯ. 


Если совершалась литургия святого 
Василия Великого, читай: 


Тропарь Василию Великому, глас 1-й: 


Во всю землю изыде вещание твое, яко 
приемшую слово твое, имже боголёпно на- 
учил еси, естество сущих уяснил еси, чело- 
веческия обычаи украсил еси, царское свя- 
щение, отче преподобне, моли Христа Бога, 
спастйся душам нашим. 


Кондак, глас 4-й 


Слава: Явился еси основание непоколебя- 
мое цёркве, подая всем некрадомое господ- 
ство человеком, запечатлёя твойми велень- 
ми, небоявленне Василие преподобне. 


И ныне: Предстательство христиан... 


Если совершалась литургия Прежде- 
освященных Даров, читай: 

Тропарь святому Григорию Двоеслову, 
глас 4-й: 


Иже от Бога свыше Божественную благо- 
дать восприём, славне Григорие, и Того си- 
лою укрепляемь, евангельски шествовати из- 
волил еси, отонудуже у Христа возмёздие 
трудов приял еси, всеблаженне: Егоже мо- 
ли, да спасет души наша. 


Кондак, глас 3-Й 


Слава: Подобоначальник показался еси На- 
чальника пастырем Христа, йноков чреды, ӧт- 
че Григорие, ко ограде небесней наставляя, 
и оттуду научил еси стадо Христово запове- 
дем Его: ныне же с ними радуешися, и ли- 
куеши в небесных кровех. 


И ныне: Предстательство христиан... 


Господи, помилуй (12). Слава, и ныне. 
Честнейшую Херувим... 


После причащения да пребывает каж- 
дый в чистоте, воздержании и немногосло- 
вии, чтобы достойно сохранить в себе 
Христа принятого. 


Г) ЕС 
У Уя 


ВО СВЯТУЮ И ВЕЛИКУЮ 
НЕДЕЛЮ ПАСХИ 


Стихира в начале утрени, глас 6-й 


Воскресёние Твоё, Христё Спісе, Ангели 
поют на небесех, и нас на земли сподоби 
чистым сёрдцем Тебе славити. 


Тропарь, глас 5-й 


Христос воскресе из мёртвых, смёртию 
смерть поправ, и сущим во гробёх живот 
даровав. 


Канон, глас 1-й 


Песнь 1 


Воскресения день, просветимся людие. Пасха, Гос- 
подня Пасха: от смерти бо к жизни, и от земли к небе- 
си, Христос Бог нас преведе, победную поющыя. 


Припев: Христос воскресе из мертвых. 


Очистим чувствия, и узрим неприступным 
светом воскресения, Христа блистающася, и 

радуйтеся рекуща, ясно да услышим, побед- 
ную поюще. 


Небеса убо достойно да веселятся, земля 
же да радуется, да празднует же мир, види- 
мый же весь и невидимый, Христос бо воста, 
веселие вечное. 


Богородичны“ 


Припев: Слава: И ныне: или Пресвятая 
Богородице, спаси нас. 


Слава: Умерщвления предел сломила еси, 
вечную жизнь рождшая Христа, из гроба воз- 
сиявшаго днесь, Дево Всенепорочная, и мир 
просветившаго. 


И ныне: Воскресшаго видевши Сына Твое- 
го и Бога, радуйся со Апостолы Богоблаго- 
датная чистая, и еже радуйся первее, яко 
всех радости вина восприяла еси, Богомати 
Всенепорочная. 


Песнь З 


Приидӣте, пиво пием новое, не от камене неплод- 
на чудодёемое, но нетления источник из гроба 
одождивша Христа, в Немже утверждаемся. 


* Поемыя со второго дня Пасхи и до отдания. 

Ныне вся исполнишася света, небо же и 
земля и преисподняя: да празднует убо вся 
тварь востание Христово, в немже утверж- 
дается. 


Вчера спогребохся Тебе, Христе, совостаю 
днесь воскресшу Тебе, сраспинахся Тебе вче- 
ра: Сам мя спрослави, Спасе, во Царствии 
Твоем. 


Слава: На нетленную жизнь прихожду 
днесь, благостию Рождшагося из Тебе, Чис- 
тая, и всем концем свет облиставшаго. 


И ныне: Бога, Егоже родила еси плотию, 
из мертвых, якоже рече, воставша видевши, 
Чистая, ликуй, и Сего яко Бога, Пречистая, 
возвеличай. 


Ипакои, глас 4-й 


Предварившыя утро яже о Марии, и обрет- 
шыя камень отвалён от гроба, слышаху от 
Ангела: во свете присносущнем Сущаго с 
мертвыми что ищете яко человека; видите 
гробныя пелены, тецыте, ‘и миру проповеди- 
те, яко воста Господь, умертвивый смерть, 
яко есть Сын Бога, спасающаго род челове- 
ческий. 

Песнь 4 


На божественней стражи Богоглаголивый Аввакум 
да станет с нами, и покажет светоносна Ангела, ЯС- 
но глаголюща: днесь спасение миру, яко воскрёсе Хри- 
стос, яко всесилен. 

Мужеский убо пол, яко разверзый девст- 
венную утробу, явися Христос, яко человек 
же, агнец наречеся, непорочен же, яко не- 
вкусен скверны, наша Пасха, и яко Бог ис- 
тинен, совершен речеся. 


Яко единолетный агнец, благословенный 
нам венец Христос, волею за всех заклан 
бысть: Пасха чистительная, и паки из гроба 
красное, правды нам возсия Солнце. 


Богоотец убо Давид пред сенным ковчегом 
скакаше играя, людие же Божии святии, об- 
разов сбытие зряще, веселимся Божествен- 
не, яко воскрёсе Христос, яко всесилен. 


Слава: Создавый Адама, Твоего праотца, 
Чистая, зиждется от Тебе, и смертное жили- 
ще разори Своею смертию днесь, и озари вся 
Божественными блистаньми воскресения. 


И ныне: Егоже родила еси Христа, пре- 
красно из мертвых возсиявша, Чистая, зря- 
щи, добрая и непорочная в женах и красная, 
днесь во спасение всех, со Апостолы радую- 
щися Гого прославляй. 

Песнь 5 


Утренюем утреннюю глубоку, и вместо мира песнь 
принесем Владыце, и Христа узрим правды Солнце, 
всем жизнь возсияющша. 

Безмерное Твое благоутробие адовыми уза- 
ми содержимии зряще, к свету идяху, Хри- 
сте, веселыми ногами, Пасху хваляще веч- 
ную. 

Приступим, свещеноснии, исходящу Хри- 
сту из гроба яко жениху, и спразднуим лю- 
бопразднственными чинми Пасху Божию 
спасительную. 


Слава: Просвещается Божественными лу- 
чами и живоносными воскресения Сына Тво- 
его, Богомати Пречистая, и радости испол- 
няется благочестивых собрание. 


И ныне: Не разверзл еси врата девства в 
воплощении, гроба не разрушил еси печатей 
Царю создания, отнюдуже воскресшаго Тя 
зрящи, Мати радовашеся. 


Песнь 6 


Снизшел еси в преисподняя земли, и сокрушил еси 
верей вечныя, содержащыя связанныя, Христе, и 
тридневен, яко от кита Иона, воскресл еси от гроба. 

Сохранив цёла знамения, Христе, воскресл 
еси от гроба, ключи Девы невредивый в рож- 


166 КАНОН СВЯТОЙ ПАСХИ 


дестве Твоем, и отверзл еси нам райския 
двери. 


Спасе мой, живое же и нежертвенное за- 
колёние, яко Бог Сам Себе волею привед От- 
цу, совоскресил еси всероднаго Адама, вос- 
крес от гроба. 


Слава: Возведёся древле держимое смер- 
тию и тлением, воплотившимся от Твоего 
пречистаго чрева, к нетленней и присносущ- 
ней жизни, Богородице Дево. 


И ныне: Снӣде в преисподняя земли, в ло- 
жесна Твоя, Чистая, сшедый и вселивыйся, 
и воплотивыйся паче ума, и воздвиже с Со- 
бою Адама, воскрес от гроба. 


Кондак, глас 8-й 


Аще и во гроб снизшел еси, Безсмертне, 
но адову разрушил еси силу, и воскресл еси, 
яко Победитель, Христе Боже, женам миро- 
носицам вещавый: радуйтеся! и Твоим апо- 
столом мир даруяй, падшим подаяй воскре- 
сение. 


Икос 
Еже прежде солнца Солнце зашедшее ино- 


гда во гробе, предвариша ко утру, ищущыя 
яко дне мироносицы девы, и друга ко друзей 

вопияху: о другини, приидите, вонями пома- 
жем Тело живоносное и погребённое, плоть 
Воскресившаго падшаго Адама, лежащую во 
гробе. Идем, потщимся якоже волсви, и по- 
клонимся, и принесем мира, яко дары, не в 
пеленах, но в плащанице обвитому, и пла- 
чим, и возопийм: о Владыко, востани! пад- 
шым подаяй воскресение. 


Воскресение Христово видевше... (Триж- 
ды, см. стр. 173) 


Воскрес Иисус от гроба, якоже прорече, 


дадё нам живот вечный и велию милость. 
(Трижды) 


Песнь 7 


Отроки от пёщи избавивый, быв человек, страж- 
дет яко смертен, и страстию смертное, в нетления об- 
лачӣт благолепие, един благословен отцев Бог, и пре- 
прославлен. 


Жены с миры Богомудрыя в след Тебе те- 
чаху: Егоже яко мёртва со слезами искаху, 
поклонишася радующыяся живому Богу, и 
Пасху тайную Твоим, Христе, учеником бла- 
говестиша. 


Смерти празднуем умерщвление, адово 
разрушение, иного жития вечнаго начало, и 


168 КАНОН СВЯТОЙ ПАСХИ 


играюще поем виновнаго, единаго благосло- 
веннаго отцев Бога, и препрославленнаго. 


Яко воистину священная и всепразднствен- 
ная, сия спасительная нощь, и светозарная, 
светоноснаго дне востания сущи провозвест- 
ница, в нейже безлетный Свет из гроба, плот- 
ски всем возсия. 


Слава: Умертвив Сын Твой смерть, Всене- 
порочная, днесь, всем смертным пребываю- 
щий живот во веки веков дарова, един бла- 
гословенный отцев Бог и препрославленный. 


И ныне: Всем царствуяй созданием, быв 
человек, вселися в Твою, Богоблагодатная, 
утробу, и распятие претерпев и смерть, вос- 
кресе Боголепно, совозставив нас, яко все- 
силен. 


Песнь 8 


Сей нареченный и святый день, един суббот царь 
и господь, праздников праздник и торжество есть тор- 
жеств, в оньже благословим Христа во веки. 


Приидите новаго винограда рождения, Бо- 
жественнаго веселия, в нарочитом дне вос- 
кресения, Царствия Христова приобщимся, 
поюще Его яко Бога во веки. 


Возведи окрест очи твои, Сионе, и виждь, 
се бо приидоша к тебе яко Богосветлая све- 

тила, от запада, и севера, и моря, и востока 
чада твоя, в тебе благословящая Христа во 
веки. 


Гроичен: Пресвятая Троице, Боже наш, 
слава Тебе. 


Отче Вседержителю, и Слове, и Душе, тре- 
ми соединяемое во ипостасех естество, Пре- 
существенне и Пребожественне, в Тя крес- 
тихомся, и Тя благословим во вся веки. 


Слава: Прииде Тобою в мир Господь, Де- 
во Богородице, и чрево адово расторг, смерт- 
ным нам воскресение дарова. Темже благо- 
словим Его во веки. 


И ныне: Всю низложив смерти державу 
Сын Твой, Дево, Своим воскресением, яко 
Бог крепкий совознесе нас и обожи. Темже 
воспеваем Его во веки. 


Песнь 9 


Припев: Величит душа моя воскресшаго 
тридневно от гроба, Христа жизнодавца. 

Светися, светися, новый Иерусалиме: слава бо Гос- 
подня на тебе возсия, ликуй ныне и веселися, Сио- 
не: Ты же Чистая красуйся, Богородице, о востании 
рождества Твоего. 

Припев: Христос новая Пасха, жертва жи- 
вая, Агнец Божий, вземляй грехи мира. 

О, Божественнаго! о, любезнаго! о, слад- 
чайшаго Твоего гласа! С нами бо неложно 
обещался еси быти, до скончания века, Хри- 
сте: Егоже вернии, утверждение надежды 
имуще, радуемся. 


Припев: Ангел вопияше Благодатней: Чи- 
стая Дево, радуйся! и паки реку: радуйся! 
Твой Сын воскресе тридневен от гроба, и 
мертвыя воздвигнувый: людие, веселитеся! 


О, Пасха велия, и священнейшая Христе! 
о, мудросте, и Слове Божий, и сило! Пода- 
вай нам истее Тебе причащатися, в невечёр- 
нем дни царствия Твоего. 


Слава: Согласно, Дево, Тебе блажим вер- 
нии: радуйся, двере Господня, радуйся, гра- 
де одушевленный: радуйся, Еяже ради нам 
ныне возсия свет из Тебе Рожденнаго из 
мертвых воскресения. 


И ныне: Веселися и радуйся Божественная 
двере Света: зашедый бо Иисус во гроб воз- 
сия, просияв солнца светлее, и верныя вся 
озарив, Богорадованная Владычице. 


Ексапостиларий самогласен 


Плотию уснув яко мертв, Царю и Госпо- 
ди, тридневен воскресл еси, Адама воздвиг 

от тли и упразднив смерть: Пасха нетления, 
мира спасение. (Трижды) 


Стихиры Пасхи, глас 5-й 


Стих: Да воскреснет Бог, и расточатся 
врази Его. 


Пасха священная нам днесь показася: Па- 
сха нова, святая, Пасха таинственная, Пасха 
всечестная, Пасха Христос Избавитель: Па- 
сха непорочная, Пасха великая, Пасха вер- 
ных, Пасха двери райския нам отверзающая: 
Пасха .всех освящающая верных. 


Стих: Яко исчезает дым, да исчезнут. 


Приидите от видения, жены благовестни- 
цы, и Сиону рцыте: приими от нас радости 
благовещения воскресения Христова: красуй- 
ся, ликуй и радуйся, Иерусалиме, Царя Хри- 
ста узрев из гроба, яко жениха происходяща. 


Стих: Тако да погибнут грешницы от ли- 
ца Божия, а праведницы да возвеселятся. 


Мироносицы жены, утру глубоку предста- 
вшя гробу Жизнодавца, обретоша Ангела на 
камени седяща, и той, провещав им, сице гла- 
голаше: что ищите Живаго с мертвыми? что 
плачете Нетленнаго во тли? шедшя пропове- 
дите учеником Его. 


172 КАНОН СВЯТОЙ ПАСХИ 


Стих: Сей день, егоже сотвори Господь, 
возрадуемся и возвеселимся в онь. 


Пасха красная, Пасха, Господня Пасха! Па- 
сха всечестная нам возсия! Пасха! радостию 
друг друга объимем! О, Пасха! избавление 
скорби, ибо из гроба днесь яко от чертога 
возсияв Христос, жены радости исполни, гла- 
голя: проповедите Апостолом. 


Слава Отцу и Сыну и Святому Духу, и 
ныне и присно и во веки веков. Аминь. 


Воскресения день, и просветимся торже- 
ством, и друг друга объимем, рцем: братие! 
и ненавидящым нас простим вся воскресени- 
ем и тако возопийм: Христос воскрёсе из 
мертвых, смертию смерть поправ и сущым во 
гробех живот даровав. 


ЧАСЫ СВЯТОЙ ПАСХИ* 


Аще иерей: Благословен Бог наш... 


Мирский же глаголет: Молитвами свя- 
тых отец наших, Господи Иисусе Христе, 
Боже наш, помилуй нас. Аминь. 


Христос воскрёсе из мёртвых, смёртию 
смерть поправ, и сущим во гробёх живот 
даровав. (Трижды) 


Таже глаголем (трижды) 


Воскресение Христово видевше, поклоним- 
ся Святому Господу Иисусу, единому без- 
грешному, Кресту Твоему покланяемся, Хри- 
сте, и святое воскресение Твое поем и сла- 
вим: Гы бо еси Бог наш, разве Тебе иного не 
знаем, имя Твое именуем. Приидите, вси вер- 
нии, поклонимся святому Христову воскре- 


* Это последование бывает во всю Светлую седми- 
цу вместо повечерия и полунощницы, а также вмес- 
то утренних и вечерних молитв. 

сению: се бо прийде Крестом радость всему 
миру; всегда благословяще Господа, поем 
воскресение Его, распятие бо претерпев, 
смертию смерть разруши. 


Ипакой (единожды) 


Предварившыя утро яже о Марии, и обрет- 
шыя камень отвален от гроба, слышаху от 
Ангела: во свете присносущнем Сущаго с 
мертвыми что ищете яко человека? видите 
гробныя пелены, тецыте, и миру проповеди- 
те, яко воста Господь, умертвивый смерть, 
яко есть Сын Бога, спасающаго род челове- 
ческий. 


Кондак (единожды) 


Аще и во гроб снизшел еси, Безсмертне, 
но адову разрушил еси силу, и воскресл еси, 
яко Победитель, Христе Боже, женам миро- 
носицам вещавый: радуйтеся! и Твоим апо- 
столом мир даруяй, падшим подаяй воскре- 
сение. 


И сей тропарь (единожды) 


Во гробе плотски, во аде же с душею, яко 
Бог, в раи же с разбойником, и на престоле 
был еси, Христе, со Отцем и Духом, вся ис- 
полняяй, неописанный. 

Слава: Яко живонбӧсец, яко рая красней- 
ший, воистину и чертога всякаго царскаго по- 
казася светлейший, Христе, гроб Твой, источ- 
ник нашего воскресения. 


И ныне: Вышняго освященное Божествен- 
ное селение, радуйся: Тобою бо дадёся ра- 
дость, Богородице, зовущым: благословенна 
Ты в женах еси, Всенепорочная Владычице. 


Господи, помилуй (40). Слава, и ныне. 
Честнейшую Херувим... Именем Господним 
благослови, отче. 


Иерей: Молитвами святых отец наших... 
И глаголем трижды тропарь 


Христос воскресе... Слава, и ныне. Госпо- 
ди, помилуй (трижды). Благослови. И от- 
пуст от иерея. Мирский же глаголет: 


Господи Иисусе Христе, Сыне Божий, мо- 
литв ради Пречистыя Твоея Матере, препо- 
добных и богоносных отёц наших и всех свя- 
тых помилуй нас. Аминь. 


ПРАВИЛО ОТ ОСКВЕРНЕНИЯ 


Внегда случится кому искуситися во сне 
по действу диаволю, востав от одра, тво- 
рит поклоны, глаголя: 


Боже, милостив буди мне грешному. 


Таже начало обычное по: Отче наш... Гос- 
поди, помилуй (12). Слава, и ныне. Прииди- 
те, поклонимся... (трижды). Помилуй мя, 
Боже... 


И тропари сия, глас 7-й 


Пастырю добрый, душу Твою положивый 
о нас, сведый сокровенная, содеянная мною, 
Едине Блаже, упаси мя разумом заблуждша- 
го, и исхити мя от волка, Агнче Божий, и по- 
милуй мя. 


Отягчен сном уныния, помрачаюся преле- 
стию греховною: но даруй ми утро покаяния, 
просвещая очи мысленныя, Христе Боже, 
просвещение души моея, и спаси мя. 

Мглою греховною и сластьми житейскими 
сплетаем ум окаянныя души моея, страсти 
различныя раждает, и в помысл умиления не 
приходит. Но ущедри, Спасе, смирение мое, 
и даждь ми помысл умиления, да и аз спа- 
саем прежде конца воззову благоутробию 
Твоему: Господи Христе Спасе мой, отчаян- 
наго спаси мя и недостойнаго. 


Яко впадый в разбойники, и уязвен, тако 
и аз впадох во многия грехи, и уязвена ми 
есть душа. К кому прибегну повинный аз: 
токмо к Тебе, милосердому душ Врачу: излей 
на мя, Боже, великую Твою милость. 


Слава: Яко блудный сын приидох и аз, 
Щедре: приими мя, Отче, возвращающася, 
яко единаго от наемник Твоих, Боже, и по- 
милуй мя. 


И ныне: Богородичен 


Избави, Богородице, от обдержащих нас 
грехов: яко иного упования вернии не има- 
мы, разве Тебе, и от Тебе рождшагося Гос- 
пода. 


Таже: Господи, помилуй (40). И покло- 
нов 8, с молитвою: Боже, милостив ми бу- 
ди, и прости мя блуднаго за имя Твое Свя- 
тое. 

Затем молитва 1-я, святого Василия Великого 


Паки запят бых окаянный умом и лукавым 
обычаем, работая греху. Паки князь тьмы и 
страстных сладостей родитель, пленена мя 
сотвори, и якоже раба смиреннаго, того хо- 
тением, и желанием плотским работати при- 
нуждает мя. И что сотворю, Господи мой, и 
Избавителю, и Заступниче, уповающим на 
Тя, аще не к Тебе паки возвращуся и посте- 
ню, и милости испрошу о содеянных мною; 
но боюся и трепещу, да не како всегда испо- 
ведаяся, и отступити злых обещаваяся, и на 
кийждо час согрешая: и не воздав молитвы 
моея Гебе Богу моему, долготерпение Твое 
воздвигну к негодованию. И кто стерпит гне- 
ва Твоего, Господи; ведый убо множество ще- 
дрот Твоих, и пучину человеколюбия Твое- 
го, паки возверзаю себе на милость Твою, и 
взываю Ти: еже согреших, прости. Помилуй 
мя падшаго, даждь ми руку помощи, в тине 
сластей погруженному. Не остави, Господи, 
создание Твое растлитися беззаконьми мои- 
ми и грехи моими: но обычным Твоим мило- 
сердием и благостию принуждаем, избави от 
кала и скверны телесныя и страстных помы- 
шлений, оскверняющих всегда душу мою ока- 
янную: се бо, Господи, якоже зриши, несть 

в ней места чиста, но вся проказися, и все 
тело объят язва. Сам убо, Человеколюбче, 
врачу душ и телес и милости источниче, очи- 
сти ту слез моих течением, сих изливая на 
мя обильно: излей на мя человеколюбие 
Твое, и даждь ми исцеление и очищение, и 
исцели сокрушение мое, и не отврати лица 
Твоего от мене, да не якоже вещь, пояст мя 
отчаяния огнь: но якоже рекл еси, неложный 
Боже, яко велия радость бывает на небеси о 
едином грешнице кающемся, сие сотвори и 
на мне грешнем, и не затвори ушию благо- 
утробия Твоего, в молитве покаяния моего; 
но отверзи их, и яко кадило исправи ту пред 
Тобою: веси бо немощь естества Создателю, 
и удобь поползновение юности, и тяжесть те- 
ла, и презираеши грехи, и покаяние прием- 
леши призывающих Тя истиною. Яко благо- 
словися и прославися пречестное и велико- 
лепое имя Твое, Отца и Сына и Святаго Ду- 
ха, ныне и присно и во веки веков. Аминь. 


Молитва 2-я, того же святого Василия 


Многомилостиве, нетленне, нескверне, 
безгрешне Господи, очисти мя, непотребна- 
го раба Твоего, от всякия скверны плотския 
и душевныя, и от невнимания и уныния мо- 
его прибывшую ми нечистоту, со инеми все- 

ми беззаконии моими, и яви мя нескверна, 
Владыко, за благость Христа Твоего, и освя- 
ти мя нашествием Пресвятаго Твоего Духа: 
яко да возбнув от мглы нечистых привиде- 
ний диавольских, и всякия скверны, сподоб- 
люся чистою совестию отверсти скверная 
моя и нечистая уста, и воспевати всесвятое 
имя Твое, Отца и Сына и Святаго Духа, ны- 
не и присно и во веки веков. Аминь. 


Молитва 3-я 


Господи Боже наш, еже согреших во дни 
сем... (стр. 30) 


Молитва 4-я 


Господи, не лиши мене небесных Твоих 
благ... (стр. 31) 


Молитва 5-я, ко Пресвятой Богородице 


Пресвятая Владычице моя Богородице... 
(стр. 16) 


Гаже: Честнейшую Херувим... Слава, и 
ныне. Господи, помилуй (трижды). Госпо- 
ди, благослови. И отпуст: 


Господи Иисусе Христе, Боже наш, молитв 
ради Пречистыя Твоея Матере и всех свя- 
тых, спаси мя грешнаго. 


ПРАВИЛО ОТ ОСКВЕРНЕНИЯ 181 


Молитва от осквернения 


Господи Боже наш, Едине Благий и Чело- 
веколюбче, Едине Святый и на святых почи- 
ваяй, Иже верховному Твоему апостолу Пе- 
тру явивый видением, ничтоже скверно, или 
нечисто мнети, от Гебе сотворенных на пи- 
щу и в наслаждение человеком, и сосудом 
Твоим избранным, апостолом Павлом вся чи- 
ста чистым заповедавый: Ты Сам Владыко 
Пресвятый призыванием страшнаго и пречи- 
стаго Твоего имене, и знамением Честнаго и 
Животворящаго Креста, благослови и очис- 
ти мя, раба Твоего (имя), осквернившагося 
от всякаго неприязненнаго духа, от всякаго 
мечтания и гада ядовитаго, от всякаго без- 
закония и от всякия лести, от всякаго потво- 
ра и от всякия суеты, и от всякаго недуга, и 
всякия язи, и от всякаго противнаго злодей- 
ства диаволя. И ныне недостойнаго мене ра- 
ба Твоего сподоби по Твоему милосердию 
служити пречистым Твоим Тайнам. И преж- 
де очисти ми душу и тело от всякия сквер- 
ны, и остави всякое прегрешение, вольное и 
невольное, еже согреших во вся дни живо- 
та моего, делом, словом и помышлением, во 
дни и в нощи, и до нынешняго часа. И даждь 
ми, Господи, служение сие страшное небес- 

ных Чинов, и причастие пречистых Твоих 
Таин, не в суд, ни во осуждение, но в про- 
щение грехов, и в Духа Святаго пришествие, 
и живот присносущныя радости, егоже уго- 
товал еси истинным Твоим служебником. Со- 
храни мя, Владыко Всесильне, от всякаго гре- 
ха и злобы, соблюди нескверна и непорочна 
от всякия проказы противнаго диавола: и 
даждь ми, Господи, служити Тебе в препо- 
добии и правде до последняго дне и часа и 
скончания моего: Ты бо еси благословляяй 
и освящаяй всяческая, Христе Боже наш, и 
Тебе славу возсылаем со Безначальным Тво- 
им Отцем и со Пресвятым и Благим и Жи- 
вотворящим Твоим Духом, ныне и присно и 
во веки веков. Аминьл 


а 0 с 00) 

БОГОРОДИЧНОЕ ПРАВИЛО 


Ежедневно читается 150 раз:* Богоро- 
дице Дево, радуйся, Благодатная Марие, Гос- 
подь с Тобою; благословена Ты в женах и 
благословен плод чрева Твоего, яко Спаса ро- 
дила еси душ наших. 


После каждого десятка читается по од- 
ному разу: Отче наш, Иже еси на небесех! 
Да святится имя Твое, да приидет Царствие 
Твое, да будет воля Твоя, яко на небеси и 
на земли. Хлеб наш насущный даждь нам 
днесь; и остави нам долги наша, якоже и мы 
оставляем должником нашим; и не введи нас 
во искушение, но избави нас от лукаваго. 


Милосердия двери отверзи нам, благосло- 
венная Богородице, надеющиися на Тя да не 
погибнем, но да избавимся Тобою от бед: Ты 
бо еси спасение рода христианскаго. 


* Если по непривычке трудно будет одолевать еже- 
дневно 150 раз, следует читать поначалу 50 раз. 

Первый десяток.* Вспоминаем Рожде- 
ство Пресвятой Богородицы. Молимся о 
матерях, отцах и детях. 


О Пресвятая Владычице Богородице, спа- 
си и сохрани рабов. Твоих (имена родите- 
лей и сродников), а умерших со святыми 
упокой в вечной славе Твоей. 


Второй десяток. Вспоминаем Введение 
во храм Пресвятой Девы Богородицы. 
Молимся о заблудших и отпавших от 
Церкви. 


О Пресвятая Владычице Богородице, спа- 
си и сохрани и соедини (или присоедини) к 
святой Православной Церкви заблудших и 
отпавших рабов Твоих (имена). 


Третий десяток. Вспоминаем Благове- 
щение Пресвятой Богородицы. Молимся об 
утолении скорбей и утешении скорбящих. 


* Ниже приводится схема, в которую вкладывал 
свои молитвы Приснодеве Марии владыка Серафим 
(Звездинский). Исполняя Богородичное правило, он 
молился за весь мир и охватывал этим правилом всю 
жизнь Царицы Небесной. После каждого десятка чи- 
таются дополнительные молитвы, например те, кото- 
рые указаны далее. 

О Пресвятая Владычице Богородице, уто- 
ли наши скорби и пошли утешение скорбя- 
щим и болящим рабам Твоим (имена). 


Четвертый десяток. Вспоминаем встре- 
чу Пресвятой Богородицы с праведной 
Близаветою. Молимся о соединении разлу- 
ченных, у кого близкие или дети в разлу- 
ке или пропали без вести. 


О Пресвятая Владычице Богородице, со- 
едини в разлуке находящихся рабов Твоих 
(имена). 


Пятый десяток. Вспоминаем Рождест- 
во Христово, молимся о возрождении душ, 
о новой жизни во Христе. 


О Пресвятая Владычице Богородице, даруй 
мне, во Христа крестившемуся, во Христа об- 
лещися. 


Шестой десяток. Вспоминаем Сретение 
Господне, и прореченное св. Симеоном сло- 
во: «И Тебе Самой оружие пройдет души». 
Молимся, чтобы Матерь Божия встрети- 
ла душу в час кончины и сподобила при по- 
следнем издыхании причаститься Святых 
Таин и провела бы душу через страшные 
мытарства. 

О Пресвятая Владычице Богородице, спо- 
доби меня при последнем издыхании прича- 
ститься Святых Таин Христовых и Сама про- 
веди душу чрез страшные мытарства. 


Седьмой десяток. Вспоминаем бегство в 
Египет Божией Матери с Богомладенцем, 
молимся, чтобы Царица Небесная помог- 
ла бы избежать искушений в этой жизни 
и избавила бы от напастей. 


О Пресвятая Владычице Богородице, не 
введи меня во искушение в сей жизни и из- 
бави меня от всяких напастей. 


Восьмой десяток. Вспоминаем исчезно- 
вение двенадцатилетнего отрока Иисуса 
в Иерусалиме и скорбь Божией Матери по 
поводу этого. Молимся, испрашивая у Бо- 
гоматери постоянную Иисусову молитву. 


О Пресвятая Владычице Богородице, Пре- 
чистая Дево Марие, даруй мне непрестанную 
молитву Иисусову. 


Девятый десяток. Вспоминаем чудо в 
Кане Галилейской, когда Господь претво- 
рил воду в вино по слову Божией Матери: 
«Вина нет у них». Просим у Божией Ма- 
тери помощи в делах и избавления от 
нужды. 

О Пресвятая Владычице Богородице, помо- 
ги мне во всех делах моих и избави меня от 
всяких нужд и печали. 


Десятый десяток. Вспоминаем стояние 
Божией Матери у Креста Господня, ког- 
да скорбь, как оружие, пронзила Ее душу. 
Молимся Божией Матери о подкреплении 
душевных сил и об отгнании уныния. 


О Пресвятая Владычице Богородице, Пре- 
благословенная Дево Марие, укрепи мои си- 
лы душевные и отжени от меня' уныние. 


Одиннадцатый десяток. Вспоминаем 
Воскресение Христово и молитвенно про- 
сим Божию Матерь воскресить душу и по- 
дать новую бодрость к подвигу. 


О Пресвятая Владычице Богородице, вос- 
креси душу мою и даруй мне постоянную го- 
товность к подвигу. 


Двенадцатый десяток. Вспоминаем Воз- 
несение Христово, при котором присутст- 
вовала Матерь Божия. Молимся и просим 
Царицу Небесниую вознести душу от зем- 
ных суетных забав и направить на стрем- 
ление к горнему. 


О Пресвятая Владычице Богородице, из- 
бави меня от помышлений суетных и даруй 

мне ум и сердце, стремящееся ко спасению 
души. 

Тринадцатый десяток. Вспоминаем си- 
онскую горници и сошествие Святаго Ду- 
ха на апостолов и Божию Матерь и мо- 
лимся: «Сердце чисто созижди во мне, Бо- 
же, и дих прав обнови во утробе моей. Не 
отвержи мене от лица Твоего и Духа Тво- 
его Святаго не отыми от мене». 


О Пресвятая Владычице Богородице, нис- 
посли и укрепи благодать Святаго Духа в 
сердце моем. 


Четырнадцатый десяток. Вспоминаем 
Успение Пресвятыя Богородицы и просим 
мирной и безмятежной кончины. 


О Пресвятая Владычице Богородице, даруй 
мне мирную и безмятежную кончину. 


Пятнадиатый десяток. Вспоминаем 
славу Божией Матери, которой увенчива- 
ется Она от Господа после преселения Ее 
от земли на небо, и молим Царици Небес- 
ную не оставлять верных, сущих на зем- 
ле, но защищать их от всякаго зла, по- 
крывая их честным Своим омофором. 


О Пресвятая Владычице Богородице, со- 
храни меня от всякаго зла и покрый меня 
честным Твоим омофором. 


МОЛИТВЫ ЗА БЛИЖНИХ 


Господи, благослови меня принести молит- 
вы и моления Твоему Благоутробию о моем 
ничтожестве и о всех моих родных и знае- 
мых как здравствующих, так и почивших, за 
коих Ты умер на кресте. 


МОЛИТВЫ КО ГОСПОДУ 


Молитва 1-я 


Господи Боже наш, помяни нас, грешных 
и непотребных раб Твоих (имена), внегда 
призывати нам святое имя Твое, и не посра- 
ми нас от чаяния милости Твоея, но даруй 
нам, Господи, вся яже ко спасению проше- 
ния, и сподоби нас любити, и боятися Тебе 
от всего сердца нашего, и творити во всех 
волю Твою. Яко Благ и Человеколюбец Бог 
еси, и Тебе славу возсылаем, Отцу и Сыну 
и Святому Духу, ныне и присно и во веки 
веков. Аминь. 

Молитва 2-я 


Владыко Господи! Твой есть день и Твоя 
есть нощь, Тебе вся тварь работает, и вся- 
кое дыхание славит Тя; мы же, окаянныя ра- 
бы Твоя (имена), все житие наше скончав 
блудно, страхом одержимы есмы, яко помя- 
нухом дни первыя, и доныне, в няже вся без- 
местная сотворихом злая; и того ради не има- 
мы к Тебе дерзновения, яко беззакония на- 
ша велика, и безмерни греси наша, врази же 
всегда стужают нам. Но, Господи наш, Гос- 
поди, отверзый устне немому, и наша уста 
отверзи, да глаголем в молитве угодная Те- 
бе; се бо, души наша яко земля безводная и 
не могут приносити о себе плода, но даждь 
нам от семене Святаго Твоего Духа и напой 
нас росою благодати Твоея, да принесем Те- 
бе плод покаяния. Господи Иисусе Христе, 
хотяй всем человеком спастися, услыши мо- 
литву нашу, молитвами святых апостол Тво- 
их, яко тии молятся за ны, и теми у Тебе про- 
сим прощения, яко тех молитвы присно по- 
слушаеши; молением их спаси нас, грешных, 
исцели болезни сердец наших, уврачуй стру- 
пы душ наших, разжзи утробы наша пламе- 
нем страха Твоего, да пояст терние грехов 
наших, и души наша любовию прохлади, к 

Тебе бо желаем, Истинному Свету и Пода- 
телю Света, у Тебе Единаго просим милос- 
ти, спаси ны: насыти алчущия и напой жаж- 
дущия души наша от потока безчисленнаго 
милосердия Твоего: покрый нас благодатию 
Твоего человеколюбия от всякаго зла, да То- 
бою храними, избавимся многих сетей лука- 
ваго, по вся дни на нас пропинаемых, и да 
не похвалятся врази наши о нас, рабах Тво- 
их, уповающих на Тя. Спаси нас по милос- 
ти Твоей, да воздадим обеты наша, до послед- 
няго издыхания каяйся о своих согрешени- 
их, и прославим пресвятое имя Твое, со От- 
цем и Святым Духом, ныне и присно и во ве- 
ки веков. АМИНЬ. 


Молитва 3-я 


Господи Иисусе Христе, Единородный Сы- 
не, Сый в недре Отчи Истинный Боже, Ис- 
точниче жизни и безсмертия, Добрый Пас- 
тырю Своих словесных овец, не предаждь 
нас, грешных рабов Своих (имена), в ра- 
дость поругания врагом, покаяния праваго 
пути ищущих. Укрепи ны, Милостиве, силь- 
ною Твоею десницею. Без Твоея бо помощи 
не можем ничтоже о себе творити; спящих 
нас соблюди, в пути ходящих сохрани, от на- 
пасти заступи, от враг спаси, от похотей 

плотских удали; радости спасения насыти 
сердца наши, плоть нашу в чистоте соблю- 
ди, мысли наши Своим милосердием огради. 
Ты управи, Господи, и утверди нас, яко ис- 
тинных Своих угодников, вся дни Тебе ра- 
ботати и хвалитися величеством в Твоей ми- 
лости, и радоватися нам подаждь. Ты бо еси 
Бог наш, и мы раби Твои, разве бо Тебе ино- 
го Бога не вемы. Яко Милостив еси и Чело- 
веколюбец, и Тебе славу возсылаем, со От- 
цем и Святым Духом, ныне и присно и во ве- 
ки веков. Аминь. 


Молитва 4-я 


Не вниди с рабами Твоими (имена) в суд, 
Христе, вемы бо осуждающыя нас грехи, и 
Тебе взываем: молитвами Рождшия Тя поми- 
луй нас, смиренных и недостойных, яко раз- 
бойника и блудницу, мытаря и блуднаго, Че- 
ловеколюбче, не бо праведныя пришел спа- 
сти, но паче грешныя. 


Молитва 5-я 


Господи! Не остави нас, Тебя оставляющих 
ежеминутно! Не отрини нас, Тебе изменяю- 
щих непрестанно! Помоги нам, рабам Твоим 
(имена), тьмами грехов и напастей омрачен- 

ным! Восприими в Твою любовь, милость и 
попечение! 


МОЛИТВЫ К БОЖИЕЙ МАТЕРИ 


Молитва 1-я 


О Пресвятая Дево, Мати Господа Вышня- 
го, Всемилостивая Заступнице и Покрови- 
тельнице всех к Тебе с верою прибегающих! 
Призри с высоты небесныя славы Своея на 
рабов Божиих (имена) и на нас, припадаю- 
щих ко подножию Твоему, услыши смирен- 
ную молитву нас, грешных и недостойных ра- 
бов Твоих, и принеси ю пред возлюбленна- 
го Сына Твоего. О, Преблагословенная Бо- 
городице! Ты, именуемая Скоропослушнице 
и всех скорбящих Радосте, услыши и нас, 
скорбных; Гы, именуемая Утоление печали, 
утоли и наши душевные болезни и печали; 
Ты, Купино Неопалимая, сохрани мир и всех 
нас от вредоносных огненных стрел вражи- 
их; Гы, Взыскание погибших, не попусти нас 
погибнути в бездне грехов наших; Ты, Цели- 
тельнице страждущих, исцели и нас, уязв- 
ленных от немощей душевных и телесных; 
Ты, Нечаянная Радосте, радостию спасения 
Твоего отъемли от нас страх грядущаго му- 
чения; Ты, Споручнице грешных, буди и нам, 

грешным, Благосердою Споручницею покая- 
ния и спасения нашего. На Тебе по Бозе все 
наше упование возлагаем, буди нам выну 
Неусыпная Ходатаица и Всесильная Предста- 
тельница пред Сыном Твоим, Господом на- 
шим Иисусом Христом; укрепи в нас веру в 
Него, утверди в любви Его, научи нас люби- 
ти и славити и Тебя, Пресвятую Матерь Бо- 
жию, Преблагословенную Марию; Вседер- 
жавному Покрову Твоему, Богородице, вру- 
чаем себе на вся веки. Аминь. 


Молитва 2-я, 
пред иконой «Утоли моя печали» 


Надеждо всем концем земли и рабам Тво- 
им (имена), Ты, Пречистая Дево, Госпоже 
Богородице, утешение наше! Не гнушайся 
нас, грешных, на Твою бо милость уповаем. 
Угаси в нас пламень греховный и покаяни- 
ем ороси изсохшая сердца наша, очисти ум 
наш от греховных помыслов; приими возды- 
хание от души и сердца мольбу Ти принося- 
щих. Буди о нас Ходатаица к Сыну Твоему 
и Богу, и укроти ярость Его праведную Ма- 
терними Твоими молитвами. Душевныя и те- 
лесныя язвы исцели, Госпоже Богородице, 
утоли болезни душ и телес, утиши бурю злых 
нападений вражеских; отъими бремя грехов 

наших и не остави нас до конца погибнути. 
Ты бо еси возведение человеческому роду, в 
печали скорая Помощница. Мати истинная 
Христа Бога нашего, помогай нам, грешным 
рабам Твоим всегда, и ныне и присно и во 
веки веков. Аминь. 


Молитва 3-я 


Пресвятая Дева, Мати Христа Бога наше- 
го, смиренно молимся Ги: душ наших стра- 
сти лютыя исцели и прощение даруй нашим 
многим прегрешениям, ихже безумно содея- 
хом рабы Твоя (имена). Душу и тело осквер- 
нихом, окаянныя, увы нам, что сотворим в 
час онь, внегда грознии Ангели душу нашу 
разлучат от страстнаго нашего телесе? Тсг- 
да помощница нам буди и предстательница 
теплейшая, Тя бо имамы твердую и необо- 
римую стену, рабы Твоя. 


Молитва 4-я 


Пресвятая Владычице моя Богородице, 
просим и молим Тя усердно: избави нас, ра- 
бов Твоих (имена), от внезапныя и лютыя 
смерти, наипаче же в час кончины нашея ми- 
лостива предстани нам и руки бесовския ис- 
хити, суда, прения и страшнаго истязания, 

и мытарств горьких, и князя лютаго, и веч- 
наго осуждения всесильною Твоею помощию 
свободи нас. 


Молитва 5-я 


Услыши, Владычице, глас мой, внегда мо- 
литимися к Тебе, избави душу мою и души 
раб Твоих (имена), егда изыти им от теле- 
се, от ужаса жестокаго адскаго врага. Коим 
дерзновением воззрим на праведнаго Судию 
и Бога нашего? Ты, Помощнице, стани одес- 
ную нас и испроси грехом нашим прощение, 
и прежде, неже будут страшная сия испыта- 
ния о нас, просвети очи душ наших и про- 
жени слепоту греховную; даждь нам на Тя 
надежду имети в жизни нашей и во исходе 
нашем. 


Молитва 6-я, пред иконой «Казанская» 


О Пресвятая Госпоже, Владычице Богоро- 
дице! Со страхом, верою и любовию пред че- 
стною и чудотворною иконою Твоею припа- 
дающе, молим Тя: не отврати лица Твоего от 
прибегающих к Тебе. Умоли, милосердая Ма- 
ти, Сына Твоего и Бога нашего, Господа 
Иисуса Христа, да сохранит мирну страну на- 
шу, Церковь же Свою Святую непоколеби- 

му да соблюдет, и от неверия, ересей и рас- 
кола да избавит. Не имамы бо иныя помощи, 
не имамы иныя надежды, разве Тебе, Пре- 
чистая Дево; Ты еси всесильная христиан 
Помощница и Заступница. Избави же всех 
с верою Тебе молящихся от падений грехов- 
ных, от навета злых человек, от всяких ис- 
кушений, скорбей, болезней, бед и от внезап- 
ныя смерти. Даруй нам, рабам Твоим (име- 
на), дух сокрушения, смирение сердца, чи- 
стоту помышлений, исправление греховныя 
жизни и оставление прегрешений, да вси, 
благодарне воспевающе величия Твоя и ми- 
лости Твоя являемыя зде на земли, сподобим- 
ся и Небеснаго Царствия, и тамо со всеми 
святыми прославим пречестное и великоле- 
пое имя Отца и Сына и Святаго Духа во ве- 
ки веков. Аминь. 


Молитва 7-я, пред иконой «Троеручица» 


О Пресвятая Госпоже Владычице Богоро- 
дице, велие чудо святому Иоанну Дамаски- 
ну явившая, яко веру истинную и надежду 
несумненную показавшему! Услыши нас, 
грешных раб Твоих (имена), пред чудотвор- 
ною Твоею иконою усердно молящихся и 
просящих Твоея помощи: не отрини моления 
сего многих ради прегрешений наших, но, 

яко. Мати милосердия и щедрот, избави нас 
от болезней, скорбей и печалей, прости со- 
деянныя нами грехи, исполни радости и ве- 
селия всех чтущих святую икону Твою, да ра- 
достно воспоем и любовию прославим имя 
Твое, яко Ты еси от всех родов избранная, 
благословенная во веки веков. Аминь. 


Молитва 8-я 


Вознесем Тя, возлюбленную Матерь Сына 
Божия, и на всяк день воспоим Тебе хвалы. 
Очи наши уповают на Тя, Госпоже, пошли 
нам брашно и пищу во благо время, алчущую 
же душу рабов Божиих (имена) напитай и 
насыти небесною сладостию, и мы, раби 
Твои, благословим Тя, яко Премилосердную 
Матерь, во веки веков. Аминь. 


Молитва 9-я, пред иконой «Целительница» 


Приими, о Всеблагословенная и Всемощ- 
ная Госпоже Владычице Богородице Дево, 
сия молитвы, со слезами Тебе ныне прино- 
симыя от нас, недостойных раб Твоих (име- 
на), ко Твоему цельбоносному образу пение 
возсылающих со умилением, яко Тебе Самой 
зде сущей и внемлющей молению нашему. 
По коемуждо бо прошению исполнение тво- 


МОЛИТВЫ ЗА БЛИЖНИХ 199 


риши, ‘скорби облегчаеши, немощным здра- 
вие даруеши, разслабленныя и недужныя ис- 
целяеши, от бесных бесы прогоняеши, оби- 
димыя от обид избавляеши, прокаженныя 
очищаеши и малыя дети милуеши; еще же, 
Госпоже Владычице Богородице, и от уз и 
темниц свобождаеши и всякия многоразлич- 
ныя страсти врачуеши; вся бо суть возмож- 
на ходатайством Твоим к Сыну Твоему, Хри- 
сту Богу нашему. О Всепетая Мати, Пресвя- 
тая Богородице! Не престай молитися о нас, 
недостойных рабех Твоих, славящих ТЯ и по- 
читающих Тя, и покланяющихся со умилени- 
ем пречистому образу Твоему, и надежду 
имущих невозвратну и веру несумненну к Те- 
бе, Приснодеве Преславней и Непорочней, 
ныне и присно и во веки веков. 


Молитва 10-я 


О Пресвятая Владычице наша Богородице, 
милосердия сущий источник, покрове, упо- 
вание и прибежище христиан! Тебе, всесиль- 
ней предстательнице и споручнице покаяния 
и спасения нашего, мы, грешныя рабы Твоя 
(имена), вручаем души и телеса наши, вход 
и исход наш, веру и жительство наше, кон- 
чину и число дней наших, глаголы и помы- 
шления наши, дела и начинания наша. Гы 

же, Милостивая Мати Божия, нами руковод- 
ствуй, покрывай, соблюдай и спасай нас от 
всех бесовских козней невредимых, да не- 
молчно, до последнего издыхания взываем 
Ти: Радуйся Невесто Неневестная. 


Молитва Н-я, пред иконой «Всецарица» 


О Всеблагая, досточудная Богородице, 
Пантанасса, Всецарице! Несмь достоин да 
внидеши под кров мой! Но яко милостиваго 
Бога любоблагоутробная Мати, рцы слово, да 
исцелится душа моя и укрепится немощству- 
ющее тело мое. Имаши бо державу непобе- 
димую и не изнеможет у Тебе всяк глагол, 
о Всецарице! Ты за мя упроси, Ты за мя умо- 
ли. Да прославляю преславное имя Твое все- 
гда, ныне и в безконечныя веки. Аминь. 


МОЛИТВЫ СВЯТЫМ 
Собору двенадцати Апостолов 


О святии апостоли Христовы: Петре и Ан- 
дрее, Иакове и Иоанне, Филиппе и Варфо- 
ломее, Фомо и Матфее, Иакове и Иудо, Си- 
моне и Матфие! Услышите наши молитвы и 
воздыхания, сердцем сокрушенным ныне 
приносимые и помозите нам, рабам Божиим 
(имена), вашим мощным пред Господем хо- 

датайством, избавитися от всякаго зла и вра- 
жия лести, твердо же преданную вами веру 
православную сохраняти, в ней же вашим 
предстательством ни ранами, ни прещением, 
ни мором, ни коим гневом от Создателя на- 
шего умалени будем, но мирное зде поживем 
житие и сподобимся видети благая на зем- 
ли живых, славяще Отца и Сына и Святаго 
Духа, Единаго в Троице славимаго и покла- 
няемаго Бога, ныне и присно и во веки веков. 


Св. равноапостольным Кириллу 
и Мефодию 


О святии равноапостольнии Мефодие и 
Кирилле! Ныне к вам усердно прибегаем и в 
сокрушении сердец наших молимся: молите 
Господа, да наставит и обратит нас, на путь 
спасения. Не оставите нас, недостойных чад 
ваших (имена), дадите нам, молитвами ва- 
шими, о православии ревность, да ею возгре- 
ваеми, отеческая предания добре сохраним, 
уставы и обычаи церковныя верно соблюда- 
ти потщимся, всяких лжеучений странных 
отбежим, и тако в житии богоугоднем на зем- 
ли преспевающе, жизни райския на небеси 
сподобимся, и тамо с вами вкупе Владыку 
всех, в Троице Единаго Бога, прославим во 
веки веков. 

Св. равноапостольному князю Владимиру 


О великий угодниче Божий, равноапо- 
стольный княже Владимире! Призри на не- 
мощи наши и умоли Премилосердаго Царя 
Небеснаго, да не прогневается на ны зело и 
да не погубит нас со беззаконьми нашими, 
но да помилует и спасет нас по милости Сво- 
ей, да всадит в сердца наша покаяние и спа- 
сительный страх Божий, да просветит Сво- 
ею благодатию ум наш, во еже оставити нам 
стези нечестия и на путь спасения обрати- 
тися, неуклонно же заповеди Божия твори- 
ти и уставы Святыя Церкве соблюдати. Мо- 
ли, благосерде, Человеколюбца Бога, да явит 
нам великую милость Свою: да избавит нас 
от смертоносных болезней и от всякаго зла, 
да сохранит и спасет рабов Божиих (имена) 
от всех козней и наветов вражиих и да все 
мы сподобимся с тобою вечнаго блаженства, 
хваляще и превозносяще Бога во веки веков. 


Св. равноапостольной княгине Ольге 


О святая равноапостольная княгине Оль- 
го, приими убо похвалу от нас, недостойных 
раб Божиих (имена), пред честною твоею 
иконою молящихся и смиренно просящих: 
огради нас твоими молитвами и заступлени- 

ем от напастей и бед, и печалей, и лютых гре- 
хов; еще же и от будущих мук избави ны, 
честно творящия святую память твою и сла- 
вящия прославльшаго тя Бога, во Святей 
Троице прославляемаго, Отца и Сына и Свя- 
таго Духа, ныне и присно и во веки веков. 


Преп. Даниилу Московскому 


О преподобне княже Данииле, к иконе тво- 
ей притекающе, усердно молим тя: призри на 
нас (имена), с верою под кров молитв тво- 
их прибегающих. Пролей теплое твое хода- 
тайство ко Спасу всех, яко да утвердит ми- 
ром приход сей и храм сей добре да сохра- 
нит, благочестие и любовь в людех право- 
славных насаждая, злобу же, междоусобие 
и нравов развращение искореняя; всем же 
нам вся благая ко временному животу и веч- 
ному спасению даруй молитвами твоими, яко 
да прославляем дивнаго во святых своих 
Христа Бога нашего вкупе со Отцем и Свя- 
тым Духом во веки веков. Аминь. 


Св. равноапостольным Константину 
и Елене 


О святии равноапостольнии Константине 
и Елено! Избавите приход сей и храм наш 
от всякаго навета вражия и не оставите за- 

ступлением вашим нас, немощных (имена), 
умолите благость Христа Бога нашего даро- 
вати нам помыслов мир, от пагубных страс- 
тей и всякия скверны воздержание, благоче- 
стие же нелицемерное. Испросите нам, угод- 
ницы Божии, свыше дух кротости и смирен- 
номудрия, дух терпения и покаяния, да про- 
чее время жития нашего в вере и сокруше- 
нии сердечнем поживем, и тако в час скон- 
чания нашего благодарне восхвалим про- 
славльшаго вас Господа, Безначальнаго От- 
ца, Единороднаго Его Сына и Единосущнаго 
Всеблагаго Духа, Троицу Нераздельную, во 
веки веков. 


Св. благоверному князю Вячеславу Чешскому 


О святый княже Вячеславе! Усердно про- 
сим тя молитися за ны, (имена), да простит 
Господь Бог наши согрешения вольные и не- 
вольные и очистит нас от всякия скверны 
плоти и духа, да избавит нас от козней диа- 
вола и сохранит от клеветы людския, да ут- 
вердит нас в истинной вере и благочестии, 
да соблюдет от суемудрых и душетленных 
учений, да сохранит сердца наша от соблаз- 
нов мира сего и да научит огребатися* от 


* Воздерживаться, отвращаться. 

плотских страстей и похотей, да тако горняя 
мудрствовати, а не земная, прославляя Еди- 
носущную Троицу во веки и в век века. 
Аминь. 


Св. князю Олегу Брянскому 


О преподобне отче, благоверне княже 
Олеже! Воззри, преблаженне, милостивно на 
дом (приход) сей и люди, в нем живущия, 
и не отвержи требующих твоея помощи, не 
презри нас, молящихся тебе, но помози нам 
(имена) скорым предстательством твоим, да 
всяких бед, напастей и скорбей в сей жиз- 
ни временней избежавше, кончину непостыд- 
ну обрящем, и тако на земли богоугодно 
поживше, жизни райския на небеси сподо- 
бимся, идеже вкупе с тобою прославим чело- 
веколюбие и щедроты в Троице славимаго 
Бога, Отца и Сына и Святаго Духа, во веки 
веков. Аминь. 


Святой равноапостольной Нине, 
просветительнице Грузии 


О всехвальная и предивная равноапостоль- 
ная Нино, к тебе прибегаем и умильно тебе 
просим: огради нас (имена) от всяких зол и 
скорбей, вразуми врагов святыя Церкви 
Христовы и посрами противников благочес- 

тия и умоли Всеблагаго Бога Спасителя на- 
шего, Емуже ты ныне предстоиши, да дару- 
ет народу православному мир, долгоденствие 
и во всяком добрем начинании поспешение, 
и да приведет Господь нас в Небесное Свое 
Царствие, идеже вси святии славословят все- 
святое Его имя, ныне и присно и во веки ве- 
ков. АМИНЬ. 


Св. Архангелу Гавриилу 


О святый Архангеле Гаврииле! Всеусерд- 
но молим тя, настави нас, раб Божиих (име- 
на), к покаянию от злых дел и ко утвержде- 
нию в вере нашей, укрепи и огради души на- 
ша от искушений прельстительных и умоли 
Создателя нашего о отпущении грехов на- 
ших. О святый великий Гаврииле Арханге- 
ле! Не презри нас, грешных, молящихся те- 
бе о помощи и заступлении твоем, в веце сем 
и в будущем, но присно помощник нам яви- 
ся, да непрестанно славим Отца и Сына и 
Святаго Духа державу и твое предстательст- 
во во веки веков. 


Преп. Антонию, Феодосию 
и прочим отцам Киево-Печерским 


О угодницы Христовы, преподобнии отцы 
наши Антоние и Феодосие и вси святии Ки- 

ево-Печерстии, светильницы пресветлые, 
святостию иноческаго жития первые проси- 
явшие на земле Российстей, покровители 
града Киева и всего отечества нашего! К вам, 
молитвенникам теплым и предстателям не- 
постыдным, усердно притекаем, в нуждах и 
скорбях наших утешения и помощи просяще. 
Помозите нам, рабам Божиим (имена), за- 
ступницы наши! Утвердите нас в вере свя- 
тей, сохраните Церковь Божию от пагубных 
ересей и расколов, научите нас всегда тво- 
рити заповеди Божия и вся предания церков- 
ная, от отец нам заповеданная, будите нам 
благосердые отцы и теплые молитвенницы, 
яко да прославим имя Живоначальныя Тро- 
ицы, Отца и Сына и Святаго Духа во веки. 
Аминь. 


Свт. Феодосию, архиепископу Черниговскому 


О священная главо, святителю Феодосие! 
Услыши нас призывающих тя и припадаю- 
щих ко святей иконе твоей. Поминай нас, раб 
Божиих (имена), у престола Вседержителе- 
ва и не престай моляся о нас ко Христу Бо- 
гу: тебе бо дадеся благодать молитися за ны. 
Испроси предстательством твоим у Всемило- 
стиваго Бога нашего нам здравие душевное 
и телесное, тихое и богоугодное житие, бла- 

гую христианскую кончину и добрый ответ 
на Страшнем суде Христове и Царствия Не- 
беснаго наследники быти покажи, да просла- 
вим имя Отца и Сына и Святаго Духа, во ве- 
ки веков. 


Св. великомученику Никите 


О великий Христов страстотерпче Ники- 
то! Услыши молитву нас, грешных, и изба- 
ви нас (имена) от всякия печали и находя- 
щия напасти, от внезапныя смерти и от вся- 
каго зла: в час же разлучения души от тела 
отжени, страстотерпче, всякую лукавую 
мысль и лукавыя бесы, яко да приимет ду- 
ши наша с миром в место светло Христос 
Господь Бог наш, яко от Него очищение гре- 
хов, и Той есть спасение душ наших, Емуже 
подобает всякая слава, честь и поклонение, 
со Отцем и Святым Духом, ныне и присно и 
во веки веков. 


Св. мученицам Вере, Надежде, Любви 
и матери их Софии 


О святыя мученицы Веро, Надеждо и Лю- 
бы, и мудрая мати Софие! К вам ныне со 
усердною молитвою притекаем. Умолите убо 
Господа, да в скорбех и напастех неизречен- 
ною благодатию Своею покрыет ны, раб Сво- 

их (имена), и сохранит, и Того славу, яко 
солнце незаходимое, зрети да сподобит. Спо- 
спешествуйте нам во смиренных молениих 
наших, да простит Господь Бог грехи и без- 
закония наша, и да помилует нас, грешных, 
и щедрот Своих да сподобит нас Христос 
Бог, Емуже славу возсылаем, со Безначаль- 
ным Его Отцем, и Пресвятым и Благим и Жи- 
вотворящим Его Духом, ныне и присно и во 
веки веков. 


Св. мученику Леониду и мученицам Хариессе, 
Нике, Галине, Калисе, Нунехии, Василиссе, 
Феодоре, Ирине и иже с ними пострадавшим 


О святии мученицы! Прострите благопри- 
ятныя молитвы ваша ко Господу и Создате- 
лю нашему и умолите Его благость дарова- 
ти нам (имена) вся к вечному спасению по- 
требная, таже и к житию сему временному 
нужная: веруем бо несомненно, яко вся воз- 
можна вам, яко истинным Его угодником. Ей, 
чудотворцы святии! Не посрамите упования 
нашего, но молитвами вашими сотворите нас 
наследники быти Царствия Христова, да про- 
славляем человеколюбие в Троице славима- 
го и покланяемаго Бога, Отца и Сына и Свя- 
тато Духа, и ваше святое заступление, во ве- 
ки веков. 

Св. мученику Иоанну Воину 


О преславный угодниче Христов Иоанне 
Воине! Храбр был еси в ратех, врагом про- 
гонитель и обидимых заступник, ныне же и 
всем православным: христианом скорый по- 
мощник являешися. Помяни нас, грешных и 
недостойных, и заступи нас в бедах и скор- 
бех и печалех и во всякой злой напасти, и 
от всякаго злаго и обидящаго человека защи- 
ти нас: тебе бо дана бысть от Бога благодать 
молитися за ны грешныя (имена), зле 
страждущия. О, великий поборниче, врагов 
прогонителю, христолюбиваго воинства по- 
кровителю и обидимых заступниче, Иоанне 
Воине! Не забуди нас грешных, молящихся 
тебе и твоея помощи и неоскудныя милости 
просящих, и сподоби ны грешныя и недостой- 
ныя неизреченная благая от Бога получити. 
Яко Тому подобает всякая слава, честь и по- 
клонение, Отцу и Сыну и Святому Духу, ны- 
не и присно и во веки веков. 


Св. царице Грузинской Тамаре 


О святая царице Тамаро! Не забуди нас, 
но поминай во святых твоих молитвах раб 
Божиих (имена), моли за ны, царице святая. 
Не отступи от нас духом, сохраняй нас от 

стрел вражиих, от прелести бесовския и коз- 
ней диавольских. Испроси нам время на по- 
каяние и невозбранно прейти от земли на не- 
бо чрез мытарства горьких бесов, да твоим 
предстательством от вечныя муки избавльше- 
ся, Небесное Царствие наследовати сподо- 
бимся со всеми праведными, от века угодив- 
шими Христу Господу нашему: Емуже подо- 
бает всякая слава, честь и поклонение, ны- 
не и в безконечныя веки веков. 


Св. великомученику Димитрию 
Солунскому 


Святый великомучениче Христов Димит- 
рие! Предстоя со дерзновением Небесному 
Царю, испроси у Него прощение согрешений 
наших и о еже избавитися нам, окаянным 
(имена) от всегубительныя язвы, огня и веч- 
ныя казни. Моли благость Его, еже ущедри- 
ти приход (дом) сей и храм наш. Испроси 
нам благодатное укрепление на дела благая, 
да благоугодное Владыце нашему Христу Бо- 
гу зде творяще, сподобимся молитвами Тво- 
ими наследовати Царствие Небесное и тамо 
прославляти Его, со Отцем и Святым Духом, 
во веки веков. 

Св. Архангелу Рафаилу 


О святый Архангеле Рафаиле! Всеусердно 
молим тя, буди нам путеводитель в жизни на- 
шей, сохрани от всех видимых и невидимых 
враг, исцели душевныя и телесныя болезни 
наша, управи жизнь нашу к покаянию во гре- 
сех и ко творению добрых дел. О, святый ве- 
ликий Рафаиле Архангеле! Услыши нас, 
грешных раб Божиих (имена), молящихся 
тебе, и сподоби в здешней и будущей жиз- 
ни благодарити и славити общаго Создателя 
нашего в безконечныя веки веков. 


Преп. Сергию и Герману Валаамским 


О преподобнии и Богоноснии отцы наши 
Сергие и Германе! С верою и любовию при- 
падающе к святей иконе вашей, умиленно 
молим вас: не забудите нас, недостойных и 
грешных (имена), но предстательством ва- 
шим оградите нас от злых козней вражиих: 
утолите возстание страстей: укрепите не- 
мощь нашу в духовных бранех и подвизех, 
предлежащих нам: отжените всякое уныние 
и печаль греховную от сердец наших, и не- 
бесное утешение низпослите нам во трудех 
и скорбех наших. В страшный же час смерт- 
ный предстаните всем нам, яко же блазии хо- 

датаи и темных зраков демонских прогони- 
телие: да в мире и покаянии скончавше зем- 
ное поприще наше, достигнем и вечных благ 
наслаждения, и купно с вами да воспоем и 
прославим всесвятое имя Отца и Сына и Свя- 
таго Духа, ныне и присно и во веки веков. 
Аминь. 


Святителю Арсению Тверскому, св. князю Михаилу 
Тверскому, преп. Ефрему и Аркадию Новоторжским, 
св. Анне Кашинской, преп. Нилу Столобенскому 


О святителю Арсение, святый княже Ми- 
хаиле, преподобные Ефреме и Аркадие, свя- 
тая благоверная княгине Анно и преподобне 
отче наш Ниле! Испросите нам, рабам Божи- 
им (имена), у Господа Бога предстательст- 
вом вашим мир, здравие, долгоденствие и во 
всем благоспешество. Будите нам помощни- 
цы вся, яже ко спасению и пользе нашей, 
восприяти: охраняйте нас от искушений и на- 
пастей, во временней жизни приходящих, и 
не лишите нас ходатайства вашего ко Хрис- 
ту Богу, во еже получити нам прегрешений 
прощение и сподобитися небеснаго селения 
со избранными Его, яко да и в сем славится 
пречестное и великолепое имя Его во веки 
веков. 

Св. благоверным князем 
Александру Невскому и Димитрию Донскому 


О святые благоверные князи Александре 
и Димитрие! Призрите милостивно на ны, не- 
достойныя рабы Божии (имена), и исхода- 
тайствуйте нам житие тихое и безмятежное, 
и к вечному Царствию шествие неуклонное 
вашим предстательством устройте нам, да со- 
хранит нас Господь Бог Своею благодатию в 
мире, здравии, долгоденствии и всяком бла- 
гополучии в должайшая лета, да присно сла- 
вим и благословим Бога в Троице Святей сла- 
вимаго, Отца и Сына и Святаго Духа, ныне 
и присно, и во веки веков. 


Святителям Василию Великому, 
Григорию Богослову и Иоанну Златоустому 


О великие и пресветлые святители, Васи- 
лие, Григорие и Иоанне! Призрите от высот 
небесных на нас, раб Божиих (имена), и 
умолите Господа, Егоже верные на земли 
служители были еси, да дарует нам веры пра- 
выя твердое и неизменное сохранение, Церк- 
ви Святей послушание, жития нашего ис- 
правление и во всех нуждах, скорбех и ис- 
кушениих скорое поможение, терпение же и 
укрепление. Подайте нам ваше святое бла- 

гословение, да оным осеняемии во вся дни 
богоугодно в мире и покаянии поживем и во 
Царствии Небеснем сподобимся купно с ва- 
ми и со всеми святыми Живоначальную Тро- 
ицу, Отца и Сына и Святаго Духа, воспева- 
ти и славити: во веки веков. 


Св. первомученику архидиакону Стефану 


О святый первомучениче, апостоле архи- 
диаконе Стефане! Преклоньше колена души 
и сердца нашего, тя молим: воздежи руце 
твои ко Господу и сподвижи всему роду че- 
ловеческому Предстательницу и Ходатаицу 
к Сыну Своему, Пресвятую Матерь Деву, и 
о нас (имена), присно прогневляющих гре- 
хом и леностию, моли Благаго Спаса наше- 
го, да подаст нам благодать во благовремен- 
ную помощь к покаянию, и твоим предста- 
тельством и заступлением Пресвятыя Мате- 
ре Своея, в день он страшный и праведный, 
да не поставит пред нами грехи наша, но по 
щедротам Своим, тобою умолен быв, да ре- 
чет душе нашей: спасение ваше есмь Аз во 
веки веков. 


Святым женам-мироносицам 


О святыя Марфо и Марие и прочии ‘свя- 
тыя жены-мироносицы! Умолите Возлюблен- 

наго вами и вас возлюбившаго Сладчайшаго 
Иисуса, Егоже вы исповедали есте Христа, 
Сына Божия, да даст и нам, грешным рабам 
Божиим (имена), грехов оставление, в ве- 
ре правей нелицемерное и твердое стояние. 
Вселите в сердца наша дух страха Божия, 
смиреннаго на Бога упования, терпения и ко 
ближним милосердия. Избавите нас молит- 
вами вашими от искушений житейских, бед 
и напастей, да тихое и мирное житие пожив- 
ше зде, с помыслы непорочными и сердцем 
чистым, предстанем на оный Страшный суд, 
и добрый ответ на нем воздавше, радости 
неизреченныя во Царствии Небеснем сподо- 
бимся во веки веков. 


Св. первоверховным апостолам 
Петру и Павлу 


О святии апостоли Петре и Павле, не от- 
лучайтеся духом от нас, грешных раб Божи- 
их (имена), да не разлучимся вконец от люб- 
ве Божия, но крепким заступлением вашим 
нас защитите, да помилует Господь всех нас 
молитв ваших ради, да истребит же рукопи- 
сание безмерных грехов наших, и да сподо- 
бит со всеми святыми блаженнаго Царствия 
и брака Агнца Своего, Емуже честь и слава, 
и благодарение и поклонение во веки веков. 

Св. пророку Божию Илии 


О святый пророче Божий Илие, моли о нас 
Человеколюбца Бога, да подаст нам, рабам 
Божиим (имена), дух покаяния и сокруше- 
ния о гресех наших, и всесильною Своею 
благодатию да поможет нам пути нечестия 
оставити, преспевати же во всяком деле бла- 
зе, и в борьбе со страстьми и похотьми на- 
шими да укрепит нас; да всадит в сердца на- 
ша дух смирения и кротости, дух братолю- 
бия и незлобия, дух терпения и целомудрия, 
дух ревности ко славе Божией и о спасении 
своем и ближних доброе попечение. Отвра- 
ти от нас предстательством твоим праведный 
гнев Божий, да тако в мире и благочестии 
поххивше в сем веце, сподобимся причастия 
вечных благ во Царствии Господа и Спаса на- 
шего Иисуса Христа, Емуже подобает честь 
и поклонение, со Безначальным Его Отцем 
и Пресвятым Духом, во веки веков. 


Св. великомученице Варваре 


Святая великомученице Христова Варваро! 
Моли с нами и о нас, рабах Божиих (име- 
на), умоляемаго от Своего милосердия Бо- 
га, да милостивно услышит нас, просящих 
Его благостыню, и не отставит от нас вся ко 

спасению и житию нужная прошения, хри- 
стианскую же кончину жития нашего безбо- 
лезненну, непостыдну, мирну и Божествен- 
ных Таин причастну да дарует, да благодатию 
Божиею и твоим теплым предстательством, 
душею и телом всегда здрави пребывающе, 
славим дивнаго во святых Своих Бога Изра- 
илева, не удаляющаго помощи Своея от нас, 
всегда, ныне и присно и во веки веков. 


Преп. Тихону Калужскому 


О преподобне отче наш Тихоне! Моли ми- 
лостиваго Бога о нас, смиренных и недостой- 
ных, раб Божиих (имена), да избавит храм 
(дом) сей и приход наш от всяких бед и зол, 
да отпустит нам вся прегрешения наша, да 
спасет нас благодатию Своею и сподобит ра- 
дости вечныя наслаждатися в горнем оном 
Иерусалиме купно с тобою и со всеми свя- 
тыми, от века Ему благоугодившими, в них- 
же в Троице славимый Бог благословен есть 
всегда, ныне и присно и во веки веков. 


Св. Алексию, человеку Божию 


О Христов угодниче, святый человече Бо- 
жий Алексие! Призри милостивно на нас, раб 
Божиих (имена), и простри молитвенно ко 

Господу Богу честнии руце твои, и испроси 
нам от Него оставление согрешений наших 
вольных и невольных, мирную и христиан- 
скую жития кончину и добрый ответ на 
Страшнем суде Христове. Ей, угодниче Бо- 
жий, не посрами упования нашего, еже на 
тя, по Бозе и Богородице, возлагаем; но бу- 
ди нам помощник и покровитель во спасение; 
да твоими молитвами получивше благодать 
и милость от Господа, прославим человеко- 
любие Отца и Сына и Святаго Духа и твое 
святое заступление, ныне и присно и во ве- 
ки веков. 


Блаженным Василию, Максиму и Иоанну, 
юродивым Московским 


О угодницы Христовы, преблаженне Васи- 
лие, Максиме и Иоанне! Услышите ны, мно- 
гогрешныя, ныне вопиющия к вам: помилуй- 
те нас, раб Божиих (имена), и умилосерди- 
теся над убожеством нашим, и молитвами 
вашими исцелите всяк недуг и болезнь ду- 
ши и тела нашего грешнаго, и сподобите ны 
течение жизни сея невредимо от видимых и 
невидимых враг и безгрешно прейти, и хри- 
стианскую кончину непостыдну, мирну, без- 
мятежну, и Небеснаго Царствия наследие по- 
лучити со всеми святыми во веки веков. 

Свт. Иоасафу Белгородскому 


О угодниче Божий святителю Иоасафе! Из 
глубины сердца взываем к тебе раби Божии 
(имена), огради нас от соблазна, ересей и 
расколов, научи горняя мудрствовати, разсе- 
янный ум наш просвети и на путь истины на- 
прави, охладевшее сердце согрей любовию ко 
ближнему и ревностию ко исполнению веле- 
ний Божиих, грехом и нерадением ослаблен- 
ную волю нашу оживотвори благодатию Ду- 
ха Всесвятаго: да твоему пастырскому гласу 
последующе, сохраним в чистоте и правде ду- 
ши наша, и тако, Богу помогающу, Небесна- 
го Царствия достигнем, идеже купно с тобою 
воспрославим пречестное и великолепое имя 
Отца и Сына и Духа Святаго во веки веков. 


Святым мученикам Адриану 
и Наталии 


О святии мученицы Адриане и Наталие! 
Услышите нас, раб Божиих (имена), в час 
сей к вам молящихся: помолитеся о нас Вла- 
дыце Христу Богу, много бо дерзновение к 
Нему стяжали есте, искреннии молебницы о 
нас суще. Умолите Господа отпустити наша 
грехи и Небеснаго Царствия сподобити нас, 
да купно с вами прославим великолепое имя 

Пресвятыя Троицы, Отца и Сына и Святаго 
Духа, во веки веков. 


Священномученику Харалампию 


О священнейшая главо, пастырю добрый 
словесных овец Христовых, священномучен- 
ниче Христов Харалампие, великий о нас за- 
ступниче в скорбех и бедах и во всех нуж- 
дах! Услыши нас, грешных и недостойных 
раб твоих (имена), молящихся тебе, да тво- 
ими всесильными молитвами Всеблагий 
Господь избавит ны от всякаго злаго обсто- 
яния, простит вся согрешения, вольная и не- 
вольная, сподобит ны прочая лета жизни на- 
шея скончати в соблюдении заповедей Его и 
покаянии. Испроси, угодниче Божий, да пре- 
будет благословение Царя Небеснаго над 
благословенною Им Россиею, да будет на 
месте сем мир, телесам здравие и душам 
спасение. На твоя моления, на тя, священ- 
номучениче Христов Харалампие, уповаем, 
получити велию милость от Господа в без- 
конечный век. Аминь. 


Псковским преподобным 


О преподобнии и богоблаженнии отцы на- 
ши Никандре, Иоакиме, Онуфрие, Корнилие, 

Савво, Евфросиние, Серапионе, Илларионе, 
Марко, Ионо, Вассиане, Дорофее, Мартирие, 
Василие, Иоасафе, Досифее, Харитоне, Игна- 
тие, Харалампие, Памфиле, Ниле, Феофиле, 
Иакове, Авраамие, Корнилие, Иоанне, пре- 
подобная мати наша Вассо и прочие чудо- 
творцы Псковские! Приимите ныне нас, к 
вам усердно молящихся и припадающих ко 
святым иконам вашим, духом же на небесех 
предстоящии Святей Троице со Ангелы и 
преподобных отец лики, молитеся о нас, ча- 
дех ваших (имена), отцы, да избавимся вся- 
ких скорбей, болезней, бед и обстояний и 
благочестно поживем в настоящем житии, 
ходяще в заповедех и оправданиях Господних 
безпорочно. Испросите нам грехов прощение, 
телесем здравие и вечное спасение, яко да 
вашим предстательством спасаеми, славу 
возсылаем Отцу и Сыну и Святому Духу, ны- 
не и присно и во веки веков. Аминь. 


Св. праведному Иоанну Русскому 
Исповеднику 


О святый новоявленный угодниче Божий 
Иоанне Русский! Подвигом добрым подвиза- 
яся на земли, восприял еси на небесех ве- 
нец правды, еже уготовал есть Господь всем 
любящим Его. Темже взирающе на святый 

твой образ, радуемся о преславнем сконча- 
нии жительства твоего и чтем святую память 
твою. Гы же, предстояй престолу Божию, 
приими моления наша, раб Божиих (имена), 
и ко Всемилостивому Богу принеси, о еже 
простити нам всякое прегрешение и помощи 
нам стати противу козней диавольских, да из- 
бавльшеся от скорбей, болезней, бед и напа- 
стей и всякаго зла, благочестно и праведно 
поживем в нынешнем веце и сподобимся 
предстательством твоим, аще и недостойни 
есмы, видети благая на земли живых, славя- 
ще Единаго во святых Своих славимаго Бо- 
га, Отца и Сына и Святаго Духа, ныне и во 
веки веков. 


Преподобной Марии Египетской 


О великая Христова угодница, преподоб- 
ная мати Марие! Услыши недостойную мо- 
литву нас, грешных (имена), избави нас, 
преподобная мати, от страстей, воюющих на 
души наша, от всякия печали и находящия 
напасти, от внезапныя смерти и от всякаго 
зла, в час же разлучения души от тела от- 
жени, святая угодница, всякую лукавую 
мысль и лукавые бесы, яко да приимет ду- 
ши наша с миром в место светло Христос 
Господь Бог наш, яко от Него очищение гре- 

хов, и Той есть спасение душ наших, Емуже 
подобает всякая слава, честь и поклонение, 
со Отцем и Святым Духом, ныне и присно и 
во веки веков. 


Преподобному Никандру 
Псковскому 


О преподобне и достоблаженне отче наш 
Никандре! К тебе припадающе с любовию, 
молим тя, досточудне: настави и вразуми нас, 
раб Божиих (имена), ходити по стопам тво- 
им: буди на пути сем избранный вождь нам, 
якоже древле Моисей бяше людем Израиле- 
вым. Испроси нам, отче, молитвами твоими 
у Христа Бога: да освятит благодатию Сво- 
ею души и телеса наша, ум наш да просве- 
тит светом богопознания, совесть нашу от 
мертвых дел да очистит, от греховных же по- 
мышлений и губительнаго уныния да оградит 
и дарует нам искреннее покаяние, сердец со- 
крушение, слезное умиление, воздержание и 
трезвость, смиренномудрие и кротость, чис- 
тоту душевную и телесную, страннолюбие и 
друг ко другу нелицемерную любовь, яко да 
воспоем и прославим в Гроице славимаго 
Единаго Бога Отца и Сына и Святаго Духа, 
ныне и в безконечныя веки веков. 

Св. великомученику Феодору Стратилату 


О святый, славный и всехвальный велико- 
мучениче Феодоре Стратилате! Молим тя 
пред иконою твоею святою: моли с нами ио 
нас, раб Божиих (имена), умоляемаго от 
Своего благосердия Бога, да милостивно 
услышит нас, благостыни у Него просящих, 
и вся наша ко спасению и житию нужная 
прошения да исполнит. Еще же молим тя, 
святый победоносче Феодоре Стратилате, 
разруши силы возстающих на ны врагов, ви- 
димых и невидимых. Умоли же Господа Бо- 
га, всея твари Создателя, избавити нас от 
вечнаго мучения, да всегда прославляем От- 
ца и Сына и Святаго Духа и твое исповеду- 
ем предстательство, ныне и присно и во ве- 
ки веков. 


Преп. Зосиме и Савватию Соловецким 


О преподобнии отцы, велиции заступницы 
и скории услышателие молитв, угодницы Бо- 
жии и чудотворцы Зосимо и Савватие! Не за- 
будите, якоже обещастеся, посещати чада ва- 
ша. Аще бо и отъидосте от нас телом, но ду- 
хом присно с нами пребываете. Молим убо 
вас, о преподобнии, избавите ны от огня и 
меча, от нашествия иноплеменников и меж- 

доусобныя брани, от тлетворных ветров и от 
внезапныя смерти и от всех прилог бесов- 
ских, находящих на ны. Услышите нас, греш- 
ных (имена), и приимите молитву сию и мо- 
ление наше, яко кадило благовонное, яко 
жертву благоугодную, и души наша, злыми 
делы и советы и помыслы умерщвленныя, 
оживите. И якоже умершую отроковицу воз- 
стависте, и неисцельныя раны многих исце- 
листе, и от духов нечистых зле мучимыя из- 
бависте; тако и нас, содержимых во узах вра- 
жиих, изьмите, и от сетей диавола избави- 
те, из глубины прегрешений изведите, и ми- 
лостивым вашим посещением и ходатайством 
от враг видимых и невидимых оградите ны, 
благодатию и силою Пресвятыя Троицы, все- 
гда, ныне и присно и во веки веков. Аминь. 


Св. мученикам Антонию, Иоанну 
и Евстафию Виленским 


Святии мученицы Антоние, Иоанне и Ев- 
стафие! Призрите с небеснаго чертога на тре- 
бующих вашея помощи раб Божиих (име- 
на), и не отвергните прошений наших, но мо- 
лите Христа Бога, да сохранит нас от всяка- 
го лютаго обстояния, да не осудит нас, греш- 
ных, по беззаконием нашим, и да не во зло 
обратим благая, даруемая нам от Бога. Да 

молитвами вашими даст нам Господь мир по- 
мыслов, от пагубных страстей воздержание 
и от всякия скверны удаление, да мы вси в 
мире и благочестии поживем в настоящем ве- 
це, и достигнем вечныя жизни на небеси, 
благодатию Господа нашего Иисуса Христа, 
Емуже подобает всякая слава, честь и дер- 
жава, со Отцем и Святым Духом, ныне и при- 
сно и во веки веков. 


Святым страстотерпцам Борису и Глебу 


О двоице священная, братие прекраснии, 
доблии страстотерпцы Борисе и Глебе, от 
юности Христу верою, чистотою и любовию 
послуживший, и кровьми вашими яко багря- 
ницею украсившиися, и ныне со Христом 
царствующии! Не забудите и нас, рабов Бо- 
жиих (имена), сущих на земли, но, яко теп- 
лии заступницы, вашим сильным ходатайст- 
вом пред Христом Богом сохраните юныя во 
святей вере и чистоте невреждены от всяка- 
го прилога неверия и нечистоты, оградите 
всех нас от всякия скорби, озлоблений и вне- 
запныя смерти, укротите всякую вражду и 
злобу, действом диавола воздвизаемую от 
ближних и чуждих. Молим вас, христолюби- 
вии страстотерпцы, испросите у Великодаро- 
витаго Владыки всем нам оставление прегре- 


228 МОЛИТВЫ ЗА БЛИЖНИХ 


шений наших, единомыслие и здравие, избав- 
ление от нашествия иноплеменных, междо- 
усобныя брани, язвы и глада. Снабдевайте 
своим заступлением страну нашу и всех, чту- 
щих святую память вашу, во веки веков. 
Аминь. 


Св. апостолу и евангелисту 
Иоанну Богослову 


О великий и всехвальный апостоле и еван- 
гелисте Иоанне Богослове, наперсниче Хри- 
стов, теплый наш заступниче и скорый в 
скорбех помощниче! Умоли Господа Бога да- 
ровати нам оставление всех прегрешений на- 
ших, елика согрешихом от юности нашея во 
всем житии кашем делом, словом, помышле- 
нием и всеми нашими чувствы; во исходе же 
душ наших помози нам, грешным (имена), 
избавитися от воздушных мытарств и вечна- 
го мучения, да твоим милостивным предста- 
тельством прославляем Отца и Сына и Свя- 
таго Духа, ныне и присно и во веки веков. 
Аминь. 


Св. Анастасии Узорешительнице 


О многострадальная и премудрая велико- 
мученице Христова Анастасие! Ты душею на 
небеси у престола Господня предстоиши, на 

земли же, данною тебе благодатию, различ- 
ная совершаеши исцеления. Призри убо ми- 
лостивно на нас (имена), просящия твоея 
помощи: простри ко Господу святыя молит- 
вы твоя о нас, и испроси нам оставление со- 
грешений наших, недужным исцеление, скор- 
бящим и бедствующим скорую помощь; умо- 
ли Господа, да подаст всем нам христиан- 
скую кончину и добрый ответ на Страшнем 
суде Своем, да сподобимся и мы купно с то- 
бою славити Отца и Сына и Святаго Духа 
во веки веков. Аминь. 


Св. великомученице Екатерине 


О святая дево и мученице Екатерино! Мо- 
лим тя: призри на бедствия нас, грешных раб 
Божиих (имена), сотвори нас горняя мудр- 
ствовати, а не земная. Поспеши нам молит- 
вами твоими побеждати плотская похотения, 
к миру пристрастие и козни злых духов, на 
нас злобно воюющих; да твоим предстатель- 
ством во дни жития сего свободни явимся от 
враждебных их нападений и по исходе от воз- 
душных их истязаний. О премудрая дево! Да- 
руй нам вся яже к пользе прошения, може- 
ши бо многая испросити у Возлюбленнаго 
Жениха твоего, Христа Бога нашего. Мы ве- 
мы, яко много может молитва праведнаго, по- 

спешествуемая благостию Милосердаго Бо- 
га, Емуже слава, честь и благодарение все- 
гда, ныне и присно и во веки веков. 


Св. праведному Симеону Богоприимцу 


О Богоприимче Симеоне! Услыши нас, 
грешных раб Божиих (имена), и не отыми 
покров твой святый от нас, моли благость 
Господа, яко да отвратит от нас гнев Свой, 
праведно по делом нашим на ны движимый, 
и, презрев безчисленная прегрешения наша, 
обратит нас на путь покаяния и на стези за- 
поведей Своих утвердит нас. Огради молит- 
вами твоими в мире жизнь нашу и во всем 
благом благое поспешение испроси, вся к 
животу и благочестию потребная нам даруя, 
яко да тихое и безмолвное житие поживем 
во всяком благочестии и чистоте, и тако в 
вечный достигнем покой, идеже сподобимся 
Небеснаго Царствия Христа Бога нашего, 
Емуже всякая слава подобает, со Отцем и 
Пресвятым Его Духом, ныне и присно и во 
веки веков. 


Святителю Спиридону Тримифунтскому 


О преблаженне святителю Спиридоне! 
Умоли благосердие Человеколюбца Бога, да 

не осудит нас по беззаконием нашим, но да 
сотворит с нами по милости Своей. Испро- 
си нам, рабам Божиим (имена), у Христа и 
Бога нашего мирное и безмятежное житие, 
здравие душевное и телесное. Избави нас от 
всяких бед душевных и телесных, от всех 
томлений и диавольских наветов. Поминай 
нас у престола Вседержителя и умоли Гос- 
пода, да подаст многих наших грехов проще- 
ние, безбедное и мирное житие, да дарует 
нам, кончины же живота непостыдныя и мир- 
ныя, и блаженства вечнаго в будущем веце 
сподобит нас, да непрестанно возсылаем сла- 
ву и благодарение Отцу и Сыну и Духу Свя- 
тому, ныне и присно и во веки веков. 


Святителю Митрофану Воронежскому 


О святителю отче Митрофане! Приими сие 
малое моление от нас, грешных раб Божиих 
(имена), к тебе прибегающих, и теплым тво- 
им предстательством умоли Господа и Бога 
нашего, Иисуса Христа, яко да подаст нам 
согрешений наших прощение и избавит нас 
от бед, печалей, скорби и болезней душев- 
ных и телесных, обдержащих нас; да подаст 
вся на пользу настоящаго жития нашего по- 
требная; да дарует нам скончати житие сие 
привременное в покаянии и да сподобит нас, 

грешных и недостойных, Небеснаго Царст- 
вия Своего, во еже со всеми святыми слави- 
ти Его безконечное милосердие, со Безна- 
чальным Его Отцем и Святым и Животворя- 
щим Его Духом, во веки веков. 


Преп. Сергию Радонежскому 


О преподобне и богоносне отче наш Сер- 
гие! Воззри на нас (имена) милостивно и, к 
земли приверженных, возведи к высоте не- 
бесней. Укрепи наше малодушие и утверди 
нас в вере, да несомненно уповаем получи- 
ти вся благая от благосердия Владыки Бога 
молитвами твоими. Испроси предстательст- 
вом твоим всякий дар всем и коемуждо бла- 
гопотребен и вся ны споспешествующими 
твоими молитвами сподоби в день Страшна- 
го суда шуия части избавитися, десныя же 
страны общники быти и блаженный оный 
глас Владыки Христа услышати: приидите, 
благословеннии Отца Моего, наследуйте уго- 
тованное вам Царствие от сложения мира. 
Аминь. 


Св. праведному Иоанну Кронштадтскому 


О великий чудотворче и предивный угод- 
ниче Божий, богоносне отче Иоанне! Призри 

на нас и внемли благосердно молению наше- 
му, яко великих дарований сподоби тя Гос- 
подь, да ходатаем и присным молитвенником 
за нас, рабов Божиих (имена), будеши. Се 
бо страстьми греховными обуреваеми и зло- 
бою снедаеми, заповеди Божия пренебрего- 
хом, покаяния сердечнаго и слез воздыхания 
не принесохом, сего ради многим скорбем и 
печалем достойни явихомся. 

Ты же, отче праведный, велие дерзновение 
ко Господу и сострадание к ближним своим 
имея, умоли Всещедраго Владыку мира, да 
пробавит милость Свою на нас и потерпит 
неправдам нашим, не погубит нас грех ради 
наших, но время на покаяние милостивно 
нам дарует. 

О святче Божий, помози нам веру право- 
славную непорочно соблюсти и заповеди Бо- 
жии благочестно сохранити, да не обладает 
нами всякое беззаконие, ниже посрамится 
Правда Божия в неправдах наших, но да спо- 
добимся достигнути кончины христианския, 
безболезненныя, непостыдныя, мирныя и 
Тайн Божиих причастныя. 

Еще молим тя, отче праведне, о еже Церк- 
ви нашей Святей до скончания века утверж- 
денной быти, Отечеству же нашему мир и 
пребывание испроси и от всех зол сохрани, 


234 МОЛИТВЫ ЗА БЛИЖНИХ 


да тако народи наши, Богом храними, в еди- 
номыслии веры и во всяком благочестии и 
чистоте, в лепоте духовнаго братства, трез- 
вении и согласии свидетельствуют: яко с на- 
ми Бог! В Немже живем и движемся, и ес- 
мы, и пребудем во веки. Аминь. 


Святым Ксенофонту и Марии 


О святии Ксенофонте и Марие со чадами 
вашими Аркадием и Иоанном! Се мы недо- 
стойнии и грешнии к вам усердно прибега- 
ем и с упованием крепким молимся: милос- 
тивно услышите ныне глас наш молебный и 
потщитеся на помощь нашу, и ныне любовь 
вашу к нам, рабам Божиим (имена), явите 
благодатным действом богоприятных молитв 
ваших низпошлите и нам великую и богатую 
милость Господню, да воспоем и прославим 
дивнаго во святых Своих Бога, Отца и Сы- 
на и Святаго Духа, ныне и присно и во ве- 
ки веков. 


Св. мученикам Евстафию Плакиде 
и Евфимии 


О преславнии святии и многострадальнии 
великомученицы Христовы Евстафие и Евфи- 
мие! Услышите ны грешныя и недостойныя 
рабы Божии (имена), святую многострадаль- 

ную память вашу празднующыя. Испросите 
нам у Господа многомощными молитвами 
вашими благодать, яже ко спасению, и всех 
грехов содеянных нами прощение, земли бла- 
гоплодие, миру мирное устроение и от лютых 
диавольских козней свобождение, христиан- 
скую кончину жития нашего и немятежное 
чрез воздушная мытарства к небеси прехож- 
дение: вы бо прияли есте благодать сию от 
Господа, еже молитися за ны, и аще восхо- 
щете помиловати нас, почитающих священ- 
ную память вашу, вся можете сотворити. Не 
презрите убо нас недостойных, святии вели- 
комученицы Евстафие и Евфимие. Испроси- 
те от Господа вся благая и полезная душам 
нашым, яко да и мы удостоимся купно с вами 
славити и воспевати всесвятое и великоле- 
пое имя Его во премирном Царствии Небес- 
нем, идеже есть всех святых жилище, во 
веки веков. 


Святым праведным Богоотцем 
Иоакиму и Анне 


О святии праведницы, Богоотцы Иоакиме 
и Анно! Молите Милосердаго Господа, яко 
да отвратит от нас гнев Свой, по делом на- 
шим праведно на ны движимый, и да безчис- 
ленная прегрешения наша презрев, обратит 

нас, раб Божиих (имена), на путь покаяния, 
и на стези заповедей Своих да утвердит нас. 
Таже молитвами вашими в мире жизнь на- 
шу сохраните, и во всех благих благое по- 
спешение испросите, вся к животу и благо- 
честию потребная нам от Бога дарующе, от 
всяких напастей и бед и внезапныя смерти 
предстательством вашим нас избавляюще и 
от всех враг видимых и невидимых защища- 
юще, и тако в мире временное сие житие 
прешедше, в вечный достигнем покой, иде- 
же вашим святым умолением да сподобим- 
ся Небеснаго Царствия Христа Бога наше- 
го, Емуже, со Отцем и Пресвятым Духом, по- 
добает всякая слава, честь и поклонение во 
веки веков. 


Преп. Кириллу и Марии, 
родителям преп. Сергия Радонежского 


О раби Божии, схимонаше Кирилле и схи- 
монахине Марие! Внемлите смиренному мо- 
лению нашему. Аще бо временное житие ва- 
ше скончали есте, но духом от нас не отсту- 
паете, присно по заповедем Господним ше- 
ствовати нас научающе и крест свой терпе- 
ливо носити нам пособствующе. Се бо вку- 
пе со преподобным и богоносным отцем на- 
шим Сергием, вашим возлюбленным сыном, 

дерзновение ко Христу Богу и ко Пречистей 
Его Матери стяжали есте. Темже и ныне бу- 
дите молитвенницы и ходатаи о нас, недо- 
стойных рабах Божиих (имена). Будите нам 
заступницы крепции, да верою живуще, за- 
ступлением вашим сохраняеми, невредими от 
бесов и от человек злых пребудем, славяще 
Святую Троицу, Отца и Сына и Святаго Ду- 
ха, ныне и присно и во веки веков. Аминь. 


Святым Петру и Февронии Муромским 


О угодницы Божии, благовернии княже 
Петре и княгине Февроние, к вам прибега- 
ем и к вам со упованием крепким молимся: 
вознесите о нас, грешных (имена), святыя 
молитвы ваши ко Господу Богу и испросите 
у благости Его вся благопотребная душам и 
телесем нашим: веру праву, надежду благу, 
любовь нелицемерну, благочестие непоколе- 
бимо, в добрых делех преуспеяние. И хода- 
тайствуйте нам у Царя Небеснаго житие бла- 
гополучное и добрую христианскую кончину. 
Ей, чудотворцы святии! Не презрите молитв 
наших, но будите о нас приснии предстате- 
лие ко Господу, и сподобите нас помощию 
вашею спасение вечное получити и Царст- 
вие Небесное унаследовати, да славословим 
неизреченное человеколюбие Отца и Сына и 

Святаго Духа, в Троице покланяемаго Бога 
во веки веков. 


Святым сорока мученикам Севастийским 


О страстотерпцы Христовы, во граде сева- 
стийстем мужественно пострадавшии, к вам, 
яко молитвенникам нашим усердно прибега- 
ем и просим: испросите у Всещедраго ‚Бога 
прощение согрешений наших и жития наше- 
го исправление, да в покаянии и нелицемер- 
ной любви друг ко другу поживше, со дерз- 
новением предстанем страшному судищу 
Христову и вашим предстательством одес- 
ную Праведнаго Судии предстанем. Ей, угод- 
ницы Божии, будите нам, рабам Божиим 
(имена), защитницы от всех враг видимых 
и невидимых, да под кровом святых ваших 
молитв избавимся от всех бед, зол и напас- 
тей до последнего дне жизни нашея, и тако 
прославим великое и достопоклоняемое имя 
Вседетельныя Троицы, Отца и Сына и Свя- 
таго Духа, ныне и присно и во веки веков. 
Аминь. 


Св. мученикам Гурию, Самону и Авиву 


О преславнии мученицы Гурие, Самоне и 
Авиве! Защитите нас, раб Божиих (имена), 

от напастей злых человек и козней демон- 
ских: оградите нас от нечаянныя смерти, 
избавите от огня, меча и всякаго душепагуб- 
наго обстояния. Ей, страстотерпцы Христо- 
вы, устройте нам молитвами вашими вся бла- 
гая и полезная, да. благочестно житие 
временное прешедше и кончину непостыдну 
стяжавше, удостоимся теплым заступлением 
вашим со всеми святыми одесную Правосуд- 
наго Бога Судии стати и Того непрестанно 
славити, со Отцем и Святым Духом, во ве- 
ки веков. 


Святой блаженной Ксении Петербургской 


О препростая образом жития своего, без- 
домная на земли, наследнице же обителей 
Отца Небеснаго, блаженная страннице Ксе- 
ние!'Якоже прежде к надгробию твоему не- 
дужнии и скорбнии припадавшии и абие уте- 
шениями исполняемии, сице ныне и мы 
(имена), обуреваемии тлетворными обстоя- 
нии, тебе прибегающе, с надежчою просим: 
помолися, благая небошественнице, дабы ис- 
правилися стопы наша по словеси Господню 
к деланию заповедей Его, и да упразднится 
богоборное безбожие, пленившее град твой 
и страну твою, повергающее нас, многогреш- 
ных, в смертное братоненавидение, гордое 

самовозбешение и хульное отчаяние. О, бла- 
женнейшая Христа ради, посрамившая суе- 
мудрость века сего, испроси у Творца и По- 
дателя всяческих благ даровати нам смире- 
ния, кротости и любве в сокровище сердца 
нашего, веры в укрепление молитвы, надеж- 
ды в покаянии, крепости в многотрудном жи- 
тии, милосерднаго исцеления души и тела на- 
шего, целомудрия в супружестве и благопо- 
печения о ближних и искренних своих, все- 
го жития нашего обновление в чистительней 
бане покаяния, яко да всехвально воспеваю- 
ле память твою, прославим в тебе чудодей- 

вующаго, Отца и Сына и Святаго Духа, 

оицу Единосущную и Нераздельную во ве- 

веков. Аминь. 


Святителю Алексию Московскому 


О священнейший отче, святителю Христов 
ллексие, пастырю и учителю наш, не отри- 
зи нас (имена), с верою притекающих к тво- 
‚му заступлению, но скоро потщися помоли- 
тися Царю царствующих и Господу господ- 
ствующих, да избавит стадо Свое от волков, 
губящих е, и всяку страну христианскую ог- 
ради и сохрани святыми твоими молитвами 
от мирскаго мятежа и труса, нашествия ино- 
племенник и междоусобныя брани, от глада 

же и губительства, потопа, и меча, и огня, и 
напрасныя смерти, и якоже исцелением от 
слепоты царицы агарянския спасл еси отече- 
ство твое, тако помилуй и нас, умом, словом 
и делом во тьме греховней сущих, и избави 
нас гнева Божия и вечныя казни, яко да тво- 
им ходатайством и помощию, Своим же ми- 
лосердием и благодатию, Христос Бог тихое 
и безгрешное житие даст нам пожити в ве- 
це сем и на Страшнем судище Своем сподо- 
бит деснаго стояния со всеми святыми. 
Аминь. 


Священномученику Антипе Пергамскому 


О преславный священномучениче Антипо 
и скорый помощниче христианом в болезнех! 
Верую от всея души и помышления, яко да- 
деся тебе от Господа дар болящия исцеляти, 
недугующия врачевати и разслабленныя ук- 
репляти. Сего ради к тебе, яко благодатно- 
му врачу болезней, аз, немощный, прибегаю 
и, твой досточтимый образ со благоговени- 
ем лобызая, молюся: твоим предстательством 
у Царя Небеснаго испроси мне, болящему, 
исцеление от удручающия мя зубныя болез- 
ни. Аще бо и недостоин есмь тебе, благост- 
нейшаго отца и приснаго заступника моего, 
но ты, быв подражатель человеколюбия Бо- 

жия, сотвори мя достойна твоего заступле- 
ния чрез мое обращение от злых дел ко бла- 
гому житию, уврачуй обильно дарованною 
тебе благодатию язвы и струпы души и те- 
ла моего, даруй ми здравие и спасение и во 
всем благое поспешение, да тако, тихое и 
безмолвное житие пожив во всяком благо- 
честии и чистоте, сподоблюся со всеми свя- 
тыми славити всесвятое имя Отца и Сына и 
Святаго Духа, во веки веков. Аминь. 


Св. великомученику Артемию 


Святый угодниче Божий, Артемие правед- 
ный! Призри милостивно на усердную молит- 
ву нас, грешных (имена), и твоим благомощ- 
ным предстательством прощение согрешений 
наших у Господа испроси, преспеяние же в 
вере и благочестии и от козней диавольских 
ограждение исходатайствуй нам. Наипаче же 
моли Господа, да сподобит всех нас по хри- 
стианской кончине Небесное Царствие полу- 
чити, идеже вси праведнии купно с тобою 
славят Отца и Сына и Святаго Духа во ве- 
ки веков. 


Преп. Серафиму Саровскому 


О преподобне отче Серафиме! Вознеси о 
нас, рабех Божиих (имена), благомощную 

твою молитву ко Господу сил, да дарует нам 
вся благопотребная в жизни сей и вся к ду- 
шевному спасению полезная, да.оградит нас 
от падений греховных и истинному покаянию 
да научит нас, во еже безпреткновенно вни- 
ти нам в вечное Небесное Царство, идеже ты 
ныне в незаходимей сияеши славе, и тамо 
воспевати со всеми святыми Живоначальную 
Троицу во веки веков. 


Преподобному Марону Сирийскому 


О преподобне и богоносне отче наш Ма- 
роне! Назирай свыше милостивно и молися 
Владыце Милостивому и Всещедрому всех 
благ Подателю Богу о соблюдении страны на- 
шея от неверия и развращения. Буди молеб- 
ник и о нас, грешных! Ко Владыце Господу 
честнии твои руце в час сей простри и от Не- 
го милость и щедроты испроси, и приими ны 
(имена), во свое ходатайство и заступление, 
от всех бед и лютых болезней сохрани и от 
всяких страстей свободи, и от нестерпимыя 
и неутешимыя огневицы и трясавицы молит- 
вами твоими избави нас, и от нападения бе- 
сов, от видимых и невидимых врагов соблю- 
ди, и согрешением нашим прощения испро- 
си, и спасены Христу нас представи, во еже, 
в день Страшнаго суда, с радостию предста- 

ти нам пред лицем неизреченныя славы Его, 
и милостивное призвание в Царство Небес- 
ное от Него услышати, и в неизреченней ра- 
дости зрети преславную Его лица доброту 
сподоби благодатию и человеколюбием Гос- 
пода Бога и Спаса нашего Иисуса Христа. 
Яко держава Его благословена и препрослав- 
лена, со Безначальным Его Отцем и Пресвя- 
тым и Благим и Животворящим Его Духом, 
ныне и присно и во веки веков. Аминь. 


Святителю Димитрию Ростовскому 


О святителю Димитрие, великий угодни- 
че Христов, златоусте Российский! Услыши 
нас грешных, молящихся тебе, и принеси мо- 
литву нашу к Человеколюбцу Богу о рабах 
Божиих (имена). Умоли Его благосердие, да 
не ссудит нас по беззаконием нашим, но да 
сотворит с нами по милости Своей. Испро- 
си нам у Христа Бога нашего мирное и -без- 
мятежное житие, здравие душевное и теле- 
сное. Даруй нам богоугодно прейти поприще 
временныя жизни, избави нас от воздушных 
мытарств и настави нас на путь, ведущий в 
селения праведных; подаждь нам твое архи- 
пастырское и святое благословение, да оным 
осеняеми, избавимся от козней лукаваго и 
избегнем от всякой беды и напасти. Услыши 

моление наше, отче Димитрие, и моли непре- 
станно о нас Всесильнаго Бога, славимаго и 
покланяемаго в трех ипостасех, Емуже по- 
добает всякая слава, честь и держава во ве- 
ки веков. 


Преп. Давиду Гареджийскому 


О всесветле, богохвальне, авва Давиде, 
святче Божий! Ты силою благаго законопо- 
ложения явился еси нам, кознями лукаваго 
связанным и обуреваемым, яко наставник в 
покаянии и помощник в молитве. Того ради 
дано тебе множество даров благодати и чу- 
дотворения, разрешения грех наших и пре- 
грешений оставление, болезней исцеление и 
диавольских наветов отгнание. Темже твоею 
отеческою милостию в богоцарственном ра- 
зумении, многотрудными молитвами и мо- 
леньми твоими, наипаче же непрестанным 
твоим заступлением о нас, рабех Божиих 
(имена), да возставит Господь Бог ны, во 
грех впадшие, силою Своею непобедимою на 
всякаго видимаго и невидимаго врага, дабы 
благодаряще совершая святую память твою, 
желанием возжелали мы покланятися Пре- 
вечному Богу в Троице Единому, Отцу и Сы- 
ну и Святому Духу, ныне и присно и во ве- 
ки веков. Аминь. 

Преп. Александру Свирскому 


О преподобне и богоносне отче наш Алек- 
сандре! Испроси нам вся к житию сему вре- 
менному благопотребная, паче же к вечно- 
му спасению нашему нужная. Буди нам, ра- 
бам Божиим (имена), чудотворче святый, во 
всякой скорби и обстоянии скорый помощ- 
ник. Наипаче же в час кончины нашея яви- 
ся нам заступник благосердый, да не преда- 
ни будем на мытарствах воздушных власти 
злобнаго миродержца, но да сподобимся не- 
преткновеннаго восхода во Царствие Небес- 
ное. Ей, отче, молитвенниче наш присный! 
Не посрами упования нашего, не презри сми- 
ренных молений наших, но присно о нас пред 
престолом Живоначальныя Троицы предста- 
тельствуй, да сподобимся вкупе с тобою и со 
всеми святыми, аще и недостойни есмы, в се- 
лениих райских славити величие, благодать 
и милость Единаго в Троице Бога, Отца и Сы- 
на и Святаго Духа, во веки веков. 


Преп. Иринарху, затворнику Ростовскому 


О преподобне отче Иринарше! Се мы мо- 
лим тя усердно: буди ходатай наш присный, 
испроси нам, рабам Божиим (имена), от 
Христа Бога мир, тишину, благоденствие, 

здравие и спасение, и от всех врагов види- 
мых и невидимых ограждение, покрый же 
нас ходатайством твоим от нахождения вся- 
ких бед и скорбей, паче же от искушений 
врага темнаго, да вси мы с тобою прослав- 
ляем всесвятое имя Отца и Сына и Святаго 
Духа, ныне и присно и во веки веков. Аминь. 


Святым седми отрокам 
во Ефесе 


О пречуднии святии седмочисленнии отро- 
цы, Ефеса града похвало и всея вселенныя 
упование! Воззрите с высоты небесныя сла- 
вы на нас, любовию память вашу чтущих, на- 
ипаче же на младенцы христианския, ваше- 
му заступлению от родителей своих препо- 
рученныя. Низведите на ня благословение 
Христа Бога, рекшаго: оставите детей при- 
ходити ко Мне. Болящия убо в них исцели- 
те, скорбящия утешите; сердца их в чисто- 
те соблюдите, кротостию исполните я, и в 
земли сердец их зерно исповедания Божия 
насадите и укрепите, во еже от силы в силу 
им возрастати. И всех нас, святей иконе ва- 
шей предстоящих рабов Божиих (имена), и 
тепле вам молящихся, сподобите Царствие 
Небесное улучити и немолчными гласы ра- 
дования тамо прославляти великолепое имя 


248 МОЛИТВЫ ЗА БЛИЖНИХ 


Пресвятыя Троицы, Отца и Сына и Святаго 
Духа, во веки веков. Аминь. 


Великомученику Пантелеимону, святым Кос- 
меи Дамиану, св. мученикам Киру и Иоанну, 
священномученику Ермолаю, св. мученику 
Диомиду, св. мученикам Фотию и Аниките 


О великие Христовы угодницы и чудотвор- 
цы Пантелеимоне, Космо и Дамиане, Кире и 
Иоанне, Ермолае, Диомиде, Фотие и Аники- 
то! Услышите нас, вам молящихся (имена). 
Вы весте наши скорби и недуги, слышите 
воздыхания множества к вам притекающих. 
Сего ради к вам яко скорым помощникам и 
теплым молитвенникам нашим зовем: не ос- 
тавляйте нас вашим у Бога ходатайством. 
Мы присно заблуждаем от пути спасения, ру- 
ководите нас, милостивые наставницы. Мы 
немощны есмы в вере, утвердите нас, право- 
верия учители. Мы зело убози сотворихом- 
ся добрых дел, обогатите нас, благосердия со- 
кровища. Мы присне наветуеми есмы от враг 
видимых и невидимых и озлобляеми, помо- 
зите нам, безпомощных заступницы. Гнев 
праведный, движимый на ны за беззакония 
наша, отвратите от нас вашим ходатайством 
у престола Судии Бога, Емуже вы предсто- 
ите на небеси, святые праведницы. Услыши- 

те, молим вас, велиции Христовы угодницы, 
вас с верою призывающия и испросите мо- 
литвами вашими у Отца Небеснаго всем нам 
прощение грехов наших и от бед избавление. 
Вы бо помощницы, заступницы и молитвен- 
ницы, и о вас славу возсылаем Отцу и Сы- 
ну и Святому Духу, ныне и присно и во ве- 
ки веков. 


Св. мученику Полиевкту 


О святый мучениче Полиевкте! Услыши 
ныне нас, к тебе усердно молящихся. Моли- 
ся о нас, рабех Божиих (имена), да избавим- 
ся от всяких скорбей, болезней, бед и обсто- 
яний и благочестно поживем в настоящем 
житии, ходяще в заповедех и оправданиих 
Господних безпорочно. Испроси нам грехов 
прощение, телесем здравие, жития исправ- 
ление и вечное спасение, яко да твоим теп- 
лым предстательством спасаеми, славу воз- 
сылати сподобимся в Троице славимому Бо- 
гу нашему, Отцу и Сыну и Святому Духу, 
ныне и присно и во веки веков. 


Св. апостолу Фоме · 


О святый апостоле Христов Фомо! Молим 
тя: сохрани и соблюди нас молитвами твои- 

ми от искушений диавольских и падений гре- 
ховных и испроси нам, рабам Божиим (име- 
на), свыше помощь во время неверия, да не 
преткнемся о камень соблазна, но неуклон- 
но шествуем спасительным путем заповедей 
Христовых, дондеже достигнем оных блажен- 
ных обителей райских. Ей, апостоле Спасов! 
Не посрами нас, но буди нам помощник и по- 
кровитель во всем житии нашем и помози 
нам благочестно и богоугодно житие сие вре- 
менное скончати, христианскую кончину по- 
лучити и добраго ответа сподобитися на 
Страшнем суде Христове; да прославим ве- 
ликолепое имя Отца и Сына и Святаго Ду- 
ха, во веки веков. 


Святителю Тихону Задонскому 


О святителю, отче наш Тихоне! Услыши 
нас и потщися благоприятным твоим хода- 
тайством умолити Господа, да пробавит Своя 
великия и богатыя милости на нас, грешных 
и недостойных рабех Своих (имена), да 
уврачует Своею благодатию неисцельныя яз- 
вы и струпы растленных душ и телес наших, 
да растворит окаменелая сердца наша слеза- 
ми умиления и сокрушения о премногих со- 
грешениях наших и да избавит ны от вечных 
мук и огня геенскаго, да дарует в нынешнем 


МОЛИТВЫ ЗА БЛИЖНИХ 251 


веце мир и тишину, здравие и спасение, да 
тако сподобимся, со Ангелы и со всеми свя- 
тыми, славити и воспевати всесвятое имя 
Отца и Сына и Святаго Духа, во веки веков. 


Святителю Иоанну Златоустому 


О святителю великий Иоанне Златоусте! 
Многая и различная дарования от Господа 
приял еси и, яко раб благий и верный, вся 
данныя тебе таланты добре умножил еси, се- 
го ради воистину вселенский учитель был 
еси, яко всяк возраст и всяко звание от те- 
бе поучается. Мы же, грешнии (имена), по 
единому кийждо свое дарование имуще, еди- 
нения духа в союзе мира не имамы, но бы- 
заем тщеславни, друг друга раздражающе, 
друг другу завидяще; сего ради дарования на- 
ша разделенная не в мир и спасение, но во 
вражду и осуждение нам являются. Темже 
к тебе, святителю Божий, припадаем, раздо- 
ром обуреваеми, и в сокрушении сердца про- 
сим: молитвами твоими отжени от сердец на- 
ших всяку злобу, недоброжелательство, гор- 
дость и зависть, нас разделяющия, да во мно- 
зех удех едино тело церковное невозбранно 
пребудем, да по словеси твоему молитвенно- 
му возлюбим друг друга и единомыслием ис- 
повемы Отца и Сына и Святаго Духа, Трои- 

цу Единосущную и Нераздельную, ныне и 
присно, и во веки веков. Аминь. 


Преп. Ефрему Сирину 


О угодниче Христов, отче наш Ефреме! 
Принеси молитву нашу к милостивому и все- 
сильному Богу и испроси нам, рабам Божи- 
им (имена), у благости Его вся яже на поль- 
зу душам и телесем нашим, веру праву, на- 
дежду несумненну, любовь нелицемерну, 
кротость и незлобие, во искушениях муже- 
ство, в злостраданиях терпение, во благоче- 
стии преспеяние, да не во зло обратим дары 
Всеблагаго Бога. Не забуди, чудотворче свя- 
тый, и святый храм (дом) сей и приход наш: 
сохрани и соблюди их молитвами твоими от 
всякаго зла. Ей, святче Божий, сподоби нас 
кончину благую улучити и Царствие Небес- 
ное унаследити, да прославим дивнаго во свя- 
тых Своих Бога, Емуже подобает всякая сла- 
ва, честь и держава, во веки веков. 


Св. мученику Вонифатию 


О многострадальный и всехвальный муче- 
ниче Вонифатие! Ко твоему заступлению ны- 
не прибегаем. Молений наших не отвержи, 
но милостиво услыши нас. Исцели братию и 

сестры наша (имена), тяжким недугом пи- 
янства одержимыя, и того ради от матере 
своея Церкви Христовой и вечнаго спасения 
отпадающия. О, святый мучениче Христов, 
коснися сердец их данною ти от Бога благо- 
датию, скоро возстави от падений греховных 
и ко спасительному воздержанию приведи 
их. Умоли Господа Бога, Егоже ради и стра- 
дал еси, да простив нам согрешения наша, 
не отвратит милости Своея от людей Своих, 
но да укрепит нас в трезвости и целомудрии, 
да поможет Своею десницею трезвящимся 
спасительный обет свой до конца сохранити, 
да во дни и в нощи о Нем бодрствующе и до- 
брый ответ о Нем воздати на Страшнем су- 
дище. Приими, угодниче Божий, молитвы ма- 
терей, о чадех своих слезы проливающих; 
жен честных, о мужех рыдающих; чад сирых 
и убогих, пияницами оставленных; всех нас, 
к иконе твоей припадающих, да приидет сей 
вопль молитвами твоими ко Престолу Все- 
вышняго. Покрый и соблюди нас от лукава- 
го ловления и всех козней вражиих. В страш- 
ный час исхода нашего помоги прейти непре- 
ткновенно воздушныя мытарства, молитвами 
твоими избави нас вечнаго осуждения, и да 
покрыет нас милость Божия, в нескончаемые 
веки веков. Аминь. 

Свт. Вонифатию Милостивому 


О всесвятой Вонифатий, милостивый раб 
Милосердаго Владыки! Услышь прибегаю- 
щих к тебе, одержимых пагубным пристрас- 
тием к винопитию и, как в своей земной жиз- 
ни ты никогда не отказывал в помощи про- 
сящим тебя, так и теперь избавь этих несча- 
стных (имена). Аминь. 


Преп. Моисею Мурину 


О преподобный, ты от тяжких грехов до- 
стиг пречудных добродетелей, помоги моля- 
щимся тебе рабам Божиим (имена), влеко- 
мым в погибель оттого, что предаются без- 
мерному, вредному для души и тела употреб- 
лению вина. Склони на них свой милостивый 
взор, не отклони и не презри их, но внемли 
им, прибегающим к тебе. Моли, святой Мо- 
исей, Владыку Христа, чтобы не отверг их 
Он, Милосердный, и да не возрадуется диа- 
вол их погибели, но да пощадит Господь этих 
безсильных и несчастных, которыми овладе- 
ла пагубная страсть пиянства, ведь мы все 
Божии создания и искуплены Пречистою 
Кровию Сына Его. Услышь же, преподобный 
Моисей, их молитву, отгони от них диавола, 
даруй им силу победить страсть, помоги им, 

простри твою руку, выведи их на путь доб- 
ра, освободи их от рабства страстей и избавь 
их от винопития, чтобы они, обновленные, в 
трезвении и светлом уме возлюбили воздер- 
жание и благочестие, и вечно прославляли 
Всеблагого Бога, всегда спасающего Свои со- 
здания. Аминь. 


Св. Архистратигу Божию Михаилу 


О святый Михаиле Архангеле, помилуй 
нас, грешных, требующих твоего заступле- 
ния, сохрани нас, раб Божиих (имена), от 
всех видимых и невидимых враг, паче же 
подкрепи от ужаса смертнаго и от смущения 
диавольскаго и сподоби нас непостыдно пред- 
стати Создателю нашему в час страшнаго и 
праведнаго Суда Его. О всесвятый, великий 
Михаиле Архистратиже! Не презри нас, 
грешных, молящихся тебе о помощи и за- 
ступлении твоем в веце сем и в будущем, но 
сподоби нас тамо купно с тобою славити От- 
ца и Сына и Святаго Духа во веки веков. 


Преподобному Макарию Великому 


О преподобне отче Макарие! Молим тя 
мы, недостойные, испроси предстательством 
твоим у Всемилостиваго Бога нашего нам 

здравие душевное и телесное, тихое и бого- 
угодное житие и добрый ответ на Страшнем 
Суде Христове. Угаси молитвами твоими раз- 
жженые на рабов Божиих (имена) стрелы 
диавольския, да не прикоснется нам злоба 
греховная, да благочестно скончавше времен- 
ное житие, сподобимся наследовати Царст- 
вие Небесное и купно с тобою славити От- 
ца и Сына и Святаго Духа во веки веков. 
Аминь. 


Преподобному Антонию Великому 


О великий угодниче Божий, преподобне 
отче Антоние! Яко имеяй дерзновение ко 
Владыце Христу и ко Пречистей Его Мате- 
ри, буди о нас, недостойных (имена), молит- 
венник теплый, заступая нас от всяких бед 
и напастей, да твоими молитвами невреди- 
мы от враг видимых и невидимых пребудем. 
Моли милосердие Божие, да спасет нас от 
прегрешений наших, имиже веси судьбами. 
Моли благость Его, еже милостивно храму 
(дому) сему потребная подавати, жизнь на- 
шу умирити и вся прихожаны храма сего по- 
миловати, и спасти души наша, да непрестан- 
но славим, хвалим, поем и величаем прече- 
стное и великолепое имя Отца и Сына и Свя- 

таго Духа ныне и присно, и во веки веков. 
Аминь. 


Священномученику Киприану 
и мученице Иустине 


О святие священномучениче Киприане и 
мученице Иустина! Внемлите смиренному 
молению нашему. Аще бо временное житие 
ваше мученически за Христа скончали есте, 
но духом от нас не отступаете есте, присно 
по заповедем Господним шествовати нас на- 
учающе и крест свой терпеливо нести нам 
пособствующе. Се, дерзновение ко Христу 
Богу и Пречистей Его Матери стяжали ес- 
те. Темже и ныне будите молитвенницы и хо- 
датаи о нас, недостойных (имена). Будите 
нам заступницы крепции, да заступлением 
вашим сохраняеми невредимы от бесов, вол- 
хвов и от человек злых пребудем, славяще 
Святую Троицу: Отца и Сына и Святаго Ду- 
ха, ныне и присно, и во веки веков. Аминь. 


Св. мученице Татиане 


О святая мученице Татиано, приими ныне 
нас, молящихся и припадающих к святой 
иконе твоей. Молися о нас, рабех Божиих 
(имена), да избавимся всяких скорбей и бо- 
лезней душевных и телесных и благочестне 

поживем в настоящем житии, и в будущем 
веке сподоби нас со всеми святыми покло- 
нятися в Троице славимому Богу, Отцу и Сы- 
ну и Святому Духу, ныне и присно и во ве- 
ки веков. Аминь. 


Московским святым 


О, преподобнии и богоноснии отцы наши 
Московские, пастырие и учителие, постни- 
цы и исповедницы, земнии ангелы, небеснии 
человецы: великие святителие Петре, Алек- 
сие, Ионо, Филиппе, Ермогене, Иннокентие, 
Иове, Тихоне, Макарие, Филарете и Стефа- 
не Пермский; преподобнии Сергие, Никоне, 
Михее и прочие Радонежские чудотворцы; 
преподобнии схимонаше Кирилле и схимона- 
хине Марие; преподобный Андроник, препо- 
добнии Афанасие Высоцкий, Савво Сторо- 
жевский и Савво Стромынский; царевиче Ди- 
митрие, преподобная мати Евдокие (Евфро- 
синия), преподобне отче Ферапонте Можай- 
ский и преподобне отче Андрее (Рублев); 
святии благоверные чудотворцы княже Да- 
нииле Московский и Димитрие Донской; 
блаженнии юродивые Христа ради Василие, 
Иоанне и Максиме Московские чудотворцы; 
преподобномученице и Великая Княгине 
Елисавето и инокине Варваро и все новому- 

ченицы и исповедницы Московские, к вам 
прибегаем, вам молимся и мили ся деем, не 
забудите нас, прибегающих к вам, будите мо- 
литвенницы о приходе сем (храме сем, до- 
ме сем); мы же, яко немощны суще, ничто- 
же можем творити без вашего заступления, 
просим предстательства вашего о нас, недо- 
стойних, пред Господом Богом, в бедах уте- 
шения, в несчастии покровительства, в оби- 
дах заступления и во всех приключающихся 
злых радости и упования, темже не яко не- 
ключими раби, но яко ваши сынове да пре- 
будем и молитвами вашими живот вечный в 
Царствии невечернем наследим. Аминь. 


Всем святым, в земле Российстей просиявшим 


О, преславнии и всехвальнии угодницы Бо- 
жии, вси святии ведомыя и неведомыя в зем- 
ле Российстей просиявшии! К вам, яко к теп- 
лым ходатаям и предстателям нашим с лю- 
бовию прибегаем и смиренно молимся: умо- 
лите Господа Бога, да вашими благоприятны- 
ми молитвами, Своим же человеколюбием да 
дарует нам (имена) тихое и благочестное 
житие в веце сем пожити, да избавит нас от 
искушений и соблазнов лукаваго диавола и 
от бед и напастей, и от всякаго зла; на 
Страшнем же суде Своем да сподобит нас 

деснаго стояния и наследники Царствия Сво- 
его Небеснаго да сотворит, яко благослови- 
ся пречестное и великолепое имя Отца и Сы- 
на и Святаго Духа, ныне и присно и во ве- 
ки веков. Аминь. 


Молитва по призывании святых 


Боже Святый и во святых почивающий! 
Воспоминая святых Твоих и их богоугодное 
похваляя житие, Тебе Самаго в них дейст- 
вовавшаго, прилежно молю Тя: даждь мне, 
грешному, последовати их учению, привету, 
вере, долготерпению, любви, и их молитвен- 
ным пособием, паче же Твоею вседействую- 
щей благодатию, небесныя с ними сподоби- 
тися славы и хвалити пресвятое имя Твое, 
Отца и Сына и Святаго Духа, во веки. Аминь. 


МОЛИТВЫ О ДЕТЯХ 
И СЕМЕЙНОМ БЛАГОПОЛУЧИИ 


Ежедневные молитвы о чадах 


Господи Иисусе Христе, буди милость Твоя 
на детях моих (имена), сохрани их под кро- 
вом Гвоим, покрый от всякаго лукаваго по- 
хотения, отжени от них всякаго врага И су- 
постата, отверзи им уши и очи сердечныя, 
даруй умиление и смирение сердцам их. 


Господи, все мы создание Твое, пожалей 
детей моих (имена), и обрати их на покая- 
ние. 


Спаси, Господи, и помилуй детей моих 
(имена) и просвети им ум светом разума 
Евангелия Твоего и настави их на стезю за- 
поведей Твоих и научи их, Спасе, творити во- 
лю Твою, яко Ты еси Бог наш. 


Воздыхание матери о своих детях 


Боже! Создателю всех тварей, прилагая 
милость к милости, Ты соделал меня достой- 

ной быть матерью семейства; благость Гвоя 
даровала мне детей, и я дерзаю сказать: они 
Твои дети! Потому что Ты даровал им бытие, 
оживотворил их душой безсмертной, возро- 
дил их крещением для жизни, сообразной с 
Твоей волей, усыновил их и принял в недра 
Церкви Своей, Господи! Сохрани их в благо- 
датном состоянии до конца жизни; сподоби 
их быть причастниками таинств Твоего заве- 
та: освящай Твоей истиной; да святится в 
них и через них святое имя Твое! Ниспосли 
мне твою благодатную помощь в их воспита- 
нии для славы имени Твоего и пользы ближ- 
него! Подаждь мне для сей цели способы, 
терпение и силы! Научи меня насадить в их 
сердце корень истинной мудрости — страх 
Твой! Озари их светом управляющей вселен- 
ную Твоей Премудрости! Да возлюбят Тебя 
всей душой и помышлением своим; да при- 
лепятся к Тебе всем сердцем и во всю жизнь 
свою да трепещут слов Твоих! Даруй мне ра- 
зум убедить их, что истинная жизнь состо- 
ит в соблюдении заповедей твоих; что труд, 
укрепляемый благочестием, доставляет в сей 
жизни безмятежное довольствие и в вечно- 
сти — неизреченное блаженство. Открой им 
разумение Твоего Закона! Да до конца дней 
своих действуют в чувстве вездеприсутствия 

Твоего! Насади в их сердце ужас и отвраще- 
ние от всякого беззакония; да будут непороч- 
ными в путях твоих; да памятуют всегда, что 
Ты, Всеблагий Боже, ревнитель закона и 
правды Твоей! Соблюди их в целомудрии и 
благоговении к имени Твоему! Да не поро- 
чат Церкви Твоей своим поведением, но да 
живут по ее предписаниям! Одушеви их охо- 
тою к полезному учению и соделай способ- 
ными на всякое доброе дело! Да приобретут 
истинное понятие о тех предметах, коих све- 
дения необходимы в их состоянии; да просве- 
тятся познаниями благодетельными для че- 
ловечества. Господи! Умудри меня напечат- 
леть неизгладимыми чертами в уме и серд- 
це детей моих опасение содружеств с незна- 
ющими страха Твоего, внушить им всемер- 
ное удаленле от всякого союза с беззакон- 
ными: Да не внимают они гнилым беседам; 
да не слушают людей легкомысленных; да не 
совратят их с пути Твоего дурные примеры; 
да не соблазнятся они тем, что иногда путь 
беззаконных благоуспешен в сем мире! 
Отче небесный! Даруй мне благодать все- 
мерно беречься подавать детям моим соблазн 
моими поступками, но, постоянно имея в ви- 
ду их поведение, отвлекать их от заблужде- 
‘ний, исправлять их погрешности, обуздывать 

упорство и строптивость их, воздерживать от 
стремления к суете и легкомыслию; да не ув- 
лекаются они безумными помыслами, да не 
ходят вслед сердца своего, да не возгордят- 
ся в помышлении своем, да не забудут Тебя 
и закона Твоего. Да не погубит беззаконие 
ума и здоровья их, да не расслабят грехи ду- 
шевных и телесных сил их. Судья Правед- 
ный, наказывающий детей за грехи родите- 
лей до третьего и четвертого рода, отврати 
такую кару от детей моих, не наказывай их 
за грехи мои; но окропи их росою благодати 
Твоей, да преуспевают в добродетели и свя- 
тости, да возрастают в благоволении Твоем 
и в любви людей благочестивых. 

Отче щедрот и всякого милосердия! По чув- 
ству родительскому я желала бы детям сво- 
им всякого обилия благ земных, желала бы 
им благословения от росы небесной и от ту- 
ка земного, но да будет с ними святая воля 
Твоя! Устрой судьбу их по Твоему благоволе- 
нию, не лиши их в жизни насущного хлеба, 
ниспосылай им все необходимое во времени 
для приобретения блаженной вечности, будь 
милостив к ним, когда согрешат перед Тобою, 
не вменяй им грехов юности и неведения их, 
приведи в сокрушение их сердца, когда будут 
противиться руководству благости Твоей; ка- 

рай их и милуй, направляя на путь благоугод- 
ный Тебе, но не отвергай их от лица Твоего! 
Принимай с благоволением молитвы их, да- 
руй им успех во всяком добром деле; не от- 
врати лица Твоего от них во дни скорби их, 
да не постигнут их искушения выше сил их. 
Осеняй их Твоей милостью, да ходит Ангел 
Твой с ними и сохранит их от всякого несча- 
стия и злого пути, Всеблагий Боже! Соделай 
меня матерью, веселящейся о детях своих, да 
будут они отрадой моей в дни жизни моей и 
опорою мне в старости моей. Удостой меня, 
с упованием на Твое милосердие, предстать 
с ними на Страшном суде Твоем и с недостой- 
ным дерзновением сказать: Вот я и дети мои, 
которых Ты дал мне, Господи! Да совокупно 
с ними прославляя неизреченную благость и 
вечную любовь Твою, превозношу пресвятое 
имя Твое, Отче, Сыне и Душе Святый, во ве- 
ки веков. Аминь.* 


Молитвы к Божией Матери 


О Пресвятая Владычице Дево Богородице, 
спаси и сохрани под кровом Твоим моих чад 
(имена), всех отроков, отроковиц и младен- 


* Молитву эту раздавали верующим в Казанской 
Амвросиевской женской пустыни при с. Шамордино. 

цев, крещеных и безымянных и во чреве ма- 
тери носимых. Укрой их ризою Твоего мате- 
ринства, соблюди их в страхе Божием и в по- 
слушании родителям, умоли Господа моего 
и Сына Твоего, да дарует им полезное ко спа- 
сению их. Вручаю их Материнскому смотре- 
нию Твоему, яко Ты еси Божественный По- 
кров рабам Твоим. 


Матерь Божия, введи меня во образ Тво- 
его небеснаго материнства. Уврачуй душев- 
ные и телесные раны чад моих (имена), мо- 
ими грехами нанесенные. Вручаю дитя мое 
всецело Господу моему Иисусу Христу и Тво- 
ему, Пречистая, небесному покровительству. 
Аминь. * 


Молитва к Ангелу хранителю 


Святый Ангеле хранителю моих чад (име- 
на), покрый их твоим покровом от стрел де- 
мона, от глаз обольстителя и сохрани их 
сердце в ангельской чистоте. Аминь. 


Молитва о детях, преп. Амвросия Оптинского 


Господи, Ты Един вся веси, все можеши и 
всем хощешь спастись и в разум Истины 


* Из женского монастыря в Шуе, Ивановской об- 
ласти. 

прийти. Вразуми детей моих (имена) позна- 
нием истины Твоея и воли Твоея Святыя и 
укрепи их ходити по заповедям Твоим и ме- 
ня, грешную, помилуй. 


Молитва перед началом обучения дитяти 


Господи Боже и Создателю наш, образом 
Своим нас, людей, украсивший, избранных 
Твоих научивший закону Твоему, так что 
внимающие ему дивятся, детям тайны пре- 
мудрости открывший, Соломону и всем ищу- 
щим ее даровавший — открой сердца, умы 
и уста рабов Твоих сих (имена), чтобы ура- 
зуметь силу закона Твоего и успешно по- 
знать преподаваемое им полезное учение для 
славы пресвятого имени Твоего, для пользы 
и устроения Святой Твоей Церкви и разуме- 
ния благой и совершенной воли Твоей. Из- 
бавь их от всяких козней вражеских, сохра- 
ни их в вере Христовой и чистоте во все вре- 
мя жизни их, да будут крепки разумом и ис- 
полнением заповедей Твоих. И так научен- 
ные прославят пресвятое имя Твое и будут 
наследниками Царствия Твоего, ибо Ты, Бог, 
крепок милостию и благ крепостию, и Тебе 
подобает всякая слава, честь и поклонение 
Отцу и Сыну и Святому Духу, всегда, ныне 
и‘присно и во веки веков. Аминь. 

Молитва перед учением 


Преблагий Господи, низпосли нам благо- 
дать Духа Твоего Святаго, дарствующаго и 
укрепляющаго душевныя наши силы, дабы, 
внимающе преподаваемому нам учению, воз- 
росли мы Тебе, нашему Создателю, во сла- 
ву, родителем же нашим на утешение, Церк- 
ви и отечеству на пользу. 


Молитва после учения 


Благодарим Тебе, Создателю, яко сподобил 
еси нас благодати Твоея, во еже внимати уче- 
нию. Благослови наших начальников, роди- 
телей и учителей, ведущих нас к познанию 
блага, и подаждь нам силу и крепость к про- 
должению учения сего. 


Божией Матери Млекопитательнице 
Тропарь, глас 3-й 


Без семене от Божественнаго Духа, волею 
же Отчею зачала еси Сына Божия, от Отца 
без матери прежде век суща, нас же ради из 
Тебе без отца бывша, плотию родила еси и 
Младенца млеком питала еси, темже не пре- 
стай молити избавитися от бед душам на- 
ШИМ. 

Кондак, глас 5-й 


Душ наших чувствия очистиши, узрим на 
иконе таинство преславное, Творца вселен- 
ныя и Господа вышних сил, во объятиях дер- 
жима и от сосцу Твоею яко Младенца пита- 
ема, и, со страхом и радостию покланяюще- 
ся Тебе и рождшемуся от Тебе Спасу наше- 
му, воззовем: Радуйся, Владычице, жизни на- 
шея Питательница. 


Молитва 


Приими, Госпоже Богородительнице, слез- 
ныя моления рабов Твоих, к Тебе притекаю- 
щих. Зрим Тя на святей иконе, на руках но- 
сящую и млеком питающую Сына Твоего и 
Бога нашего, Господа Иисуса Христа. Аще и 
безболезненно родила еси Его, а паче матер- 
ние скорби веси и немощи сынов и дщерей 
человеческих зриши. Темже тепле припада- 
юще к цельбоносному образу Твоему и уми- 
ленно сей лобызающе, молим Тя, Всемилос- 
тивая Владычице: нас, грешных, осужденных 
в болезнех родити и в печалех питати чада 
наша, милостивно пощади и сострадательно 
заступи, младенцы же наша, такожде и ро- 
дившия их, от тяжкаго недуга и горькия 
скорби избави. Даруй им здравие и благомо- 

щие, да и питаемии от силы в силу возрас- 
тати будут, и питающие их исполнятся ра- 
достию и утешением, яко да и ныне предста- 
тельством Твоим из уст младенец и ссущих 
Господь совершит хвалу Свою. О, Мати Сы- 
на Божия! Умилосердися на матери сынов 
человеческих и на немощныя люди Твоя: по- 
стигающия нас болезни скоро исцели, нале- 
жащия на нас скорби и печали утоли, и не 
презри слез и воздыханий рабов Твоих. 
Услыши нас в день скорби пред иконою 
Твоею припадающих и в день радости избав- 
ления приими благодарное хваление сердец 
наших. Вознеси мольбы наша ко престолу 
Сына Твоего и Бога нашего, да милостив бу- 
дет ко грехом и немощем нашим и пробавит 
милость Свою ведущим имя Его, яко да и мы, 
и чада наша, прославим Тя, милосердую За- 
ступницу и верную надежду рода нашего, во 
веки веков. Аминь. 


Молитва супругов, детей не имущих 


Услышь нас, Милосердный и Всемогущий 
Боже, да молением нашим ниспослана будет 
благодать Гвоя. Будь милостив, Господи, к 
молитве нашей, воспомяни закон Твой об ум- 
ножении рода человеческого и будь милос- 
тивым Покровителем, да Твоею помощью со- 

хранится Тобою же установленное. Ты вла- 
стною силою Твоею из ничего все сотворил 
и положил начало всего в мире существую- 
щего;· сотворил и человека по образу Свое- 
му и высокою тайною освятил союз супру- 
жества в предуказание тайны единения Хри- 
ста с Церковью.* Призри, Милосердный, на 
рабов Твоих сих, союзом супружеским соеди- 
ненных и умоляющих о Твоей помощи, да бу- 
дет на них милость Твоя, да будут плодови- 
ты и да увидят они сыны сынов своих даже 
до третьяго и четвертаго рода и до желаемой 
старости доживут и войдут в Царство Небес- 
ное через Господа нашего Иисуса Христа, Ко- 
торому всякая слава, честь и поклонение по- 
добает со Святым Духом во веки. Аминь. 


Молитвенное воздыхание жены 
во время беременности 


О, Преславная Матерь Божия, помилуй ме- 
ня, рабу Твою, прииди ко мне на помощь во 
время моих болезней и опасностей, с которы- 
ми рождают чад все бедные дщери Евы. 
Вспомни, о, Благословенная в женах, с какою 
радостью и любовию Ты шла поспешно в гор- 
нюю страну посетить сродницу Твою Елиса- 


* Еф. 5, 16-33. 

вету во время ее беременности, и какое чу- 
десное действие произвело благодатное посе- 
щение Твое и в матери, и в младенце.* И по 
неисчерпаемому благосердию Твоему даруй и 
мне, униженнейшей рабе Твоей, разрешить- 
ся от бремени благополучно; даруй мне сию 
благодать, чтобы дитя, покоящееся теперь под 
моим сердцем, пришедши в чувство, с радо- 
стным взыгранием, подобно святому младен- 
цу Иоанну, поклонялось Божественному Гос- 
поду Спасителю, Который из любви к нам, 
грешным, не возгнушался и Сам стать мла- 
денцем. Неизглаголанная радость, которою 
преисполнилось девственное Твое сердце при 
воззрении на новорожденного Твоего Сына и 
Господа, да усладит скорбь, предстоящую мне 
среди болезней рождения. Жизнь мира, мой 
Спаситель, рожденный Тобою, да спасет ме- 
ня от смерти, пресекающей жизнь многих ма- 
терей в час разрешения, и да причтет плод 
чрева моего к числу избранных Божиих. 
Услышь, Пресвятая Царица Небесная, сми- 
ренную мольбу мою и призри на меня, бед- 
ную грешницу, оком Твоея благодати; не по- 
стыди моего упования на Твое великое мило- 
сердие и осени меня. Помощница христиан, 


* Лк. 1, 41-45. 

Исцелительница болезней, да сподоблюсь и я 
испытать на себе, что Ты, Матерь милосер- 
дия, и да прославлю всегда Твою благодать, 
не отвергшую никогда молитвы бедных и 
избавляющую всех призывающих Тебя во 
время скорби и болезни. Аминь. 


О здоровье детей молятся: св. великомученице Ека- 
терине (стр. 229), св. Симеону Богоприимцу (стр.230). 
О благополучном замужестве, устройстве детей в об- 
ществе и избавлении от материальных трудностей: 
свт. Николаю Чудотворцу (стр. 125), свт. Спиридону 
Тримифунтскому (стр. 230), свт. Митрофану Воро- 
нежскому (стр. 231). О помощи в учении: преп. Сер- 
гию Радонежскому (стр. 232), св. Иоанну Кронштадт- 
скому (стр. 232). В печали о детях в неизвестной от- 
лучке: преп. Ксенофонту и Марии (стр. 234). О без 
вести пропавших детях и в утешение о скончавших- 
ся детях: великомученикам Евстафию Плакиде и Ев- 
фимии (стр. 234). О покровительстве супружества: 
св. Богоотцам Иоакиму и Анне (стр. 235), преп. Ки- 
риллу и Марии Радонежским (стр. 236), св. Петру и 
Февронии Муромским (стр. 237). О скором возвра- 
щении путешествующего мужа: сорока мученикам Се- 
вастийским (стр. 238). Об устранении семейных не- 
урядиц: св. Гурию, Самону и Авиву (стр. 238). О вся- 
кой семейной нужде: святой блаженной Ксении Пе- 
тербургской (стр. 239). 

Тропарь, глас 4-й 


Скорый в заступлении един сый, Христе, 
скорое свыше покажи посещение страждуще- 
му рабу Твоему (имя), и избави от недуг и 
горьких болезней; и воздвигни во еже пети 
Тя и славити непрестанно, молитвами Бого- 
родицы, Едине Человеколюбче. 


Кондак, глас 2-й 


На одре болезни лежащаго и смертною ра- 
ною уязвленнаго, якоже иногда воздвигл еси, 
Спасе, Петрову тещу и разслабленнаго на од- 
ре носимаго; сице и ныне, Милосерде, страж- 
дущаго посети и исцели: Ты бо един еси не- 
дуги и болезни рода нашего понесый и вся 
могий, яко Многомилостив. 


Молитва 


Владыко, Вседержителю, Святый Царю, 
наказуяй и не умерщвляяй, утверждаяй низ- 

падающия и‘возводяй низверженныя, телес- 
ныя человеков скорби исправляяй, молимся 
Тебе, Боже наш, раба Твоего (имя) немощ- 
ствующа посети милостию Твоею, прости 
ему всякое согрешение вольное и невольное. 
Ей, Господи, врачебную Твою силу с небесе 
низпосли, прикоснися телеси, угаси огневи- 
цу, укроти страсть и всякую немощь таящую- 
ся, буди врач раба Твоего (имя), воздвигни 
его от одра болезненнаго и от ложа озлоб- 
ления цела и всесовершенна, даруй его Церк- 
ви Твоей благоугождающа и творяща волю 
Твою. Твое бо есть, еже миловати и спаса- 
ти ны, Боже наш, и Тебе славу возсылаем, 
Отцу и Сыну и Святому Духу, ныне и при- 
сно и во веки веков. Аминь. 


Молитва об исцелении больного 


О, Премилосердный Боже, Отче, Сыне и 
Святый Душе, в нераздельней Троице покло- 
няемый и славимый, призри благоутробно на 
раба Твоего (имя), болезнию одержимаго; 
отпусти ему вся согрешения его; подай ему 
исцеление от болезни; возврати ему здравие 
и силы телесныя; подай ему долгоденствен- 
ное и благоденственное житие, мирные Твои 
и премирные блага, чтобы он вместе с нами 

приносил благодарные мольбы Тебе, Всеще- 
дрому Богу и Создателю моему. 


Пресвятая Богородица, всесильным заступ- 
лением Твоим помоги мне умолить Сына Тво- 
его, Бога моего, об исцелении раба Божия 
(имя). 


Все святые и Ангелы Господни, молите Бо- 
га о больном рабе Его (имя). Аминь. 


Молитва в болезни 


Господи Боже, Владыко жизни моей, Ты по 
благости Своей сказал: не хочу смерти греш- 
ника, но чтоб он обратился и жив был. Я 
знаю, что эта болезнь, которою я страдаю, 
есть наказание Твое за мои грехи и беззако- 
ния; знаю, что по делам моим я заслужил 
тягчайшее наказание, но, Человеколюбче, по- 
ступай со мною не по злобе моей, а по без- 
предельному милосердию Твоему. Не поже- 
лай смерти моей, но дай мне силы, чтобы я 
терпеливо сносил болезнь, как заслуженное 
мною испытание, и по исцелении от нее об- 
ратился всем сердцем, всею душою и всеми 
моими чувствами к Тебе, Господу Богу, Со- 
здателю моему, и жив был для исполнения 
святых Твоих заповедей, для спокойствия мо- 
их родных и для моего благополучия. Аминь. 

Молитва болящей 


Господи, видишь ты мою болезнь. Ты зна- 
ешь, как я грешна и немощна: помоги мне 
терпеть и благодарить Твою Благость. Гос- 
поди, сотвори, чтобы болезнь эта была в очи- 
щение многих моих грехов. Владыко Госпо- 
ди, я в руках Твоих, помилуй меня по воле 
Твоей и, если мне полезно, исцели меня вско- 
ре. Достойное по делам моим приемлю; по- 
мяни мя, Господи, во Царствии Твоем! Сла- 
ва Богу за все! 


Молитва об исцелении 


Владыко Вседержителю, Врачу душ и те- 
лес наших, смиряяй и возносяяй, наказуяй 
и паки исцеляяй! Раба Твоего (имя) немощ- 
ствующа посети милостию Твоею, простри 
мышцу Твою, исполнену исцеления и врач- 
бы, и исцели его, возстави от одра и немо- 
щи. Запрети духу немощи, остави от него 
всяку язву, всяку болезнь, всяку огневицу и 
трясавицу, и еже есть в нем согрешение или 
беззаконие, ослаби, остави, прости Твоего ра- 
ди человеколюбия. Ей, Господи, пощади со- 
здание Твое во Христе Иисусе, Господе на- 
шем, с Нимже благословен еси, и со Пресвя- 
тым, и Благим, и Животворящим Твоим Ду- 
хом, ныне и присно и во веки веков. Аминь. 

Молитва во время повальной болезни 


Господи Боже наш! Услышь с высоты свя- 
таго Твоего Престола нас, грешных и недо- 
стойных рабов Твоих, благость Твою грехами 
своими прогневавших и милосердие Твое уда- 
ливших,. и не взыскивай с рабов Твоих, но 
отврати страшный гнев Твой, справедливо 
нас постигший, прекрати пагубное наказа- 
ние, удали страшный меч Твой, невидимо и 
безвременно нас поражающий, и пощади не- 
счастных и слабых рабов Твоих, и не обрекай 
на смерть души наши, в покаянии прибега- 
ющих с истомленным сердцем и со слезами 
к Тебе, Богу Милосердому, мольбам (нашим) 
внимающему и перемену подающему. Ибо 
Тебе (одному только) принадлежит милость 
и спасение, Боже наш, и Тебе славословие 
приносим, Отцу и Сыну и Святому Духу, ны- 
не и присно и во веки веков. Аминь. 


Молитва от недуга, скорби* 


Спаси, Господи, и помилуй раба Твоего 
(имя) словами Божественного Евангелия, 
чтомыми о спасении раба Твоего. Попали, 
Господи, терние всех его согрешений, и да 


* Каждый день нужно читать по одной главе Еван- 
гелия, а перед и после главы сию молитву. 

вселится в него благодать Твоя, опаляющая, 
очищающая, освящающая всего человека во 
имя Отца и Сына и Святаго Духа. Аминь. 


Молитва благодарственная, 
святого Иоанна Кронштадтского* 


Слава Тебе, Господи, Иисусе Христе, Сы- 
не Единородный, Безначального Отца, еди- 
не изцеляяй всяк недуг и всяку язю в лю- 
дех, яко помиловал мя еси грешного и изба- 
вил еси мя от болезни моей, не попустив ей 
развиться и умертвить меня по грехам моим. 
Даруй мне отныне, Владыко, силу твердо тво- 
рить волю Твою во спасение души моей ока- 
янной и в славу Твою со Безначальным Тво- 
им Отцем и Единосущным Твоим Духом, ны- 
не и присно и во веки веков. Аминь. 


Молитва о том, чтобы ухаживать 
с любовью за болящими 


Господи, Иисусе Христе, Сыне Бога Жи- 
ваго, Агнче Божий, вземляй грехи мира, Па- 
стырю добрый, положивый душу Твою за ов- 
цы Твоя, Небесный Врачу душ и телес на- 
ших, исцеляй всякий недуг и всякую язву в 


* Когда получишь исцеление от какой бы то ни бы- 
ло болезни, воздай благодарение Господу следующим 
кратким славословием. 

людях Твоих! Тебе припадаю, помози мне, не- 
достойной рабе Твоей. Призри, Многомило- 
стиве, на делание и служение мое, даждь ми 
быти верною в мале, послужити болящим Те- 
бе ради, носити немощи немощных, и не се- 
бе, но Тебе Единому угодити во вся дни жи- 
вота моего. Ты бо рекл еси, о Сладчайший 
Иисусе: понеже сотвористе единому сих бра- 
тий Моих меньших, Мне сотвористе. Ей, Гос- 
поди, суди мне, грешной, по сему глаголу 
Твоему, яко да сподоблюся творити благую 
Твою волю во отраду и утешение искушае- 
мых, недугующих раб Твоих, их же искупил 
еси честною Твоею Кровию. Ниспосли ми 
благодать Твою, попаляющую во мне страс- 
тей терние, призвавый мене, грешную, на де- 
ло служения о Твоем имени; без Тебе не мо- 
жем творити ничесоже: посети убо нощию и 
искуси сердце мое, внегда предстояти ми у 
возглавия болящих и низверженных; уязви 
душу мою Твоею любовию, вся терпящею и 
николиже отпадающею. Тогда возмогу, То- 
бою укрепляема, подвигом добрым подвиза- 
тися и веру соблюсти, даже до последнего 
моего издыхания. Ты бо еси Источник исце- 
лений душевных же и телесных, Христе, Бо- 
же наш, и Тебе, яко Спасителю человеков и 
Жениху душ, грядущему в полунощи, славу 


МОЛИТВЫ О БОЛЯЩИХ 281 


и благодарение и поклонение возсылаем, ны- 
не и присно и во веки веков. Аминь. 


Об исцелении недугов телесных молятся: 


В болезнях головы: св. Иоанну Крестителю (стр. 
81). В болезнях глаз: пред иконой Божией Матери 
«Казанская» (стр. 196), свт. Алексию Московскому 
(стр. 240). При зубной боли: священномученику Ан- 
типе Пергамскому (стр. 241). В болезнях живота: ве- 
ликомученику Артемию (стр. 242). При увечье или 
боли рук: пред иконой Божией Матери «Троеручица» 
(стр. 197). В болезнях ног: преп. Серафиму Саров- 
скому (стр. 242). При лихорадке: преп. Марону Си- 
рийскому (стр. 243). При грудных и легочных болез- 
нях: свт. Димитрию Ростовскому (стр. 244). В жен- 
ских немощах: преп. Давиду Гареджийскому (стр. 
245). При расслаблении членов: преп. Александру 
Свирскому (стр. 246). При безсоннице: преп. Иринар- 
ху Ростовскому (стр. 246). При детской безсоннице: 
семи отрокам Ефесским (стр. 247). Вообще в болез- 
ненном состоянии: великомученику Пантелеимону, 
святым Косме и Дамиану, Киру и Иоанну, Ермолаю, 
Диомиду, Фотию и Аниките (стр. 248) 


Об исцелении недугов душевных молятся: 


О соблюдении обетов: мученику Полиевкту (стр. 
249). При обуревании неверием: апостолу Фоме (стр. 
249). В унынии: свт. Тихону Задонскому (стр. 250). 
В отчаянии: свт. Иоанну Златоусту (стр. 251). При 
гневливости: преп. Ефрему Сирину (стр. 252). При 
высокоумии, самомнении и кичливости: преп. Сер- 
гию Радонежскому (стр. 232). 

Глас 3-й. Песнь 1 


Пресекаемое море жезлом дрёвле, Израиль прой- 
де яко по пустыни, и крестообразно яве предуготов- 
ляет стези. Сего ради пойм во хвалении чудному Бо- 
гу нашему, яко прославися. 


Припев: Милостиве Господи, услыши мо- 
литву раб Свойх, молящихся Тебе. 


В день печали, нашедшия на ны, к Тебе, 
Христё Спасе, припадающе, Твоея милости 
просим. Облегчи болезнь раба Твоего, изре- 
ки нам яко и сотнику: иди, се здрав есть от- 
рок твой. 


Мольбы и моления, с воздыханием к Тебе 
вопиём, Сыне Божий, помилуй нас. Воздвиг- 
ни со одра лежащаго, яко разслабленнаго, 
словом: возьми одр твой, глаголя, отпущают- 
ся ти греси твои. 


Слава: Твоего, Христе, образа подобию по- 
клоняющеся, верою целуем, и болящему 

здравия просим, подражающе кровоточивей, 
яже подольца риз Твоих коснуся, и исцелё- 
ние недуга прият. 


И ныне: Пречистая Госпоже Богородице, 
всем известная Помощница, не презри нас, 
к Тебе припадающих, молӣ яко блага Свое- 
го Сына и Бога нашего дати здравие боля- 
щему, да Тя с нами прославляет. 


Песнь З 


Иже от не сущих вся приведый, словом созидае- 
мая, совершаемая духом, Вседержителю Вышний, в 
любви Твоей утверди менё. 


Иже от тяжких болезней на земли повер- 
жен, к Тебе, Христе, с нами вопиет, подаждь 
здравие телеси его, яко же Иезекии плакав- 
шуся к Тебе. 


Призри, Господи, на наше смирение, и не 
помянӣ беззаконий наших, но веры ради бо- 
лящаго, яко прокаженнаго, словом исцелӣ 
ему болезнь, да Твое, Христе Боже, славит- 
СЯ ИМЯ. 


Слава: Церковь, юже еси освятил, на ту, 
Христё, не даждь поношёния, но воздвигни 
невидимо в недузе на одре лежащаго, в нёй- 
же молимтися: да не рекут невернии, где есть 
Бог их. 

И ныне: Твоему пречистому, Богородице, 
образу руце воздёюще вопиём, услыши раб 
Твоих молитву и спаси в болезни лежащаго, 
да от болезни возстав, воздаст обеты, яже в 
печали глаголаша уста его. 


Седален, глас 8-й 


На одре греховнем лежаща мя, и страсть- 
ми уязвена, и якоже воздвигл еси Петрову 
тёщу и спасе разслабленнаго носима со од- 
ром, тако и ныне посетӣ, Милостиве, боля- 
щаго, понесый недуги рода нашего. Тебе Еди- 
наго вемы, терпелива и милосерда, милости- 
ва врача душам и телесем, Христа Бога на- 
шего, наводяща недуги и паки исцеляюща, 
подавающа прощение кающимся о согреше- 
ниих, Единаго милосердаго и милостиваго. 


Слава: Аз грешный плачуся на одрё своем 
лежа, прощение ми подаждь, Христе Боже, 
и от болезни сея воздвигни мя, и яже есмь 
от юности грехи сотворил, избыти ми сих мо- 
литвами Богородицы даруй. 


И ныне: Умилосёрдися и спаси мя, воздвиг- 
ни мя от одра болезненнаго, мощь бо моя во 
мне изнеможе и весь нечаянием одержим 
есмь, Мати Божия Пречистая, исцели неду- 

гующа люте, Ты бо еси помощница хри- 
стианом. 


Песвь 4 


Положил еси к нам твёрдую любовь Господи: Еди- 
нороднаго бо Твоего Сына за ны на смерть дал еси, 
темже Ти зовём благодаряще: слава силе Твоей, Гос- 
ПОДИ. 


Уже отчаянна лютым недугом и к смерти 
приближившася, возврати, Христе, на живот 
и даждь плачущимся утеху, да вси прослав- 
ляем Твоя святая чудеса. 


Тебе, Творче, каемся во своих гресех, яко 
не хощеши смерти грешничи, оживи, уздра- 
ви болящаго, да востав послужит Ти, испо- 
ведуя с нами Твою благость. 


Слава: Слезы Манасийины, Ниневитян по- 
каяние, Давидово исповедание прийм, вско- 
ре спасл еси, и наши молитвы ныне приими, 
даждь здравие болящему, о немже Тя молим. 


И ныне: Подаждь нам Твою милость, Гос- 
поже, всегда на Тя надёющимся, испроси 
здравие болящему, врачебнии Твои руце с 
Предтечею, Богородице, ко Господу Богу про- 
стирающи. 

Песнь 5 


На земли невидимый явился еси, и человёком во- 
лею сожил есй непостижимый, и к Тебе утренююще, 
воспеваем Тя, Человеколюбче. 


Дщерь Иайрову уже умёршу, яко Бог ожи- 
вил еси, и ныне возведи, Христе Боже, от 
врат смертных болящаго, Ты бо еси путь и 
живот всем. 


Сына вдовича оживив Спасе, и тоя слезы 
преложив на радость, спаси от недуга тлею- 
щаго раба Своего, да и наша скорбь и бо- 
лезнь на радость приидет. 


Слава: Огненну болезнь тёщи Петрбве при- 
косновением Твоим исцелив, и ныне возста- 
ви болящаго раба Твоего, да востав яко Иона, 
послужит Ти. 


И ныне: Скорбнии, смиреннии, грешнии, 
не имущии дерзновёния к Тебе, Пречистая 
Богомати, вопиём, умолӣ Сына Своего Хри- 
ста дати болящему здравие телеси. 


Песнь 6 


Бездна последняя грехов обыде мя, и исчезает дух 
мой: но прострый, Владыко, высокую Твою мышцу, 
яко Петра мя, Управителю, спаси. 

Бездну милосердия и милости имея, Хри- 
сте Боже, услыши моления раб Твоих. Ты бо 

еси Петром Тавифу воскресив, Ты и ныне в 
болезни лежащаго воздвигни, послушав цер- 
ковных молитвенник. 


Врачу душам и телесем нашим, понесый 
недуги всего мира, Христе, и Енея Павлом 
исцеливый, Ты и ныне болящаго исцели свя- 
тых апостол молитвами. 


Слава: Преложи, Христе, на радость рыда- 
ние о недужнем скорбящем, да Твою полу- 
чивши милость, внидут в дом Твой со обет- 
ными дармӣ, славяще Тя в Троице Единаго 
Бога. 


И ныне: Приидите, о друзи, поклонимся 
молящеся о болящем Божией Матери. Та бо 
имеет власть недужныя исцеляти, со без- 
мездникома вкупе, духовным невидимо по- 
мазующи маслом. 


Кондак, глас 3-й 


Душу мою, Господи, во гресёх всяческих, 
безмёстными деяньми разслаблену воздвиг- 
ни божественным Своим человеколюбием, 
яко же и разслабленнаго воздвигл еси древ- 
ле, да зову Ги спасаемь: щедре Христе, даждь 
ми исцеление. 

Икос 


Иже руки Своея горстию содержай концы, 
Иисусе Боже, Иже Отцу собезначальный и 
Духу Святому совладычествуя яко плотию, 
явился еси недуги исцеляя и страсти очис- 
тил еси, слепыя просветил еси, и разслаблен- 
наго словом Божественным совозставил еси, 
сего право ходяща сотворӣв и одр повелел 
еси на рамо взяти. Тем же вси с ним воспе- 
ваем и поем: щёдре Христе, даждь ми исце- 
ление. 


Песнь 7 


Прежде образу златому, персидскому чтилищу 
отроцы не поклонйшася, триё поюще посреде пещи: 
отцев Боже, благословен еси. 


О, Кресте Пресвятый Христов, честное 
Древо Животное, Тобою смерть погибе и 
мёртвии воскресоша, и ныне болящаго исце- 
ли и оживи, якоже при Елене умершую де- 
вицу. 


Долгую и лютую болезнь Иовлю на гнои- 
щи и в червех, того молящася, словом исце- 
лил еси, Господи. И ныне же в церкви о бо- 
лящем мӧлим Тя, яко благ исцели невидимо 
молитвами святых Твоих. 

Слава: Вси вёмы, яко умрети нам есть, Те- 
бе Богу тако изволившу, но на мало время, 
Милостиве, здравия просим болящему, пре- 
мени от смерти на живот, даждь скорбящим 


утеху. 


И ныне: Пособствуй и помогай нашему си- 
ротству, Богородице, Ты бо вёси время и час, 
когда умолити Сына Своего и Бога нашего, 
дати болящему здравие и прощение от всех 
грех. 


Песнь 8 


Служити Живому Богу, в Вавилоне отроцы претер- 
пёвше, о мусикийских органех нерадӣша, и посредё 
пламене стояще, боголёпную песнь воспеваху, глаго- 
люще: благословите, вся дела Господня, Господа. 


Милость покажи, Владыко, в болезни ра- 
ба Твоего, и скоро исцелӣ, милостиве Хри- 
сте Боже, и еще смерти не предаждь судней, 
да Ги покаяние воздаст. Сам бо рекл еси: не 
хощу смерти грешничи. 


Господи милостиве, Твоя преславная чуде- 
са да и до нас ныне достигнут: бесы проже- 
ни, недуги погуби, раны исцели, болезни ув- 
рачуй, и потворы и чародёяния и всякия язи 
избави ны. 

Слава: Запретивый, Христе, морским вёт- 
ром, и страх ученик на радость преложӣвый, 
и ныне запрети тяжким болёзнем, труждаю- 
щим раба Твоего, да вси возвеселимся хва- 
ляще Тя во веки. 


И ныне: Избави, Богородице, от обышеёд- 
ших ны печалей, различных недуг, отравы же 
и чародейства, и бесбвскаго мечтания и от 
навета злых человек и от напрасныя смер- 
ТИ, МӦОЛИМТИСЯ. 


Песнь 9 


На Синайстей горе виде Тя в купинё Моисей, 
неопально огнь Божества зачёншую во чреве: Дани- 
Ил же Тя виде гору несекомую, жезл прозябший, Ис- 
аиа взываше, от корене Давидова. 

Источниче жизни, подателю, Христе, ми- 
лости, не отврати лица Твоего от нас. Облег- 
чи болезнь утружденному болезнию, и воз- 
двигни яко Фаддёем Авгаря, да присно Тебе 
славит со Отцем и Святым Духом. 


Евангельскому верующе гласу, Твоего 
ищем обета, Христе: просите бо, рече, и даст- 
ся вам. Тем и ныне предстояще молим ТЯя, 
возстави со одра здрава лютым повержена 
недугом, да Тя с нами вкупе величает. 


Слава: Мучимый недугом, внутрь невиди- 
мыми ранами, Тебе, Христе, с нами вопиет, 

не нам, Господи, не нас ради, вси бо мы ис- 
полнены грехов, но Матерними Твоими и 
Предтёчевыми молитвами даждь исцеление 
болящему, да Тя вси возвеличим. 


И ныне: Божия Мати Пречӣстая, со все- 
ми святыми призываем Тя, со ангелы и ар- 
хангелы, с пророки и патриархи, со апосто- 
лы, с преподобными и праведными молити- 
ся Христу Богу нашему дати здравие боля- 
щему, да Тя вси величаем. 


Молитва 


Боже сильный, милостию строяй вся на 
спасение роду человеческому, посети раба 
Своего сего (имя), нарицающа имя Христа 
Твоего, исцели его от всякаго недуга плот- 
скаго; и отпустй грех и греховныя соблазны, 
и всяку напасть, и всяко нашествие непри- 
язнено далече сотвори от раба Твоего. И воз- 
двйгни от одра греховнаго, и устрой его во 
Святую Твою Церковь здрава душею и телом, 
и делы добрыми славящаго со всеми людь- 
ми имя Христа Твоего, яко Тебе славу воз- 
сылаем, со Безначальным Ти Сыном, и со 
Святым Духом, ныне и присно и во веки ве- 
ков. АМИНЬ. 


АКАФИСТ ПРЕСВЯТОЙ БОГОРОДИЦЕ 
РАДИ ИКОНЫ ЕЕ, ИМЕНУЕМОЙ 
«НЕУПИВАЕМАЯ ЧАША» 


Кондак 1 


Избранное и дивное избавление нам даро- 
вася, — Твой образ честный, Владычице Бо- 
городице, яко избавльшеся явлением его от 
недугов душевных и телесных и скорбных об- 
стояний, благодарственная хваления прино- 
сим Ти, Всемилостивая Заступнице. Ты же, 
Владычице, «Неупиваемою Чашею» нами 
именуемая, приклонися благоутробно к на- 
шим воздыханием и воплем сердечным, и из- 
бавление подаждь страждущим недугом пи- 
анства, да с верою воззовем Ти: Радуйся, 
Владычице, Неупиваемая Чаша, духовную 
жажду нашу утоляющая. 


Икос 1 


Ангельстии чини и праведников сонмы не- 
престанно славят Тя, Царицу Богородицу, хо- 

датаицу о многогрешнем роде христианском, 
погрязшем в беззаконии и пребывающем во 
гресех, ибо во утешение и спасение даруе- 
ши ему милость Свою чрез многоименуемыя 
чудотворныя иконы Твоя, ихже яко звезды 
небесныя по всей земли нашей зрим; к еди- 
ному же из сих образов, «Неупиваемая Ча- 
ша» именуемому, припадающе, из глубины 
сердца взываем Ти: Радуйся, неприступнаго 
Божества селение; радуйся, непрестанное 
людей удивление. Радуйся, скорбями грехи 
наша очищающая; радуйся, печальми наша 
немощи врачующая. Радуйся, милость Свою 
чрез чудотворныя иконы Твоя нам свыше по- 
сылающая; радуйся, явлением их скорбная 
сердца наша возвеселяющая. Радуйся, пре- 
чудное всех с Богом примирение; радуйся, ге- 
енны вечныя избавление. Радуйся, Владычи- 
це, Неупиваемая Чаша, духовную жажду на- 
шу утоляющая. 


Кондак 2 


Видящи, Пресвятая Владычице, скорби 
сердечныя, муки душевныя, искреннее пока- 
яние людей, одержимых губительным поро- 
ком пианства, благоволила еси явити Бого- 
спасаемому граду Серпухову милость Свою 
явлением пречуднаго образа Своего «Неупи- 

ваемая Чаша», да вси к нему припадающе с 
верою и сокрушенным сердцем, получивше 
исцеление от тяжкаго недуга своего, из глу- 
бины души вопиют Богу: Аллилуиа. 


Икос 2 


Разумев трикратное явление преподобна- 
го Варлаама и повеление его в путь шество- 
вати в богоспасаемый град Серпухов, чело- 
век некий, страстию пианства одержимый, 
обрете тамо в монастыре икону Твою святую, 
«Неупиваемая Чаша» именуемую. Мы же, 
видяще таковое о нас, грешных, попечение, 
с благоговением вопием Ти: Радуйся, чрез 
благочестивых людей славу чудес Твоих 
грешным открывающая; радуйся, путеводи- 
тельнице прозорливая, путь спасения им по- 
казующая. Радуйся, всеблагая наша настав- 
нице, любовию Твоею нас привлекающая; ра- 
дуйся, за вся благодеяния Твоя благодарению 
нас научающая. Радуйся, скорбь нашу в ра- 
дость претворяющая; радуйся, несомненною 
надеждою нас увеселяющая. Радуйся, губи- 
тельныя страсти наша разрушающая; радуй- 
ся, благим намерением способствующая. Ра- 
дуйся, Владычице, Неупиваемая Чаша, ду- 
ховную жажду нашу утоляющая. 

Кондак 3 


Сила Вышняго и благодать Владычицы 
укрепляше некоего человека, страждущаго 
недугом пианства, егда он, нозе расслабле- 
ны имуще, иде во град Серпухов, повеление 
Богоматери, чрез преподобнаго Варлаама ре- 
ченное, исполняя. Пришед же во град сей, 
обрете икону Пречистыя Богоматери, абие 
исцеле от недуга своего, душевнаго и теле- 
снаго, и из глубины души благодарственно 
воззва Богу: Аллилуиа. 


Икос З 


Имуще источник неоскудеваемый, неупи- 
ваемую чашу небесных дарований, не токмо 
люди града Серпухова, но и вси православ- 
нии христианы иных градов и весей, прите- 
кающии к Твоему пречудному образу, «Не- 
упиваемая Чаша» именуемому, и пред сим 
получив исцеление, припадающе, благодар- 
ными устами вопиют Ти: Радуйся, купель, в 
нейже вся скорби наша погружаются; радуй- 
ся, чаше, еюже радость спасения нашего вос- 
приемлем. Радуйся, наша немощи душевныя 
и телесныя врачующая; радуйся, страсти на- 
ша силою молитв Твоих укрощающая. Радуй- 
ся, коемуждо во всякой потребе просящим 


296 АКАФИСТ ПРЕСВЯТОЙ БОГОРОДИЦЕ 


полезная дарующая; радуйся, безчисленныя 
щедроты всем подающая. Радуйся, милости 
сокровище нам открывающая; радуйся, ми- 
лосердие к падшим являющая. Радуйся, Вла- 
дычице, Неупиваемая Чаша, духовную жаж- 
ду нашу утоляющая. 


Кондак 4 


Бурю внутрь имущии помышлений сумни- 
тельных, но с искренним покаянием прите- 
кающии к Твоему неизреченному милосер- 
дию, одержимии пианственною страстию, по- 
лучают исцеление, и из глубины сердца во- 
пиют рожденному от Тебе Спасителю наше- 
му: Аллилуиа. 


Икос 4 


Слыша Господь тяжкия скорби, вопли и 
плач жен, стариц, детей, сродницы коих обу- 
реваеми суть пианственною страстию, даро- 
ва им, Владычице, Твою икону, от неяже вси 
притекающии обретают утешение и радость 
духовную, и вопиют Ти со слезами: Радуй- 
ся, Агнице, рождшая Агнца, вземлющаго гре- 
хи мира; радуйся, чаше, черплющая нам ра- 
дость от источника безсмертия. Радуйся, 
скорбных матерей утешение; радуйся, безна- 

дежных надеждо. Радуйся, притекающих к 
Тебе благодатное охранение; радуйся, скор- 
бящих отрадо и увеселение. Радуйся, волне- 
ние страсти пианства утишающая; радуйся, 
руку помощи Твоея требующим простираю- 
щая. Радуйся, Владычице, Неупиваемая Ча- 
ша, духовную жажду нашу утоляющая. 


Кондак 5 


Яко боготечную звезду, честную икону 
Твою Ты нам показала еси, Владычице ми- 
ра, юже мы зряще, с верою сердечною моля- 
щеся Тебе, Богородице, глаголем: Исцели 
пианством и иною болезнию душевною и те- 
лесною страждущих, верных же научи воспе- 
вати хвалу Богу: Аллилуиа. 


Икос 5 


Видяще чудеса преславныя и знамения 
пречудныя, бываемыя не токмо от иконы 
Твоея, Богомати, во граде Серпухове явлен- 
ныя, но и от по подобию сея иконы списан- 
ных изображений, припадающе к ним, сми- 
ренно вопием Ти: Радуйся, скоропредстатель- 
ная помощнице усердно к Тебе притекаю- 
щих; радуйся, благосердная услышательни- 
це молений наших. Радуйся, град Серпухов 

благословением Твоим осенившая; радуйся, 
в пределах Московских славу чудес Твоих 
показавшая. Радуйся, всем требующим со- 
кровище исцелений неоскудное; радуйся, в 
трезвении благоподвизающихся всемощная 
покровительнице. Радуйся, ведущим брань 
противу мира, плоти, диавола и пианства до- 
брая споспешнице; радуйся, в мире благо- 
честно живущих усердная заступнице. Ра- 
дуйся, Владычице, Неупиваемая Чаша, ду- 
ховную жажду нашу утоляющая. 


Кондак 6 


Проповедающе чудеса Твоя, Богородитель- 
нице, от иконы Твоея, «Неупиваемая Чаша» 
именуемыя, бываемыя, молим Тя, Пречистая, 
со слезами: избави всех нас от виннаго при- 
страстия и от падения греховнаго, научи нас 
воздержанию, подвизая воспевати Богу: Ал- 
лилуиа. | 


Икос 6 


Возсияла еси в светлости Божественныя 
славы, Дево Богоотроковице, на младенца, 
превечнаго Бога, Господа нашего Иисуса 
Христа, зряще, Иже в сосуде, аки в неупи- 
ваемей чаше предстоит, якоже Тя видим изо- 
браженную на иконе Твоей, «Неупиваемая 

Чаша» таинственно пронареченней, от неяже 
избавление от пианственней страсти прите- 
кающим с верою даруеши, сего ради со слеза- 
ми приносим Тебе гласы немолчныя сице: Ра- 
дуйся, яко о тебе радуется и торжествует ан- 
гельский собор и человеческий род; радуйся, 
яко Твоя слава превосходит похвалы земныя 
и небесныя. Радуйся, таинственным изобра- 
жением Сына в сосуде Тайну Божественныя 
Евхаристии нам открывающая; радуйся, рож- 
деннаго Тобою Агнца, всегда ядомаго и ни- 
когдаже иждиваемаго, нам дивно указующая. 
Радуйся, Чаше жизни и безсмертия, ко вра- 
там вечныя жизни нас приводящая; радуйся, 
источником нетления и радости жаждущия 
души напояющая. Радуйся, неисчетною бла- 
гостию не оставляющая самых презренных и 
отверженных; радуйся, от рова погибели ми- 
лосердием Твоим исхищающая безнадежных. 
Радуйся, Владычице, Неупиваемая Чаша, ду- 
ховную жажду нашу утоляющая. 


Кондак 7 


Хотя человек некий возблагодарити Тя, 
Владычице, за исцеление от недуга пианства, 
украси Твою пречудную икону, Богомати, во 
граде Серпухове пребывающую, из глубины 
сердца воспевая Богу: Аллилуиа. 

Икос 7 


Новое чудо видим, Владычице, от иконы 
Твоея святыя: страждущий бо недугом пиан- 
ства некий раб Божий Стефан, прибегая к 
Твоему матернему предстательству, от тяж- 
каго недуга своего избавися, и благодаряще 
Тя, благолепными дары икону Твою украси, 
и припадающе к ней, со слезами возопи Те- 
бе тако: Радуйся, Живоносный Источниче ис- 
целений; радуйся, Чаше небесная Божест- 
венных дарований. Радуйся, реко исцелений 
приснотекущая; радуйся, море, вся наша 
страсти потопляющее. Радуйся, под тяжес- 
тию греха пианства падающих матернима ру- 
кама Твоима возставляющая; радуйся, бла- 
годарственныя дары не отвергающая. Радуй- 
ся, сердца благочестивых людей возвеселя- 
ющая; радуйся, вся благая наша прошения 
исполняющая. Радуйся, Владычице, Неупи- 
ваемая Чаша, духовную жажду нашу утоляю- 
щая. 


Кондак 8 


Странно и сумнительно неверующим слы- 
шати, како икона Твоя святая «Неупиваемая 
Чаша» Божественных исцелений источает 
чудо. Мы же, верующе слову Твоему, Вла- 

дычице, реченному к первописанней Твоей 
иконе: «Благодать Рождшагося от Мене и 
Моя с сею иконою да будет», — веруем, яко 
и сия икона Твоя благодать Твою источает. 
Темже благоговейно поклоняющеся, лобыза- 
ем ю, вопиюще Богу: Аллилуиа. 


Икос 8 


Все упование людие, страждущии недугом 
пианства, на Тя, Владычице, возлагают. При- 
клонися к немощем и страстем нашим, кто 
бо нас, грешных, изведет из рова погибели 
и нищеты духовныя и телесныя, аще не Ты, 
Владычице; сего ради, приклонше колена 
пред Гвоим пречистым образом, вопием Ти 
тако: Радуйся, моления грешников не отвер- 
гающая; радуйся, призывающим Тя Свою не- 
бесную помощь ниспосылающая. Радуйся, 
глубину милосердия Твоего грешным пока- 
зующая; радуйся, отчаянных и безнадежных 
ободряющая. Радуйся, одержимым страстию 
пианства руку помощи простирающая; радуй- 
ся, терпеливых страдальцев благодатными 
дарами утешающая. Радуйся, недуги наша, 
душевныя и телесныя, врачующая; радуйся, 
суетныя радости мира сего презирати нас на- 
учающая. Радуйся, Владычице, Неупиваемая 
Чаша, духовную жажду нашу утоляющая. 

Кондак 9 


Всякое естество ангельское удивися делу 
Твоего милосердия, Господи, яко даровал еси 
грешному роду человеческому твердую За- 
ступницу и Помощницу, к нашим немощем 
приклоняющуюся, и от горькаго недуга пи- 
анства свобождающую, верныя же научаю- 
щую пети Богу: Аллилуиа. 


Икос 9 


Ветия человечестии недоумеют восхвали- 
ти по достоянию славное, Владычице, иконы 
Твоея явление, ниже мы, грешнии, от сквер- 
ных устен наших возможем принести достой- 
ное похваление Заступнице нашей. Обаче не- 
исчетная чудеса, иконою Твоею являемая, 
видевше, душею и сердцем радуяся, Тебе гла- 
голем: Радуйся, от священнаго лика Твоего 
чудеса источающая; радуйся, от бед и скор- 
бей скоро избавляющая. Радуйся, отвергаю- 
щих Тя посрамляющая; радуйся, от всякаго 
зла прибегающих к Тебе сохраняющая. Ра- 
дуйся, кротким сиянием Твоим мрак греха и 
мглу страстей наших разгоняющая; радуйся, 
души наша любовию к Тебе и Сыну Твоему 
исполняющая. Радуйся, на стезю покаяния 
нас премудре наставляющая; радуйся, добра- 

го ответа пред Судиею Праведным нам усерд- 
ная ходатаице. Радуйся, Владычице, Неупи- 
ваемая Чаша, духовную жажду нашу утоля- 
ющая. 


Кондак 10 


Спасти хотя многия страждущия недугом 
пианства, чудную икону Твою, Богомати, да- 
ровала еси, да вси, одержимии сею страстию, 
к чудотворному образу Твоему притекант, и, 
получив исцеление, во умилении взывают 
Богу: Аллилуиа. 


Икос 10 


Стена еси и щит, Богомати, людем, страж- 
дущим недугом пианства, и всем, усердно к 
Тебе притекающим, и икону Твою святую 
благоговейно чтущим. Ибо сию дарова нам 
благих податель Господь в помощь и врачев- 
ство от губительной страсти, и сим внуша- 
ет нам пети Тебе: Радуйся, отчаянных надеж- 
до и печалей наших утоление; радуйся, 
болезней душевных и телесных исцеление. 
Радуйся, нашу скверну чистотою Твоею очи- 
щающая; радуйся, Своею благодатию наше 
недостоинство просвещающая. Радуйся, бре- 
ние наше тленное в нетление облекающая; 

радуйся, моления наша Твоим предстатель- 
ством подкрепляющая. Радуйся, в неможе- 
нии нашем нас утверждающая; радуйся, об- 
легающий нас облак страстей скоро разго- 
няющая. Радуйся, Владычице, Неупиваемая 
Чаша, духовную жажду нашу утоляющая. 


Кондак 11 


Пение наше смиренное, от полноты люб- 
ви и усердия Тебе приносимое, не презри, 
Чистая, и не отврати от отчаявшихся и 
страждущих недугом пианства лика Своего, 
но помоги им и нам очиститься от всякия 
скверны греховныя, да возможем достойно и 
праведно пети Богу: Аллилуиа. 


Икос 11 


Светоприемную свещу зрим Тя, Пресвятая 
Дево, ибо образ Твой святый лучами благо- 
дати Твоея мглу греховную прогоняет и на 
светлую стезю добродетелей наставляет с ве- 
рою зовущих Ти таковая: Радуйся, заступле- 
нием Твоим от суеты мира сего многомятеж- 
наго нас избавляющая; радуйся, приражения 
страстей плотских отражати нам помогаю- 
щая. Радуйся, мысль благу в сердце наше по- 
лагающая; радуйся, нечистую совесть нашу 

просвещающая. Радуйся, от мучительнаго не- 
дуга пианства страждущих избавляющая; ра- 
дуйся, к искреннему покаянию и вразумле- 
нию призывающая. Радуйся, души всех 
озлобленных умягчающая; радуйся, на по- 
мощь Тя призывающих и имя Твое славящих 
спасающая. Радуйся, Владычице, Неупивае- 
мая Чаша, духовную жажду нашу утоляю- 
щая. 


Кондак 12 


Благодать Божия, присущая иконе Твоей, 
«Неупиваемая Чаша» именуемой, влечет к 
ней, Владычице, всех скорбящих, обездолен- 
ных, вдов и стариц, а наипаче же всех страж- 
дущих недугом пианства, и не тщетны отхо- 
дят, Пречистая, от неупиваемыя чаши Тво- 
их Божественных дарований, но неоскудно 
получая цельбы от чудотворнаго образа Тво- 
его, Всеблагая, благодарственно поют Богу: 
Аллилуиа. 


Икос 12 


Поюще Твоя чудеса и велию милость, лю- 
дем, одержимым страстию пианства, явлен- 
ныя, молим Тя, Владычице, спаси и помилуй, 
и настави нас на стезю праву, и не остави 

нас, покрова Твоего ищущих и зовущих Ти: 
Радуйся, к воздержанию от греха пианства 
всех подвизающая; радуйся, от пристрастия 
к вину росою милости Твоея свобождающая. 
Радуйся, страждущих от тяжкаго греха пи- 
анства присное врачевание; радуйся, бедст- 
вующим в страстех скорая помощнице. Ра- 
дуйся, малодушных дивное ободрение; радуй- 
ся, благодушных велия радость. Радуйся, гор- 
дых смиряющая; радуйся, смиренныя возвы- 
шающая и всем спасения желающая. Радуй- 
ся, Владычице, Неупиваемая Чаша, духов- 
ную жажду нашу утоляющая. 


Кондак 13 


О премилостивая Мати сладчайшаго Гос- 
пода нашего Иисуса Христа! Нынешнее на- 
ше услыши моление и избави нас от всех не- 
дугов, душевных и телесных, наипаче же сво- 
боди страждущих недугом пианства рабов 
Твоих (имена), да не во зле погибнут, но да 
спасенныя Тобою, присно вопиют Богу: Ал- 
лилуиа. 


Этот кондак читается трижды, затем 1 
икос: Ангельстии чини и праведников сонмы... и їЇ 
кондак: Избранное и дивное избавление... 


-й 
-й 

Молитва 


О, премилосердная Владычице! К Твоему 
заступлению ныне прибегаем, молений на- 
ших не презри, но милостиво услыши нас: 
жен, детей, матерей; и тяжким недугом пи- 
анства одержимых и того ради от матере 
своея — Церкви Христовой и спасения отпа- 
дающих братий и сестер и сродник наших ис- 
цели. 

О, милостивая Мати Божия, коснися сер- 
дец их и скоро возстави от падений грехов- 
ных, ко спасительному воздержанию приве- 
ДИ ИХ. 

Умоли Сына Своего, Христа Бога нашего, 
да простит нам согрешения наша и не отвра- 
тит милости Своея от людей Своих, но да 
укрепит нас в трезвении и целомудрии. 

Приими, Пресвятая Богородице, молитвы 
матерей, о чадах своих слезы проливающих, 
жен, о мужех своих рыдающих, чад, сирых 
и убогих, заблуждшими оставленных, и всех 
нас, к иконе Твоей припадающих. И да при- 
идет сей вопль наш, молитвами Твоими, ко 
престолу Всевышняго. 

Покрый и соблюди нас от лукаваго ловле- 
ния и всех козней вражиих, в страшный же 
час исхода нашего помоги пройти непреткно- 


308 АКАФИСТ ПРЕСВЯТОЙ БОГОРОДИЦЕ 


венно воздушная мытарства, молитвам Тво- 
ими избави нас вечнаго осуждения, да покры- 
ет нас милость Божия в нескончаемыя веки 
веков. Аминь. 


Тропарь, глас 4-й 


Днесь притецем вернии к Божественному 
и пречудному образу Пресвятыя Богоматери, 
напояющей верных сердца небесною неупи- 
ваемою чашею Своего милосердия, и людем 
верным чудеса показующей. Яже мы видяще 
и слышаще духовно празднуем и тепле во- 
пием: Владычице премилостивая, исцели на- 
ша недуги и страсти, молящи Сына Твоего 
Христа Бога нашего спасти души наша. 


Кондак, глас 6-й 


Бысть чрево Твое святая Трапеза, имущая 
Небеснаго Хлеба, Христа Бога нашего, от 
Негоже всяк ядый не умирает, якоже рече 
всех, Богородительнице, Питатель. 


АКАФИСТ 
ВЕЛИКОМУЧЕНИКУ И ПОБЕДОНОСЦУ 
ГЕОРГИЮ 


Кондак 1 


Возбранному воеводе и победоносцу Геор- 
гию составим похвалу, яко ходатаю нашему 
и скорому помощнику: ты же, святый вели- 
комучениче, яко имеяй дерзновение ко Гос- 
поду, от всяких нас бед свободи, да зовем ти: 
радуйся, Георгие, великий победоносче. 


Икос 1 


Ангелов Творец и всея твари Содетель, 
явивый тя Церкви Своей веры поборника и 
за веру непобедимаго страстотерпца, внуша- 
ет нам, за подвиги страданий твоих, восхва- 
ляти тя, святе Георгие, сице: Радуйся, до 
конца Иисуса Сына Божия возлюбивый; ра- 
дуйся, за имя Его с любовию душу свою по- 
ложивый. Радуйся, исповедниче, от Бога при- 
званный; радуйся, подвижниче, Божиею бла- 

годатию прославленный. Радуйся, Ангелов 
сожителю; радуйся, пророков равностояте- 
лю. Радуйся, Георгие, великий победоносче. 


Кондак 2 


Видя гонение нечестивых на христианы, не 
убоялся еси козни их и мучительства, Бого- 
мудре, но яко добрый воин Христов, вся своя 
нищым раздав, волею потёкл еси на совет их 
неправедный, Христу, Вождю и Богу своему 
поя: Аллилуиа! 


Икос 2 


Разумно уразумев Единаго Бога, в триех 
ипостасех боголепно покланяемаго, твердым 
умом исповедал еси Его на соборищи нече- 
стивых, и тако обличил еси безумнаго царя 
безумное поклонение твари. Сего ради за 
твое высокое любомудрие приими от нас, Ге- 
оргие, усердныя похвалы: Радуйся, Единаго 
Истиннаго Бога проповедниче; радуйся, Пре- 
святыя Гроицы верный защитниче. Радуйся, 
велию православнаго исповедания тайну не- 
верным показавый; радуйся, идольскаго слу- 
жения прелесть обличивый. Радуйся, рито- 
ре Божественный; радуйся, витйе, премудро- 

сти исполненный. Радуйся, Георгие, великий 
победоносче. 


Кондак 3 


Сила Божия, просвещающая всякаго чело- 
века, грядущаго в мир, и в темнице тя, 
страждущаго, посетила есть, смиренномудре 
Георгие: понеже ты вся жития сего тленная, 
яко уметы презрев, Единому Христу приле- 
пился еси, да за имя Его добре воинствовав, 
сподобишися тому со Ангелы вечно воспева- 
ти: Аллилуиа. 


Икос З 


Имея ум и сердце, Духом Святым озарен- 
ныя, ты по внушению Его поревновал еси 
подвизатися за имя Христово, до крбве стоя 
бо мужественно в вере, обличил еси возне- 
сенную нечестиваго соборища гордыню. Се- 
го ради хвалим тя, всемудре Георгие, сице: 
Радуйся, щите, воздвигнутый на охранение 
благочестия; радуйся, мечу, подъятый на по- 
сечение нечестия. Радуйся, столпе веры; ра- 
дуйся, стенб и утверждение Христовы Церк- 
ви. Радуйся, верных удобрение; радуйся, не- 
верных страх и посрамление. Радуйся, Геор- 
гие, великий победоносче. 

Кондак 4 


Безумный мучитель, дышущий на тя убий- 
ством, страстотерпче Георгие, жаждал бо 
крове твоея, яко пес алчный, повелевая рас- 
пяти на колесе тело твое и злейшым мукам 
предати: ты же, возмогая о Господе, с твер- 
дым упованием к Богу взывал еси: Аллилуиа. 


Икос 4 


Слышавше от тебе Диоклитиан и жрецы 
идольстии словеса премудрости, распыхаху- 
ся на тя злобою, паче же егда рекл еси: о 
царю мучителю! почто мя всуе истязуеши, 
мне бо еже жити Христос, и еже умрети при- 
обретение; трудно ти есть против рожна пра- 
ти. Сего ради мы взываем ти, великоимени- 
те Георгие, сице: Радуйся, за мужественное 
исповедание веры на колесе кровь свою про- 
лиявый; радуйся, кровию своею торжество 
веры возвеличивый. Радуйся, Апостолов со- 
ревнителю; радуйся, вольным Христовым 
страстем подражателю. Радуйся, поборниче 
веры непоколебимый; радуйся, страстотерп- 
че, адаманта твердейший. Радуйся, Георгие, 
великий победоносче. 

Кондак 5 


Боготечной звезде подобен был еси Геор- 
гие, чудесным бо от Ангела исцелением и ви- 
димым от колеса отрешёнием научил еси не- 
верных веровати в Троицу Единосущную и 
Той купно с тобою воспевати: Аллилуиа. 


Икос 5 


Видеша народи чудеса силы Божия, яве на 
тебе бываемыя, с кротостию учение Христо- 
во от тебе прияша и возопиша, глаголюще: 
воистинну велик Бог христианский! Сего ра- 
ди и мы, восхваляя тя, достославне Георгие, 
взываем сице: Радуйся, светоносным спасе- 
ния словом тму неверия разгнавый; радуйся, 
мученическим веры исповеданием неверныя 
ко Христу обративый. Радуйся, легебны во- 
ин земных в небесное воинство предводяй; 
радуйся, яко воин Христов с небесными вои 
пребываяй. Радуйся, ратоборцев славо; ра- 
дуйся, пресветлаго мученическаго лика кра- 
сото. Радуйся, Георгие, великий победоносче. 


Кондак 6 


Проповедником истины, духоносным Апо- 
столом поревновав, Крестом миру распялся 
еси, страстотерпче: се бо яко Иона во чрево 

китово, в пещь нерастворенныя йзвести 
стремглав ввержен был еси, да прославится 
тебе ради дивный во святых Господь, Ему же 
ты и в рове известнем, яко во храме славы, 
умно взывал еси: Аллилуиа. 


Икос 6 


Возсиявый в тридневном Своем от гроба 
востании, Всесильный ада и смерти Победи- 
тель Иисус, спасе тя от адова истления, стра- 
стотерпче Георгие: по триёх бо днех обрето- 
ша тя в извести жива, и в воздеянии рук по- 
юща Бога: сего ради вельмӣ пристрашни бы- 
ша и ужасошася. Мы же, радующеся, воспи- 
суем ти победную песнь: Радуйся, позорным 
в йзвестный ров низвержением, вознесенную 
диавола гордыню низложивый; радуйся, див- 
ным от Бога спасением, зверство мучителя 
победивый. Радуйся, яко незлобив сый, за 
творивших ти напасть молился еси, яко за 
благотворцев; радуйся, яко о обращении их, 
якоже Павел о евреех, болезновал еси. Радуй- 
ся, мужу желаний; радуйся, сосуде избран- 
ный. Радуйся, Георгие, великий победоносче. 


Кондак 7 


Хотяй всячески уловити сердце твое к пре- 
лести йдол, нечестивый мучитель умышляет 

прельстити тя волшебными чаровании: ты 
же, богоизбранне, с Давидом восклицая: 
о Бозе спасение мое и слава моя, верно То- 
му пел еси: Аллилуиа. 


Икос 7 


Новое показа зло лукавый оный сатаны 
служитель Диоклитиан, егда в безумной сво- 
ей ко идолом ревности, повеле напоити тя, 
Георгие, ядом: ты же исполнен сый веры и 
упования, аще и смертное испил, обаче без 
вреда пребыл еси, богохвальне, темже и мы 
вопием ти: Радуйся, яко в уповании на Бога 
Жива не посрамился еси; радуйся, яко му- 
чителя ни во чтоже вменил еси. Радуйся, бе- 
сов отгнателю; радуйся, волшебныя козни 
разрушителю. Радуйся, яко тобою дивен Бог 
во святых Своих является; радуйся, яко то- 
бою благочестно имя Христово прославляет- 
ся. Радуйся, Георгие, великий победоносче. 


Кондак 8 


Странный и страшный совет бысть от не- 
коего волхва нечестивому царю, да повелит 
ти, в доказательство правости веры Христо- 
вой, словом воскресити мертваго: ты же, Ге- 
оргие, ничтоже сумняся, воспевал еси Тому, 

Иже несть Бог мертвых, но Бог живых: Ал- 
лилуиа. 


Икос 8 


Всежеланный и Сладчайший Иисус, Его- 
же ты всею душею и всем сердцем возлюбил 
еси, всеблаженне Георгие, слыша теплое ве- 
ры твоея моление, вскоре повеле по слову 
твоему воскреснути мертвому, прославления 
ради имени Своего, и верных утверждения, 
неверным же и ослеплённым на удивление 
и богопознание. Сего ради по долгу вопием 
ти: Радуйся, яко Господь сил дивная на те- 
бе явил есть; радуйся, яко тобою мертваго 
от гроба воскресил есть. Радуйся, ослеплен- 
ному волхву умное веры прозрение дарова- 
вый; радуйся, многим, Христа ради постра- 
давшым, во святая святых путь показавый. 
Радуйся, Рима удивление; радуйся, христи- 
анскаго рода возвышение. Радуйся, Георгие, 
великий победоносче. 


Кондак 9 


Вси Ангели восхвалиша Бога, даровавша- 
го ти таковое мужество, Георгие, яко и в тем- 
ничном заточении не преставал еси молит- 
венно бодрствовати. Сего ради, яко великий 
тайнник Божия благодати, удостоился еси 

видети в видении Господа, венцем нетления 
главу твою венчающа, да и мы с тобою во- 
пием: Аллилуиа. 


Икос 9 


Ветии многовещаннии риторскими своими 
языки не возмогут изрещи тебе достойныя 
хвалы, Георгие, многих ради твоих подвигов 
и болезней, ихже за Христа и Церковь подъ- 
ял еси волею. Сего ради и мы, недоумея вос- 
хваляти тя по достоянию, воспеваем сице: 
Радуйся, вольным за Христа и Церковь стра- 
данием ветхаго в себе Адама распявый; ра- 
дуйся, за доблестное страдание венец прав- 
ды от руки Господни приявый. Радуйся, пра- 
вило ревности благочестивыя; радуйся, обра- 
зе нищеты духовныя. Радуйся, яко не себе, 
но Единому Христу добре угодил еси; радуй- 
ся, яко за Христа на многообразныя смерти 
готов был еси. Радуйся, Георгие, великий по- 
бедоносче. 


Кондак 10 


Спасти хотя души во тме идолослужения 
погибающих, боголюбче Георгие, ты, ревнуя, 
поревновал еси, яко Илиа по Бозе: вшед бо 
во храм идолский, силою Божиею разгнал 
еси бесы, сокрушил идолы, посрамил жрецы 

и, яко победитель, не с человеки, но со Ан- 
гелы пел еси Богу: Аллилуиа. 


Икос 10 


Стены безчувственнее окаменённый серд- 
цем мучитель твой, Георгие, не уразуме Бо- 
га, яве тобою чудодействующа, но до конца 
пребыл есть, яко аспид, затыкаяй`ушы свои. 
Сего ради повеле усещи тя на позорищи во 
главу, яко злодея: ты же, болёзнуя о поги- 
бели души его, радостно приял еси кончину, 
за ню же мы тя ублажаем любовию сице: Ра- 
дуйся, веру, надежду и любы до конца сохра- 
нивый; радуйся, во успении твоем многия и 
великия чудеса сотворивый. Радуйся, оружи- 
ем благоволения Божия венчанный на зем- 
ли; радуйся, славою и велелепием украшен- 
ный на небеси. Радуйся, человече Божий; ра- 
дуйся, добрый воине Христов. Радуйся, Ге- 
оргие, великий победоносче. 


Кондак 11 


Пение Пресвятей Троице паче иных воз- 
дал еси, святый великомучениче Георгие, не 
словом точию и умом, но живым всего себя 
в жертву принесением: подражая бо Распя- 
тому за ны непорочному Агнцу Христу, по- 

ложил еси душу свою за други своя волею. 
Темже убо аще и недовольни есмы к похва- 
лению таковыя твоея доблести, больше бо 
сея любве никтоже имать, обаче благодарни 
суще, поем Дивному во святых: Аллилуиа. 


Икос 11 


‚Светоприемный светильник истиннаго све- 
та, сущым на земли являешися, богоизбран- 
не Георгие, просвещаеши бо сердца верных, 
и к разуму Божественному вся наставляеши, 
поучая и нас весело взывати: Радуйся, яко 
в пресветлых ангельских чертозех вселяеши- 
ся; радуйся, яко не в гадании, но лицем к ли- 
цу, невечерняго Троическаго света причаща- 
ешися. Радуйся, нищих питателю и обиди- 
мых защитниче; радуйся, немощных врачу и 
царей поборниче. Радуйся, православным во- 
ином во бранех поборниче; радуйся, о спа- 
сении грешников теплый ходатаю. Радуйся, 
Георгие, великий победоносче. 


Кондак 12 


Благодать, данную ти от Бога, ведуще, па- 
мять твою празднуем, великомучениче Геор- 
гие, и с усердным молением к чудотворному 
образу твоему притекающе, твоею всесиль- 

ною о Господе помощию, яко необоримою 
стеною, ограждаемся. Сего ради восхваляя 
тя, усердно зовем Богу: Аллилуиа. 


Икос 12 


Славную кончину твою поюще, еюже воз- 
величился еси яко добрый воин Христов, мо- 
лим тя, страстотерпче Георгие: буди нам во 
всем ко благу помощниче, и услыши ны, 
усердно взывающих ти: Радуйся, яко тобою 
Церковь верных просвещается; радуйся, яко 
имя твое и между неверными прославляет- 
ся. Радуйся, дивная исповедников славо; ра- 
дуйся, высокая мучеников похвало. Радуйся, 
телес наших целебниче; радуйся, о душах на- 
ших молитвенниче. Радуйся, Георгие, вели: 
кий победоносче. 


Кондак 13 


О всеблаженный и святый великомучени- 
че Георгие, приими сие наше хвалебное пе- 
ние и избави нас от всякаго зла твоим теп- 
лым к Богу ходатайством, да с тобою воспе- 
ваем: Аллилуиа. 


Этот кондак читается трижды, затем 1-й 
икос: Ангелов Творец... и 1-й кондак: Возбранному 
воеводе... 

Молитва 


О всехвальный, святый великомучениче и 
чудотворче Георгие! Призри на ны скорою 
твоею помощию и умоли Человеколюбца Бо- 
га, да не осудит нас, грешных, по беззакони- 
ям нашим, но да сотворит с нами по вели- 
цей Своей милости. Не презри моления на- 
шего, но испроси нам у Христа и Бога наше- 
го тихое и богоугодное житие, здравие же ду- 
шевное и телесное, земли плодородие и во 
всем изобилие, и да не во зло обратим бла- 
гая, даруемая нам тобою от Всещедраго Бо- 
га, но во славу святаго имени Его и в про- 
славление крепкаго твоего заступления, да 
подаст Он стране нашей, боголюбивому во- 
инству ея и всем православным христианам 
на сопостаты одоление, и да укрепит держа- 
ву нашу непременяемым миром и благосло- 
вением. Изряднее же да оградит нас святых 
Ангел Своих ополчением, во еже избавити- 
ся нам, по исходе нашем из жития сего, от 
козней лукаваго и тяжких воздушных мы- 
тарств его, и неосужденным предстати Пре- 
столу Господа славы. Услыши ны, страсто- 
терпче Христов Георгие, и моли за ны непре- 
станно Триипостаснаго Владыку всех Бога, 
да благодатию Его и человеколюбием, тво- 

ею же помощию и заступлением обрящем 
милость, со Ангелы и Архангелы и всеми свя- 
тыми одесную Правосуднаго Судий стати, и 
Того выну славити со Отцем и Святым Ду- 
хом, ныне и присно, и во веки веков, аминь. 


Тропарь, глас 4-й 


Подвигом добрым подвизался еси, страсто- 
терпче Христов Георгие, и веры ради обли- 
чил еси мучителей нечестие: жертва же бла- 
гоприятна Богови принёслся еси. Темже и ве- 
нец приял еси победы, и молитвами святе 
твоими, всем подаеши прегрешений про- 
щение. 


Другой тропарь, глас тот же 


Яко пленных свободитель, и нищих защи- 
титель, немощствующих врач, царей побор- 
ниче, победоносче великомучениче Георгие, 
моли Христа Бога, спастися душам нашим. 


Кондак, глас тот же 


Возделан от Бога, показался еси благоче- 
стия дёлатель честнейший, добродетелей ру- 
кояти собрав себе: сеяв бо в слезах, весели- 
ем жнеши: страдалчествовав же кровию, 
Христа приял еси: и молитвами святе твои- 
ми, всем подаёши прегрешений прощение. 


МОЛИТВЫ ОБ УСОПШИХ 


Тропарь, глас 4-й 


Со духи праведных скончавшихся душу ра- 
ба Твоего, Спасе, упокой, сохраняя ю во бла- 
женной жизни, яже у Тебе, Человеколюбче. 


В покоищи Твоем, Господи: идёже вси свя- 
тии Твои упокоеваются, упокой и дущу ра- 
ба Твоего, яко Един еси Человеколюбец. 


Слава: Ты еси Бог, сошедый во ад и узы 
окованных разрешивый, Сам и душу раба 
Твоего упокой. 


И ныне: Едина Чистая и Непорочная Де- 
во, Бога без семене рождшая, моли спасти- 
ся души его. 


Седален, глас 5-й 


Покой, Спасе наш, с праведными раба Тво- 
его, и сего всели во дворы Твоя, якоже есть 
писано, презирая, яко благ, прегрешения его 

вольная и невольная и вся яже в ведении и 
не в ведении, Человеколюбче. 


Кондак, глас 8-Й 


Со святыми упокой, Христе, душу раба 
Твоего, идёже несть болезнь, ни печаль, ни 
воздыхание, но жизнь безконечная. 


Икос 


Сам Един еси Безсмертный, сотворивый и 
создавый человека: земнии убо от земли со- 
здахомся и в землю туюжде пойдем, якоже 
повелел еси, Создавый мя, и рекий ми: яко 
земля еси и в землю отъйдеши, аможе вси 
человёцы пойдем, надгробное рыдание тво- 
ряще песнь: Аллилуиа, Аллилуиа, Аллилуиа. 


Родителей за детей 


Господи Иисусе Христе, Боже наш, Вла- 
дыко живота и смерти, Утешителю скорбя- 
щих! С сокрушенным и умиленным сердцем 
прибегаю к Тебе и молюся Ти: помяни, Гос- 
поди, во царствии Твоем усопшаго раба Тво- 
его, чадо мое (имя), и сотвори ему вечную 
память. Ты, Владыко живота и смерти, даро- 
вал еси мне чадо сие, Твоей же благой и пре- 
мудрой воле изволися и отъяти е у мене. Бу- 


МОЛИТВЫ ОБ УСОПШИХ 325 


ди благословенно имя Твое, Господи. Молю 
Тя, Судие неба и земли, безконечною любо- 
вию Твоею к нам, грешным, прости усопше: 
му чаду моему вся согрешения его, вольная 
и невольная, яже словом, яже делом, яже ве- 
дением и неведением. Прости, Милостиве, и 
наша родительская согрешения, да не пребу- 
дут они на чадех наших: вем, яко множицею 
согрешихом пред Гобою, множицею не со- 
блюдохом, не сотворихом, якоже заповедал 
еси нам. Аще же усопшее чадо наше, нашея 
или своея ради вины, бяше в житии сем, ра- 
ботая миру и плоти своея, и не паче Тебе, 
Господу и Богу своему: аще возлюби преле- 
сти мира сего, а не паче слово Твое и запо- 
веди Твоя, аще предавшеся сластем житей- 
ским, а не паче сокрушению о гресех своих, 
и в невоздержании бдение, пост и молитву 
забвению предавше, — молю Тя усердно, 
прости, преблагий Отче, чаду моему вся та- 
ковыя прегрешения его, прости и ослаби, 
аще и ино злое сотвори в житии сем. Хрис- 
те Иисусе! Ты воскресил еси дщерь Иаира 
по вере и молитве отца ея, Ты исцелил еси 
дщерь жены — хананеянки по вере и про- 
шению матери ея: услыши убо и молитву 
мою, не презри и моления моего о чаде мо- 
ем. Прости, Господи, прости, вся согрешения 

его и, простив и очистив душу его, изми му- 
ки вечныя и всели со всеми святыми Твои- 
ми, от века благоугодившими Тебе, идеже 
несть болезнь, ни печаль, ни воздыхание, но 
жизнь безконечная: яко несть человек, иже 
жив будет и не согрешит, но Ты Един еси 
кроме всякаго греха: да егда имаши судити 
мирови, услышит чадо мое превожделенный 
глас Твой: приидите, благословеннии Отца 
Моего, и наследуйте уготованное вам царст- 
вие от сложения мира. Яко ты еси Отец ми- 
лостей и щедрот, Ты живот и воскрешение 
наше, и Тебе славу возсылаем со Отцем и 
Святым Духом, ныне и присно и во веки ве- 
ков. Аминь. 


Детей за родителей 


Господи, Иисусе Христе, Боже наш! Ты — 
сирых хранитель, скорбящих прибежище и 
плачущих утешитель. Прибегаю к Тебе аз, 
сирый, стеня и плача, и молюся Тебе: услы- 
ши моление мое и не отврати лица Твоего 
от воздыханий сердца моего и от слез очей 
моих. Молюся Тебе, милосердый Господи, 
утоли скорбь мою о разлучении с родившим 
и воспитавшим мя,. родителем моим (имя); 
душу же его, яко отшедшую к Тебе с истин- 
ною верою в Тя и твердою надеждою на Твое 

человеколюбие и милость, приими в Царст- 
во Твое Небесное. Преклоняюсь пред Твоею 
святою волею, еюже отъят бысть у мене, и 
прошу Тя, не отыми точию от него милости 
и благосердия Твоего. Вем, Господи, яко Ты, 
Судия мира сего, грехи и нечестия отцев на- 
казуеши в детях, внуках и правнуках даже 
до третьяго и четвертаго рода: но и милуе- 
ши отцев за молитвы и добродетели чад их, 
внуков и правнуков. С сокрушением и уми- 
лением сердца молю Тя, милостивый Судие, 
не наказуй вечным наказанием усопшаго не- 
забвеннаго для мене раба Твоего, родителя 
моего (имя), но отпусти ему вся согреше- 
ния его вольная и невольная, словом и де- 
лом, ведением и неведением сотворенная им 
в житии его зде на земле, и по милосердию 
и человеколюбию Твоему, молитв ради Пре- 
чистыя Богородицы и всех святых, помилуй 
его и вечныя муки избави. Ты, милосердый 
Отче отцев и чад! даруй мне, во вся дни жиз- 
ни моея, до последняго издыхания моего, не 
преставати памятовати о усопшем родителе 
моем в молитвах своих, и умоляти Тя, пра- 
веднаго Судию, да вчиниши его в месте свет- 
ле, в месте прохладне и в месте покойне, со 
всеми святыми, отнюду же отбеже всяка бо- 
лезнь, печаль и воздыхание. Милостиве Гос- 

поди! приими днесь о рабе Твоем (имя), 
теплую молитву мою сию и воздай ему воз- 
даянием Твоим за труды и попечения воспи- 
тания моего в вере и христианском благоче- 
стии, яко научившему мя первее всего ведети 
Тя, своего Господа, в благоговении молити- 
ся Тебе, на Тебе единаго уповати в бедах, 
скорбех и болезнех и хранити заповеди Твоя; 
за благопопечение его’о моем духовном 
преуспеянии, за тепле приносимыя им о мне 
моления пред Тобою и за все дары, им ис- 
прошенные мне от Тебе, воздай ему Своею 
милостию, Своими небесными благами и ра- 
достями в вечном царствии Твоем. Ты бо еси 
Бог милостей и щедрот и человеколюбия, Ты 
покой и радость верных рабов Твоих, и Те- 
бе славу возсылаем со Отцем и Святым Ду- 
хом, и ныне и присно и во веки веков. Аминь. 


Лишившегося супруги 


Христе Иисусе, Господи и Вседержителю! 
В сокрушении и умилении сердца моего мо- 
люся Тебе: упокой, Господи, душу усопшия 
рабы Твоея, имя, в небесном царствии Тво- 
ем. Владыко Вседержителю! Ты благоволил 
еси супружеский союз мужа и жены, егда 
рекл еси: не добро быти человеку единому, 
сотворим ему помощника по нему. Ты освя- 

тил еси союз сей во образ духовнаго союза 
Христа с Церковию. Верую, Господи, и испо- 
ведую, яко Ты благословил еси сочетати и 
мене сим святым союзом с единою из рабынь 
Твоих. Твоей же благой и премудрой воле из- 
волися отъяти у мене сию рабу Твою, юже 
дал еси мне, яко помощницу и сопутницу 
жизни моея. Преклоняюся пред сею Твоею 
волею, и молюся Ти от всего сердца моего, 
приими моление мое сие о рабе Твоей (имя), 
и прости ей, аще согреши словом, делом, по- 
мышлением, ведением и неведением; аще 
земное возлюби паче небеснаго; аще о одеж- 
де и украшении тела своего печеся паче, не- 
же о просвещении одеяния души своея; или 
аще небреже о чадех своих; аще преогорчи 
кого словом или делом; аще поропта в сердце 
своем на ближняго своего или осуди кого или 
ино что от таковых злых содела. Вся сия про- 
сти ей, яко благий и человеколюбивый: яко 
несть человек, иже жив будет и не согрешит. 
Не вниди в суд с рабою Твоею, яко создани- 
ем Твоим, не осуди ю по грехом ея на веч- 
ныя муки, но пощади и помилуй по велицей 
милости Твоей. Молю и прошу Тя, Господи, 
сил даруй ми по вся дни жизни моея не пре- 
ставати молитися о усопшей рабе Твоей, и 
даже до кончины живота моего просити ей 

у Тебе, Судии всего мира, оставления согре- 
шений ея. Да яко же Ты, Боже, положил еси 
на главу ея венец от камене честна, венчая 
ю зде на земли; тако увенчай ю вечною 
Твоею славою в Небесном Царствии Твоем, 
со всеми святыми, тамо ликующими, да вку- 
пе с ними вечно воспевает всесвятое имя 
Твое с Отцем и Святым Духом. Аминь. 


Вдовицы за супруга 


Христе Иисусе, Господи и Вседержителю! 
Ты — плачущих утешение, сирых и вдовиц 
заступление. Ты рекл еси: призови Мя в день 
скорби твоея, и изму тя. Во дни скорби своея 
прибегаю к Тебе аз и молюся Ти: не отвра- 
ти лица. Твоего от мене и услыши моление 
мое, приносимое Тебе со слезами. Ты, Гос- 
поди Владыко всяческих, благоволил еси со- 
четати мя со единем из рабов Твоих, во еже 
быти нам едино тело и един дух; Ты дал еси 
мне сего раба, яко сожителя и защитника. 
Твоей же благой и премудрой воле изволи- 
ся отъяти от мене сего раба Твоего и оста- 
вити мя едину. Преклоняюся пред сею Твоею 
волею и к Тебе прибегаю во дни скорби моея: 
утоли печаль мою о разлучении с рабом Тво- 
им, другом моим. Аще, отъял еси его от ме- 
не, не отыми от мене Своея милости. Якоже 

некогда приял еси вдовицы две лепты, тако 
приими и сие моление мое. Помяни, Госпо- 
ди, душу усопшаго раба Твоего (имя), про- 
сти ему все согрешения его, вольная и не- 
вольная, аще словом, аще делом, аще веде- 
нием и неведением, не погуби его со безза- 
конми его и не предаждь вечной муке, но по 
велицей милости Твоей и по множеству ще- 
дрот Твоих ослаби и прости вся согрешения 
его и вчини его со святыми Твоими, идеже 
несть болезнь, ни печаль, ни воздыхание, но 
жизнь безконечная. Молю и прошу Тя, Гос- 
поди, даруй ми во вся дни жизни моея не 
преставати молитися о усопшем рабе Твоем, 
и даже до исхода моего просити у Тебе, Су- 
дии всего мира, оставления всех согрешений 
его и вселения его в небесныя обители, яже 
еси уготовал любящим Тя. Яко аще бо и со- 
греши, но не отступи от Тебе, и несумненно 
Отца и Сына и Святаго Духа православно да- 
же до последняго своего издыхания испове- 
да; тем же веру его, яже в Тя, вместо дел 
ему вмени: яко несть человек, иже жив бу- 
дет и не согрешит, Ты един кроме греха, и 
правда Твоя — правда во веки. Верую, Гос- 
поди, и исповедую, яко Ты услышиши моле- 
ние мое и не отвратиши лица Твоего от ме- 
не. Видя вдовицу, зельне плачущу, умилосер- 

дився, сына ея, на погребение несома, вос- 
кресил еси: тако, умилосердився, утиши и 
скорбь мою. Яко же отверзл еси рабу Твое- 
му Феофилу, отшедшему к Тебе, двери ми- 
лосердия Твоего и простил еси ему прегре- 
шения его по молитвам святыя Церкве 
Твоея, внемля молитвам и милостыням су- 
пруги его: сице и аз молю Тя, приими и мое 
моление о рабе Твоем и введи его в жизнь 
вечную. Яко Ты еси уповение наше, Ты еси 
Бог, еже миловати и спасати, и Тебе славу 
возсылаем со Отцем и Святым Духом, ныне 
и присно и во веки веков. Аминь. 


Молитва за умершего скоропостижно (внезапно) 


Господи Иисусе Христе, Владыко живота 
и смерти, Ты рекл еси в святем Твоем Еван- 
гелии: бдите, не весте бо, когда приидет Сын 
Человеческий, в оньже час не мните, Сын 
Человеческий приидет. Но мы, земнии и 
грешнии, предавшеся печалем и сластем жи- 
тейским, забвению предаем час смерти 
своея, и тако призываеми бываем к Тебе, Су- 
дие неба и земли, внезапу, в час, в оньже не 
чаяхом и не мнихом. Тако внезапу призван 
бысть к Тебе усопший раб Твой, брат наш 
(имя). Неизследимы и непостижимы пути 
дивнаго Гвоего смотрения на нас, Господи 

Спасителю! Смиренно преклоняю главу свою 
пред сими Твоими путями, Господи Влады- 
ко, и молю Тя усердною моею верою, при- 
зри с высоты святаго жилища Твоего и осе- 
ни мя Своею Благодатию, да исправится мо- 
литва моя сия пред Гобою, яко кадило бла- 
говонное. Премилостиве Господи, услыши 
молитву мою за раба Твоего, по неисповеди- 
мым судьбам Твоим внезапу похищеннаго от 
нас смертию; пощади и помилуй претрепет- 
ную его дущу, позванную к нелицеприятно- 
му Твоему суду в час, в оньже не чаяше. Да 
не яростию Твоею обличиши ю, ниже гневом 
Твоим накажеши ю; но пощади и помилуй ю, 
ради крестных заслуг Своих и молитв ради 
Пречистыя Своея Матере и всех святых Тво- 
их, прости ей вся согрешения, вольная и не- 
вольная, яже словом, яже делом, яже веде- 
нием и неведением. Аще и восхищен бысть 
раб Твой (имя), но обаче в жизни сей веро- 
ва в Гя и исповеда Тя, Бога и Спаса миру 
Христа, и на Тя упование имеяше: сию убо 
веру и сие упование вместо дел вмени. Ми- 
лосерде Господи! Ты не хощеши смерти греш- 
ника, но милостиво приемлеши от него и за 
него вся, ко обращению и спасению соделы- 
ваемая, и Сам благоустрояеши путь его, еже 
живу быти ему. Молю убо Тя, благоволи та- 

кожде воспомянути вся дела милосердия и 
вся моления, зде на земли творимыя за усоп- 
шаго раба Твоего, благоволи прияти и мою 
молитву о нем купно с молитвами священ- 
нослужителей Святыя Церкве Твоея, и отпу- 
стити душе его вся согрешения, умирити 
смятенное сердце его, пощадити его от веч- 
ныя муки и упокоити в месте светле. Яко 
Твое есть, еже миловати и спасати ны, Хри- 
сте, Спасе наш, и Тебе Единому подобает не- 
изреченная благость и вечная слава со От- 
цем и Святым Духом, ныне и присно и во ве- 
ки веков. Аминь. 


Молитва за всякого усопшего 


Помяни, Господи Боже наш, в вере и на- 
дежди живота вечнаго преставльшагося ра- 
ба Твоего, брата нашего (имя), яко Благ и 
Человеколюбец, отпущаяй грехи и потребля- 
яй неправды, ослаби, остави и прости вся 
вольная его согрешения и невольная, изба- 
ви его вечныя муки и огня геенскаго, и да- 
руй ему причастие и наслаждение вечных 
Твоих благих, уготованных любящым Тя: аще 
бо и согреши, но не отступи от Тебе, и не- 
сумненно во Отца и Сына и Святаго Духа, 
Бога Тя в Троице славимаго, верова, и Еди- 
ницу в Троице и Троицу во Единстве, право- 

славно даже до последняго своего издыхания 
исповеда. Темже милостив тому буди, и ве- 
ру, яже в Тя вместо дел вмени, и со святы- 
ми Твоими яко Щедр упокой: несть бо чело- 
века, иже поживет и не согрешит. Но Ты 
Един еси кроме всякаго греха, и правда Твоя, 
правда во веки, и Ты еси Един Бог милостей 
и щедрот, и человеколюбия, и Тебе славу 
возсылаем Отцу и Сыну и Святому Духу, ны- 
не и присно, и во веки веков. 


Молитва за младенцев, умерших во утробе 
(митрополита Григория Новгородского 
и Петербургского) 


Помяни, человеколюбче Господи, души от- 
шедших рабов Твоих, младенцев, кои во 
утробе православных их матерей умерли не- 
чаянно от неведомых действий, или от труд- 
ного рождения, или от некоей неосторожно- 
сти, окрести их, Господи, в море щедрот Тво- 
их, и спаси неизреченною Твоею благостию. 


Домашняя молитва 
матери за детей мертворожденных, 
иеромонаха Арсения Афонского 


Господи, помилуй чад моих, умерших во 
утробе моей! За веру и слезы мои, ради ми- 
лосердия Твоего, Господи, не лиши их света 
Твоего божественного! 


МОЛИТВЫ ОБ ИЗБАВЛЕНИИ 
ОТ ИСКУШЕНИИ 


Молитва преп. Симеона Нового Богослова 


Не попусти на меня, Владыко Господи, ис- 
кушение или скорбь или болезнь свыше си- 
лы моей, но избавь от них или даруй мне кре- 
пость перенести их с благодарением. 


Молитва, когда бывают нечистые помыслы 
и желание грешить или уныние, отчаяние, тоска 


Предложение твое, враже, на главу твою, 
Божия Матерь, помоги мне. (И читать 
много раз молитву «Богородице Дево, ра- 
дуйся...») 


Молитва, чтомая во время брани плотской, 
преп. Макария Оптинского 


О Мати Господа, моего Творца, Ты корень 
девства и неувядаемый цвет чистоты. О Бо- 
городительнице! Ты ми помози, немощному 
плотскою страстию и болезненну сущу, еди- 

но бо Твое и с Тобою Твоего Сына и Бога 
имею заступление. Аминь. 


Молитва на злые мысли 


Помилуй мя, Господи, и не даждь мне по- 
гибнуть! Помилуй мя, Господи, яко немощен 
есмь! Посрами, Господи, борющаго мя беса. 
Упование мое, осени над главою моею в день 
брани бесовския! Борющаго мя врага побо- 
ри, Господи, и обуревающия мя помыслы 
укроти тишиною Твоею, Слове Божий! 


Молитва св. Иоанна Кронштадтского 


Господи, Ты Судия земли, Ты не любишь 
неправду, услыши молитву мою недостойную 
и пошли силу Твою, и пошли помощь Твою 
там, где встретят меня враги видимые и не- 
видимые, и чтобы стали столпы на месте том, 
где их встретит сила Твоя. Аминь. 


Молитва к Божией Матери 


Нескверная, Неблазная, Нетленная, Пре- 
чистая, Неневестная Богоневесто, Богороди- 
це Марие, Госпоже мира и Надеждо моя! 
Призри на мя, грешнаго, в час сей и Егоже 
из чистых кровей Твоих неискусомужно ро- 
дила еси Господа Иисуса Христа, милости- 

во мне соделай матерними Твоими молитва- 
ми; Гого зревшая осужденна и оружием пе- 
чали в сердце уязвившаяся, уязви душу мою 
Божественною любовию! Того в узах и по- 
руганиях горце оплакавшая, слезы сокруше- 
ния мне даруй; при вольном Того ведении на 
смерть душею тяжце поболевшая, болезней 
мя свободи, да тя славлю достойну славимую 
во веки. Аминь. 


МОЛИТВЫ НА ИЗБАВЛЕНИЕ 
ОТ ХУЛЬНЫХ ПОМЫСЛОВ 


Начало обычное по: Отче наш... Господи, 
помилуй (12). Приидите, поклонимся... 
(трижды). 


Молитва 1-я 


Боже Превечный! сокровенных Сведетелю! 
испытуяй сердца и утробы, седяй на Херу- 
вимех, и видяй бездны, разумеваяй помыш- 
ления моя издалеча! Ты веси, яко ненавиж- 
ду, не хощу, и не соизволяю нечистым, мерз- 
ким, хульным помышлениям, безстудне на мя 
нападающим; и молю Твою благость, запре- 
ти духу хульному, да отступит от мене, от- 
жени мысли злыя, да не стужают ми, утиши 
волнение сердца моего, укроти бурю помыс- 
лов моих, посрами врага смущающаго со- 
весть мою, да не порадуется враг мой о мне; 
Тебе бо трепещут и трясутся противнии ду- 
си, Тебе послушают всяческая, Тебе работ- 

на суть вся; Ты повели буре и волнению ума 
моего, да станет в тишину, да без сумнения 
и смущения поработаю Тебе, Господу моему, 
во вся дни живота моего! Аминь. 


Молитва 2-я 


Господи! зриши ми скорбь, зриши мою бе- 
ду, зриши и безстудие врага моего, яко лю- 
те и тяжце нападает на мя хульными помыс- 
лы, оскорбляя душу мою, опечаляя сердце 
мое, помрачая ум мой, и смущая совесть 
мою, егоже богохульнаго шептания и бого- 
мерзкаго во уме моем глаголания толико не- 
навижду, яко первее умрети хотел бых, не- 
же сия на Тя благаго Бога моего помыслы 
хульные прияти, и сим соизволити, яже враг 
мой во уме моем вещает; но за слабость мою, 
тым противным и богохульным и богомерз- 
ким мыслем одолети, и от себе я отгнати не 
могу без Твоея, Боже мой, помощи: естест- 
во бо мое страстно, ум непостоянен, сила 
моя немощна, супостат же мой крепок, и си- 
ла его превосходит моя силы; и аще не бы 
Ты, Господь крепок и силен был в людех Сво- 
их, то кто доволен, цел сохранен быти от вра- 
га и человекоубийцы диавола? Тем припадаю 
Ти, о Всемилостивый и Премилосердый! не 
хотяй отчаяния моего, Создателю Боже! и 

молю всесильную Твою помощь, порази на 
главу стужающаго ми врага, блесни`молнию, 
и раждени обышедшия мя супостаты, возси- 
яй светлую в сердцы моем благодати Твоея 
зарю, да отбежит от мене темный облак хуль- 
ных, находящих на мя мыслей, да в свете по- 
мощи Твоея узрю Тебе Христа моего, просве- 
щающаго всякаго человека, да в свете лица 
Твоего пойду, и о имени Твоем возрадуюся 
во веки! Аминь. 


Молитва 3-я, на беса хульнаго 


Да обратится болезнь твоя на главу твою, 
и на верх твой хула твоя да снидет, лукавый 
бесе и нечистый; аз бо Господу Богу моему 
кланяюся, и Того никогдаже похулю. Како бо 
ми возможно Сему досадити, или Его поху- 
лити, Егоже по вся дни и нощи и часы сла- 
вословлю, и покланяюся от всея души моея 
и крепости и мысли моея? Но убо славосло- 
вие мое есть, хула же твоя есть; ты узриши, 
о нихже нань клевещеши, и яко отступник 
на Бога глаголеши. 


Молитва 4-я, запрещение диаволу 


Запрещает ти, вселукавый душе, диаволе, 
Господь, пришедый в мир Пречистою и 

Святою Девою воистинну Богородицею на 
спасение миру нас деля* грешных. Проклят 
еси ты и вся неприязненная твоя помышле- 
ния, яже в нощи и во дни. Заклинаю тя 
именем Единосущныя и Неразделимыя Тро- 
ицы, Отца и Сына й Святаго Духа, отступи 
от мене раба Божия (имя), не влагай в 
сердце мое помыслов неприязненных, но 
отыди в места пуста и безводная, идеже не 
присещает Господь. Заклинаю тя, нечистый 
и богохульный душе, именем Господа наше- 
го Иисуса Христа, не блазнити, не смущати 
мя хульными помыслы, внегда сотворити 
ми молитвы моя к Господу Богу моему, но 
да будут вся твоя хульная помышления на 
твою главу в День Судный; аз бо Господу 
Богу моему служу, и Тому единому возсы- 
лаю молитву во дни и нощи, тебе упражня- 
ющу, мене же милующу, и укрепляющу, и 
оставляющу ми за многую Его благость и 
милость вся прегрешения. Иди за мною, са- 
тано, и проклят буди ты, и вся неприязнен- 
ная твоя и противная сила, яко благослови- 
ся и прославися пречестное имя Отца и 
Сына и Святаго Духа, ныне и присно, и во 
веки веков. Аминь. 


* Ради. 

Молитва 5-я, к Пресвятой Богородице 


Пресвятая Владычице моя Богородице, 
святыми Твоими и всесильными мольбами от- 
жени от мене смиреннаго и окаяннаго раба 
Твоего уныние, забвение, неразумие, нераде- 
ние, и вся скверная, лукавая и хульная по- 
мышления от окаяннаго моего сердца и от по- 
мраченнаго ума моего; и погаси пламень 
страстей моих, яко нищ есмь и окаянен. И 
избави мя от многих и лютых воспоминаний 
И предприятий, и от всех действ злых свобо- 
ди мя. Яко благословена еси от всех родов, 
и славится пречестное имя Твое во веки ве- 
ков. АМИНЬ. 


Молитва 6-я, к Богу 


В руце Твоего превеликаго милосердия, 
о Боже мой! вручаю душу и тело мое, чув- 
ства и глаголы моя, советы и помышления 
моя, дела моя, и вся души и тела моего упо- 
требления, вход и исход мой, веру и житель- 
ство мое, течение и кончину живота моего, 
день же и час издыхания моего, преставле- 
ние мое и упокоение, и воскресение души и 
тела моего, со всеми святыми избранными 
Твоими. Ты же преблагий и человеколюби- 
вый Боже! приими мя в руце защищения Тво- 

его, и избави мя от всякаго зла, прости пре- 
множество грехов моих, очисти осквернен- 
ную ми душу и тело, и сохрани мя в крове 
милости Твоея во вся дни живота моего, яко 
да Твоею благодатию укрепляемый избавлю- 
ся от ловящих мя сетей вражиих, и Твоею 
благостынею в чувство приведен, и на путь 
истиннаго покаяния наставлен, сподоблюся 
христианския кончины, животу моему без- 
страстныя, непостыдныя, мирныя, и немя- 
тежнаго от воздушных духов прешествия, и 
добраго ответа на страшном Твоем суде, и 
да сподоблен буду зрения неизреченныя Ти 
славы, и слышания пресладкаго Твоего, бла- 
гословеннаго Ти гласа, и у Тебе Бога моего 
да получу жизнь и спасение, аминь. 


Псалом Давиду, 27 


К Тебе, Господи, воззову, Боже мой, да не 
премолчиши от мене, да не когда премолчи- 
ши от мене, и уподоблюся низходящым в ров. 
Услыши, Господи, глас моления моего, вне- 
гда молити ми ся к Тебе, внегда воздети ми 
руце мои к храму святому Твоему. Не при- 
влецы мене со грешники и с делающими не- 
правду не погуби мене, глаголющими мир с 
ближними своими, злая же в сердцах своих. 
Даждь им, Господи, по делом их, и по лукав- 

ству начинаний их: по делом руку их даждь 
им: воздаждь воздаяние их им. Яко не разу- 
меша в дела Господня и в дела руку Его: ра- 
зориши я, и не созиждеши я. Благословен 
Господь, яко услыша глас моления моего. 
Господь Помощник мой, и Защититель мой: 
на Него упова сердце мое, и поможе ми, и 
процвете плоть моя, и волею моею исповем- 
ся Ему. Господь утверждение людей Своих, 
и Защӣтитель спасений христа Своего есть. 
Спаеи люди Твоя и благослови достояние 
Твое, и упаси я, и возми я до века. 


Таже: Честнейшую Херувим... Слава, и 
ныне. Господи помилуй (трижды). Господи, 
благослови. И отпуст. Аще мощно, сотво- 
ри и поклонов по силе, и избавишься от 
хульных мыслей Богу помогающу. 


КРАТЧАЙШИЙ ОБРАЗ ИЗБАВЛЕНИЯ 
ОТ ХУЛЬНЫХ МЫСЛЕЙ 


Аще приидет хульный помысл на Бога, 
читай: Верую во единаго Бога... до конца: 
и будет ли мощно, сотвори метаний, или 
поклонов что-либо по силе. 


Аще приидет хульный помысл на Пречи- 
стыя Тайны Христовы, читай: Верую, Гос- 

поди, и исповедую, яко Ты еси воистинну 
Христос... до конца и сотвори поклонение. 


Аще приидет хульный помысл на Пречи- 
стую Богородицу, читай каковую-либо мо- 
литву к Пречистой Богородице; или: Под 
Твое благоутробие... или: Богородице Дево, 
радуйся... или какий-либо тропарь Богоро- 
дичен, с поклонами, глаголя: Пресвятая Бо- 
городице, спаси мя грешнаго! 


Аще кий приидет хульный помысл на ко- 
его святаго, читай сие: Моли Бога о мне 
грешном, святый (имя), яко аз по Бозе к те- 
бе прибегаю, скорому помощнику и молит- 
веннику о душах наших. И сотвори покло- 
нов по силе, глаголя: Святый (имя), моли 
Бога о мне грешном. 


Аще приидет хульный помысл на какую 
икону, сотвори пред тою иконою покло- 
нов 15, или колико можеши, молящися то- 
му, иже на той иконе изображен, и тако 
хульныя мысли ни во чтоже вмениши Бо- 
жиею помощию. Аминь. 


МОЛИТВЫ НА ОТГНАНИЕ 
ЗЛЫХ ДУХОВ И О СОХРАНЕНИИ 
ОТ ДИАВОЛА 


Три молитвы, приносимые с началом дня 
Молитва 1-я 


Тебе, Богу и Творцу моему, в Троице Свя- 
тей славимому Отцу, и Сыну, и Святому Ду- 
ху, поклоняюся и вручаю душу и тело мое, 
и молюся: Ты мя благослови, Ты мя поми- 
луй, и от всякаго мирскаго, диавольскаго и 
телеснаго зла избави. И даждь в мире без 
греха прейти день сей, в славу Твою, и во 
спасение души моея. Аминь. 


Молитва 2-я 


В руце Твоего превеликаго милосердия, 
о Боже мой, вручаю душу и тело мое, чув- 
ства и глаголы моя, советы и помышления 
моя, дела моя и вся тела и души моея дви- 
жения. Вход и исход мой, веру и жительст- 
во мое, течение и кончину живота моего, 

день и час издыхания моего, преставление 
мое, упокоение души и тела моего. Ты же, 
о Премилосерде Боже, всего мира грехами 
непреодолеваемая Благосте и Незлобие, Гос- 
поди, мене, паче всех человеков грешнейша- 
го, приими в руце защищения Твоего и из- 
бави от всякаго зла, очисти многое множе- 
ство беззаконий моих, подаждь исправление 
злому и окаянному моему житию и от гря- 
дущих грехопадений лютых всегда восхищай 
мя, да ни в чемже. когда прогневаю Твое че- 
ловеколюбие, имже покрывай немощь мою от 
бесов, страстей и злых человеков. Врагом ви- 
димым и невидимым запрети, руководствуя 
мя спасенным путем, доведи к Тебе, приста- 
нищу моему и желаний моих краю. Даруй ми 
кончину христианску, непостыдну, мирну, от 
воздушных духов злобы соблюди, на Страш- 
ном Твоем Суде милостив рабу Твоему буди 
и причти мя одесную благословенным Тво- 
им овцам, да с ними Тебе, Творца моего, 
славлю во веки. Аминь. 


Молитва 3-я 


Слава Тебе, Царю, Боже Вседержителю, 
Иже Божественным Твоим и человеколюб- 
ным промыслом, сподобил мя еси, грешнаго 
и недостойнаго, от сна встати и получити 

вход святаго дому Твоего: прими, Господи, и 
глас моления моего, якоже святых и умных 
Твоих сил, и благоволи сердцем чистым, и 
духом смиренным приноситися Тебе хвалу от 
скверных устен моих, яко да и аз общник бу- 
ду мудрым девам, со светлою свещею души 
моея, и славлю Тя во Отце и Дусе славима- 
го Бога Слова. Аминь. 


Молитва преп. Нектария Оптинского 


Господи Иисусе Христе, Сыне Божий, гря- 
дый судити живых и мертвых, помилуй нас, 
грешных, прости грехопадения всей нашей 
жизни, и имиже веси судьбами сокрый нас 
от лица антихриста в сокровенной пустыне 
спасения Твоего. 


“ 
и, 
б 72 ишити М 

Сила сих молитв в утаении от слуха 

и взора людского, в тайнодействовании ея. 

Яко неплодную смоковницу, не посецы ме- 

не, Спасе, грешнаго, но на многая лета по- 

ждание ми даруй, напаяя душу слезами по- 

каяния, да плод принесу Ти, Многомилос- 
тиве.* 


Молитва задержания 


Милосердный Господи! Ты некогда устами 
служителя Моисея, Иисуса, сына Навина, за- 
держивал целый день движение солнца и лу- 
ны, доколе народ Израильский мстил врагам 
своим. 

Молитвой Елисея пророка некогда поразил 
сириян, задерживая их, и вновь исцелил их. 

Ты некогда вещал пророку Исаии: вот, Я 
возвращу назад на десять ступеней солнеч- 
ную тень, которая прошла по ступеням Аха- 


* На стиховне стихира покаянная, глас 7-й. 

зовым, и возвратилось солнце на десять сту- 
пеней по ступеням, по которым оно схо- 
ДИЛО.“ 

Ты некогда устами пророка Иезекииля за- 
творил бездны, останавливал реки, задержи- 
вал воды. ** 

И Ты некогда постом и молитвою пророка 
Твоего Даниила заграждал уста львов во 
рву.*** 

И ныне задержи и замедли до благовреме- 
ния все замыслы окрест стоящих мя о моем 
перемещении, увольнении, смещении, из- 
гнании. 

Так и ныне разруши злые хотения и тре- 
бования всех осуждающих меня, загради ус- 
та и сердца всех клевещущих, злобствующих 
и рыкающих на меня и всех хулящих и уни- 
жающих мя. 

Так и ныне наведи духовную слепоту на гла- 
за всех восстающих на мя и на врагов моих. 

Не Ты ли вещал апостолу Павлу: говори и 
не умолкай, ибо Я с тобою, и никто не сде- 
лает тебе зла. **** 


* Ис. 38, 8. 

** Иез. 31, 15. 
“** Евр. 11, 33. 
**** Деян. 18, 10. 

Смягчи сердца всех противоборствующих 
благу и достоинству Церкви Христовой. 

Посему да не умолкнут уста моя для об- 
личения нечестивых и прославления правед- 
ных и всех дивных дел Твоих. И да испол- 
нятся вся благая начинания наша и желания. 

К вам, праведницы и молитвенницы Бо- 
жии, наши дерзновенные предстателие, не- 
когда силою своих молитв сдерживающие на- 
шествия иноплеменников, подход ненавидя- 
щих, разрушившие злые замыслы людей, за- 
граждавшие уста львов, ныне обращаюсь я 
с молитвой моей, с моим прошением. 

И ты, преподобный великий Еллий Египет- 
ский, некогда оградивший в круге крестным 
знамением место поселения ученика своего, 
повелел ему вооружиться именем Господним 
и не бояться отныне демонских искушений.“ 
Огради дом мой, в коем я живу, в круге мо- 
литв твоих и сохрани его от огненного запа- 
ления, воровского нападения и всякого зла 
и страхования. 

И ты, преподобный отче Поплие Сирий- 
ский, некогда своею непрестанною молит- 
вою десять дней демона державший непо- 
движным и не могущим идти ни днем, ни 


* Лавсаик. 

ночью;* ныне окрест келии моей и дома 
(моего) сего удержи за оградою его вся со- 
противныя силы и всех хулящих имя Бо- 
жие и презирающих мя. 

И ты, преподобная девственница Пиама, 
некогда силою молитвы остановившая дви- 
жение шедших погубить жителей тоя дерев- 
ни, где жила, ныне приостанови все замыс- 
лы врагов моих, хотящих изгнати мя из гра- 
да сего и погубити мя: не допускай им при- 
ближатися к дому сему, останови их силою 
молитвы своей: «Господи, Судия Вселенной, 
Ты, Которому неугодна всякая неправда, ког- 
да приидет к Тебе молитва сия, пусть Свя- 
тая Сила остановит их на том месте, где по- 
стигнет их».** 

И ты, блаженный Лаврентий Калужский, 
моли Бога о мне, как имеющий дерзновение 
пред Господом предстательствовать о страж- 
дущих от козней диавольских. Моли Бога о 
мне, да оградит Он меня от козней сатанин- 
СКИХ. 

И ты, преподобный Василий Печерский, 
соверши свои молитвы запрещения над на- 


* Древний Патерик, стр. 238-240. 
"+ Лавсаик. 

падающими на меня и отжени все козни ди- 
авольские от мене.* 

И вы, вси Святые земли Российской, раз- 
вейте силою молитв своих обо мне все бе- 
совские чары, все диавольские замыслы и 
козни — досадить мне и погубить меня и до- 
стояние мое. 

И ты, великий и грозный страже, Архист- 
ратиже Михаиле, огненным мечем посекаяй 
все хотения врага рода человеческаго и всех 
приспешников его, хотящих погубить мя. 
Стой нерушимо на страже дома сего, всех 
живущих в нем и всего достояния его. 

И Ты, Владычице, не напрасно именуемая 
«Нерушимой стеной», будь для всех вражду- 
ющих против меня и замышляющих пакост- 
ная творити мне, воистину некоей преградой 
и нерушимой стеной, ограждающей меня от 
всякого зла и тяжких обстояний. 


Молитва 
преподобного Макария, аввы Египетского 


Господи, как Ты хочешь, и как знаешь — 
помилуй. "* 


* Киево-Печерский Патерик. 
** Древний Патерик, стр. 236. 

Но да будет тако! Да будет тако! Да будет 
тако!* 


Догматик, глас 1-й 


Всемирную славу, от человек прозябшую 
и Владыку рождшую, небесную дверь, вос- 
поим Марию Деву, безплотных песнь и вер- 
ных удобрение; Сия бо явися небо и храм Бо- 
жества; Сия, преграждение вражды разру- 
шӣвши, мир введё и Царствие отверзе. Сию 
убо имуще веры утверждение, поборника 
имамы из Нея рождшагося Господа. Дерзай- 
те убо, дерзайте, людие Божии, ибо Той по- 
бедит враги, яко всесилен. 


Молитва небесным силам 
Тропарь, глас 4-й 


Небесных воинств Архистратизи, молим 
вас присно мы, недостойнии, да вашими мо- 
литвами оградите нас кровом крил невеще- 
ственныя вашея славы, сохраняюще нас, при- 
падающих прилежно и вопиющих: от бед из- 
бавите нас, яко чиноначальницы вышних 
сил. 


* Из сборника келейных молитв старца Пансофия 
Афонского, 1848 года. 

Кондак, глас 2-й 


Архистратизи Божии, служителие Божест- 
венныя славы, Ангелов начальницы и чело- 
веков наставницы, полезное нам просите, и 
вёлию милость, яко Безплотных Архистра- 
ТИЗИ. 


Об избавлении от насилия злых духов молятся: 
Архистратигу Михаилу (стр. 255), преп. Макарию Ве- 
ликому (стр. 255), преп. Антонию Великому (стр. 
256), священномученику Киприану и мученице Иус- 
тине (стр. 257), св. великомученику Георгию Побе- 
доносцу (стр. 321), св. мученику Трифону (стр. 375), 
свт. Тихону Задонскому (стр. 250). 

АКАФИСТ СВЯТОМУ МУЧЕНИКУ 
ТРИФОНУ 


Кондак 1 


Избранный от Бога и к лику святых сопри- 
чтенный, святый мучениче Трифоне! Моли- 
ся о нас грешных Владыце Христу и помо- 
гай нам побеждати мир, плоть и диавола, 
многообразно воюющия на ны, якоже побе- 
дил еси их благодатию и силою возлюблен- 
наго тобою Христа, да избавльшеся от вра- 
гов наших видимых и невидимых, благодар- 
ственно воззовем ти: Радуйся, Трифоне, ско- 
рый помощниче всем, с верою и любовию к 
тебе притекающим! 


Икос 1 


Образу благочестия родителей твоих под- 
ражая, христианския нравы от лет малых 
приял еси, святый мучениче, и мал сый ле- 
ты, стар же разумом, воистину христианин 
совершен явился еси. Мы же, воспоминаю- 

ще добродетельное житие твое, восхваляем 
тя сице: Радуйся, добронравных родителей 
благочестивый сыне; радуйся, великое их 
утешение. Радуйся, Ангела твоего Храните- 
ля непрестанное веселие; радуйся, от юнос- 
ти твоея всего себе Богу предавый. Радуйся, 
от юности Христа возлюбивый; радуйся, от 
малых лет благодать Божию обильно стяжа- 
вый. Радуйся, душу свою непорочну явивый; 
радуйся, себе самаго в храм Духа Святаго 
уготовавый. Радуйся, отроком образ жития 
святаго показавый; радуйся, благочестием 
твоим верныя возвеселяяй. Радуйся, от ма- 
лых лет за вся сия Богом возлюбленный. Ра- 
дуйся, Трифоне, скорый помощниче всем, с 
верою и любовию к тебе притекающим. 


Кондак 2 


Видя Господь, яко волею по стези благо- 
честия, в немже от родителей твоих настав- 
лен был еси, течеши, и яко воистину люби- 
ши Бога, сотвори тя в жилище Святаго Ду- 
ха от лет малых и отверзе уста твоя пети 
Ему: Аллилуиа. 


Икос 2 


Силу веры твоея показуя, Владыка Хри- 
стос дарова тебе, святый мучениче, еще от- 

року бывшу, дар чудотворений, сего ради во- 
пием ти: Радуйся, от малых лет совершен- 
ную любовь к Богу показавый; радуйся, за- 
поведей Его не токмо слышатель, но и дела- 
тель от младенчества бывый. Радуйся, от 
юности твоея добродетели христианския стя- 
жавый; радуйся, от малых лет житием, ве- 
рою и любовию твоею Богу угодивый. Ра- 
дуйся, дар исцелений от Него приявый; ра- 
дуйся, дар той на пользу ближним иждива- 
ющий. Радуйся, многоразличныя болезни ис- 
целяющий; радуйся, в недузех облегчение да- 
рующий. Радуйся, страдания в радость обра- 
щающий; радуйся, исцеления сия во славу 
Божию совершающий. Радуйся, теми исти- 
ну веры православныя показующий; радуй- 
ся, теми нас к славословию Бога возбужда- 
ющий. Радуйся, Трифоне, скорый помощни- 
че всем, с верою и любовию к тебе притека- 
ЮЩИМ. 


Кондак 3 


Верою и любовию стяжал еси от Бога 
власть изгоняти духи нечистыя, мучащия че- 
ловеки и претящия им воспевати Богу: Ал- 
лилуиа. 

Икос 3 


Видя дарованную ти, святый мучениче, си- 
лу Божию, вспять бежаша демони, имиже 
одержими бяху бесноватии людие. Видящии 
же сия, воспеваху ти сице: Радуйся, от Бога 
власть на нечистыя духи приявый; радуйся, 
силою Божиею сих изгоняющий. Радуйся, 
врагу человеческому вредити людем возбра- 
няющий; радуйся, козни диавола и ангелов 
его разрушающий. Радуйся, силу их низла- 
гающий; радуйся, безсилие их являющий. Ра- 
дуйся, страхом и трепетом их поражающий; 
радуйся, веры Христовы силу показующий. 
Радуйся, верных к прославлению Бога воз- 
двигающий; радуйся, в бедах и скорбех су- 
щих прибегати к предстательству святых на- 
ставляющий. Радуйся, в нуждах наших обра- 
щатися к Богу научающий; радуйся, помощ- 
ниче наш, Богом нам дарованный. Радуйся, 
Трифоне, скорый помощниче всем, с верою 
и любовию к тебе притекающим. 


Кондак 4 


Восхотев тобою обратити языки от пути 
нечестия и открыти им путь истинный, ве- 
дущий в Живот Вечный, си есть веру истин- 
ную, веру Православную, даже до Рима и 

Компсады приведе тя Господь, да и в черто- 
гах царских проповеси Бога и тамо многия 
научиши пети Ему: Аллилуиа. 


Икос 4 


Хотяй обратити многия на путь спасения, 
попусти Господь демону вселитися в дщерь 
цареву, и жестоко мучити и ввергати ю мно- 
гочастне во огнь и воду. Врачеве ничтоже ус- 
певаху и ничимже страдания дщери царевой 
утолити возмогоша. Егда же и сильнии ми- 
ра сего и всякую врачебную хитрость веду- 
щии ничтоже возмогоша и исповедаху не- 
мощь свою, тогда велением Божиим прогла- 
гола диавол, яко един есть, иже изгнати его 
имать, и се есть Трифон. Тогда прилежно ис- 
каху и обретоша его в Компсаде. Грядущу же 
ему иеще далече от Рима сущу, возопи гла- 
сом велиим диавол и изыде, и исцеле деви- 
ца. Видящии сия дивляхуся и глаголаху: Ра- 
дуйся, Трифоне, еще далече сущий в бегст- 
во диавола обративый; радуйся, яко диавол 
безсилие свое пред тобою исповеда. Радуй- 
ся, молящимся тебе скорый помощниче; ра- 
дуйся, недугов силою Божиею целителю. Ра- 
дуйся, оставленных врачами на свои руце 
приемлющий; радуйся, печали на радость 
пременяющий. Радуйся, печальным утеше- 

ние и скорбящим радование посылающий. 
Радуйся, Грифоне, скорый помощниче всем, 
с верою и любовию к тебе притекающим. 


Кондак. 5 


Видеша вернии, иже в Риме, чудо, прише- 
ствием твоим бывшее, укрепишася в вере 
своей и воспеша Богу, победившему адска- 
го змия и дарующему верующим в Него та- 
ковую силу: Аллилуиа. 


Икос 5 


Уверения ища, тебе пришедщу в Рим, свя- 
тый Трифон, яко ты еси той, егоже убояся 
демон, моли тя император Гордиан, да яви- 
ши и ему, и синклиту его, и людем в чувст- 
веннем виде диавола, и не отреклся еси, но, 
возложив на ся пост, помолися Господу дний 
шесть. В день же седмый, пришедшим царю, 
синклиту и людем, возопил еси: «Тебе гла- 
голю, душе нечистый, во имя Господа моего 
Иисуса Христа явися семо и покажи свой де- 
монский образ зде сущим, и безсилие свое 
исповеждь...» И бысть тако. И зряху вси бе- 
зобразие демонское и дивляхуся вере свята- 
го, вопиюще: Радуйся, Трифоне, егоже демо- 
ни ослушатися не могут; радуйся, Трифоне, 

по егоже велению дуси нечистии в телеснем 
виде являются. Радуйся, Трифоне, силою Бо- 
жиею повелевый диаволу исповедати, яко на 
христианы, иже святую православную и апо- 
стольскую веру содержат, власти не имать; 
радуйся, Грифоне, емуже возвещено бысть, 
яко демони власть имут мучити токмо тех, 
иже своим похотем греховным следуют и де- 
ла, угодная диаволу, творят. Радуйся, Три- 
фоне, яко научил еси нас бегати языческаго 
нечестия; радуйся, Трифоне, яко научаеши 
всех бегати всякаго греха, в добродетелех же 
подвизатися. Радуйся, веру православную 
твердо содержати наставляяй нас; радуйся, 
хотящим благочестно жити помогаяй. Радуй- 
ся, Трифоне, скорый помощниче всем, с ве- 
рою и любовию к тебе притекающим. 


Кондак 6 


Видевше, како младо отроча повелевает 
властно духовом злобы поднебесной, убояху- 
ся мнози, и слышаще от демона и видяще во- 
очию, якову силу имать вера Христова, об- 
ратишася к Богу: нечестие же и прочая за- 
блуждения своя отложше, крестишася и ус- 
ты своими от сердца чиста благодарственно 
воспеша Богу песнь: Аллилуиа. 

Икос 6 


Благодаряще тя, царь вложи в руце твои, 
мучениче, дары и злато, ты же, Христа Бо- 
га приобревый, ни во чтоже вменил еси вся, 
яже в мире сем яко блага почитаются, и при- 
ял еси дары царевы, да послужиши сими 
ближним твоим, и шед во отечество твое 
Компсаду, дал еси вся нищим, сирым и всем 
в нужде сущим непрестанно памятуя, яко 
расточив богатство земное, тленное, собере- 
ши себе на небеси богатство нетленное, веч- 
ное. Мы же, научаемии тобою такожде тво- 
рити, вопием ти сице: Радуйся, Трифоне, ду- 
шу свою чужду сребролюбия показавый; ра- 
дуйся, милосердие души твоея выну являяй. 
Радуйся, нищих питатель бывый; радуйся, 
неимущим сострадание показавый. Радуйся, 
заповедь Христа «Просящему у тебе дай» ис- 
полнивый; радуйся, и нас исполняти запове- 
ди Божии научивый. Радуйся, якоже шест- 
вием в Рим и возвращением своим в Компса- 
ду многих утешивый, ободривый и возвесе- 
ливый; радуйся, показавый нам образ, како 
богатством гибнущим на земли негиблющее 
богатство на небеси собирати. Радуйся, 
ближним служити нас научающий; радуйся, 
ближних любити нас наставляющий. Радуй- 

ся, образ жития праведнаго нам показующий; 
радуйся, яко правило веры в Бога, надежды 
на Него, любве к Нему и ближним и прочих 
христианских добродетелей яви нам собою. 
Радуйся, Трифоне, скорый помощниче всем, 
с верою и любовию к тебе притекающим. 


Кондак 7 


Взыде на престол римский нечестивый 
царь Декий, и пролияся по вселенней кровь 
христианская. Приближися время, егда и те- 
бе, святый мучениче, суди Господь подъяти 
страдания, да кровию и мученичеством сво- 
им запечатлееши веру и великую свою лю- 
бовь к Богу и тем до конца низложиши со- 
противныя силы и наставиши многих, да гря- 
дут на мучения, радующеся, якоже и ты, 
страстотерпче, и поюще Богу: Аллилуиа. 


Икос 7 


Яко укрытися не может град верху горы 
стояй, тако и тебе, святый мучениче, гоне- 
нию от Декия царя на христиан бывщу, не- 
возможно бысть укрытися от мучителей, ибо 
ты, яве без страха Христа всем исповедав, 
силою слова обращение многих ко Христу ус- 
троил и многия в недузех именем Его исце- 

лил еси. Уведевше же о тебе, святый Три- 
фоне, игемон Аквилин, взя тя и пред суди- 
щем постави, ты же вся грядущая на тя в ру- 
це Бога твоего предал еси, радуяся яко и тя 
сподоби Господь быти общника страданий 
Его и вернии, видяще ревность твою по Бо- 
зе, вопияху ти: Радуйся, Трифоне, ко спасе- 
нию многих приведый; радуйся, многих от 
зловерия к вере истинней, православней, об- 
ративый. Радуйся, чудесы твоими, силою Бо- 
жиею содеянными, в вере, ими восприятой, 
их утвердивый; радуйся, яко действенная ве- 
ра твоя в Бога выну всем по всей вселенней 
явися. Радуйся, безмездный врачу, силою Бо- 
жиею, якоже древле, такожде и ныне всякую 
болезнь скоро врачующий; радуйся, надеж- 
до оставленных врачами. Радуйся, скорое 
утешение болящих, на тебя надеясь, с молит- 
вою прибегающих; радуйся, небоязненно про- 
поведавый Христову веру. Радуйся, от невер- 
ных за проповедь Христа Бога на мучение 
ятый; радуйся, не устрашивыйся грядущаго 
мучения. Радуйся, научающий нас не бояти- 
ся человеческих прещений; радуйся, во всем 
на Бога упование возложивый. Радуйся, Три- 
фоне, скорый помощниче всем, с верою и лю- 
бовию к тебе притекающим. 

Кондак 8 


Услышав, яко ищут тя воини, не утаился 
еси от них, мучениче, ни в горах, ни в пус- 
тынех, но, оградився молитвою и крестом, 
дерзновенно себе предал еси в руце мучите- 
лей и с радостию великою стопы твоя напра- 
вил в Никею, да возвестиши всем веру ис- 
тинную и наставиши пети Богу: Аллилуиа. 


Икос 8 


Егда вопроси тя игемон на судилище: «Кто 
еси, кая судьба твоя и како веруеши?» — ты, 
не обинуяся, отвещал еси ему сице: «Грифон 
имя мое; отечество — Компсада; судьбы же 
несть у нас, зане веруем, яко вся Промыс- 
лом Божиим бывают. По вере же — христи- 
анин есмь, Христос же есть и моя сила, и моя 
крепость, и слава, и радость моя». Сие испо- 
ведание твое слышаще, ублажаем тя, святый 
Трифоне, сице: Радуйся, неправедному суди- 
лищу дерзновенно представый; радуйся, ве- 
рующих в Промысл Божий укрепляяй. Ра- 
дуйся, люди, живот свой судьбе вверяющия, 
посрамляяй; радуйся, научаяй нас во всем 
упование наше на Бога возлагати. Радуйся, 
выну себе быти служителя Христова испо- 
ведуяй; радуйся, исповеданием тем веселие 

верным даруяй. Радуйся, соборища нечести- 
вых исповеданием святым отлучивыйся; ра- 
дуйся, грядущих мучений за исповедание Ис- 
тиннаго Бога не устрашивыйся. Радуйся, ис- 
тину единую, Божественную, возлюбивый; 
радуйся, лжи и отца ея, диавола, отвергий- 
ся. Радуйся, Христа своим упованием име- 
нуяй; радуйся, Его своею крепостию нарица- 
яй. Радуйся, Трифоне, скорый помощниче 
всем, с верою и любовию к тебе прите- 
кающим. 


Кондак 9 


Слышавше твое исповедание, ярости ис- 
полнишася нечестивии и прещаху ти рана- 
ми и мучением. Ты же, мучениче Трифоне, 
подъятие страданий за Христа веселием по- 
читая, взывал еси немолчно Богу песнь: Ал- 
лилуиа. 


Икос 9 


Ветия многовещанный Аквилин, видя, яко 
ты нє убоялся еси прещений лютых, яко ов- 
ча кроткое явися, ища прельстити тя слове- 
сы ласкательными, но, ничтоже успевая, па- 
..И в волка лютаго обращься, усугубляше пре- 
щения своя. Ты же тверд и непоколебим пре- 

был еси благодатию Божиею, воздвизая вер- 
ных возглашати тебе сицевая: Радуйся, пре- 
щений лютых не убоявыйся; радуйся, смер- 
ти телесной не устрашивыйся. Радуйся, ду- 
шу свою за веру православную положити не 
отрекшийся; радуйся, разум совершенный в 
том положивый, да сохраниши веру истин- 
ную во Единаго Бога. Радуйся, не к земней, 
но к Небесней мудрости устремивыйся; ра- 
дуйся, игемону, врагу твоему, спасения же- 
лавый. Радуйся, к познанию Истиннаго Бо- 
га привести мучителя твоего тщавшийся; ра- 
дуйся, проповедниче Христов сладкогласный. 
Радуйся, христианине, Христом возлюблен- 
ный; радуйся, волею на страдания шедый. Ра- 
дуйся, мучений тех за Христа, яко сокрови- 
ща, хотевый; радуйся, во время мучений лю- 
тых Божественным светом осиянный. Радуй- 
ся, Грифоне, скорый помощниче всем, с ве- 
рою и любовию к тебе притекающим. 


Кондак 10 


Услышав тя глаголавша, яко не исповеду- 
ющих истинныя, православныя веры жребий 
есть огнь неугасимый, зело разгневася Акви- 
лин и повеле тя, святый Трифоне, повесив, 
бити; ты же, в повелении сем услышав Гос- 

подень глас, призывавший тя на страдальче- 
ский подвиг, возопил еси Богу: Аллилуиа. 


Икос 10 


Яко свеща огнем возгарается, тако душа 
твоя, святый Трифоне, возгореся любовию к 
возлюбившему тя Богу, и, услышав повеле- 
ние игемона, еже на тя, сам совлекл еси ри- 
зы твоя и тело твое предал еси в руце мучи- 
телей, да сотворят вся, яже повеле игемон. 
Зряще таковую ревность твою по Бозе, вси 
вернии глаголаху: Радуйся, с веселием уго- 
товавый себе к приятию ран за Христа; ра- 
дуйся, риз своих совлекийся ради обнажен- 
наго некогда за грехи наши Искупителя. Ра- 
дуйся, добровольно в руце мучителей себе 
предавый, Христу подражая; радуйся, от них 
связанный и повешенный на мучение. Радуй-. 
ся, приявый за Христа лютая ударения; ра- 
дуйся, три часа терпевый нещадное биение. 
Радуйся, мучиму бывшу, ни единаго стена- 
ния и ни единаго гласа испустивый; радуй- 
ся, биения, узы, раны, опаления и иныя мно- 
горазличныя страдания претерпевый. Радуй- 
ся, в молчании приявый ударения, от них же 
ранами изъязвися тело твое; радуйся, стра- 
данием своим силу Божию прославивый. Ра- 
дуйся, терпением своим мучителей посрами- 

вый; радуйся, подвигом своим христиан воз- 
веселивый. Радуйся, Трифоне, скорый по- 
мощниче всем, с верою и любовию к тебе 
притекающим. 


Кондак 11 


Видеша терпение и подвиг твой, святый 
Трифоне, еще же и адамантову крепость 
твою, и прославиша предстоящии людие По- 
двигоположника Христа Бога песнию: Алли- 
луиа. 


Икос 11 


Яко стену тверду и непоколебиму виде тя 
нечестивый судия, обаче не прослави Бога, 
даровавшаго тебе крепость сию, но паче тща- 
шеся склонити тя и лестию и страхом смер- 
ти, да принесеши жертву бесовом. Ты же, 
святый мучениче, исповедав во ушию всех 
веру Христову, обличил еси безумие гоните- 
лей и показал еси мудрость тех, иже во Хри- 
ста веруют; игемон же, измышляя на тя иная 
мучения, повеле тя со столпа сняти и, при- 
вязав к коню своему, влече за собою. Мы же 
потщимся прославити страдания твоя: Радуй- 
ся, уязвленный телом и за конем быстро вле- 
комый; радуйся, хлад зимний претерпевый. 

Радуйся, научаяй нас в скорбех земных ум 
свой к Богу устремляти; радуйся, наставля- 
яй в мире сем хладном согреватися любовию, 
яже к Богу. Радуйся, делом нам показуяй, ка- 
ко подобает ни во чтоже вменяти скоро- 
преходящия на земле страдания; радуйся, 
любве и милосердия ко всем людем ис- 
полненный. Радуйся, ради любве тоя за вра- 
ги своя молитвы Богу возносивый; радуйся, 
паки в темницу вверженный и в заточении 
лютом томление, муку и болезни претер- 
певый. Радуйся, ясно являющий, яко лютей- 
шая страдания земная ничтоже суть, аще к 
Богу прибегают людие и Бога ради терпят 
скорби и раны; радуйся, на усекновение гла- 
вы твоея радостно шедый и пред усекнсве- 
нием тем в руце Бога твоего, Егоже ради вся 
лютая подъял еси, душу свою святую преда- 
вый. Радуйся, прежде усекновения моливый- 
ся о всяком, иже воспоминати тя и в память 
твою святыя жертвы приносити будет, да ус- 
лышит его Господь и всякое прошение его ис- 
полнит; радуйся, по успении твоем в виде- 
нии повелевый погребсти тя во отечествии 
твоем, научая тем и нас свое отечество лю- 
бити. Радуйся, Трифоне, скорый помощниче 
всем, с верою и любовию к тебе притекаю- 
ЩИМ. 

Кондак 12 


Не токмо на земли, святый мучениче, был 
еси помощник и заступник всем, твоея по- 
мощи требующим, но и по смерти не преста- 
еши избавляти от бед к тебе с верою и лю- 
бовию притекающих, якоже избавил еси цар- 
скаго гнева болярина Трифона, егда внезапу 
явился ему на коне и дал еси ему отлетев- 
шаго царскаго сокола. Оный же Трифон со- 
кольник на месте сем, идеже ему от тебе 
помощь явися, во благодарение тебе за из- 
бавление свое воздвиже святый храм во имя 
твое, мучениче Трифоне. Мы же благо- 
деяния, от тебе бывшая, воспоминающе, воз- 
носим благодарственную Богу песнь: Алли- 
луиа. 


Икос 12 


Поюще твоя многоразличныя чудеса, твою 
дивную и скорую помощь, яко никогоже 
усердно прибегающаго к тебе с верою, лю- 
бовию и упованием никогдаже отринул еси, 
но всех к тебе притекающих и пред святою 
иконою твоею смиренно молящихся от вне- 
запных бед и скорбей избавляеши, прочее 
время живота их во благо устрояеши, неду- 
зи врачуеши, печали утоляеши и комуждо в 

бедах и скорбех к тебе припадающему 
помощь и ослабу даруеши, благодарне вос- 
хваляем тя сице: Радуйся, наша моления и 
прошения приемляй; радуйся, за ны пред 
Престолом Божиим молящийся. Радуйся, от 
Бога милости нам непрестанно просящий; ра- 
дуйся, от нечаянных бед и зол непреложное 
наше избавление. Радуйся, от бед и напас- 
тей, движимых на ны грех ради наших, ско- 
рое прибежище; радуйся, многия слезы от 
скорби проливаемыя, изсушивый. Радуйся, 
многия печали утоливый; радуйся, яко никто- 
же припадый к святей иконе твоей тощь от 
нея отъиде. Радуйся, всякаго притекающего 
к тебе под кров свой и заступление прием- 
ляй; радуйся, здравия требующим скорое 
исцеление. Радуйся, оставленных врачами и 
ради неисцельных и тяжких недуг своих ча- 
ющих себе смерти, скорое и безмездное вра- 
чевание; радуйся, и ныне, якоже и древле, 
живу ти сущу, неизсякаемый источниче не- 
изчетных и многообразных чудотворений. Ра- 
дуйся, Трифоне, скорый помощниче всем, с 
верою и любовию к тебе притекающим. 


Кондак 13 


О, святый мучениче Трифоне! Приими сие 
малое, обаче от любящих и благодарных сер- 

дец приносимое тебе наше моление, возне- 
си ко Господу Богу теплыя молитвы твоя за 
ны, недостойныя: болящия исцели, печаль- 
ныя утеши, заблуждшия вразуми, бедствую- 
щим помози, и вся нам потребная для здра- 
вия телеснаго и спасения душевнаго у Бога 
Щедродавца испроси, наипаче же избави нас 
от лукавых бесов, да памятуя выну твоя див- 
ная о нас заступления, прославим Бога, да- 
ровавшаго нам таковаго молитвенника, цели- 
теля и чудотворца, воспевающе песнь: Алли- 
луиа. 


Этот кондак читается ‘трижды, затем 1-й 
икос: Образу благочестия родителей... и 1-й кондак: 
Избранный от Бога... 


Молитва 


О, святый мучениче Христов Трифоне, ско- 
рый помощниче и всем к тебе прибегающим 
и молящимся пред святым твоим образом 
скоропослушный предстателю! Услыши ны- 
не и на всякий час моление нас, недостой- 
ных рабов твоих, почитающих святую память 
твою во всечестнем храме сем, и предста- 
тельствуй о нас пред Господем на всяком ме- 
сте. Ты бо, угодниче Христов, в великих чу- 
десех возсиявый, источаяй цельбы притека- 

ющим к тебе с верою и сущия в скорбех че- 
ловеки заступаяй, сам обещался еси прежде 
исхода твоего от жития сего тленнаго моли- 
тися за ны ко Господу и испросил еси у Него 
дар сей: аще кто в какой-либо нужде, печа- 
ли и болезни душевней или телесней призы- 
вати начнет святое имя твое, той да избав- 
лен будет от всякаго прилога злаго. И якоже 
ты иногда дщерь цареву, в Риме граде от диа- 
вола мучиму, исцелил еси, сице и нас от лю- 
тых его козней сохрани во вся дни живота 
нашего, наипаче же в день последняго наше- 
го издыхания предстательствуй о нас. Буди 
нам тогда помощник и скорый прогонитель 
лукавых духов, и к Царствию Небесному 
предводитель. И идеже ты ныне предстоиши 
с лики святых у Престола Божия, моли 
Господа, да сподобит и нас причастники бы- 
ти присносущнаго веселия и радости, да с то- 
бою купно прославляем Отца и Сына и Свя- 
таго Утешителя Духа во веки. Аминь. 


Тропарь, глас 4-й 


Мученик Твой, Господи, Трифон, во стра- 
дании своем венец прият нетленный от Те- 
бе, Бога нашего; имеяй бо крепость Твою, му- 
чителей низложи, сокруши и демонов немощ- 

ныя дерзости. Того молитвами спаси души 
наша. 


Кондак, глас 8-й 


Тройческою твердостию многобожие раз- 
рушил еси от конец, всеславне, честен во 
Христе быв, и победив мучители во Христе 
Спасителе, венец приял еси мученичества 
твоего и дарования Божественных исцеле- 
ний, яко непобедимь. 


Са 


еруге 


МОЛИТВЫ НА ВСЯКУЮ ПОТРЕБУ 


Молитва о даровании молитвы 


Научи мя, Господи, усердно молиться Те- 
бе со вниманием и любовью, без которых мо- 
литва не бывает услышана! Да не будет у ме- 
ня небрежной молитвы во грех мне! 


Молитва в день рождения 


Господи Боже, Владыко всего мира види- 
мого и невидимого, от Твоей святой воли за- 
висят все дни и лета моей жизни. Благода- 
рю Тебя, премилосердный Отче, что Ты доз- 
волил мне прожить еще один год; знаю, что 
по грехам моим я недостоин этой милости, 
но Ты оказываешь мне ее по неизреченному 
человеколюбию Твоему. Продли и еще мило- 
сти Твои мне, грешному; продолжи жизнь 
мою в добродетели, спокойствии, в здоровье, 
в мире со всеми сродниками и согласии со 
всеми ближними. Подай мне изобилие пло- 
дов земных и все, что к удовлетворению нуж- 

дам моим потребно. Больше всего очисти со- 
весть мою, укрепи меня на пути спасения, 
чтобы я, следуя по нему, после многолетней 
в мире сем жизни, перейдя в жизнь вечную, 
удостоился быть наследником Царства Тво- 
его Небесного. Сам, Господи, благослови на- 
чинаемый мною год и все дни жизни моей. 
Аминь. 


Молитва в день Нового Года 


Господи Боже, всех видимых и невидимых 
тварей Творец и Зиждитель, сотворивший 
времена и лета, Сам благослови начинаю- 
щийся сего дня Новый Год, который мы счи- 
таем от воплощения Твоего для нашего спа- 
сения. Дозволь нам провести сей год и мно- 
гие по нем в мире и согласии с ближними 
нашими; укрепи и распространи Святую Все- 
ленскую Церковь, которую Ты Сам основал 
в Иерусалиме, и спасительною жертвою свя- 
того Тела и пречистой Крови освятил. Оте- 
чество наше возвыси, сохрани и прославь; 
долгоденствие, здоровье, изобилие плодов 
земных и благорастворение воздуха дай нам; 
меня, грешного раба Твоего, всех родствен- 
ников и ближних моих и всех благоверных 
христиан, как истинный наш верховный Па- 
стырь, упаси, огради и на пути спасения ут- 

верди, чтобы мы, следуя по нему после дол- 
говременной и благополучной жизни в мире 
сем, достигнули Царства Твоего Небесного 
и удостоились вечного блаженства со святы- 
ми Твоими. Аминь. 


Молитва ко Пресвятой Богородице 
за духовного отца 


О Пресвятая Владычице моя, Дево Бого- 
родице, Царице Небесе и земли, вонми во- 
пиющей души моей и грешную мольбу мою, 
Пречистая Матерь Божия, за отца моего ду- 
ховнаго, скорбящаго раба Твоего (имя). 

Буди ему всегда спутницей, и на всякое 
время сопровождай и ограждай его святыми 
Ангелами. Укрепляй его бодрствующаго, обе- 
регай его спящаго, утешай его плачущаго, 
ободряй его унывающаго, избавляй от скор- 
бей, освобождай от клеветы, воздвизай не- 
мощнаго, побеждай воюющих против него бе- 
сов и в смертной опасности помогай ему. 
Ежедневно являй его страшным для видимых 
и невидимых врагов, чтобы они знали, что 
он Твой раб, Богоматерь, родившая Бога и 
Царя, Которому подобает честь и поклоне- 
ние во веки веков. 

Матерь Божия, умягчи сердца злых чело- 
век, возстающих на него. 

Ты видишь труды и скорби отца моего, его 
скорби Тебе единой известны. Ты ведаешь 
все тайны души его, воззри милостиво на не- 
го с небеси, облегчи его страдания, покрый 
его покровом Своим, посети его Своею не- 
бесною милостию, посли благословение на 
дела его и дай ему невидимую помощь. И свя- 
тыми его молитвами дай мне смирение, са- 
моукорение, терпение, кротость, целомудрие, 
молчание и покрый меня от всех напастей и 
врагов видимых и невидимых. 


Молитва перед выходом из дома, 
свт. Иоанна Златоуста 


Отрицаюсь тебе, сатана, гордыни твоей и 
служению тебе, и сочетаюсь Тебе, Христе, 
во имя Отца и Сына и Святаго Духа. Аминь. 


И ограждай себя крестным знамением. 
Молитва идущего в церковь 


Возвеселихся о рекших мне: в дом Госпо- 
день пойдем. Аз же множеством милости 
Твоея, Господи, вниду в дом Твой, поклоню- 
ся ко храму святому Твоему в страсе Твоем. 
Господи, настави мя правдою Твоею, враг мо- 
их ради исправи пред Тобою путь мой; да без 
преткновения прославлю Едино Божество, 

Отца и Сына и Святаго Духа, ныне и при- 
сно и во веки веков. Аминь. 


Молитва перед исповедью, 
преп. Симеона Нового Богослова 


Боже и Господи всех! Всякаго дыхания и 
души имый власть, Един исцелити мя могий, 
услыши моление мя, окаяннаго, и гнездяща- 
гося во мне змия наитием Всесвятаго и Жи- 
вотворящаго Духа умертвив потреби: и ме- 
не нища и нага всякия добродетели суща, к 
ногам святаго моего отца (духовнаго) со сле- 
зами припасти сподоби, и святую его душу 
к милосердию, еже миловати мя, привлецы. 
И даждь, Господи, в сердце моем смирение 
и помыслы благи, подобающия грешнику, со- 
гласившемуся Тебе каятися, и да не вконец 
оставиши душу едину, сочетавшуюся Тебе и 
исповедавшую Тя, и вместо всего мира из- 
бравшую и предпочетшую Тя: веси бо, Гос- 
поди, яко хощу спастися, аще и лукавый мой 
обычай препятствием бывает: но возможна 
Тебе, Владыко, суть вся, елика невозможно 
суть от человека. Аминь. 


После исповедания грехов 


Как слабому и вовсе безсильному самому 
по себе на дела благия, смиренно со слеза- 

ми молю Тебя, Господи, Спасителю мой, по- 
мози мне утвердиться в моем намерении: 
жить прочее время жизни для Тебя, возлюб- 
леннаго Бога моего, богоугодно, а прошед- 
шия согрешения моя прости милосердием 
Своим и разреши от всех моих, сказанных 
пред Тобою, грехов, яко благий Человеколю- 
бец. Также смиренно молю Тебя, Пресвятая 
Богородице, и вас, небесные силы и все угод- 
ники Божии, помогите мне исправить свою 
ЖИЗНЬ. 


Молитва о прощении забытых грехов, 
св. Варсануфия Великого 


Владыко Господи, поскольку и забыть свои 
прегрешения есть грех, то я во всем согре- 
шил Тебе, Единому Сердцеведу; Ты и прости 
мне все по Твоему человеколюбию; тем-то и 
проявляется великолепие славы Твоей, ког- 
да Ты не воздаешь грешникам по делам их, 
ибо Ты препрославлен во веки. Аминь. 


Молитва благодарственная, приносимая 
после Божественной Литургии 


Благодарю Тя, пренебесный Царю, и всем 
телом и душею молю, хвалю, славлю, почи- 
таю и превозношу Тя, яко сподобил еси ме- 
не, грешнаго, в день сей в Божественном сем 

Храме Божественную Твою и благоприят- 
ную, безкровную и словесную, Твоими свя- 
щеннослужительми о наших согрешениях Те- 
бе принесенную и пожертую видети жертву, 
в воспоминание пречистых Страстей, пре- 
славнаго Воскресения, на небеса Восшествия 
и страшнаго паки Пришествия Господа на- 
шего Иисуса Христа ихже ради молю Тя: вся 
моя согрешения омый, очисти и прости, и 
даждь ми во вся дни живота моего помина- 
ти Твоя благодеяния и в чистой совести бла- 
годарения и мольбы Тебе приносити, Безна- 
чальному Отцу со Единородным Твоим Сы- 
ном и Всесвятым Благим и Животворящим 
Твоим Духом, ныне и присно, и во веки ве- 
ков. АМИНЬ. 


Молитва на принятие просфоры и св. воды 


Господи Боже мой, да будет дар Твой свя- 
тый и святая Твоя вода во оставление гре- 
хов моих, в просвещение ума моего, в укреп- 
ление душевных и телесных сил моих, во 
здравие души и тела моего, в покорение стра- 
стей и немощей моих по безпредельному ми- 
лосердию Твоему молитвами Пречистыя 
Твоея Матери и всех святых Твоих. Аминь. 

Молитва перед принятием пищи 


Отче наш... (стр. 5) или: 

Очи всех на Тя, Господи, уповают, и Ты 
даёши им пищу во благоврёмении, отверза- 
еши Ты щедрую руку Твою и исполняеши 
всякое животное благоволения. 


Молитва на благословение пищи и пития 


Господи Иисусе Христе, Боже наш, благо- 
слови нам пищу и питие молитвами Пречи- 
стыя Твоея Матери и всех святых Твоих, яко 
благословен еси во веки. Аминь. 

И перекрести пищу и питие. 


Молитва после вкушения пищи 


Благодарим Тя, Христе Боже наш, яко на- 
сытил еси нас земных Твоих благ; не лиши 
нас и Небеснаго Твоего Царствия, но яко 
просредё учеников Твоих пришел еси, Спа- 
се, мир даяй им, прииди к нам и спаси нас. 


Молитва Пророку Божию Илии 
о защищении от голода 


Во плоти Ангел, пророков основание, вто- 
рый предтёче пришествия Христова Илиё 
славный, от Ангела пищу приемый и Сарёпт- 
скую вдовицу во время глада препитавый, 

сам и нам, почитающим тя, благодатный пи- 
татель буди. Аминь. 


Молитва на освящение всякой вещи 


Создателю и Содетелю человеческаго ро- 
да, Дателю благодати духовныя, Подателю 
вечнаго спасения, Сам, Господи, посли Ду- 
ха Твоего Святаго с вышним благословени- 
ем на вещь сию, яко да вооружена силою 
небеснаго заступления хотящим ю употреб- 
ляти, помощна будет к телесному спасению 
и заступлению и помощи, о Христе Иисусе 
Господе нашем. Аминь. 

И кропят вещь святой водой трижды. 


Молитва свт. Иоанна Златоуста 
перед чтением и слушанием слова Божия 


Господи, Иисусе Христе, отверзи мои очи 
сердечныя услышати слово Твое и разумети 
и творити волю Твою, яко пришлец есмь на 
земли: не скрый от мене заповедей Твоих, но 
открой очи мои, да разумею чудеса от зако- 
на Твоего: скажи ми безвестная и тайная 
премудрости Твоея. На Тя уповаю, Боже 
мой, да ми просветиши ум и смысл светом 
разума Твоего, не токмо чести написанная, 
но творити я, да не в грех себе святых жи- 
тия и словеса прочитаем, но в обновление, 

и просвещение, и в святыню, и в спасение 
души, и в наследие жизни вечной. Яко Ты 
еси просвещаяй лежащих во тьме, и от Те- 
бе есть всякое даяние благо, и всяк дар со- 
вершен всегда, ныне и присно, и во веки ве- 
ков. АМИНЬ. 


Молитва водителя 


Боже, Всеблагий и Всемилостивый, всех 
охраняяй Своею милостию и человеколюби- 
ем, смиренно молю Тя, предстательством Бо- 
городицы и всех святых, сохрани от внезап- 
ной смерти и всякой напасти мене, грешна- 
го, и вверенных мне человек и помози невре- 
димых доставлять каждого по его потребе. 

Боже милостивый! Избави мене от злаго 
духа лихачества, нечистой силы пианства, 
вызывающих несчастия и внезапную смерть 
без покаяния. 

Спасӣ мене, Господи, с чистой совестию 
дожить до глубокой старости без бремени 
убитых и искалеченных по моему нерадению 
людей, и да прославится имя Твоё святое, 
ныне и присно, и во веки веков. Аминь. 


Вопль к Богоматери 


О чем молить Тебя, чего просить у Тебя? 
Ты ведь все видишь, знаешь Сама, посмотри 

мне в душу и дай ей то, что ей нужно. Ты, 
все претерпевшая, все премогшая, — все 
поймешь. Ты, повившая Младенца в яслях и 
принявшая Его Своими руками со Креста, Ты 
одна знаешь всю высоту радости, весь гнет 
горя. Ты, получившая в усыновление весь 
род человеческий, взгляни и на меня с ма- 
теринской заботой. Из тенет греха приведи 
меня к Своему Сыну. Я вижу слезу, оросив- 
шую Твой лик. Это надо мной Ты пролила 
ее и пусть смоет она следы моих прегреше- 
ний. Вот я пришел, я стою, я жду Твоего от- 
клика, о Богоматерь, о Всепетая, о Владычи- 
це! Ничего не прошу, только стою пред То- 
бой. Только сердце мое, бедное человеческое 
сердце, изнемогшее в тоске по правде, бро- 
саю к Пречистым ногам Твоим, Владычица! 
Дай всем, кто зовет Тебя, достигнуть Тобою 


вечного дня и лицем к лицу поклониться 
Тебе. 


Молитва оптинских старцев 


Господи, дай мне с душевным спокойстви- 
ем встретить все, что принесет мне наступа- 
ющий день. Дай мне всецело предаться во- 
ле Твоей святой. На всякий час сего дня во 
всем наставь и поддержи меня. Какие бы я 
ни получал известия в течение дня, научи ме- 

ня принять их со спокойной душой и твер- 
дым убеждением, что на все святая воля 
Твоя. 

Во всех словах и делах моих руководи мо- 
ими мыслями и чувствами. Во всех непред- 
виденных случаях не дай мне забыть, что все 
ниспослано Тобой. 

Научи меня прямо и разумно действовать 
с каждым членом семьи моей, никого не сму- 
щая и не огорчая. 

Господи, дай мне силу перенести утомле- 
ние наступающего дня и все события в те- 
чение дня. Руководи моею волею и научи ме- 
ня каяться, молиться, верить, надеяться, тер- 
петь, прощать, благодарить и любить всех. 
Аминь. 


Молитва утренняя, 
св. Иоанна Кронштадтского 


Боже, Творче и Владыко мира, призри ми- 
лостью на создание Твое, украшенное Тво- 
им божественным образом в сии утренние 
часы, да живит, да просветит Твое око, тьма- 
ми тем крат светлейшее лучей солнечных, 
мою душу темную и умерщвленную грехом. 
Отыми от меня уныние и леность, даруй же 
мне веселие и бодрость душевную, да в ра- 
довании сердца моего славлю Твою благость, 

святость, Твое безпредельное величие, без- 
конечные Твои совершенства на всякий час 
и на всяком месте. Ты бо еси Творец мой и 
Владыко живота моего, Господи, и Тебе по- 
добает слава от разумных созданий Твоих на 
всякий час, ныне и присно и во веки веков. 
Аминь. 


Молитва свт. Димитрия Ростовского 


Спаси мя, Спасе мой, по Твоей благости, 
а не по моим делом! Ты хощеши мя спасти, 
Ты веси, коим образом мя спасти: спаси убо 
мене, яко хощеши, яко можеши, яко веси: 
имиже веси судьбами спаси мя! Аз на ТЯ, 
Господа моего, надеюся, и Твоей воле Свя- 
той себе вручаю: твори со мною еже хоще- 
ши! Аще хощеши мя имети во свете: буди 
благословен. Аще мя хощеши имети во тьме: 
буди паки благословен. Аще отверзеши ми 
двери милосердия Твоего: добро убо и бла- 
го. Аще затвориши ми двери милосердия Тво- 
его: благословен еси, затворивый ми в прав- 
ду. Аще не погубиши мя со беззакониями мо- 
ими, слава безмерному милосердию Твоему. 
Аще погубиши мя со беззаконми моими, сла- 
ва праведному суду Твоему: якоже хощеши, 
устрой о мне вещь! 

Ежедневная молитва 
свт. Филарета Московского 


Господи, не знаю чего мне просить у Те- 
бя. Ты один ведаешь, что мне потребно. Гы 
любишь меня паче, нежели я умею любить 
Тебя. Отче, даждь рабу Твоему, чего сам я 
просить не умею. Не дерзаю просить ни кре- 
ста, ни утешения: только предстою пред То- 
бою. Сердце мое Тебе отверсто; Ты зришь 
нужды, которых я не знаю. Зри и сотвори по 
милости Твоей. Порази и исцели, низложи 
и подыми меня. Благоговею и безмолвствую 
пред Твоею святою волею и непостижимы- 
ми для меня Твоими судьбами. Приношу се- 
бе в жертву Тебе. Нету у меня другого же- 
лания, кроме желания исполнять волю Твою; 
научи меня молиться; Сам во мне молись! 
Аминь. 


Моление ко святому 
Великомученику и Целителю Пантелеимону, 
преосвященного Иеремии (Отшельника) 


Святый великомучениче и целебниче Пан- 
телеимоне! Моли Бога о нас и не допусти до- 
лее оставаться в нас тем болезням, коими бо- 
лим душею и телом! Исцели те язвы и стру- 
пы, кои причинены нам страстями нашими. 

Болим мы леностию и расслаблением — 
исцели ны. Болим влечением и пристрасти- 
ем к земным предметам — исцели ны. Бо- 
лим, о святый Пантелеимоне! Болим забыв- 
чивостию: о деле спасения, о наших грехах 
и немощах, о наших обязанностях — исце- 
ли ны. Болим злопомнением, гневливостию, 
ненавистничеством — исцели, о целебниче 
Свято-Афонский и: всемирный. Болим зави- 
стью, гордостью, надменностью, превозноше- 
нием, при всей скудости и непотребстве — 
исцели ны. Болим многими и разными при- 
падками плотоугодия: чревоизлишеством, не- 
воздержностию, многоядением, сластолюби- 
ем — исцели ны. Болим сонливостью, мно- 
гословием, празднословием, осудливостью — 
исцели ны, о святый Пантелеимоне! Болят 
наши очи греховными воззрениями, болят на- 
ши уши слушанием пустословия, злоречия, 
наветов — исцели ны. Болят руки нераспо- 
ложением к молитвенному воздеянию и к по- 
даянию милостыни — исцели ны. Болят на- 
ши ноги нежеланием поспешно идти в храм 
Господень и стремлением к хождениям по 
стогнам и к посещениям домов мирских — 
исцели ны. Болит, зело болит язык наш, уста 
наши: пустословием, празднословием, злоре- 
чием, отвращаясь от молитвословий и сла- 

вословий, или произнося их небрежно, рас- 
сеянно, без внимания, без понятия — исце- 
ли ны, о милостиве! От главы до ног болим 
мы: болит в нас разум непонятливостию, не- 
разумностию и безумием; болит в нас воля, 
отвращаясь от святых занятий и стремясь к 
делам вредным и богопротивным; болит в нас 
память, забывая наши прегрешения и содер- 
жа в себе неутратно согрешения и оскорб- 
ления ближних наших; болит в нас вообра- 
жение, не умея и не желая живо представить 
нам нашу смерть, вечную муку грешных, бла- 
га Царствия Небесного, Божий гнев, крест- 
ные страдания Христовы, Его распятие — ис- 
цели ны, о святый Пантелеимоне! 

Все в нас болит. Немощствует и душа на- 
ша вся со всеми ее силами и способностя- 
ми. Немощствует и тело наше все со всеми 
его членами. Исцели ны, о святый Пантеле- 
имоне, Целебниче безмездный и любвеобиль- 
ный Врачеватель, слуга Пресвятыя Богоро- 
дицы, и не оставь наше окаянство в толицех 
недугах и в толицей немощи: да исцелясь 
твоею благодатию, прославлю Пресвятую 
Троицу, Отца и Сына и Святаго Духа и Пре- 
святую Богородицу, тебе на служение боля- 
щим посылающую, и возблагодарю твою, 

о святый Пантелеимоне, цельбоносную свя- 
тыню во веки. Аминь. 


Молитвенное воздыхание ко Господу, 
иеросхимонаха Парфения (Киевского) 


1. Когда я, удрученный болезнью, восчув- 
ствую приближение кончины земного бытия 
моего: Господи, помилуй меня. 


2. Когда бедное сердце мое при последних 
ударах своих будет изнывать и томиться 
смертными муками: Господи, помилуй меня. 


3. Когда очи мои в последний раз орошат- 
ся слезами при мысли, что в течение моей 
жизни оскорблял я Тебя, Боже, грехами мо- 
ими: Господи, помилуй меня. 


4. Когда частое биение сердца станет ус- 
корять исход души моей: Господи, помилуй 
меня. 


о. Когда смертная бледность лица моего и 
холодеющее тело мое поразит страхом близ- 
ких моих: Господи, помилуй меня. 


6. Когда зрение мое помрачится и пресе- 
чется голос, окаменеет язык мой: Господи, 
помилуй меня. 


7. Когда страшные призраки и видения ста- 
нут доводить меня до отчаяния в Твоем ми- 
лосердии: Господи, помилуй меня. 

8. Когда душа моя, пораженная воспоми- 
наниями моих преступлений и страхом суда 
Твоего изнеможет в борьбе со врагами мое- 
го спасения, силящимися увлечь меня в об- 
ласть мрака мучений: Господи, помилуй 
меня. 

9. Когда смертный пот оросит меня, и ду- 
ша с болезненными страданиями будет отда- 
ляться от тела: Господи, помилуй меня. 

10. Когда смертный мрак закроет от мут- 
ного взора моего все предметы мира сего: 
Господи, помилуй меня. 

11. Когда в теле моем прекратится все 
ощущение, оцепенеют жилы и окаменеют 
мышцы мои: Господи, помилуй меня. 

12. Когда до слуха моего не будут уже до- 
ходить людские речи и звуки земные: Гос- 
поди, помилуй меня. 

13. Когда душа предстанет лицу Твоему, 
Боже, в ожидании Твоего назначения: Гос- 
поди, помилуй меня. 

14. Когда стану внимать праведному при- 
говору суда Твоего, определяющего вечную 
участь мою: Господи, помилуй меня. 

15. Когда тело, оставленное душею, сдела- 
ется добычею червей и тления и, наконец, 
весь состав мой превратится в горсть праха: 
Господи, помилуй меня. 


396 МОЛИТВЫ НА ВСЯКУЮ ПОТРЕБУ 


16. Когда трубный глас возбудит всех при 
втором Твоем пришествии и раскроется кни- 
га деяний моих, Господи Иисусе Христе, Сы- 
не Божий, помилуй мя грешного раба Тво- 
его (имя). В руце Твои, Господи, предаю дух 
мой. Аминь. 


Молитва человека, страдающего рассеянием, 
невниманием, нерадением на молитве 


Рассеянный ум мой собери, Господи, и оле- 
деневшее сердце очисти, яко Петру дая мне 
покаяние, яко мытарю воздыхание, и яко 
блуднице слезы, да велием гласом зову Ти, 
Боже, спаси мя, яко един благоутробен и Че- 
ловеколюбец. 


Молитва оптинских старцев о даровании 
молитвы Иисусовой 


Господи Иисусе Христе, Сыне Божий, име- 
ни Твоему покланяются Ангели и человецы, 
Твоего имени трепещут адские силы, Твое 
имя верное оружие на прогнание супостата, 
Твое имя попаляет грехи и страсти, Твое имя 
подает силу в подвигах, собирает воедино 
рассеянный ум и, во исполнении заповедей 
Твоих, обогащает добродетелями, Твое имя 
творит чудеса, и соединяет нас с Тобою, да- 
рует мир и радость о Духе Святом, а в жиз- 

ни будущей Царство Небесное. Сего ради я, 
недостойный раб Твой, молюся Тебе: про- 
жени от нас неведение духовное, просвети 
познанием Божественной истины и научи 
нас незаблудно, во смирении, внимательно, 
с чувством покаяннаго сокрушения, устами, 
умом и сердцем творить непрестанно мо- 
литву сию: Господи Иисусе Христе, Сыне 
Божий, помилуй мя, грешнаго. Ты бо рекл 
еси, Господи, пречистыми устами Твоими: 
Аще что просите во имя Мое, то сотворю. 
Се молитвами Пречистыя Матери Твоея, 
святителя Иоасафа Белградскаго, святителя 
Николая Мирликийскаго, преподобнаго Се- 
рафима Саровскаго и всех преподобных отец 
наших о имени Твоем прошу молитвы 
пресвятаго и всемогущаго имени Твоего. Ус- 
лыши мя, обещавый услышать всех призы- 
вающих Тя во истине. Твое бо есть еже ми- 
ловати и спасати и даровати молящемуся во 
славу Твою со Отцем и Святым Духом. 
Аминь. 


Молитва по соглашению 


Господи Иисусе Христе, Сыне Божий, Ты 
бо рекл еси пречистыми усты Твоими: Аминь 
глаголю вам, яко аще два от вас совещается 
на земли от всяцей вещи, еяже аще проси- 

та, будет има от Отца Моего, Иже на небе- 
сех: идеже бо еста два или трие собрани во 
имя Мое, ту есмь посреде их. Непреложны 
словеса Твоя, Господи, милосердие Твое без- 
прикладно и человеколюбию Твоему несть 
конца. Сего ради молим Тя: даруй нам, ра- 
бам Твоим (имена), согласившимся просить 
Тя (просьба), исполнения нашего прошения. 
Но обаче не якоже мы хотим, но якоже Ты. 
Да будет во веки воля Твоя. Аминь. 


Молитва о даровании терпения 


О, Дивный Создателю, Человеколюбивый 
Владыко, многомилостивый Господи! С серд- 
цем сокрушенным и смиренным сице молю 
Тя: не возгнушайся грешнаго моления мое- 
го, не отрини слез моих и воздыхания, услы- 
ши мене, якоже Хананею, не презри мене, 
якоже блудницу, яви и на мне, грешнем, ве- 
ликую милость человеколюбия Твоего, ризою 
Твоею честною защити, помилуй и подкре- 
пи мя, да вся посылаемыя от Тебе беды и на- 
пасти со благодарением в надежде вечных 
благ претерплю: изряднее же печаль мою на 
радость претвори, да не в отчаяние впаду и 
погибну аз, окаянный. Ты бо еси источник 
милости и непостыдная спасения нашего на- 
дежда, Христе Боже наш и Тебе славу воз- 

сылаем со Безначальным Твоим Отцем и с 
Пресвятым и Благим и Животворящим Тво- 
им Духом, ныне и присно и во веки веков. 
Аминь. 


О даровании разумения 
Молитва 1-я 


Господи, я человек грешный и не разумею, 
как должно, но Ты, Милостивый, вразуми ме- 
ня как нужно поступить. 


Молитва 2-я, 
свт. Иоанна Златоуста 


Дай, Господи, сейчас моему недостоинст- 
ву также благодать разумения, чтобы распоз- 
навать приятное для Тебя, а для меня полез- 
ное, и не только распознавать, но и совер- 
шать, чтобы не увлекаться и не прилеплять- 
ся к пустому, чтобы сострадать страдающим 
и снисходить к грешником. 


Призывание помощи Божией 
во всяком добром деле 


Царю Небесный... (стр. 4) или: 
Тропарь, глас 2-й 


Творче и Создателю всяческих, Боже, де- 
ла рук наших, к славе Твоей начинаемая, 

Твоим благословением спешно исправи, и 
нас от всякаго зла избави, яко един всеси- 
лен и Человеколюбец. 


Кондак, глас 6-й 


Скорый в заступление и крепкий в по- 
мощь, предстани благодатию силы Твоея ны- 
не, и благословив укрепи, и в совершение на- 
мерения благаго дела рабов Твоих произве- 
ди: вся бо елика хощеши, яко Сильный Бог, 
творити можеши. 


Молитва пред началом дела 


Господи Иисусе Христе, Сыне Единород- 
ный Безначальнаго Отца! Ты рекл еси пре- 
чистыми Твоими усты: яко без Мене не мо- 
жете творити ничесоже. Господи мой, Гос- 
поди, верою объем в души моей и сердце То- 
бою реченная, припадаю Твоей благости: по- 
мози ми, грешному, сие дело, мною начина- 
емо, о Тебе Самем совершити, во имя Отца 
и Сына и Святаго Духа. Аминь. 


Молитва по окончании дела 


Исполнение всех благих Ты еси, Христе 
мой, исполни радости и веселия душу мою 

и спаси мя, яко един многомилостив, Госпо- 
ди, слава Тебе! 


Достойно есть... (стр. 23) 


Благодарение за всякое благодеяние Божие 
Тропарь, глас 4-й 


Благодарни суще недостойнии раби Твои, 
Господи, о Твоих великих благодеяниих на 
нас бывших, славяще Тя хвалим, благосло- 
вим, благодарим, поем и величаем Твое бла- 
гоутробие, и рабски любовию вопием Ти: 
Благодетелю Спасе наш, слава Тебе. 


Кондак, глас 3-й 


Твоих благодеяний и даров туне, яко раби 
непотребнии, сподобльшеся, Владыко, к Те- 
бе усердно притекающе, благодарение по си- 
ле приносим, и Тебе яко Благодетеля и Твор- 
ца славяще, вопием: слава Тебе, Боже Все- 
щедрый. 

Слава и ныне: Богородичен 


Богородице, христианом Помощнице, Твое 
предстательство стяжавше раби Твои, благо- 
дарно Тебе вопием: радуйся, Пречистая Бо- 
городице Дево, и от всех нас бед Твоими мо- 
литвами всегда избави, Едина вскоре пред- 
стательствующая. 

О умножении любви 
и искоренении ненависти и всякой злобы 


Тропарь, глас 4-й 


Союзом любве апостолы Твоя связавый, 
Христе, и нас Твоих верных рабов к Себе тем 
крепко связав, творити заповеди Твоя и друг 
друга любити нелицемерно сотвори, молит- 
вами Богородицы, Едине Человеколюбче. 


Кондак, глас 5-й 


Пламенем любве распали к Тебе сердца на- 
ша, Христе Боже, да тою разжигаеми, серд- 
цем, мыслию же и душею, и всею крепостию 
нашею возлюбим Тя, и искренняго своего яко 
себе, и повеления Твоя храняще славим ТЯ, 
всех благ Дателя. 


Молитва о примирении 
враждующих 


Благодарим Тя, Владыко Человеколюбче, 
Царя веков и Подателя благих, разрушивша- 
го вражды средостёние и мир подавшаго ро- 
ду человеческому, даруй и ныне мир рабом 
Твоим, вкорени в них страх Твой и друг ко 
другу любовь утверди: угаси всяку распрю, 
отъими вся разгласия соблазны. Яко Ты еси 
мир наш и Тебе славу возсылаем, Отцу и Сы- 

ну и Святому Духу, ныне и присно и во ве- 
ки веков. Аминь. 


О ненавидящих и обидящих нас 
Тропарь, глас 4-й 


О распенших Тя моливыйся, любодушне 
Господи, и рабом Твоим о вразех молитися 
повелевый, ненавидящих.и обидящих нас 
прости, и от всякаго зла и лукавства к бра- 
толюбному и добродетельному настави жи- 
тельству, смиренно мольбу Тебе приносим; 
да в согласном единомыслии славим Тя, Еди- 
наго Человеколюбца. 


Кондак, глас 5-й 


Якоже первомученик Твой Стефан о уби- 
вающих его моляше Тя, Господи, и мы при- 
падающе молим, ненавидящих всех и обидя- 
щих нас прости, во еже ни единому от них 
нас ради погибнути, но всем спастися бла- 
годатию Твоею, Боже всещедрый. 


Молитва за неверующих, 
гонителей и презрителей веры 


Господи, обрати к Тебе сердца врагов на- 
ших и если уже невозможно ожесточенным 
обратиться, то положи преграду зла их и за- 
щити от них избранных Твоих. 

Молитвы о ближних 
святого Иоанна Кронштадтского 


О гордом и строптивом 


Господи, научи раба Твоего, в диавольскую 
гордость впавшаго, кротости и смирению, и 
отжени от сердца его мрак и бремя сатанин- 
ской гордыни! 


О злобном 


Господи, блага сотвори раба Твоего сего 
благодатию Твоей. 


О сребролюбивом и жадном 


Сокровище наше нетленное и богатство не- 
истощимое: даруй рабу Твоему сему, сотво- 
ренному по образу и подобию Твоему, по- 
знать лесть богатства, и яко вся земная — 
суета, сень и соние. Яко трава дни всякаго 
человека, или яко паучина, и яко Ты еси един 
богатство, покой и радость наша. 


О завистливом 


Господи, просвети ум и сердце раба Твое- 
го сего к познанию великих, безчисленных 
неизследимых даров Твоих, ихже прият от 
неисчетных щедрот Твоих, в ослеплении бо 
страсти своея забы Тебя и дары Твои бога- 

тые, и нища себя быти вмени, богат сый бла- 
гами Гвоими, и сего ради зрит прелестне на 
благая рабов Твоих, имиже, о, пренеизгла- 
голанная Благостыня, ущедряеши всех, кое- 
гождо противу силы его и по намерению во- 
ли Твоея. Отыми, всеблагий Владыко, покры- 
вало диавола от очию сердца раба Твоего и 
даруй ему сердечное сокрушение и слезы по- 
каяния и благодарения, да не возрадуется 
враг о нем, заживо уловленном от него в 
свою волю, и да не отторгнет его от руки 
Твоея. 


О пьянице* 


Господи, призри милостивно на раба Тво- 
его, прельщеннаго лестию чрева и плотска- 
го веселия, даруй ему познать сладость воз- 
держания и поста и проистекающих от него 
плодов Духа. 


О чревоугоднике 


Господи, сладчайшее Брашно наше, ни- 
когдаже гиблющее, но пребывающее в живот 


* Об исцелении недуга пьянства молятся также 
пред иконой Божией Матери «Неупиваемая Чаша» 
(стр. 307), св. мученику Вонифатию, свт. Вонифатию 
Милостивому, преп. Моисею Мурину (стр. 252-254). 

вечный: очисти раба Твоего от скверны чре- 
вообъядения, всего плоть сотворившегося и 
чуждаго Духу Твоему, и даруй ему познать 
сладость Твоего животворящаго духовнаго 
брашна, еже есть плоть и кровь Твоя и свя- 
тое, живое и действенное слово Твое. 


Во время бедствий и нападений врагов 
Тропарь, глас 4-й 


Скоро предвари, прежде даже не порабё- 
тимся врагом хулящим Тя и претящим нам, 
Христе Боже наш: погуби Крестом Твоим бо- 
рющия нас, да уразумеют, како может пра- 
вославных вера, молитвами Богородицы, Еди- 
не Человеколюбче. 


Кондак, глас 8-й 


Возбранный Воеводо и Господи, ада Побе- 
дителю! Яко избавлься от вечныя смерти, по- 
хвальная восписую Ти, создание и раб Твой; 
но яко имеяй милосердие неизреченное, от 
всяких мя бед свободи, зовуща: Иисусе, Сы- 
не Божий, помилуй мя. 


Псалом 90 


Живый в помощи Вышняго, в крове Бога 
Небеснаго водворится. Речет Господеви: За- 
ступник мой еси и Прибежище мое, Бог мой, 

и уповаю на Него. Яко Той избавит тя от се- 
ти ловчи и от словесе мятежна, плещма Сво- 
има осенит тя, и под криле Его надеешися: 
оружием обыдет тя истина Его. Не убоиши- 
ся от страха нощнаго, от стрелы летящия во 
дни, от вещи во тме преходящия, от сряща 
и беса полуденнаго. Падет от страны твоея 
тысяща, и тма одесную тебе, к тебе же не 
приближится, обаче очима твоима смотриши 
и воздаяние грешников узриши. Яко Ты, Гос- 
поди, упование мое, Вышняго положил еси 
прибежище твое. Не приидет к тебе зло, и 
рана не приближится телесӣ твоему, яко Ан- 
гелом Своим заповёсть о тебе, сохранити тя 
во всех путёх твоих. На руках возмут тя, да 
не когда преткнёши о камень ногу твою, на 
аспида и василӣска наступиши, и попереши 
льва и змия. Яко на Мя упова, и избавлю и: 
покрыю и, яко позна имя Мое. Воззовет ко 
Мне, и услышу его: с ним есмь в скорби, из- 
му его и прославлю его, долготою дний ис- 
полню его и явлю ему спасение Мое. 


Да воскреснет Бог... (стр. 38) 
О путешествующих 
Тропарь, глас 2-й 


Путь и истина сый, Христе, спутника Ан- 
гела Твоего рабом Твоим ныне, якоже Товӣи 

иногда, посли сохраняюща, и невредимых, к 
славе Твоей, от всякаго зла во всяком бла- 
гополучии соблюдающа, молитвами Богоро- 
дицы, Едине Человеколюбче. 


Кондак, глас 2-й 


Луце и Клебпе во Еммаус спутешествова- 
вый, Спасе, сшествуй и ныне рабом Твоим, 
путешествовати хотящим, от всякаго избав- 
ляя их злаго обстояния: вся бо Ты, яко Че- 
ловеколюбец, можеши хотяй. 


Молитва 


Господи Иисусе Христе Боже наш, истин- 
ный и живый путю, состранствовати мнимо- 
му Твоему отцу Иосифу и Пречистей Ти Де- 
ве Матери во Египет изволивый, и Луцё и 
Клебпе во Еммаус спутешествовавый! И ны- 
не смиренно молим Тя, Владыко Пресвятый, 
и рабом Твоим сим Твоею благодатию спу- 
тешествуй. И якоже рабу Твоему Товии, Ан- 
гела хранителя и наставника посли, сохра- 
няюща и избавляюща их от всякаго злаго об- 
стояния видимых и невидимых врагов, и ко 
исполнению заповедей Твоих наставляюща, 
мирно же и благополучно и здраво препро- 
вождающа, и паки цело и безмятежно воз- 

вращающа; и даждь им все благое свое на- 
мерение ко благоугождению Твоему благопо- 
лучно в славу Твою исполнити. Твое бо есть, 
еже миловати и спасати нас, и Тебе славу 
возсылаем со Безначальным Твоим Отцем и 
со Пресвятым и Благим и Животворящим 
Твоим Духом, ныне и присно и во веки ве- 
ков. АМИНЬ. 


Молитва ко Пресвятой Богородице от человека, 
в путь шествовати хотящего 


О Пресвятая Владычице моя, Дево Бого- 
родице, Одигитрие, покровительнице и упо- 
вание спасения моего! Се в путь, мне пред- 
лежащий, ныне хощу отлучитися и на вре- 
мя сие вручаю Тебе, премилосердой Матери 
моей, душу и тело мое, вся умныя моя и ве- 
щественныя силы, всего себе вверяя в креп- 
кое Твое смотрение и всесильную Твою по- 
мощь. О благая Спутнице и Защитнице моя! 
Усердно молю Тя, да не ползок путь мой сей 
будет, руководствуй мя на нем, и направи 
его, Всесвятая Одигитрие, якоже Сама веси, 
ко славе Сына Твоего, Господа моего Иису- 
са Христа, буди ми во всем помощнице, на- 
ипаче же в сем дальнем и многотрудном пу- 
тешествии соблюди мя под державным по- 
кровом Твоим от всяких находящих бед и 

скорбей, от враг видимых и невидимых, и мо- 
ли о мне, Госпоже моя, Сына Твоего Хрис- 
та Бога нашего, да послет в помощь мне Ан- 
гела Своего мирна, верна наставника и хра- 
нителя, да якоже древле даровал есть рабу 
Своему Товии Рафаила, на всяком месте и 
во всякое время хранивша его в пути от вся- 
каго зла: тако и мой путь благополучно уп- 
равив и сохранив мя небесною силою, здра- 
ва да возвратит мя, мирна и всецела к жи- 
лищу моему во славу имени Своего Свята- 
го, славяща и благословяща Его во вся дни 
живота моего и Тебе величающа ныне и при- 
сно, и во веки веков. Аминь. 


Молитва перед отправлением в плавание 


Владыко Господи Иисусе Христе, Боже 
наш, вместе со святыми Своими учениками 
и апостолами плававший, бурный ветер ути- 
шивший и повелением Своим волны на мо- 
ре успокоивший! Сам, Господи, и нам сопут- 
ствуй в плавании, всякий бурный ветер ути- 
ши и будь Помощником и Заступником, ибо 
Ты Бог Благий и любящий человеков и Те- 
бе славословие приносим, Отцу и Сыну и 
Святому Духу, ныне и присно и во веки ве- 
ков. АМИНЬ. 

Молитва перед отправлением 
в воздушное путешествие 


Господи Иисусе Христе, Боже наш, стихи- 
ям повелеваяй и вся горстию содержай, Его- 
же бездны трепещут и Емуже звезды присут- 
ствуют. Вся тварь Тебе служит, вся послу- 
шают, вся Тебе повинуются. Вся можеши: се- 
го ради вся милуеши, Преблагий Господи. Та- 
ко и ныне убо, Владыко, рабов Твоих сих 
(имена) моления теплыя приемля, благосло- 
ви путь их и воздушное шествие, запрещая 
бурям же и ветром противным, и лодию воз- 
душную целу и невредиму соблюдая. Спаси- 
тельное и небурное по воздуху превождение 
им даруя и благое намерение совершившим 
им весело во здравии и в мире возвратити- 
ся изволь. Ты бо еси Спас и Избавитель и 
всех благих небесных и земных Податель и 
Тебе славу возсылаем со Безначальным Тво- 
им Отцем и Пресвятым и Благим и Животво- 
рящим Твоим Духом, ныне и присно и во ве- 
ки веков. Аминь. 


О заключенных 
Тропарь, глас 2-й 


Манассию от уз и горькаго заточения мо- 
литв ради свободивый, всещедрый Боже, и 

раба Твоего, нами ныне молящагося, от уз и 
заточения свободи, и от всякаго злаго обсто- 
яния избави, яко един Человеколюбец. 


Кондак, глас 5-й 


Яко милосердия источник и благости пу- 
чина, Христе Боже, не презри в скорбех и 
бедах Тебе верою призывающих, но яко 
щедр, помилуй и от уз скоро свободи, да по- 
ем Ти: Аллилуиа. 


Молитва 


Господи Иисусе Христе, Боже наш, свята- 
го апостола Твоего Петра от уз и темницы 
без всякаго вреда свободивый, приими, сми- 
ренно молимтися, моление сие милостивно 
во оставление грехов раба Твоего (имя), в 
темницу всаженнаго, и молитвами того, яко 
Человеколюбец, всесильною Твоею Десни- 
цею от всякаго злаго обстояния избави и на 
свободу изведи. 


Молитва к Божией Матери 
об обращении заблудшего, 
святителя Гавриила Новгородского 


О, Всемилостивая Госпоже, Дево Влады- 
чице Богородице, Царица Небесная! Ты рож- 
деством Своим спасла род человеческий от 

вечного мучительства диавола: ибо от Тебя 
родился Христос, Спаситель наш. Призри 
Своим милосердием и на сего (имя), лишен- 
ного милости Божией и благодати, исхода- 
тайствуй Матерним Своим дерзновением и 
Твоими молитвами у Сына Твоего, Христа 
Бога нашего, дабы ниспослал благодать Свою 
свыше на сего погибающего. О, Преблагосло- 
венная! Ты надежда ненадежных, Ты отчаян- 
ных спасение, да не порадуется враг о ду- 
ше его! 


Конечная молитва 


Господи, аще которую молитву без внима- 
ния прочитал и рассеялся в помыслах: про- 
сти и спаси мя по милости Твоей. 

АКАФИСТ СВЯТЫМ МУЧЕНИКАМ 
ФЛОРУ И ЛАВРУ 


Кондак 1 


Избранную двоицу пресветлую, Христу 
спострадавшую даже до крове, Флора пре- 
блаженнаго и Лавра всечестнаго, в песнех, 
вернии, почтим духовных и, яко молитвами 
сих от бед избавляеми, благодарственно во- 
пием, зовуще: Радуйтеся, Флоре и Лавре, рая 
Христова цвети прекраснии. 


Икос 1 


Ангельстии чини яко сликовники прияша 
вы, блаженнии мученицы, егда по страдании 
своем Престолу Господню предстасте, во еже 
со всеми, кровию Агнца Божия запечатлен- 
ными, взывати «Осанна!» Седящему на Пре- 
столе. Мы же, бреннии, на земли, о таковой 
славе вашей дивящеся, восхваляем вы сице: 
Радуйтеся, Христу последовавшии верою; ра- 

дуйтеся, крест Его, яко ярем, вземшии. Ра- 
дуйтеся, кровию Агнца Божия искупленнии; 
радуйтеся, и своея крове Христа ради не по- 
щадевшии. Радуйтеся, смертию красною 
Христови спогребшиися; радуйтеся, жизни 
источник обретшии. Радуйтеся, путь узкий, 
прискорбный прошедшии; радуйтеся, яко 
отверзошася вам райския двери. Радуйтеся, 
Флоре и Лавре, рая Христова цвети пре- 
краснии. 


Кондак 2 


Видяще, яко многа мзда на небесех дана 
святым страстотерпцем, потщимся, вернии, 
тех житие земное прилежно разсмотревше, 
от сего научитися, колико может вера, деянь- 
ми споспешествуема, како воздвизает от зем- 
ных к небесным и како научает взывати Бо- 
гу: Аллилуйя. 


Икос 2 


Разум Божественный озари вы, Флоре и 
Лавре, егда благочестия хранители Прокл и 
Максим не токмо каменосёчней хитрости вы 
научиша, но и на камени веры Христовой 
добре утвердиша, на немже несокрушими да- 
же до конца пребысте, трудолюбно Господе- 
ви работающе, сего ради ублажаем вы, зову- 

ще: Радуйтеся, в трудех от юности воспитан- 
нии; радуйтеся, Христу себе поработившии. 
Радуйтеся, леность далече отгнавшии; радуй- 
теся, данный вам талант много усугубившии. 
Радуйтеся, рабства плоти избегшии; радуй- 
теся, духом Господеви работавшии. Радуйте- 
ся, трудолюбцев удобрение; радуйтеся, лени- 
вых укорение. Радуйтеся, Флоре и Лавре, 
рая Христова цвети прекраснии. 


Кондак 3 


Сила Вышняго подвиже правителя страны 
некия призвати дёлателей святых ко устро- 
ению храма идольскаго, капищу бо сему со- 
оружаему бывшу, иный храм нерукотворен- 
ный созидашеся; людие страны тоя, Флора 
и Лавра проповедию наученнии, Истиннаго 
Бога познаша и Тому Единому пети навыко- 
ша: Аллилуйя. 


Икос З 


Имуще твердую веру в сердцах своих, 
небоязненно отыдоша богоноснии братия во 
ину страну на делание чуждое, и, по мале 
времени, в труд апостолов обратися делание 
их; людие, во тме и сени смертней седящии, 
светом Евангелия озаришася, еже каменосеч- 
цы богомудрии с собою принесоша, сего ра- 

ди воспоем сих, зовуще: Радуйтеся, языков 
просветители; радуйтеся, апостолов подража- 
тели. Радуйтеся, Евангелия Христова провоз- 
вестницы; радуйтеся, на ниве неоранней Гос- 
подни работницы. Радуйтеся, в людех тяж- 
цех Господа восхвалившии; радуйтеся, во 
языцех славу Его возвестившии. Радуйтеся, 
Церкве прекрасное прозябёние; радуйтеся, 
небесных садов летораслённое украшение. 
Радуйтеся, Флоре и Лавре, рая Христова цве- 
ти прекраснии. 


Кондак 4 


Бурю злобы неистовыя воздвиже на вы 
Мемертин, идольский жрец, егда сыну его, 
на делание ваше неопасно взиравшу, око ка- 
менцем, внезапу отторгшимся, избодеся, и 
хулы многи отрыгаху на вы, делателие незло- 
бивии, уста еще не вёдевшаго пети: Алли- 
луйя. 


Икос 4 


Слышавше хулёния многа и пристрашия 
свирёпа Мемертина озлӧбленнаго, без стра- 
ха прияша сия кротце Флор же и Лаври, со- 
страдания исполнени бывше, вёлие дерзно- 
вение веры проявиша, егда отрока уранена 
цела и здрава отцу предпоставити обещаша; 

мы же, таковей вере, кротости и упованию 
святых дивящеся, воспоем им тако: Радуйте- 
ся, равноангельныя кротости воплощение; 
радуйтеся, вёлия веры исправление. Радуй- 
теся, злословящаго вы благословившии; ра- 
дуйтеся, кленящему вас благотворившии. Ра- 
дуйтеся, на Бога, Помощника и Защитника, 
уповавшии; радуйтеся, прибежище и утверж- 
дение в Бозе полагавшии. Радуйтеся, в незло- 
бии пред Господем ходившии; радуйтеся, во 
уповании на Него николиже изнемогшии. Ра- 
дуйтеся, Флоре и Лавре, рая Христова цве- 
ти прекраснии. 


Кондак 5 


Боготёчныя звезды явистеся, святии, юно- 
ше тому, емуже уломком камене око плот- 
скӧе избодёно бысть; вас бо держайся, не 
токмо от раны исцеле, но и очесы духовны- 
ми прозре, проповеданием вашим научен, Ис- 
тиннаго Бога позна и Тому в радости возо- 
пи: Аллилуйя. 


Икос 5 


Видя чудо велие, в сыне явлённое, и отец 
его Мемертин ему спослёдова, идольскую 
прелесть отверг, Бога Истинна, яко же и сын, 
позна и по исповёдании добрем двоице пре- 

славных мученик спострада, юже и мы ны- 
не воспеваем, зовуще: Радуйтеся, чудотвор- 
цы предивнии; радуйтеся, врачеве духовнии. 
Радуйтеся, идольскую прелесть чудесы нис- 
провергшии; радуйтеся, неразумных души 
светом веры озарившии. Радуйтеся, идоль- 
скаго жреца от идолобесия отвратившии и 
Христу сочетавшии; радуйтеся, и сына его из 
вражеских сетей извлекшии. Радуйтеся, де- 
монов огорчение; радуйтеся, Ангелов радо- 
вание. Радуйтеся, Флоре и Лавре, рая Хри- 
стова цвети прекраснии. 


Кондак 6 


Проповедницы любвё истинныя явишася 
святии мученицы, егда при делании своем це- 
ну, за труд вземлемую, нищим раздаваху и, 
алчущих довольно питающе, сами в посте и 
лишении не сетующе пребываху, бодрствен- 
не воспевающе Богу: Аллилуйя. 


Икос 6 


Возсия свет неизреченныя славы небесныя 
и озари храм, руками Флора и Лавра создан- 
ный, и не яко идолов вместилище, но во сла- 
ву Имени Иисуса Христа освященный, людие 
же, свет той видевше, вся кумиры идольския, 
для храма того уготованныя, сокрушше, хра- 

моздателем взываху сице: Радуйтеся, светом 
богоразумия нас озарившии; радуйтеся, мрак 
идолослужения разсёявшии. Радуйтеся, от 
обдержащия прелести ны свободившии; ра- 
дуйтеся, путь жизни истинныя нам показав- 
шии. Радуйтеся, яко благоухания честнаго 
Церковь исполнисте; радуйтеся, яко злосмра- 
дие вражие далёче отгнасте. Радуйтеся, бе- 
сов дерзновенное поражение; радуйтеся, Бо- 
гу красное присвоёние. Радуйтеся, Флоре и 
Лавре, рая Христова цвети прекраснии. 


Кондак 7 


Хотящим братиям святым по скончании дё- 
лания, на нёже звани быша, мирно во своя 
отытӣ, возбранӣ им работодавец жестокий; 
связав бо их и бив, яко злодеи к правителю 
Ликиону отведё, занё Христа яко Бога испо- 
вёдаху и люди научиша взывати Ему: Алли- 
луйя. 


Икос 7 


Новая и лютая мучёния уготбва вам, стра- 
стотерпцы святии, правитель, егда возврати- 
стеся связаннии и раны за Христа приимшии 
во страну свою, твердости же веры вашея 
отнюд не поколеба, мы же, терпение ваше 
ублажающе, взываем к вам сице: Радуйтеся, 


ФЛОРУ И ЛАВРУ 421 


Христови спотерпёвшии; радуйтеся, с Ним и 
воцарившиися. Радуйтеся, в терпении души 
ваша стяжавшии; радуйтеся, обетование, 
еже на небесёх, приймшии. Радуйтеся, на 
Начальника веры и Совершителя, Господа 
Иисуса взиравшии; радуйтеся, на предле- 
жавший вам подвиг добре востёкшии. Радуй- 
теся, малодушных ободрёние; радуйтеся, 
страждущих утешёние. Радуйтеся, Флоре и 
Лавре, рая Христова цвети прекраснии. 


Кондак 8 


Странную и ужасную смерть изобрёте люд- 
ское жестокосердие кротчайшим братиям 
Флору и Лавру: в кладенёц бо безводный 
ввёржени и землею в нем посыпани быша; 
тако мняху нечестивии заглушити святых 
глас, к Богу вопиющих: Аллилуйя. 


Икос 8 


Весь мир не бе достбин вас, мученицы свя- 
тии: вы бо, на земли себе места не обретше, 
в небесная преселившеся и яко истиннии 
граждане тамо отечествие снискавше, непре- 
станными благохвалениями Царю своему и 
Господу служите, восхвалим убо и мы сих бо- 
гохвалящих похвалении сицевыми: Радуйте- 
ся, о земных небрегшии; радуйтеся, на не- 

бесная ум свой вперившии. Радуйтеся, нощь 
жития земнаго добре прешедшии; радуйтеся, 
дне невечерняго — Царства Христова достиг- 
шии. Радуйтеся, яко злато, в горнӣле муче- 
ний искушеннии; радуйтеся, яко всеплодие 
жертвенное Богом приятии. Радуйтеся, пред 
лицём человеческим муки приявшии; радуй- 
теся, яко упование ваше безсмертия испол- 
нено. Радуйтеся, Флоре и Лавре, рая Хри- 
стова цвети прекраснии. 


Кондак 9 


«Всяк, иже исповёсть Мя пред человеки, 
исповём его и Аз пред Отцем Моим», — ре- 
чё Господь; по Господню сему словеси и вы, 
страстотерпцы Флоре и Лавре, яко доблии 
Христови исповедницы, пред Отцём Небес- 
ным прославлени естё и со всеми святыми 
выну зовете Святёй Троице: Аллилуйя. 


Икос 9 


Витийство мира сего не может изрещи ве- 
личие подвига страстотерпцев святых, яко 
же и премудрость века сего слова крестнаго 
вместити никакоже может; мы же, смирен- 
нии, буйством проповеди о Распятом спаса- 
еми, Флора и Лавра, яко себе самёх отверг- 
шихся и души своя Христа ради отщетивших, 

несумнённо прославляем, зовуще к ним та- 
ко: Радуйтеся, Христа пред человеки испо- 
ведавшии; радуйтеся, яко и Сам Господь 
исповёсть вы пред Ангелы Божии. Радуйте- 
ся, страсти Господа Иисуса Христа не усты- 
девшиися; радуйтеся, ради благовестия Хри- 
стова пострадавшии. Радуйтеся, яко подвиг 
крепок подадё вам Господь; радуйтеся, яко 
и разум свят дадёся вам от Вышняго. Радуй- 
теся, яко искры по стеблию на небо востек- 
шии; радуйтеся, во время посещения ваше- 
го добре возсиявшии. Радуйтеся, Флоре и 
Лавре, рая Христова цвети прекраснии. 


Кондак 10 


Спасению нашему ходатаи молим вас бы- 
ти, святии мученицы, добре страдавшии и 
венчавшиеся, и того ради благодать прийм- 
шии; о нас молитеся, да, избавльшеся от 
суетныя работы вражия, благодарственно во- 
пием Богу: Аллилуйя. 


Икос 10 


Стен каменных здатели иногда бывше, ве- 
ры же твердостию, многоразличных мук и 
лютыя смерти за Христа претерпением велие 
дерзновение у Него снискавше, молятся ны- 
не о чтущих память их верно, и в бедах мно- 

горазличных и напастех осеняют надёжно по- 
ющих им сице: Радуйтеся, Церкве Христовы 
столпи непоколебимии; радуйтеся, веры хри- 
стианския ограждение твердое. Радуйтеся, в 
вере колеблемым утверждение крепкое; ра- 
дуйтеся, в мори напастей гибнущим приста- 
нище надежное. Радуйтеся, фиали златии, 
фимиама молитв исполненнии; радуйтеся, 
смрадные страсти далече от нас прогоняю- 
щии. Радуйтеся, тёплии к Богу молитвенни- 
цы; радуйтеся, прейстиннии ходатаи. Радуй- 
теся. Флоре и Лавре, рая Христова цвети 
прекраснии. 


Кондак 11 


Пение неумолчно и лики свётлы исполни- 
ша Царский град, егда по обретении прине- 
сёни и честно положени в нем быша много- 
целебнии мощи ваша, святйи мученицы Фло- 
ре и Лавре, от них же мнози цельбу чудну 
приймше, благодарно пояху Богу: Аллилуйя. 


Икос 11 


Светом невещёственным облистаеми, в се- 
лениях святых водворяеми и радости неиз- 
реченныя исполняеми, ликуете ныне со Ан- 
гелы светло, мученицы Господни, осветӣте и 
нас, мраком суетствий покрываемых, злобою 

мира сего озлобляемых и едину токмо отра- 
ду имущих, еже к вам прибегати и сице вы 
воспевати: Радуйтеся, мглу прелести разгнав- 
шии; радуйтеся, безбожия нощь осветившии. 
Радуйтеся, ненавидением неправедным воз- 
ненавиденнии на земли; радуйтеся, в радость 
Господа вшёдшии на небеси. Радуйтеся, 
скорбьми многими живот вечный наслёдство- 
вавшии; радуйтеся, в скорбех и теснотах су- 
щим утешение от Духа Свята просящии. Ра- 
дуйтеся, звезды, блистания терпения испу- 
щающия; радуйтеся, светила, верных души 
просвешающия. Радуйтеся, Флоре и Лавре, 
рая Христова цвети прекраснии. 


Кондак 12 


Благодать велика дана есть от Вышняго 
вам, доблии страдальцы, яко пришедшим от 
скорби великия и окропившим в крови 
Агнчей ризы своя; сего ради со всеми свя- 
тыми Престолу Божию предстойте, выну з0- 
вуще: Аллилуйя. 


Икос 12 


Поюще вы. во храме вашем, хвалим вас, 
Флоре и Лавре, яко благочестия мученики, 
в трудех от юности пребывшия, веру в Тро- 
ицу Нераздельную соблюдшия и ко Христу 

победно отшедшия, Ему же ныне предстоя- 
ще, не забудите зовущих к вам сице: Радуй- 
теся, Царя Небеснаго вбини изряднии; радуй- 
теся, венцы победными добре венчаннии. Ра- 
дуйтеся, камение многоценное в сокровищах 
Владыки Небеснаго; радуйтеся, богатство 
неиждиваемое Церкве, на земли войнствую- 
щия. Радуйтеся, зодчии, храм Духа Божест- 
веннаго в себе самёх явившии; радуйтеся, 
здатели, на недвижимем камени веры души 
многих утвердившии. Радуйтеся, блистани- 
ем небесным ныне осияваемии; радуйтеся, 
сумрак мыслей тяжких от нас прогоняющии. 
Радуйтеся, Флоре и Лавре, рая Христова цве- 
ти прекраснии. 


Кондак 13 


О преславная мученик двоице Флоре и 
Лавре, самобратное единение, Троице Свя- 
тей честное похваление! Нынешнее прийм- 
ши наше пение, молите Господа за ны, да из- 
бавит нас от всяких бед и скорбей, даровав 
же нам до конца пребывание во Святей Церк- 
ви Своей, да сподобит по кончине и послед- 
нем Суде с вами и со всеми святыми воспе- 
вати Богу: Аллилуйя, Аллилуйя, Аллилуйя. 


Этот кондак читается трижды, затем. 1-й икос: 
Ангельстии чини... и 1-й кондак: Избранную двоицу... 

Молитва 


Прехвальнии мученицы Флоре и Лавре, 
вас не земля потайла есть, но небо прият вы, 
во еже быти вам молитвенники и предстате- 
ли о чтущих с любовию честную память ва- 
шу. Молитеся же за ны, трудолюбцы незло- 
бивии, да подвигнет Господь и нас, в трудёх 
и утеснёнии сущих, к деланию заповедей 
Его, да не токмо о пищи и питий, но и о еже 
како угодити Господеви попечемся; споболи- 
те печалем и воздыханием нашим, и да не о3- 
лобятся до конца души наша, но да возгорят- 
ся любовию друг ко другу, да пребудем в ми- 
ре и единомыслии, якоже и вы, самобратнии 
блаженнии. Наипаче же утвердите ны в ве- 
ре святеёй и правей, юже имуще в сердцах на- 
ших, не устрашимся в поношении и униже- 
нии и всяких обстояниих, имиже одержӣми 
есмы, но, яко испытание силы веры нашея с 
благодарением сие приимше, доброе испове- 
дание соблюдем, в немже и прейдем от юдо- 
ли сей в вечное Царствие Господа нашего, 
Емуже слава и держава во веки веков. 
Аминь. 


КАНОН ПОКАЯННЫЙ 
КО ПРЕСВЯТОЙ БОГОРОДИЦЕ 


Глас 6-й. Песнь 1 


Яко по суху пешешествовав Израиль по бездне сто- 
пами, гонителя фараона видя потопляема, Богу побед- 
ную песнь поим, вопияше. 


Припев: Пресвятая Богородипе, спаси нас. 


Всяко моего рыдаю жития сквернаго, и 
множества безмерных моих зол: что же ис- 
повём Ти, Чистая, недоумёю и ужасаюся: но 
помози ми, Владычице. 


Откуду начну глаголати лукавая и лютая 
моя падения страстный аз; увы мне, что бу- 
ду прӧчее; но Владычице, прежде конца 
ущедри мя. 


Слава: Смертный убо час и судище страш- 
ное всегда помышляю, Пречистая, обычаем 
же всезлым прельщаюся люте: но помози ми. 


И ныне: Благих тлӣтель, смотряя мя ныне 
нага Божественных добродетелей и далече 

отступльша и отчуждена от Бога, поглотити 
мя устремляется: Владычице, предвари. 


Песвь 3 


Несть свят, якоже Ты, Господи Боже мой, возне- 
сый рог верных Твоих, Блаже, и утвердивый нас на 
камени исповедания Твоего. 

Душу окалях скверно от безмёрных зол мо- 
их страстный аз, Богородице Владычице: и 
камо прочее пойду, отчаянием весь одержим. 


И еже по образу себе окалях, Чистая, и по 
подобию: делом и словом, и помыслом содё- 
ях безместная. 


Слава: Несть ин в человёцех, иже неподоб- 
ная содеяв, ни родӣся в мире, якоже аз, Бла- 
гая, помрачен умом: ибо крещение Божест- 
венное оскверних. 


И ныне: На конец достигох злых, Пресвя- 
тая Дево, Гы помози ми вскоре: небо и зем- 
ля вопиют горце, от безместных деяний не- 
подобных. 


Песнь 4 


Христос моя сила, Бог и Господь, честная Церковь 
боголепно поет, взывающи от смысла чиста, о Госпо- 
де празднующи. 

Ангельстии чинове и воинства небесных 
сил Твоего Сына ужасаются державы, Чис- 

тая: ныне же и аз, отчаявся, безстрашием 
одержим есмь. 


Удивися вся земля и ужасеся, зрящи лю- 
тая и злая творящу ми, и безместная: и Тво- 
его Сына многому милосердию чудится. 


Слава: Церковь осквернив зле телесную, 
и Церковь Господню, в нюже человецы тре- 
пещуще входят, аз же, блудный, без студа 
вхожду: увы мне. 


И ныне: Не яви, Владычице, не яви стран- 
на мя, устраншася крова Сына Твоего, вся- 
ко недостойнаго, но омый мене от скверны 
прегрешений мойх. 


Песнь 5 


Божиим светом Твоим, Блаже, утренюющих Ти ду- 
ши любовию озарӣ, молюся Тя вёдети, Слове Божий, 
истиннаго Бога, от мрака греховнаго взывающа. 


Божественным сиянием Твоим, Благая, ис- 
цели душевныя моя страсти, яже ми тлитель 
всея: и избави мя сего пленения горькаго. 


Адам преступӣ убо заповедь едину, Дево, 
и во изгнание впаде: како же рыдаю прегре- 
шений моих бездну аз, преступный. 


Слава: Убийца убо явлься дрёвле, и бра- 
тоубийца Каин, Богом проклят бысть; что же 

сотворю аз, вседерзый, душу убо убив ныне, 
и не стыждуся. 


И ныне: Исаву поревновав лютому чрево- 
объядением и сытостию: весь душу осквер- 
них пиянством, и ласкосердством житие мое: 
и кто мене не плачет, страстнаго: увы мне. 


Песнь 6 


Житейское море, воздвизаемое зря напастей бурею, 
к тихому пристанищу Твоему притек, вопию Ти: воз- 
веди от тли живот мой, Многомӣлостиве. 


Житие мое блудно, душа моя сквернава и жи- 


вот весь окаянен, тело же мое все во злых лю- 
те окалях: темже потщися, Дево, помощи ми. 


Конец предста и не терплю, Благая, со- 
весть обличает мя: предстоят бо ми деяния 
лукавая и житие блудное, и судища ужасаю- 
ся Сына Твоего, Чистая. 


Слава: Плоти моея разжжение, река огнен- 
на страшна и неугасима ждет войстину и 
червь неусыпаяй: но угаси ми сия молитва- 
ми Твоими, Пречистая. 


И ныне: Ныне трепетом одержим есмь, Бла- 
гая, и ужасаюся лукаваго ловления: прежде 
бо конца хощет мя тлитель убити, держа мя 
яко пленена всего и нага добродетелей. 


Господи, помилуй (трижды). Слава, и ныне. 

Седален, глас 6-й 


Упование и стена, и пристанище людем 
Твоим, Дево: из Неяже родися безстрастно 
Спас всяческих: якоже плачася Твоего Сы- 
на при кресте, Того и ныне молӣ избавити 
от тли вся, поющия ТЯ. 


Песнь 7 


Росодательну убо пещь содёла Ангел преподобным 
отроком, халдеи же опаляющее веление Божие, мучӣ- 
теля увеща вопити: благословён еси, Боже отец наших. 


Седмь седмерицею пламень разжжё ми 
страстьмӣ лукавый, и любодеяньми сердце 
мое всегда умерщвляет: темже токами моих 
слез угасй его, Мати Божия, и спаси мя. 


Окаляема тӣною прегрешёний моих не от- 
рини мене, Владычице Благая: йбо зря мя во 
отчаянии суща, смеется прелукавый враг: но 
Сама, Твоею державною рукою возстави. 


Слава: Страшное убо судище, страстная ду- 
ше моя и нечувственная, и мучение же не кон- 
чаемое и грозное: но обаче ныне припади к Ма- 
тери Судии твоего и Бога, и не отчайся сама. 


И ныне: Омрачихся страстный множеством 
безмерных зол и оскверних душу и тело же 
и ум: темже, Пречистая, светом Твоих сия- 
ний, к безстрастию сладости скоро введи мя. 

Песнь 8 


Из пламене преподобным росу источил еси, и правед- 
наго жертву водою попалил еси: вся бо творӣши, Хри- 
сте, токмо еже хотёти. Тя превозносим во вся веки. 


Яже от Троицы единаго Бога рождшая, и 
на руку носившая, Дево Мати: угаси страс- 
тей огнепальную пещь и слёзными токи омый 
душу мою. 


Прихода смёртнаго ужасаюся, Пречистая, 
и суда ӧнаго весь ныне убояхся: дея же злая, 
никакоже стыждуся: ущёдри мя прежде кон- 
ца, молитвами Твоими, Дево. 


Слава: Стенания немолчная, Владычице, 
даруй ми, и слез тучи даждь, да омыю моя 
прегрешения многая, и неисцельныя язвы: 
яко да улучу жизнь вечную. 


И ныне: Зол моих множество Тебе испо- 
ведах, Владычице, яко ни един в мире ин, 
прогнёва тако Бога, Сына и Господа Твоего: 
Сего ми на милость вскоре пременӣ, Дево. 


Песнь 9 


Бога человёком невозможно вӣдети, на Негоже не 
смеют чӣни Ангельстии взирати: Тобою же, Всечис- 
тая, явйся человеком Слово Воплощённо, Егоже ве- 
личающе, с небесными вби Тя ублажаем. 

Се прихожду Ти, Пречистая, со страхом 
многим и любовию, крепость вёдый многую 
молитвы Твоея, раб Твой, много бо может во- 
истину, Владычице, мольба Матерня к Сы- 
ну: милосердием бо преклоняется. 


Лики приимй Архангел же, и множество 
вышних вӧинств Зиждителя моего, Апостол 
же и Пророк соборы, и Мученики, и Препо- 
добныя и Священномученики: и молитву со- 
твори, Чистая, за нас к Богу. 


Слава: И ныне, и тогда Твою помощь да об- 
рящу, Чистая, в час в оньже изыдет дух мой: 
вскоре изъимающи избави мя бесовскаго му- 
чительства, Пренепорочная, и не остави ме- 
не, Благая, предану быти им. 


И ныне: Судий щедраго чаю, и человеко- 
любиваго Твоего Сына: Чистая, не презри ме- 
не, но Того ми сотвори благопременна, по- 
ставити мене одесную тогда, Всенепорочная, 
пречистому судищу Его, на Тя бо уповах. 


Молитва ко Пресвятой Госпоже 
Богородице 


Пресвятая Владычице моя Богородице... 
(стр. 16). 

ТРОПАРИ, КОНДАКИ И ВЕЛИЧАНИЯ 
на праздники Господни, Богородичны, 
святых великих и икон Божией Матери в 
порядке церковного года, 
который начинается с сентября 
(даты указаны по етарому и новому стилям) 


1 / 14 сентября. 
Новолетие 


Тропарь, глас 2-й 
Всея твари Содетелю, времена и лета во Сво- 
ей власти положивый, благослови венец лета бла- 
гости Твоея, Господи, сохраняя в мире люди и 
град Твой, молитвами Богородицы, и спаси ны. 


Кондак, глас 2-й 
В вышних живый, Христе Царю, всех види- 
мых и невидимых Творче и Зиждителю, Иже дни 
и нощи, времена и лета сотворивый, благослови 
ныне венец лета: соблюди и сохрани в мире град 
и люди Твоя, Многомилостиве. 

8 / 21 сентября 
Рождество Пресвятой Богородицы 


Тропарь, глас 4-й 
Рождество Твое Богородице Дево, радость 
возвести всей вселенней: из Тебе бо возсия Солн- 
це правды Христос Бог наш, и разрушив клятву, 
даде благословение, и упразднив смерть, дарова 
нам живот вечный. 


Кондак, глас 4-й 
Иоаким и Анна поношения безчадства, и 
Адам и Ева от тли смертныя свободистася, Пре- 
чистая во святем рождестве Твоем. То празднуют 
и людие Твои, вины прегрешений избавльшеся, 
внегда звати Ти: неплоды раждает Богородицу и 
питательницу жизни нашея. 


Величание 
Величаем Тя, Пресвятая Дево, и чтим свя- 
тых Твоих родителей, и всеславное славим рож- 
дество Твое. 


14 / 27 сентября 
Воздвижение Честнаго и Животворящаго Креста 


Тропарь, глас 1-й 
Спаси, Господи, люди Твоя и благослови 
достояние Твое, победы на сопротивныя даруя, и 
Твое сохраняя Крестом Твоим жительство. 

Кондак, глас 4-й 
Вознесыйся на Крест волею, тезоименитому 
Твоему новому жительству щедроты Твоя даруй, 
Христе Боже; возвесели нас силою Твоею, побе- 
ды дая нам на супостаты, пособие имущим Твое, 
оружие мира, непобедимую победу. 


Величание 
Величаем Тя, Живодавче Христе, и чтим Крест 
Твой святый имже нас спасл еси от работы вражия. 


25 сентября / 4 октября 
Преподобного Сергия Радонежского 


Тропарь, глас 4-й 

Иже добродетелей подвижник, яко истин- 
ный воин Христа Бога, на страсти вельми под- 
визался еси в жизни временней, в пениих, бде- 
ниих же и пощениих образ быв твоим учени- 
ком; темже и вселися в тя Пресвятый Дух, 
Егоже действием светло украшен еси; но яко 
имея дерзновение ко Святей Троице, поминай 
стадо, еже собрал еси мудре, и не забуди, яко- 
же обещался еси, посещая чад твоих, Сергие 
Преподобне отче наш. 


Кондак, глас 8-й 
Христовою любовию уязвився, Преподобне, 
и Тому невозвратным желанием последовав, вся- 

кое наслаждение плотское возненавидел еси, и яко 
солнце отечеству твоему возсиял еси, тем и Хри- 
стос даром чудес обогати тя. Поминай нас, чту- 
щих пресветлую память твою, да зовем ти: радуй- 
ся, Сергие богомудре. 


26 сентября / 9 октября 
Преставление святого апостола 
и евангелиста Иоанна Богослова 


Тропарь, глас 2-й 
Апостоле, Христу Богу возлюбленне, уско- 
ри избавити люди безответны; приемлет тя при- 
падающа Иже падша на перси приемый Егоже 
моли, Богослове, и належащую мглу языков раз- 
гнати, прося нам мира и велия милости. 


Кондак, глас 2-й 
Величия твоя, девственниче, кто повесть? 
Точиши бо чудеса и изливаеши исцеления, и мо- 
лишися о душах наших, яко Богослов и друг 
Христов. 


Величание 
Величаем тя, апостоле Христов и Евангели- 
сте Иоанне Богослове, и чтим болезни и труды 
твоя, имиже трудился еси во благовестии Хри- 
стове. 

1 / 14 октября 
Покров Пресвятой Богородицы 


Тропарь, глас 4-й 
Днесь, благовернии людие, светло праздну- 
ем, осеняеми Твоим, Богомати, пришествием, и к 
Твоему взирающе пречистому образу умильно 
глаголем: покрый нас честным Твоим покровом 
и избави нас от всякого зла, молящи Сына Тво- 
его, Христа Бога нашего, спасти души наша. 


Кондак, глас 3-й 
Дева днесь предстоит в церкви и с лики свя- 
тых невидимо за ны молится Богу: Ангели со ар- 
хиереи покланяются, впостоли же со пророки 
ликовствуют: нас бо ради молит Богородица пре- 
вечнаго Бога. 


Величание 
Величаем Тя, Пресвятая Дево, и чтим По- 
кров Твой честный, Тя и бо виде святый Андрей 
на воздусе, за ны Христу молящуюся. 


5 / 18 октября 
Святителей Московских: Петра, Алексия, 
Ионы, Филиппа и Ермогена 


Тропарь, глас 4-й 
Первопрестольницы Российстии, истиннии 
хранителие апостольских преданий, столпи 

непоколебимии, православия наставницы, Петре, 
Алексие, Ионо, Филиппе и Ермогене, Владыку 
всех молите мир вселенней даровати и душам 
нашим велию милость. 


Кондак, глас 3-й 
Во святителех благочестно пожисте, и люди 
к богоразумию наставите, и добре Богу угодисте. 
Сего ради от Него нетлением и чудесы прослави- 
стеся, яко ученицы Божия благодати. 


13 / 26 октября 
Иверской иконы Пресвятой Богородицы 
(празднование также 12 февраля 
и во вторник Светлой седмицы) 


Тропарь, глас 1-й 
От святыя иконы Твоея, о, Владычице Бого- 
родице, исцеления и цельбы подаются обильно с 
верою и любовию приходящим к ней: тако и мою 
немощь посети, и душумою помилуй, Благая, и 
тело исцели благодатию Твоею, Пречистая. 


Кондак, глас 8-й 
А ще и в море ввержена бысть святая ико- 
на Твоя, Богородице, от вдовицы и не могущия 
спасти сию от врагов, но явилася есть храни- 
тельница Афона и вратарница обители Иверския, 
враги устрашающая и в православней Россий- 

стей стране чтущая Тя от всех бед и напастей 
избавляющая. 


22 октября / 4 ноября (и 8 / 24 июля). 
Казанской иконы Пресвятой Богородицы 


Тропарь, глас 4-й 

Заступнице усердная, Мати Господа Выш- 
няго, за всех молиши Сына Твоего Христа Бога 
нашего, и всем твориши спастися, в державный 
Твой покров прибегающим. Всех нас заступи, о, 
Госпоже, Царице и Владычице, иже в напастех 
и в скорбех и в болезнех, обремененных грехи 
многими, предстоящих и молящихся Тебе уми- 
ленною душею и сокрушенным сердцем пред 
пречистым Твоим образом со слезами, и невозв- 
ратно надеждую имущих на Тя избавления всех 
зол, всем полезная даруя и вся спаси, Богоро- 
дице Дево: Ты бо еси Божественный покров ра- 
бом Твоим. 


Кондак, глас 8-й 
Притецем, людие, к тихому сему и добро- 
му пристанищу, скорой Помощнице, готовому 
и теплому спасению, покрову Девы; ускорим на 
молитву и потщимся на покаяние: источает бо 
нам неоскудныя милости Пречистая Богороди- 
ца, предваряет на помощь и избавляет от вели- 

ких бед и зол благонравные и богобоящиеся 
рабы Своя. 


Величание 
Величаем Тя, Пресвятая Дево, Богоизбран- 
ная Откровице, и чтим образ Твой святый, имже 
точиши исцеления всем с верою притекающим. 
(Это величание поем и во все праздники 
в честь икон Божией Матери). 


24 октября / 6 ноября 
Празднование в честь иконы 
«Всех скорбящих радость» 


Стихира, глас 2-й (она же тропарь) 

Всех скорбящих радосте и обидимых зас- 
тупнице, и алчущих питательнице, странных 
утешение, обуреваемых пристанище, больных 
посещение, немощных покрове и заступнице, 
жезле старости, Мати Бога Вышняго Тя еси, 
Пречистая: потщися, молимся, спастися рабом 
Твоим. 


Кондак, глас 6-й 
Не имамы иныя помощи, не имамы иныя 
надежды, разве Тебе, Пречистая Дево. Ты нам 
помози, на Тебе надеемся, и Тобою хвалимся. Твои 
бо есмы рабы, да не постыдимся. 

8 / 21 ноября 
Собор Архистратига Михаила 
и прочих Бесплотных еил 


Тропарь, глас 4-й 
Небесных воинств Архистратизи, молим вас 
присно мы недостойнии, да вашими молитвами ог- 
радите нас кровом крил невещественныя вашея сла- 
вы; сохраняюще нас припадающих прилежно и во- 
пиющих: от без избавите нас, яко чиноначальницы 
вышних СИЛ. 


Кондак, глас 2-й 
Архистратихи Божии, служителие Боже- 
ственные славы, Ангелов начальницы и челове- 
ков наставницы, полезное нас просите и велию 
милость, яко Безплотных Архистратизи. 


Величание 
Величаем вас, Архангели и Ангели и вся во- 
инства, Херувими и Серафими, славящия Господа. 


21 ноября / 4 декабря 
Введение во храм Пресвятой Богородицы 


Тропарь, глас 4-й 
Днесь благоволения Божия предображение 
и человеков спасения проповедание, в храме Бо- 
жии ясно Дева является и Христа всем предвоз- 

вещает. Той и мы велегласно возопиим: радуйся, 
смотрения Зиждителева исполнение. 


Кондак, глас 4-й 
Пречистый храм Спасов, многоценный чер- 
тог и Дева, священное сокровище славы Божия, 
днесь вводится в дом Господень, благодать совво- 
дящи, яже в Дусе Божественном, Юже воспевают 
Ангели Божии; Сия есть селение небесное. 


Величание 
Величаем Тя, Пресвятая Дево, Богоизбран- 
ная Откровице, и чтим еже в храм Господень вхож- 
дение Твое. 


30 ноября / 13 декабря 
Святого апостола Андрея Первозванного 


Тропарь, Глас 4-й 
Яко апостолов первозванный и верховного 
сущий брат Владьще всех, Андрее, молися, мир 
вселенней даровати и душам нашим велию милость. 


Кондак, глас 2-й 
Му жества тезоименитого богоглагольника 
и Церкве восследователя верховного, Петрова 
сродника восхвалим: зане якоже древле сему, 
и ныне нам воззва: приидите, обретохом Жела- 
емого. 

6 / 19 декабря 
Святителя Николая, 
архиепископа Мирликийского 


Тропарь, глас 4-й 
Правило веры и образ кротости, воздержа- 
ния учителя яви тя стаду твоему яже вещей ис- 
тина; сего ради стяжал еси смирением высокая, 
нищетою богатая, отче священноначальниче Ни- 
колае, моли Христа Бога спастися душам нашим. 


Кондак, глас 3-й 
В Мирех, святе, священнодействитель пока- 
зался еси: Христово бо, преподобне, Евангелие 
исполнив, положил еси душу твою о людех тво- 
их, и спасл еси неповинныя от смерти; сего ради 
освятился еси, яко великий таинник Божия бла- 
годати. 


Величание 
Величаем тя, святителю отче Николая, и чтим 
святую память твою, ты бо молиши за нас Христа 
Бога нашего. 


25 декабря / 7 января 
Рождество Господа Бога 
и Спаса нашего Иисуса Христа 


Тропарь, глас 4-й 
Рождество Твое, Христе Боже наш, возсия 
мирови свет разума, в нем бо звездам служащии 

звездою учахуся Тебе кланятися, Солнцу правды, 
и Тебе ведети с высоты Востока. Господи, слава Тебе! 


Кондак глас 3-й 
Дева днесь Пресущественного рождает, и зем- 
ля вертеп Неприступному приносит; Ангели с 
пастырьми славословят, волсви же со звездою 
путешествуют; нас бо ради родися Отроча младо, 
превечный Бог. 


Величание 
Величаем Тя, Живодавче Христе, нас ради 
ныне плотию рождшагося от безневестныя и Пре- 
чистыя Девы Марии. 


1 / 14 января 
Обрезание Господа нашего Иисуса Христа 
и память святителя Василия Великого 


Тропарь Обрезанию, глас 1-й 

На престоле огнезрачнем в вышних седяй со 
Отцом безначальным и Божественным Твоим 
Духом, благоволил еси родитися на земли от От- 
роковицы, неискусомужныя Твоея Матере, Иису- 
се; сего ради и обрезан был еси, яко человек ос- 
модневный. Слава всеблагому Твоему совету, сла- 
ва смотрению Твоему, слава снисхождению 
Твоему, едине Человеколюбче. 

Тропарь святителю, глас 1-й 
Во всю землю изыде вещание твое, яко при- 
емшую слово твое, имже боголепно научил еси, 
естество сущих уяснил еси, человеческия обычаи 
украсил еси, царское священие, отче преподобне, 
моли Христа Бога, спастися душам нашим. 


Кондак праздника, глас 3-й 
Всех Господь обрезание терпит, и человечес- 
кая прегрешения, яко благ, обрезует: дает спасе- 
ние днесь миру; радуется же в вышних и Созда- 
телев иерарх, и светоносный, Божественный та- 
инник Христов Василий. 


Кондак святителю, глас 4-й 
Явился еси основание непоколебимое Церк- 
ве, подая всем некрадомое господство человеком, 
запечатлея твоими веленьми, небоявление Васи- 
лие преподобне. 


2 / 15 января (и 19 июля / 1 августа) 
Преподобного Серафима Саровского 


Тропарь, глас 4-й 
От юности Христа возлюбил еси, блажение, 
и Тому Единому работати пламенне вожделев, 
непрестанною молитвою и трудом в пустыни под- 
визался еси, умиленным же сердцем любовь Хри- 

стову стяжав, избранник возлюблен Божия Ма- 
тере явился еси. Сего ради вопием ти: спасай нас 
молитвми твоими. Серафиме, преподобне отче наш. 


Кондак, глас 8-й 

Мира красоту и яже в нем тленная оставив, 
преподобне, в Саровскую обитель вселился еси; и 
тамо ангельски пожив, многим путь был еси ко 
спасению. Сего ради и Христос тебе, отче Сера- 
фиме, прослави и даром исцелений и чудес обо- 
гати. Темже вопием ти: радуйся, Серафиме, пре- 
подобне отче наш. 


6 / 19 января 
Крещение Господне. Богоявление 


Тропарь, глас 1-й 
Во Иордане крещающуюся Тебе, Господи, 
Троическое явися поклонение: Родителев бо глас 
свидетельствовавше Тебе, возлюбленного Тя Сына 
именуя, и Дух, в виде голубине, извествоваше 
словесе утверждение. Явлейся, Христе Боже, и 
мир просвещей, слава Тебе. 


В›ндак, глас 4-й 
Явился еси днесь вселенней, и свет Твой, 
Господи, знаменася на нас, в разуме поющих Тя; 
пришел еси и явился еси, Свет неприступный. 

Величание 
Величаем Тя, Живодавче Христе, нас ради 
ныне плотию крестившагося от Иоанна в водах 
Иорданских. 


Тропари на водоосвщении, глас 8-й 
Глас Господень на водах вопиет глаголя: 
приидите, приимите вси Духа премудрости, 
Духа разума, Духа страха Божия, явльшагося 
Христа. 


Днесь вод освящается естество, и разделяет- 
ся Иордан, и своих вод возвращает струи, Влады- 
ку зря крещаема. 


Яко человек на реку пришел еси, Христе 
Царю, и рабское крещение прияти тщишися, Бла- 
же, от Предтечеву реку, грех ради наших, Чело- 
веколюбче! 


Слава, и ныне: Ко гласу вопиющаго в пус- 
тыни, уготовайте путь Господень, пришел еси, 
Господи, зрак рабий приим, крещения прося, не 
ведый греха. Видеша Тя воды и убояшася, тре- 
петен бысть Предтеча, и возо: ѓи глаголя: како 
просветит светильник Света, како руку положит 
раб на Владыку? Освяти мене и воды, Спасе, взем- 
ляй мира грех. 

30 января / 12 февраля 
Трех святителей: Василия Великого, 
Григория Богослова и Иоанна Златоустого 


Тропарь, глас 4-й 
Яко апостолов единонравнии и вселенныя 
учителие, Владыку всех молите, мир вселенней 
даровати и душам нашим велию милость. 


Кондак, глас 2-й 
Священныя и боговещанныя проповедники, 
верх учителей, Господи, приял еси в наслажде- 
ние благих Твоих и упокоение; труды бо онех и 
смерть приял еси паче всякого всеплодия, Едине 
прославляяй святыя Твоя. 


Величание 
Величаем вас, святителие Василие, Григорие 
и Иоанне, и чтим святую память вашу: вы бо мо- 
лите за нас Христа нашего. 


2 / 15 февраля 


Сретение Господа нашего Иисуса Христа 


Тропарь, глас 1-й 
Радуйся, Благодатная Богородице Дево, из 
Тебе бо возсия Солнце правды, Христос Бог наш, 
просвещаяй сущия во тьме. Веселися и ты, старче 

праведный, приемый во объятия Свободителя душ 
наших, дарующаго нам воскресение. 


Кондак, глас 1-й 
Утробу Девичу освятивый рождеством Тво- 
им, и руце Симеоне благословивый, якоже подо- 
баше, предварив, и ныне спасл еси нас, Христе 
Боже; но умири во бранех жительство, едине Че- 
ловеколюбче. 


Величание 
‚ Величаем Тя, Живодавче Христе, и чтим 
Пречистую Матерь Твою, Еюже по закону ныне 
принеслся еси в храм Господень. 


25 марта / 7 апреля 
Благовещение Пресвятой Богородицы 


Тропарь, глас 4-й 
Днесь спасения нашего главизна, и еже от 
века таинства явление; Сын Божий Сын Девы 
бывает, и Гавриил благодать благовествует. Тем- 
же и мы с ним Богородице возопиим: радуйся, 
Благодатная, Господь с Тобою. 


Кондак, глас 8-й 
Взбранной Воеводе победительная, яко из- 
бавльшися от злых, благодарственная восписуем 

Ти раби Твои, Богородице, но яко имущая дер- 
жаву непобедимую, от всяких нас бед свободи, да 
зовем Ти: радуйся, Невесто Неневестная. 


Величание 
Архангельский глас вопием Ти, Чистая: ра- 
дуйся, Благодатная, Господь с Тобою. 


9 / 22 мая 
Перенесение мощей 
Святителя и Чудотворца Николая 


Тропарь, глас 4-й 

Приспе день светлаго торжества, град Барс- 
кий радуется, и с ним вселенная вся ликовствует 
песньми и пеньми духовными; днесь бо священ- 
ное торжество, в пренесение честных и многоце- 
лебных мощей Святителя и Чудотворца Николая, 
якоже солнце незаходимое возсия светозарными 
лучами, и разгоняя тьму искушений же и бед от 
вопиющих верно: спасай нас, яко предстатель наш, 
великий Николае. 


Кондак, глас 3-й 
Взыдоша, яко звезда, от востока до запада 
твоя мощи, святителю Николае, море же освяти- 
ся шествием твоим, и град Барский приемлет то- 
бою благодать: нас бо деля явился еси, чудотво- 
рец изящный, предивный и милостивый. 

11 / 24 мая 
Святых равноапостольных 
Мефодия и Кирилла, 
учителей Словенских 


Гропарь, глас 4-й 
Яко апостолом единонравнии и Словенских 
стран учителие, Кирилле и Мефодие богомудрии, 
Владыку всех молите, вся языки Словенския и 
утвердити в православии и единомыслии, умири- 
ти мир и спасти души наша. 


Кондак, глас 8-й 

Священную двоицу просветителей наших 
почтим, Божественных писаний преложением ис- 
точник богопознания нам источивших, из него- 
же даже до днесь неоскудно почерпающе убла- 
жаем вас, Кирилле и Мефодие, Престолу Выш- 
няго предстоящих и тепле молящихся о душах 
наших. 


Величание 
Величаем вас, святии равноапостольнии 
Мефодие и Кирилле, вся Словенския страны 
ученьми своими просветившия и ко Христу 
приведшия. 

24 мая / З июня 
Сретение чудотворной иконы Владимирской 
(Праздники этой иконе также 
23 июня и 26 августа) 


Тропарь, глас 4-й 

Днесь светло красуется славнейший град Мос- 
ква, яко зарю солнечную восприимши, Владычице, 
чудотворную Твою икону, к нейже ныне мы прите- 
кающиеи молящеся, Тебе взываем сице: о, пречуд- 
ная Владычице Богородице, молися из Тебе вопло- 
щенному христианския невредимы от всех навет 
вражиих, и спасет души наша, яко Милосерд. 


Кондак, глас 8-й 
Взбранной Воеводе победительная, яко из- 
бавльшеся от злых пришествием Твоего честного 
образа, Владычице Богородице, светло сотворяем 
празднество сретения Твоего и обычно зовем Ти: 
радуйся, Невесто Неневестная. 


24 июня / 7 июля 
Рождество святого Пророка, Предтечи 
и Крестителя Иоанна 


Тропарь, глас 4-й 
Пророче и Предтече пришествия Христова, 
достойно восхвалити тя недоумеем мы, любовию 
чтущии тя: неплодство бо рождшия и отчее без- 

гласие разрешися славным и честным твоим рож- 
деством, и воплощение Сына Божия мирови про- 
поведуется. 


Кондак, глас 3-й 
Прежде неплоды днесь Христова Предтечу 
раждает, и той есть исполнение всякого пророче- 
ства: Егоже бо пророцы проповедаша, на Сего во 
Иордане руку положив, явися Божия Слова про- 
рок, проповедник, вкупе и Предтече. 


Величание 
Величаем тя, Предтече Спасов Иоанне, и чтим 
еже от неплодове преславное рождество твое. 


29 июня / 12 июля 
Святых первоверховных апостолов 
Петра и Павла 


Тропарь, глас 4-й 
Апостолов первопрестольницы, и вселенныя 
учителе, Владыку всех молите, мир вселенней 
даровати, и душам нашим велию милость. 


Кондак, глас 2-й 
Твердыя и боговещанныя проповедатели, 
верх апостолов Твоих Господи, проял еси в на- 
слаждение благих Твоих и покой; болезни бо онех 
и смерть приял еси паче всякого всеплодия, Еди- 
не сведый сердечная. 

Величание 
Величаем вас, апостоли Христовы Петре и 
Павле, весь мир ученьми своими просветившия и 
вся концы ко Христу приведшия. 


11 / 24 июля 
Св. равноапостольной 
княгини Российской Ольги 


Тропарь, глас 1-й 
Крилами богоразумия вперивши твой ум, 
возлетела еси превыше видимыя твари; взыскав- 
ши Бога и Творца всяческих, и Того обретши, 
пакирождение крещением прияла еси; древа жи- 
вотного наслаждающися, нетленна во веки пре- 
бываеши, Ольго приснославная. 


Кондак, глас 4-й 
Воспоем днесь Благодетеля всех Бога, про- 
славльшаго в России Ольгу богомудрую, да мо- 
литвами ей подаст душам нашим грехов остав- 
ление. 


Величание 
Величаем тя, святая благоверная княгиня 
Российская Ольго, и чтим святую память твою, 
ты бо молиши о нас Христа, Бога нашего. 

15 / 28 июля 


Св. равноапостольного князя Владимира 


Тропарь, глас 4-й 

Уподобился еси купцу, ищущему доброго 
бисера, славнодержавный Владимире, на высоте 
стола седя матере градов, богоспасаемого Киева; 
испытуя же и посылая к Царскому Граду уведети 
православную веру, обрел еси безценный бисер, 
Христа, избравшаго тя яко второго Павла, и от- 
трясшаго слепоту во святей купели, душевную 
вкупе и телесную. Темже празднуем твое успение, 
людие твои суще: моли спастися державы твоея 
Российския начальником и множеству владомых. 


Кондак, глас 8-й 

Подобствовав великому апостолу Петру, в 
сединах, всеславне Владимире, вся, яко младен- 
ческая мудрования, яже о идолех тщания оставль, 
яко муж совершенный, украсился еси Божествен- 
ного крещения багряницею: и ныне Спасу Хрис- 
ту в веселии предстоя, моли спастися державы 
Российския начальником и множеству владомых. 


Величание 
Величаем тя, святый равноапостольный кня- 
же Владимире, и чтим святую память твою, идо- 
лы поправшего и всю Российскую землю святым 
крещением просветившего. 

20 июля / 2 августа 
Святого славного пророка Илии 


Тропарь, глас 4-й 
Во плоти Ангел, пророков основание, вторый 
предтеча пришествия Христова Илиа славный, 
свыше пославый Елисееви благодать недуги от- 
гоняти и прокаженныя очищати, темже и почи- 
тающим его точит исчеления. 


Кондак, глас 2-й 
Пророче и провидче великих дел Бога наше- 
го, Илие великоимените, вещанием твоим устави- 
вый водоточныя облаки, моли о нас единого Чело- 
веколюбца. 


Величание 
Величаем тя, святый пророче Божий Илие, 
и почитаем еже на колеснице огненней преслав- 
ное восхождение твое. 


6 / 19 августа 
Преображение Господа нашего Иисуса Христа 


Тропарь, глас 7-й 
Преобразился еси на горе, Христе Боже, по- 
казавый учеником Твоим славу Твою, якоже мо- 
жаху; да возсияет и нам грешным свет Твой при- 
сносущный, молитвами Богородицы, Светодавче, 
слава Тебе. 

Кондак, глас 7-й 
На горе преобразился еси, и якоже вмещаху 
ученицы Твои, славу Твою, Христе Боже, виде- 
ша; да егда Тя узрят распинаема, страдание убо 
уразумеют вольное, мирови же проповедят, яко 
Ты еси воистинну Отчее сияние. 


Беличание 
Величаем Тя, Живодавче Христе и почитаем 
пречистыя плоти Твоея преславное преображение. 


15 / 28 августа 
Успение Пресвятой Богородицы 


Тропарь, глас 1-й 
В рождестве девство сохранила еси, во успе- 
нии мира не оставила еси, Богородице, престави- 
лася еси к животу, Мати сущи Живота, и молит- 
вами Твоими избавляеши от смерти души наша. 


Кондак, глас 2-й 
В молитвах неусыпающую Богородицу и в 
предстательствах непреложное упование, гроб и 
умерщвление не удержаста: якоже бо Живота 
Матерь, к животу престави во утробу Всөливый- 
ся приснодевственную. 


Беличание 
Величаем Тя, Пренепорочная Мати Христа 
Бога нашего, и всеславное славим успение Твое. 

16 / 29 августа 
Нерукотворенного образа Господа нашего 
Иисуса Христа 


Тропарь, глас 2-й 
Пречистому образу Твоему поклоняемся, Бла- 
гий, просяще прощения прегрешений наших, Хри- 
сте Боже: волею бо благоволил еси плотию взыти 
на крест, да избавиши яже создал еси от работы 
вражия. Тем благодарственно вопием Ти: радости 
исполнил еси вся, Спасе наш, пришедый спасти мир. 


Кондак, глас 2-й 
Неизреченного и Божественного Твоего к 
человеком смотрения, Неописанное Слово Отче, и 
образ неписанный и богописанный победителен 
ведуще неложного Твоего воплощения, почитаем 
того лобызающе. 


Величание 
Величаем Тя, Живодавче Христе, и почитаем 
пречистого лика Твоего преславное воображение. 


29 августа / 11 сентября 
Усекновение главы 
Предтечи и Крестителя Иоанна 


Тропарь, глас 2-й 
Память праведного с похвалами, тебе же дов- 
леет свидетельство Господне, Предтече: показал 

бо ся еси воистинну и пророков честнейший, яко 
и в струях крестити сподобился еси Проповедан- 
ного. Темже за истину пострадав радуйся, благо- 
вестил еси и сущим во аде Бога явльшагося пло- 
тию, вземлющаго грех мира и подающего нам ве- 
лию милость. 


Кондак, глас 5-й 
Предтечево славное усекновение, смотрение 
бысть некое Божестенное, да и сущим во аде Спа- 
сово проповесть пришествие; да рыдает убо Иро- 
диа, беззаконное убийство испросивши: не закон 
бо Божий, ни живый век возлюби, во притвор- 
ный, привременный. 


МОЛИТВОСЛОВИЯ ИЗ ТРИОДЕЙ 
ПОСТНОЙ И ЦВЕТНОЙ 


В неделю мытаря и фарисея 


Покаяния отверзи ми двери, Жизнодавче, 
утренюет бо дух мой ко храму святому Твоему, 
храм носяй телесный весь осквернен; но яко щедр, 
очисти благоутробно Твоею милостию. 


На спасения стези настави мя, Богородице, 
студными бо окалях душу грехми и в лености 
все житие мое иждих; но Твоими молитвами из- 
бави мя от всякия нечистоты. 

Неделя Ваий 
(Вход Господень в Иерусалим) 


Тропари, глас 1-и 4-й 
Общее воскресение прежде Твоея страсти 
уверяя, из мертвых воздвигл еси Лазаря, Хри- 
сте Боже. Темже и мы, яко отроцы победы зна- 
мения носяще, Тебе победителю смерти вопием: 
осанна в вышних, благословен глядый во имя 
Господне. 


Спогребшеся Тебе крещением, Христе Боже 
наш, безсмертныя жизни сподобихомися воскре- 
сением Твоим, и воспевающе зовем: осанна в выш- 
них, благословен глядый во имя Господне. 


Кондак, глас 6-й 
На престоле на небеси, на жребяти на земли 
носимый, Христе Боже, Ангелов хваление и де- 
тей воспевание приял еси зовущих Ти: благосло- 
вен еси, грядый Адама воззвати. 


Светлое Христово Воскресение. 
ПАСХА 


Стихира, глас 6-й 
Воскресение Твое, Христе Спасе, Ангели 
поют на небесех, и нас на земли сподоби чистым 
сердцем Тебе славити. 

Тропарь, глас 2-й 
Христос воскресе из мертвых, смертию смерть 
поправ и сущим во гробех живот даровав. 


Кондак, глас 8-й 
Аще и во гроб снизшел еси, Безсмертне, но 
адову разрушил еси силу, и воскресл еси, яко 
Победитель, Христе Боже, женам мироносцам ве- 
щавый: радуйтеся! и Твоим апостолом мир дару- 
яй, падшим подаяй воскресение. 


Воскресение Христово видевше, поклонимся 
Святому Господу Иисусу, единому безгрешному, 
Кресту Твоему покланяемся, Христе и святое во- 
скресение Твое поем и славим: Ты бо еси Бог наш, 
разве Тебе иного не знаем, имя Твое именуем. При- 
идите, вси вернии, поклонимся святому Христо- 
ву воскресению; се бо приидет Крестом радость 
всему миру; всегда благословяще Господа, поем 
воскресение Его, распятие бо претерпев, смертию 
смерть разруши. 


Вознесение Господа нашего Иисуса Христа 


Тропарь, глас 4-й 
Вознеслся еси во славе, Христе Боже наш, 
радость сотворивый учеником обетованием Свя- 
таго Духа, извещенным им бывшим благослове- 
нием, яко Ты еси Сын Божий, Избавитель мира. 

Кондак, глас 6-й 
Еже о нас исполнив смотрение, и яже на зем- 
ли соединив небесным, вознеслся еси во славе, 
Христе Боже наш, никакоже отлучаяся, но пре- 
бывая неотступный, и вопия любящим Тя: Аз есмь 
с вами и никтоже на вы. 


Величание 
Величаем Тя, Живодавче Христе, и почита- 
ем еже на небеса с пречистою Твоею Плотию Бо- 
жественное вознесение. 


Пятидесятница. 
День Святой Троицы 


Тропарь 
Благословен еси, Христе Боже наш, Иже 
премудры ловцы явлей, низпослав им Духа Свя- 
того, и теми уловлей вселенную, Человеколюбче, 
слава Тебе. 


Кондак 
Егда снизшед языки слия, разделяше языки 
Вышний, егда же огненныя языки раздаяше, в 
соединение вся призва; и согласно славим Свес- 
вятого Духа. 


Величание 
Величаем Тя, Живодавче Христе, и чтим 

Всесвятого Духа Твоего, Егоже от Отца послал 
еси Божественным учеником Твоим. 


Неделя 1-я по Пятидесятнице, Всех святых 


Тропарь, глас 4-й 
Иже во всем мире мученик Твоих, яко баг- 
ряницею и виссом, кровьми Церковь Твоя укра- 
сившися, теми вопиет Ти, Христе Боже; людем 
Твоим щедроты Твоя низпосли, мир жительству 
Твоему даруй и душам нашим велию милость. 


Кондак, глас 8-й 
Яко начатки естества, Насадителю твари, 
вселенная приносит Тя, Господи, богоносныя му- 
ченики; тех молитвами в мире глубоце Церковь 
Твою, жительство Твое Богородицею соблюди, 
Многомилостиве. 


Неделя 2-я по Пятидесятнице, 
всех святых, в земле Российстей просиявших 


Тропарь, глас 8-й 
Якоже плод красный Твоего спасительного 
сеяния, земля Российская приносит Ти, Господи, 
вся святыя, в той просиявшия Тех молитвами в 
мире глубоце Церковь и страну нашу Богороди- 
цею соблюди, Многомилостиве. 

Кондак, глас 3-й 
Днесь лик святых в земли нашей Богу уго- 
дивших предстоит в церкви и невидимо за ны 
молится Богу; Ангели с ним славословят и вси 
святии Церкве Христовы ему спразднуют: о нас 
бо молят вси купно Превечного Бога. 


® 3“, т 


ни С уг АА б 
ОА Е 


Исповедаю аз многогрешный (имя), Господу Богу 
и Спасу нашему Иисусу Христу и тебе, честный отче, 
вся согрешения моя и вся злая моя дела, яже содеял 
во все дни жизни моей, яже помыслил даже до сего 
дне. 


Согрешил: Обеты Святаго Крещения не соблюл, 
иноческого обещания не сохранил, но во всем солгал 
и непотребна себе пред лицем Божиим сотворил. 


Прости нас, Милосердный Господи. (Для народа) 
Прости мя, честный отче. (Для одиноких) 


Согрешил: пред Господом маловерием и замедле- 
нием в помыслах, от врага всеваемых против веры и 
Св. Церкви; неблагодарностью за все Его великия и 
непрестанныя благодеяния, призыванием имени Бо- 
жия без нужды — всуе. 


Согрешил: неимением ко Господу любви ниже стра- 
ха, неисполнением св. воли Его и св. заповедей, не- 
брежным изображением на себе крестного знамения, 
неблагоговейным почитанием св. икон; не носил кре- 
ста, стыдился креститься и исповедовать Господа. 
Прости мя, честный отче. 

ИСПОВЕДЬ 


Согрешил: любви к ближнему не сохранил, не пи- 
тал алчущих и жаждущих, не одевал нагих, не посе- 
щал больных и в темницах заключенных; закону Бо- 


468 ИСПОВЕДЬ 


жию и святых отцов преданиям от лености и небре- 
жения не поучался. Прости мя, честный отче. 


Согрешил: церковного и келейного правила неис- 
полнением, хождением в храм Божий без усердия, с 
леностью и небрежением; оставлением утренних, ве- 
черних и других молитв; во время церковной служ- 
бы — согрешил празднословием, смехом, дреманием, 
невниманием к чтению и пению, рассеянностью ума, 
исхождением из храма во время службы и нехожде- 
нием в храм Божий по лености и нерадению. Прости 
мя, честный отче. 


Согрешил: дерзая в нечистоте ходить в храм Бо- 
жий и всякия святыни прикасатися. Прости мя, че- 
стный отче. 


Согрешил: непочитанием праздников Божиих; на- 
рушением святых постов и нехранением постных 
дней — среды и пятницы; невоздержанием в пище и 
питии, многоядением, тайноядением, разноядением, 
пьянством, недовольством пищей и питием, одеждой, 
тунеядством;* своея воли и разума исполнением, са- 
монравием, самочинием и самооправданием; не долж- 
ным почитанием родителей, невоспитанием детей в 
православной вере, проклинанием детей своих и ближ- 
них. Прости мя, честный отче. 


Согрешил: неверием, суеверием, сомнением, отча- 
янием, унынием, кощунством, божбою ложною, пляса- 
нием, курением, игрой в карты, гаданием, колдовст- 
вом, чародейством, сплетнями, поминанием живых за 
упокой, ел кровь животных. ** Прости мя, честный отче. 


* Туне — даром, незаконно; ядство — ядение; даром хлеб есть. 
** ү] Вселенский Собор, прав. 67-е. Деяния Апостолов, 15 гл. 

Согрешил: гордостью, самомнением, высокоумием, 
самолюбием, честолюбием, завистью, превозношени- 
ем, подозрительностью, раздражительностью. Прости 
мя, честный отче. 


Согрешил: осуждением всех людей — живых и 
мертвых, злословием и гневом, памятозлобием, нена- 
вистью, зло за зло воздаянием, оклеветанием, укоре- 
нием, лукавством, леностью, обманом, лицемерием, 
пересудами, спорами, упрямством, нежеланием усту- 
пить и услужить ближнему; согрешил злорадством, 
зложелательством, злосетованием, оскорблением, над- 
смеянием, поношением и человекоугодием. Прости 
мя, честный отче. 


Согрешил: празднословием, смехотворством, слу- 
шанием и воспоминанием мирских песен, чтением 
книг развратных, рассматриванием соблазнительных 
картин, услаждением при воспоминании прежних гре- 
хов своих, соблазнительным поведением с желанием 
нравиться и прельщать других, вольностью, дерзос- 
тью, потворством духу времени и мирским обычаям, 
противным вере православной. Прости мя, честный 
отче. 


Согрешил: невоздержанием душевных и телесных 
чувств; нечистотою душевною и телесною, услажде- 
нием и медлением в нечистых помыслах, пристрасти- 
ем, сладострастием, нескромным воззрением на жен 
и юношей; во сне блудным ночным осквернением, не- 
воздержанием в супружеской жизни. Прости мя, че- 
стный отче. 


Согрешил: нетерпением болезней и скорбей, люб- 
лением удобств жизни сей, пленением ума и окаме- 
нением сердца, непонуждением себя на всякое доброе 
дело. Прости мя, честный отче. 

Согрешил: невниманием к внушениям совести сво- 
ей, нерадением, леностью к чтению слова Божия и 
нерадением к стяжанию Иисусовой молитвы. Согре- 
шил любостяжанием, сребролюбием, неправедным 
приобретением, хищением, воровством, скупостью, 
привязанностью к разного рода вещам и людям. Про- 
сти мя, честный отче. 


Согрешил: осуждением и ослушанием отцов духов- 
ных, ропотом и обидой на них и неисповеданием пред 
ними грехов своих по забвению, нерадению и по лож- 
ному стыду. Прости мя, честный отче. 


Согрешил: немилосердием, презрением и осужде- 
нием нищих; хождением в храм Божий без страха Бо- 
жия; молился с холодным сердцем, без внимания, без 
усердия и благоговения, уклоняясь в ересь и сектант- 
ское учение. Прости мя, честный отче. 


Согрешил: леностью, расслаблением негою, любле- 
нием телесного покоя, многоспанием, сладострастны- 
ми мечтаниями, пристрастными воззрениями, безстыд- 
ными телодвижениями, прикосновениями, блудом, 
прелюбодеянием, растлением, рукоблудием, невенчан- 
ными браками. Тяжко согрешили те, кто делали абор- 
ты себе или другим, или склоняли кого-нибудь к это- 
му великому греху — детоубийству. Проводил время 
в пустых и праздных занятиях, в пустых разговорах, 
шутках, смехе и других постыдных грехах. Прости мя, 
честный отче. 


Согрешил: унынием, малодушием, нетерпением, ро- 
потом, отчаянием в спасении, неимением надежды на 
милосердие Божие, безчувствием, невежеством, на- 
глостью, безстыдством. Прости мя, честный отче. 

Согрешил: клеветою на ближнего, гневом, оскорб- 
лением, раздражением и осмеянием, непримирением, 
враждой и ненавистью, прекословием, подсматрива- 
нием чужих грехов и подслушиванием чужих разго- 
воров. Прости мя, честный отче. 


Согрешил: холодностью и безчувственностью на ис- 
поведи, умалением грехов, обвинением ближних, а не 
себя осуждением. Прости мя, честный отче. 


Согрешил: против Животворящих и Святых Таин 
Христовых, приступая к ним без должного приготов- 
ления, без сокрушения и страха Божия. Прости мя, 
честный отче. 


Согрешил: словом, помышлением и всеми моими 
чувствами: зрением, слухом, обонянием, вкусом, ося- 
занием, — волею или неволею, ведением или неве- 
дением, в разуме и неразумии, и не перечислить всех 
грехов моих по множеству их. Но во всех сих, так и 
в неизреченных по забвению, раскаиваюсь и жалею, 
и впредь с помощию Божиею обещаюсь блюстись. 


Ты же, честный отче, прости мя и разреши от всех 
сих и помолись о мне грешном, а в оный судный день 
засвидетельствуй пред Богом об исповеданных мною 
грехах. Аминь. 

